
Nu te ruga să înţelegi. S-ar putea să ţi se întâmple. 

Am cules cioburile, am ţinut de oamenii pe care îi iubeam și 
am reușit să pun cap la cap povestea. Nu e povestea copilăriei 
mele, e o mărturisire ca o operaţie de urgenţă pe o rană fatală. 
Ai salvat viaţa, dar cicatricea rămâne. Amorţește și e adâncă. 
Familia care s-a zbătut să te protejeze e expusă brutal, ca sub 
razele X. 

Să nu crezi. Te iubesc, copile. Minciunile și tot restul. 

Eu nu eram atunci, în noaptea aia, când el i-a văzut venind. 
Dar acum știu. 


Duminică 


Ploaia cădea în rafale. Crengile îi zgâriau umerii și el iuțea 
pașii. Și-a dus braţul pavăză în dreptul feţei și respira greu. Era 
întuneric, iar el își pierdea tot mai tare suflul. Drumul ajungea 
undeva sus, în fața lui. 

Urmăritorii erau în spate. 

Phil Delaney fugea, se chinuia să vadă, avea ochii umflați de 
la bătaia primită. Genunchiul drept nu-l mai putea ţine mult. Și-a 
pus rotula la loc după ce i-au dislocat-o. Cât ei au ieșit la ţigară, 
el și-a vârât piciorul între două scânduri, l-a imobilizat și l-a 
smucit, așa cum tragi de o sfoară încâlcită să-i dezlegi nodurile. 
A funcţionat acum mulţi ani, când antrenorul i-a făcut același 
lucru pe terenul de fotbal din Shawnee. Și în seara asta a mers, 
iar când oasele i s-au așezat la loc, și-a înghiţit un urlet și s-a 
strecurat afară printre stinghiile hambarului. Alerga, dar începea 
să-și simtă piciorul de parcă erau niște paie ţinute laolaltă de un 
elastic. Adrenalina era pe ducă. Dincolo de ea, durerea devenea 
tot mai violentă, ca un urlet. 

În spate, prin tufiș, a auzit câinele. 

După stânci și copaci, drumul urca și ajungea la Autostrada 1. 
Câinele nu era antrenat să detecteze mirosul și probabil că i-a 
pierdut urma în ploaie. Probabil că l-a și auzit, dar singura 
modalitate de a nu face zgomot ar fi să încetinească și al naibii 
să fie el dacă ar sacrifica viteza pentru o șansă minimă de a 

rămâne ascuns. Câinele era fără îndoială antrenat să atace. 
Mușcătura sângerândă de pe braţul lui era dovada cea mai 
clară. 

Vrei să-i comandăm să se oprească? Atunci spune-ne ce vrem 
să știm, muistule. 

Phil s-a uitat în spate. Fugeau și agitau luminile lanternelor. 

Dintre toate cele pentru care se pregătise și se câlise de-a 
lungul anilor, ăsta era ultimul lucru la care s-ar fi putut aștepta. 
Doisprezece ani de când nu părăsise ţara. Zece de când plecase 
din Marină, în tot acest timp, nu existase nici cea mai mică 
repercusiune. Și apoi, dintr-odată, într-o după-amiază de 
primăvară, în timp ce conducea pe o autostradă izolată din 
California, l-au asaltat. 

De ce acum? 

Nu le-ar fi fost greu să-l găsească - în ultimul an, oricine se 
uita la televizor putea să-i vadă faţa la CNN, StarNews Asia sau 
BBC World. Și totuși, cei care-l urmăreau acum nu erau străini. 
Vorbeau engleza de baltă a derbedeilor care locuiesc în rulote. 

Nu, smardoii ăștia erau yankei. Și pe ăla de purta cioc și părul 
negru prins ca într-o coadă de șobolan, cu bocanci de 
motociclist, Phil îl văzuse de prea multe ori în cârciumile din 
porturi: lichior Southern Comfort și bătăi garantate. Se băga în 
seamă, se lua de careva numai dacă ăla era mai mic, mai slab 
decât el sau era ţinut de alţi trei smardoi. Dar de ce acum? Cum 
puseseră totul cap la cap după doisprezece ani? Operaţiunea 
fusese murdară, un dezastru, dar extragerea se petrecuse fără 
nicio dificultate. Și cealaltă persoană implicată nu l-ar fi trădat 
niciodată. Nu Jax. 

Dar oamenii ăștia făcuseră legătura. Mai mult, reușiseră să-i 
dea de urmă și să-l localizeze cu exactitate pe drum. Il 
încercuiseră, îl târâseră afară din mașină și, în timp ce-i cărau 
pumni și picioare, el își dăduse seama de adevăr. Cineva îl 
vânduse. 

Luminile farurilor îi alunecau pe deasupra capului. Chiar și 
aici, la mama naibii, trecea câte o mașină la cinci sau zece 
minute. Cam atât de departe ar putea să se ţină de nenorociţii 
ăștia. Se cățăra pe pantă cu mâinile. 

Cine știa că e în Santa Barbara? Familia, fiul lui, fiica și fosta 
soţie. Avocații lui, Jesse și Lavonne. Și Jax. 

Numai că Jax nu era acolo. Niciodată nu fusese acolo. Mesajul 
pe care ea i-l trimisese rugându-l s-o întâlnească fusese o 
capcană. 

Și-a prins piciorul într-o piatră și durerea a năvălit la loc. Se 
târa pe potecă gâfâind. La dracu'. Era încă în putere la cincizeci 
și nouă de ani, dar nu mai era în forma din tinereţe. Dacă mai 
făcea un singur pas greșit, genunchiul avea să-i sară din loc și 
atunci doar dacă i-ar crește aripi s-ar mai putea salva. 

Câinele s-a apropiat și a lătrat. Îl urmăriseră și l-au găsit, dar 
nu el era ţinta lor cea mai importantă. Trebuia să trimită un 
avertisment. 

Norii s-au subţiat și luna poleia tot peisajul. Desișul s-a mai 
rărit și - Doamne, ajută - se vedea drumul în față. Răsuflând cu 
greu, s-a retras în spatele unui copac. Nu putea să se 
năpustească până nu apărea vreo mașină. 

Ştia bine ce voiau de la el. Voiau să pună mâna pe ceea ce 
ascunsese jax. Căutau putere, căutau nimicire. Riverbend. 
Credeau că el avea să li-l dea. Și, dacă nu o făcea, știa foarte 
bine cui îi venea rândul. Copiilor și nepotului lui. 

Nu trebuia să amestece familia. Orice ar fi, niciunul dintre ei 
nu putea fi atins de treaba asta. Işi petrecuse întreaga viaţă 
încercând să-i protejeze. Nu putea da greș acum. 

Mai la vale, în apropiere, s-a auzit o voce. „Pe aici!” 

Era femeia aia ca o fantomă, cu dinții stricaţi. Avea o privire 
de drogată în sevraj care voia să-l căsăpească pentru a pune 
mâna pe doza de metamfetamină. Poate de asta i-a și dat un 
picior în faţă. 

Și-a scos telefonul, cu mâna căuș pe ecranul luminat ca să nu 
se dea de gol. Nu o să poată da de Jax și nici de soţul ei. Mai 
avea câteva secunde cel mult. Cu mâinile tremurânde de 
epuizare, a căutat prin agenda telefonului până a dat de un 
nume, un om în care spera să poată avea încredere. Cineva care 
putea să ia atitudine în seara asta. 

La naiba, nu avea numărul de telefon mobil, doar de acasă. A 
tastat. 

Un fâșâit venea din tufișul din spate. Telefonul a început să 
sune. Răspunde, omule. Răspunde. 

Câinele s-a strecurat prin desiș și i s-a ivit în faţă. S-a oprit cu 
ochii ţintă la el, agresiv, gâfâind, urât ca dracu’. Nu putea să-și 
clintească niciun mușchi. Nu avea voie să-și arate frică. 

A intrat mesageria. La naiba. Câinele și-a lăsat capul în jos și 
mârâia. Imediat avea s-o ia la goană, dar nu înainte să lase un 
mesaj. Zece secunde, atât îi trebuia. 

— Sunt Phil, a început el. Sunt în mare belea, trebuie să faci 
ceva pentru mine. 

Câinele a făcut un pas în faţă mârâind, cu dinţii lucindu-i în 
lumina lunii. Alte zgomote veneau din tufiș. Lanternele se 
mișcau în zigzag și i-au intrat în ochi. 

A luat telefonul de la ureche și a început să turuie în microfon. 

— În seara asta. Mâine o să fie prea târziu. Și... 

Câinele se apropia. Rămâi locului, stană de piatră. 

— Ţine-o pe fiică-mea departe de asta. Evan nu trebuie să 
știe. Protejeaz-o. Mă auzi, Jesse? Altfel, familia mea o să devină 
parte din lanțul de crime. 

Doi dintre nemernicii ăia dadeau să iasă din desiș. Phil a rupt- 
o la fugă spre autostradă. 

Genunchiul îl ţinea și a ţâșnit la lumină exact când o mașină 
cu farurile aprinse lua curba. Inima îi bubuia. Și-a ridicat braţele 
în aer și îi făcea semn șoferului să oprească. Mașina cu farurile 
licărind a pus o frână bruscă. 

Phil a fugit spre ea. Ușa s-a deschis, înăuntru o lumină 
stridentă, un bărbat și o femeie. Vedea blănurile, diamantele, 
nerăbdarea. S-a oprit. Femeia l-a recunoscut și a rânjit cu toți 
dinţii. Şoferul a coborât. Tânăr, neliniștit, cu un zâmbet sfidător. 
Într-o mână ţinea un pistol. 

— Salutare, moșule, i-a spus. 

Phil se stăpânea cu ultimele picături de vlagă, și era pregătit. 

Luni 


Crengile se agățau de mine. Se lăsau grele sub picăturile de 
ploaie și eu le scuturam în goana mea. Păduricea era deasă, 
noroiul, alunecos. La 30 de metri sub mine, oceanul mugea și se 
izbea de stânci. 

— Evan, oprește-te. 

Am auzit îngrijorarea din vocea lui Lily Rodriguez, dar am 
mers mai departe, înfigându-mi tocurile în pantă ca să-mi 
atenuez coborârea. Razele dimineţii se prefirau printre nori și 
poleiau  puieţii și părţile scobite din deal care anunțau 
povârnișul. 

— Locul nu e sigur. Stai, a strigat Lily. 

Deasupra Autostrăzii 1, focul lăsa fum și scuipa flăcări de un 
roz aprins. Colegii lui Lily de la Departamentul Șerifului dirijau o 
macara care ridica un camion avariat cu un cablu de 60 de metri 
lungime, iar Echipa de Căutare și Salvare din Santa Barbara își 
plănuia următoarea mișcare. Când am ajuns jos, au ţipat și la 
mine. 

Piciorul mi s-a prins într-o rădăcină, m-am împiedicat și am 
căzut pe mâini și în genunchi. Pietrele mi-au zgâriat palmele și 
mi-au sfâșiat blugii. Am alunecat, am bâjbâit după ceva de care 
să mă agăţ și am aterizat cu faţa direct într-un arbust de 
strugurii-ursului. M-am oprit. În spatele meu, Lily a ţipat: „Oh, 
Doamne”. M-am ridicat cu inima bubuind și am văzut mașina. 

Partea din spate era intactă, la fel și stopurile, iar vopseaua 
albastru metalic strălucea. Era răsturnată la 75 de grade, cu 
roţile și șasiul în sus. Botul mașinii îmbrăţișa un bolovan de care 
se izbise într-o viteză nebună. 

Lily a ieșit din desiș cu respiraţia tăiată și s-a oprit brusc. La 
vederea dezastrului, atitudinea ei de fată rea a dispărut. 

Agățându-mă cu mâinile, am coborât pe pantă până în dreptul 
portierei deschise a șoferului. 

— Tată. 

Niciun răspuns. Nu era înăuntru, știam asta, mi-a zis-o Lily 
când a apărut în fața casei mele. Portiera șoferului era 

cufundată până la jumătate în noroi. Lăsase în urmă, pe deal, pe 
unde fusese târâtă, o dâră lungă. M-am sprijinit de mașină și m- 
am aplecat înăuntru. Geamul era ţăndări, airbagul ieșise, bloc 
motorul străpunsese scaunul din față. Un pahar din plastic, cu 
cafea de la 7 Eleven, era vărsat pe bord. 

M-am întors și m-am uitat în sus la deal. 

— Phil Delaney. Tată. 

Lily a pornit spre mine. Purta blugi și jachetă cu insigna 
Departamentului Șerifului, o armă îi atârna la șold, iar părul tuns 
pixie îi flutura în vânt. Dincolo de profesionalismul stoic, avea și 
o parte grijulie în ea. 

— Evan, e periculos. Hai înapoi. 

Mă tineam de cadrul portierei și mă uitam lung la păduricea 
deasă de pe deal. Șarpele fricii se încolăcea în jurul inimii mele 
și strângea tot mai tare și simțeam cum mă sugrumă. 

— Trebuie să fie pe-aici, Lily. Undeva pe-aici. 

— Echipa de Căutare și Salvare a chemat un elicopter să 
verifice tot dealul. Atâta timp cât nu începe ploaia... 

— Poate e inconștient sau prea slăbit să ne facă semn. 
Lacrimile îmi înecau glasul. Nu putem să-l abandonăm pur și 
simplu. 

Dar am simţit cum se clatină pământul sub picioarele mele și 
am auzit oceanul pulsând dedesubt, lacomul Pacific care 
năpădește toate prăpăstiile și îi înfulecă pe cei prea mulţi care îi 
cad pradă. 

— Haide, a spus Lily. 

(J 

Când eu și Lily ne-am cățărat înapoi pe creastă, vântul ne 
șfichiuia. Era o dimineaţă răcoroasă de aprilie. Munţii, mustind 
de apă de la ploile grele din iarnă, erau de un verde 
fosforescent. Norii argintii și zdrenţuiţi se lăsau peste vârfuri. O 
mașină a pompierilor și mașinile șerifului au împânzit șoseaua 
cu girofarurile lor care se învârteau. În mijlocul autostrăzii, un 
poliţist de la Poliţia Rutieră din California dirija circulaţia, ocolind 
locul accidentului. 

În spatele mașinilor de poliţie era parcată o dubă neagră. 
Lângă dubă, stătea și vorbea cu un poliţist Jesse Blackburn. Mi-a 
întâlnit privirea și am simţit cum mă înmoi toată. Am fugit spre 
el și mi-am aruncat braţele în jurul lui. 

— Ev, îmi pare atât de rău, a spus el. 

Mi-am apăsat faţa pe pieptul lui. Când am simţit că abia își 
putea ţine echilibrul, l-am strâns și mai tare. S-a sprijinit de cârje 
și cu un braţ m-a luat de după umeri. 

— Cum ai aflat? l-am întrebat eu. 

— Brian a dat de mine la centrul de reabilitare. 

Binecuvântat fie nenorocitul de frate-miu. Cât de repede a 
condus Jesse până aici, nici nu vreau să mă gândesc. 

— Trebuia să suni la birou. Am fost acolo toată noaptea. 

— N-am vrut să întrerup. 

— Delaney. 

M-a tras cu putere lângă el. 

— Să întrerupi. 

Am scuturat din cap. Oricât de mult mă bucuram că era aici, 
nu-mi plăcea că nu era acolo unde trebuia să fie și unde era 
mare nevoie de el. 

Ajutorul de șerif și-a dres glasul. 

— Doamnă? 

Când mi-am ridicat privirea, l-am văzut atingându-și borul 
pălăriei. 

— Ben Gilbert. Dealul ăsta e al naibii de nesigur. Trebuie să 
rămâneţi aici, pe șosea. 

— Atunci chemaţi întăriri și găsiți-mi tatăl. Altfel, o s-o fac eu. 
Jesse m-a strâns și mai tare de braţ, sperând să-mi înăbușe vreo 
criză de nervi, și a dat din cap către Gilbert. 

— Când ajunge elicopterul Echipei de Căutare și Salvare? 

— Cincisprezece, douăzeci de minute. 

Gilbert s-a uitat la el mai de aproape. 

— Aţi lucrat la Paza de Coastă? 

— Serviciul de Salvare Acvatică. Lucram pentru district. 
Gilbert încerca să nu se holbeze prea tare la cârje. Lily, în 
schimb, fără să spună ceva, avea o privire nedumerită pe care 
nu încerca s-o ascundă. Nu cred că-l văzuse vreodată pe Jesse 
stând în picioare. 

Gilbert și-a îndesat mâinile în buzunarele paltonului. Avea o 
voce clară. 

— Încercăm să punem la punct cronologia desfășurării 
evenimentelor. Tatăl dumneavoastră a părăsit Santa Barbara 
ieri după-masă, corect? 

— În jurul orei unu, am zis. 

Ceea ce ar însemna că aici - la peste 60 de kilometri de casa 
mea, în zona asta sălbatică și izolată de lume - ar fi trebuit să 
ajungă în jurul orei două. Am simţit că-mi toarnă cineva acid pe 
piele. Mașina, distrusă, zăcuse în desiș o zi întreagă fără ca 
cineva să știe. Fără ca eu să știu. 

M-am uitat lung în zare, pe drum. 

— Știţi unde a ieșit de pe autostradă? Unde sunt urmele de 
frână? 

Gilbert s-a încruntat. Se freca pe o nară cu degetul arătător. 

— Nu există urme de frână. 

A aruncat o privire spre Mustang-ul meu. În spatele roţilor 
erau două urme negre de frână pe care le făcusem când am 
venit în goană. Nu am văzut altele. 

— Trebuie să fie. 

— Domnișoară Delaney, sunt poliţist de cincisprezece ani. 
Când o mașină derapează și o ia printr-un desiș și se ciocnește 
de niște bolovani la 60 de metri mai la vale, asta înseamnă că a 
avut loc un accident violent pe autostradă. Urmele de frână nu 
sunt șterse de pe șosea nici după o zi întreagă de ploaie 
torențială. lar aici nu avem nicio urmă. 

— Adică vreţi să spuneți că n-a pus frână? 

Gilbert părea plin de regret, de parcă urma să-mi dea o veste 
proastă. 

— Nu. Cel puţin cât încă era pe autostradă. 

— Credeţi că a ieșit pur și simplu de pe șosea? 

— Drumul era alunecos, viteză mare, se poate întâmpla. 

— Nu e un șofer inconștient. 

Mă tot uitam la șosea și mintea mea crea scenarii de coșmar 
ale momentului când a virat în curbă atât de rapid. 

— Dar dacă a tras de volan să evite ceva? Un animal, poate 
altă mașină. 

Lily a ridicat mâinile. 

— Hai să nu exagerăm cu presupunerile. 

— Dacă ar fi tras de volan, iar roţile ar fi prins marginea 
acostamentului și... 

Gilbert a scuturat din cap. 

— Un viraj brusc în curba asta, tot ar fi trebuit să găsim urme 
pe asfalt. 

Jesse a spus: 

— Dar nu știți sigur, nu? 

— Așa e. Nu știm. 

— Ba da, știm, am zis eu. Știm că el e undeva pe aici, iar noi 
trebuie să-l găsim. 

Gilbert avea o înfățișare senină și ochii verzi ca iarba de 
munte. 

— Domnișoară Delaney, în ce stare era tatăl dumneavoastră 
când a plecat? 

— Părea nerăbdător să ajungă la San Jose. Avea o întâlnire de 
afaceri. 

În timp ce vorbeam, mi-am auzit vocea încordată. Tata nu 
fusese nerăbdător. Era iritat, iar asta ar fi putut să pară suspect 
acum. _ 

— Era ceva ce îl neliniștea și ar fi putut să-i distragă atenţia? Il 
supăra ceva? 

— Nu, am zis eu. 

— Sunteţi sigură? 

În bătaia vântului, îmi simţeam degetele amorţind și faţa 
înfierbântată. Mi-am dat seama că Gilbert știa cine sunt. Auzise 
de familia mea la știri, îl știa pe tata, știa ce mi se întâmplase. 

— Doamnă, nu vreau să fiu nepoliticos. Dar vorbim despre 
Phil Delaney, corect? 

Lily l-a fulgerat scurt din ochi. 

Jesse mi-a dat drumul. 

— Domnule poliţist, cred că sunteți pe punctul de a face o 
presupunere deplasată. Nu o faceți. 

— Încerc să acopăr toate posibilităţile. În momentul acesta, 
nu putem exclude nimic, a spus Gilbert. 

Am simţit cum mă chircesc în sinea mea. 

— Vreţi să spuneţi că a ieșit intenţionat de pe șosea? 

— Spun doar că e vorba despre un bărbat care se afla într-o 
stare de încordare foarte mare. 

Lily s-a schimonosit și a șoptit în barbă: 

— Gilbert... 

Jesse i s-a adresat cu o voce de gheaţă: 

— Omule, vorbește la timpul prezent. 

Mi se ridica tensiunea. 

— Vreţi să spuneţi că s-a sinucis? 

Am făcut un pas spre Gilbert, dar Jesse m-a apucat de braţ și 
m-a tras. Polițistul și-a domolit tonul. 

— Nu doresc să îngreunez și mai tare situaţia de față, dar în 
acest moment nu putem să excludem nimic. 

Deși încerca să pară mai calm, mă măsura din priviri ca pe un 
animal la un spectacol de circ. 

— Altceva? am spus. 

Privirea lui mă fixa. 

— Dumneavoastră aţi fost, așa-i? Dumneavoastră aţi fost cea 
care a apăsat pe trăgaci. 

Îi susţineam privirea. 

— Da. 

S-a mai uitat puţin la mine, după care și-a vârât mâinile în 
buzunare. 

— Aveţi cumva o fotografie a tatălui dumneavoastră? S-o arăt 
echipei de salvare. 

— Da. 

Am luat din portofel o fotografie. Fusese făcută la digul din 
Santa Barbara și i l-am arătat pe tata care își pusese braţul pe 
umerii mei, cu oceanul de safir în spate. Arăta bine: înnegrit de 
soare, cu părul ca zăpada ieșind în șuviţe de sub șapca lui de 
baseball cu US Navy și ochii întunecaţi care reflectau nevoia lui 
de a cuceri lumea. În afara picioarelor lungi, eu n-am moștenit 
mare lucru de la el, cu figura mea de băieţoi și părul de culoarea 
caramelului. Nu mi-a dat din înfățișarea lui, însă mi-a dat din 
plăcerea lui de a savura whisky-ul de Tennessee și muzica 
country tristă. Jesse ne făcuse poza, iar tata se uita la el cu o 
privire provocatoare. Eu zâmbeam, dar păream mai degrabă 
plictisită. M-aș fi lipsit de competiţia dintre ei - glumele nesărate 
ale lui Jesse, nevoia tatei de a ieși veșnic învingător. Pe atunci 
nu știam cât de norocoasă eram. Fotografia fusese făcută 
înainte ca vieţile noastre să fie invadate de violenţă, înainte să-l 
împușc pe degeneratul care a încercat să mă omoare, înainte ca 
tata să-și sacrifice reputaţia căindu-se în public. 

l-am întins-o lui Gilbert. 

— Păstraţi-o cât aveţi nevoie. 

Mai jos pe deal, echipa de salvare a cerut echipei de 
depanare să coboare cablul macaralei. Gilbert s-a scuzat. 

Lily era încruntată. 

— Îmi pare rău pentru mai devreme. 

— Regulile jocului, am zis. Nu e vina ta. 

Echipa de depanare a început să coboare cablul. 

— O să aibă grijă când ridică mașina, așa-i? Adică dacă tata... 

Jesse a spuse: 

— Nu e sub mașină. 

Știam că nu era. Nu fusese aruncat și nu era prins sub 
mașină. Faptul că portiera șoferului se înfipsese în noroi și 
fusese târâtă o porţiune mare contrazicea asta. Portiera fusese 
deschisă cu mult înainte de impact. 

Jesse și-a lăsat mâna pe spatele meu. 

— Tremuri din încheieturi. Hai să nu mai stăm în bătaia 
vântului. 

Am urcat în camioneta lui. A pornit motorul și a dat drumul 
radiatorului. Eu am rămas cu privirea pironită câteva momente 
asupra camionului de depanare. 

— Tata nu s-a sinucis. 

— Nu, la naiba. Să moară fără luptă? E prea dat dracului 
pentru așa ceva. 

I-am înșfăcat mâna, știind că o spusese că pe un compliment, 
își freca mâinile de ale mele, încercând să mă încălzească, și a 
zărit diamantul de pe degetul meu. Trecuseră câteva luni de 
când îmi pusese inelul pe deget. 

— Nu i-ai zis lui Gilbert despre starea tatălui tău când a 
plecat, a spus. 

— Nu. Ar fi folosit-o împotriva mea. 

Și-a aruncat ochii pe geam. 

— Ce crezi că i s-a întâmplat? 

Am simţit subit un nod în gât. Mi-am amintit felul ciudat în 
care tata își luase rămas-bun, ca un fel de avertisment. 

— Nu știu. 

O rafală puternică de vânt a legănat camioneta. Mi-am înghiţit 
lacrimile. 

— Cât de gravă e situaţia cu Buddy? 

— Nu-ţi face griji pentru asta acum. 

Dar și el era îngrijorat - îl trădau cearcănele de sub ochii 
albaștri. Și faptul că toată noaptea și-o petrecuse la spitalul de 
urgențe cu telefonul închis. Faţa lui cu trăsături frumoase, suptă 
de oboseală, părea neliniștită. L-am strâns de mână și el a 
scuturat din cap. 

— Puștiul e pe muchie, a zis el. 

Buddy Stoker avea nouăsprezece ani și, de când accidentul 
de motocicletă îl lăsase paralizat cu trei luni în urmă, starea lui 

psihică a oscilat între deprimare și dorinţă de sinucidere. Era 
unul dintre pacienţii cu leziuni cronice la măduva spinării cu 
care Jesse lucra în calitate de consilier la centrul de reabilitare. 

— l-am întins o mână de ajutor și-l bat la cap s-o accepte. Nu 
știu dacă o s-o facă. 

Jesse știa că era infernal să reziști psihic. Mergea cu bicicleta 
când un BMW a intrat în el și, dintr-un sportiv în echipa All- 
American, devenise paraplegic într-o clipită. După un an întreg 
de spitalizări și reabilitare se alesese cu realitatea zdrobitoare 
că n-avea să mai meargă bine niciodată. Lecţia Nenorocită de 
Viaţă Numărul Unu, cum îi spunea el. Unele lucruri nu pot fi 
schimbate. Dar zilele astea, nou-veniţilor le zicea că există 
totuși șansa să se ridice și să meargă mai departe, că poți 
umbla prin lume fără să pășești. 

— Ai lui sunt lângă el acum, mi-a zis el. Și eu sunt acum unde 
trebuie să fiu. 

— Mulţumesc. 

Vântul clătina camioneta. Afară, echipa de depanare mânuia 
macaraua. Cablul era întins la maximum în timp ce încercau să 
ridice mașina la deal. Clipeam strâns din ochi uitându-mă la 
toată scena, aveam un nod în gât. 

— Tată, ce dracu' s-a întâmplat aici? 

e 

Denunţarea fărădelegilor e ca profeția: spune-le oamenilor 
adevărul și n-o să-ţi mulţumească niciodată. O să arunce cu 
pietre în tine. Așa c-ai face bine să te ţii tare. 

Tatăl meu era ca stejarul. Numai că de luni de zile se clătina 
sub o ploaie de pietre. 

Phil Delaney, un om din interior decenii la rând, un căpitan de 
vas tare ca fierul, proiectant de arme, absolvent al Colegiului de 
Marină Militară, uneori spion maritim și membru desemnat în 
Old Boy's Network, a devenit un outsider. A denunțat o 
operațiune murdară a guvernului în care au murit oameni. 
Oameni cu care am crescut. Și, pentru asta, a trebuit să 
plătească. 

Guvernul i-a interzis accesul la informaţii confidenţiale. 
Afacerea de consultanţă pe care o avea n-a mai mers. A fost dat 
la o parte de serviciile militare și secrete cărora le-a dedicat 
întreaga viață. Oamenii din umbră voiau să dea un exemplu din 
el. Un procuror ambițios dorea cu ardoare să-l acuze și a 

petrecut luni întregi încercând să găsească ceva care să-l 
incrimineze. Devenise un paria. 

A făcut-o din onoare. Din datorie. Pentru morți. 

A făcut-o pentru mine. 

Îmi amintesc: acum mai puţin de 24 de ore, stătea lângă mine 
sub un cer de un albastru pătrunzător, privind niște puști care 
făceau întrecere în piscina Los Banos del Mar. Stegulețele 
fluturau pe stâlpii de pe margine. In jurul piscinei, spectatorii 
vuiau și aclamau dând din picioare. Aproape de locurile de start, 
în lumina soarelui, Jesse, cu o faţă serioasă, i-a adunat pe băieţii 
din echipa pe care o antrena ca să-i încurajeze. Tata îl privea cu 
un zâmbet care se prefăcea tot mai tare într-o mină gânditoare, 
până când s-a întors să se uite la ocean. Mă întreb dacă se 
gândea cât de priceput era Jesse cu copiii și cât de 
neîndemânatică eram eu. Când i-a sunat telefonul, a dat buzna 
spre ieșire. 

L-am găsit afară, holbându-se la debarcader de parcă aștepta 
ca inamicul să ţâșnească de sub plasa de pescuit. Părul alb îi 
lucea în soare. 

— Trebuie să plec, a spus. 

M-am încruntat. 

— Acum? 

— Nu e o tehnică de diversiune. Sunt afaceri. 

Afaceri? Da, sigur. 

— Ce se întâmplă? 

—O să te sun mâine. Între timp, ţine piept fortelor 
întunericului. Ești un om de principii. 

— L-am alungat pe tipul ăla de la radio cu grebla, asta nu e 
moralitate. 

De când tata a făcut acea demascare, am tot refuzat 
interviuri din partea presei. Lucru care i-a stârnit și mai tare, eu 
fiind la rândul meu jurnalist liber-profesionist în momentele în 
care nu caut de lucru la firme de avocatură, când nu scriu 
rapoarte pentru curțile de apel, când nu-mi revizuiesc noul 
roman, adică toate acele lucruri din care tata mi-a spus să nu-mi 
fac o carieră. Ziare, televiziuni de scandal, bloggeri afiliaţi politic 
m-au căutat să-mi pună întrebări, înfuriaţi, și, în cazul unui 
conspiraţionist scelerat, să îmi ceară să fiu inseminată artificial 
cu sperma lui pură de libertarian și necontaminată de CIA. 

Când un spion face dezvăluiri, apar tot felul de ţicniţi. 

Tata și-a pus braţul în jurul umărului meu. 

— Nu-ţi face griji, babacul tău e bine. Am știut în ce mă bag. 
Jesse și Lavonne m-au avertizat - nu o face dacă nu ești pregătit 
să-ți începi viața de la zero. Dacă tragi alarma așa cum am 
făcut-o eu, nu mai ai nicio șansă să lucrezi în domeniul ăsta 
vreodată. 

Lavonne Marks, șefa lui Jesse, îl consilia pe tata cum să se 
ferească de posibile acuzaţii. Mi-a aruncat o privire piezișă. 

— Mie nu-mi pare rău pentru mine. Și nici ţie să nu-ți pară, 
Kit. Pentru nimic în lume. 

— Nici nu mi-ar trece prin cap. 

Din experienţa mea legată de bărbaţii care suferă, mila îi 
erodează și pe ei, și pe tine. Sprijinul este cel mai bun lucru. Și, 
din când în când, câte un șut în fund. 

Lucru pe care l-am și făcut, pentru că mă enerva că pleca atât 
de repede. 

— Dacă te vezi cu Jax Rivera, spune-i c-ar fi cazul să nu mă 
mai hărțuiască. Noi doi avem o înțelegere, îți amintești? Tu îmi 
vorbești despre munca ta și a ei, iar eu ascult. 

O clipă, m-a fixat cu privirea de parcă ar fi fost gata să-mi 
dezvăluie fantomele trecutului. 

— Te iubesc, Kit. Eşti o fiică mai bună decât merit. Să nu uiţi 
asta. 

M-a sărutat pe frunte. 

— Nu știu când o să ne revedem. 

Tonul vocii lui părea rău-prevestitor. 

— Tată? 

Mi-a atins faţa. 

— Să nu crezi tot ce auzi. Ține minte asta, atunci când totul 
se duce dracului. 

e 

Parcă îmi strângea cineva stomacul în pumn. 

— Trebuia să-mi dau seama că o să se întâmple ceva rău. 
Trebuia să insist mai mult sau să plec cu el. 

— Nu gândi așa, a zis Jesse. Sentimentul vinovăției se oprește 
în gara asta. E ultima stație pentru trenul ăsta, coboară din el. 

Mă pișcam de nas ca să nu mă bușească plânsul. Aș plânge 
dacă tata ar cobori dintr-un elicopter al Echipei de Căutare și 
Salvare, viteaz și plin de încredere, salutându-l pe pilot și 
mulțumindu-i pentru cursă. Jesse și-a pus mâna pe ceafa mea. 

— A fost bine în vizită. Începe să te simpatizeze tot mai mult, 
am zis eu. 

S-a uitat atent la faţa mea și a zis: 

— Mda. Dar încă nu are încredere în mine. 

— O să aibă. Când o să te cunoască la fel de bine ca mine. 

Afară, echipa de depanare a reușit să readucă mașina pe 
șosea. 

Jesse și cu mine am coborât din camionetă. Pumnul din 
stomac strângea tot mai tare. 

Din mașină rămăsese o carcasă sinistră. Capota era îndoită, 
iar portiera șoferului, deschisă larg ca o aripă ruptă. Cu grijă, 
echipa de depanare a așezat-o pe platforma camionului și o 
imobiliza. 

Gilbert se îndrepta înspre noi. 

— Patrula de Investigare a Accidentelor de pe Autostradă o să 
se ocupe de acum înainte de cele întâmplate aici. Or să vrea să 
discute cu dumneavoastră, dar nu trebuie să rămâneţi aici să-i 
așteptați. 

Am dat din cap absentă, amintindu-mi cum tata își încărcase 
lucrurile în mașină și cum mă îmbrăţișase la plecare. 

Șasiul scotea vaiete în timp ce camionul de depanare cobora 
mașina. M-am dus în dreptul camionului și m-am ridicat pe 
vârfuri ca să mă uit mai atent la mașină. Nu vedeam bine 
scaunul șoferului. Mi-am luat avânt, m-am urcat pe platformă și 
am deschis portiera. 

— Computerul lui a dispărut, am zis. 

Șoferului camionului a zis: 

— Ce faceţi? 

M-am întors către Jesse. 

— L-am văzut când și-a pus computerul pe podea în spatele 
scaunului șoferului. 

Gilbert a venit mai aproape. 

— Doamnă Delaney, ce faceți? 

M-am repezit pe lângă mașină și am deschis portbagajul. În 
timp ce se căsca, am simţit o piatră în stomac. Valiza tatălui 
meu era acolo. 

Gilbert și-a strâns buzele. 

— Computerul a fost aruncat pe geam, probabil, în timpul 
ciocnirii. 

— L-a așezat pe podea în spate. Mașina nu s-a rostogolit, nu 
s-a răsucit. Sau, dacă era așa, ar fi trebuit să fie prins sub scaun. 
Dar a dispărut. 

Echipa de depanare se uita urât la mine. Nu-mi păsa. M-am 
strecurat prin lateral și am urcat pe bancheta din spate. Mi s-a 
strâns pieptul gândindu-mă la tata în timp ce mașina derapa. 
Dar acum simţeam altceva, o urgenţă, o senzaţie ascuţită de 
neîncredere. De parcă niște lucruri invizibile și răuvoitoare 
lucraseră aici, dincolo de șoseaua umedă și forța gravitaţiei. 

Parbrizul spart era adâncit în cadru. Sub volanul deformat, 
cheile atârnau în contact. Mirosea a noroi, benzină și cafea. 
Paharul din plastic era turtit în suportul pentru pahare. 

Paharul din plastic. L-am înșfăcat și am ieșit afară. 

Jesse s-a apropiat de marginea platformei. 

— Ce e? 

— Nu s-a sinucis. Cine are de gând să se sinucidă nu se 
oprește să-și ia cafea pe drum. 

Am ridicat paharul. 

— Și cu siguranţă nu-și cumpără un pahar extra-large ca să-l 
umple din nou, gratis. 

(J 

Traficul înainta greoi pe o singură bandă, ocolind semnele 
luminoase roz și pe agentul care dirija circulația. Un Mercury alb 
s-a strecurat și s-a dus țintă spre locul accidentului. 

Boyd Davies stătea gârbovit pe scaun, cu o mână aruncată pe 
volan și o scobitoare între dinţi. Purta ochelari de soare și părul 
negru strâns în coadă. Nu-și făcea probleme din cauza 
barbișonului. Nimeni nu avea să-l recunoască. 

Pe locul din dreapta, femeia care își spunea Bliss! își scărpina 
braţul întruna. Era sfrijită și avea părul blond de culoarea urinei. 
Era ca o șopârlă, pe care o auzi în iarba înaltă sâsâind sec și 
nemilos. Își smulgea cojile scărpinându-se. Ale dracului 
gângănii, se gândea Boyd. S-a drogat azi-noapte și efectul era 
puternic, credea că-i umblă gândaci pe sub piele. 
Metamfetamină, fără îndoială. El lua notițe pentru raport. 

— Asta e, a zis ea. 

Găsiseră mașina și o aduseseră pe șosea. Zăcea bușită pe 
platforma camionului. Oameni în uniformă mișunau peste tot, 
pompieri, agenţi de circulaţie și șerifi. O femeie se suise pe 

platforma camionului și se ghemuise să discute cu polițistul, cu 
un tip îmbrăcat lejer și cu unul care părea să-și fi făcut praf 
genunchii pentru că se ţinea în cârje. Femeia gesticula către 
poliţist arătându-i un pahar de plastic. 

— Cine-i asta? a întrebat Bliss. 

El s-a uitat la ea, apoi s-a uitat în jur - o camionetă, un 
Mustang care lăsase urme de frână pe șosea. 

— Investigator, a zis el. Sau poate vreo rudă. 

— ÎI caută, a zis ea. 

Lasă-i să-l caute. A trecut încet cu mașina pe lângă camion, 
uitându-se cu atenţie la femeie și la emoția de pe fața ei. E 
rudă, clar. Nu mai era atât de interesantă. 

— Cred că avem aici un indiciu, a zis el. 

Ea s-a întors spre bancheta din spate. Christian dormea cu 
ochelarii de soare suciți pe nas și cu părul în șuvițe peste față. 

— Lasă-l în pace, a zis Boyd. Pune mâna pe telefon. O să 
vorbim cu cineva de sus. 

Aveam treizeci și trei de ani când am aflat că tatăl meu era 
spion. Revelația asta a venit într-un moment nepotrivit. 

Phil Delaney părăsise Oklahoma ca să-și petreacă viața pe 
mare în flota maritimă. A ajuns să locuiască în deșert ca expert 
în rachete și tehnologia explozibililor la Centrul de Armament 
pentru Baza Aeriană a Marinei din China Lake, California. Așa 
am crescut eu: într-o lume de piloţi și cercetători care lucrau sub 
arșița soarelui să perfecționeze mașinăriile morţii. Am avut o 
copilărie fericită. 

Misiunea tatălui meu era să mă protejeze pe mine, pe fratele 
meu, pe mama și țara, să-i elimine pe cei care ne-ar declara 
război și să-i ţină în viaţă pe soldaţii-piloți de pe cer. Era un 
războinic, era eroul meu. 

Însă realitatea era complet diferită. Tatăl meu și-a făurit un 
scut sub care și-a trăit o altă viaţă. Lucra pentru Serviciile 
Secrete Maritime. Era atât de bun în a ascunde adevărul, încât 
nici măcar mama nu bănuia ceva. Poate că asta, într-un final, a 
înlesnit divorțul lor. 

Și am aflat adevărul când un proiect secret a eșuat lamentabil 
în China Lake și a rezultat în moartea colegilor mei de clasă. 
Aproape că mi-a ucis și mama. Pe mine m-a forțat să curm o 
viaţă de om și m-a costat șansa de a avea o familie. In faţa unui 
asemenea dezastru, tata n-a mai putut trăi în minciuni și 
negare. A ieșit la lumină. 

De atunci, după luni întregi de șoc și regrete, m-am hotărât să 
aflu adevărul despre trecutul tatălui meu. lar el mi-a promis că 
avea să stea de vorbă cu mine, doar că secretele deveniseră un 
obicei prea adânc imprimat în ADN-ul lui Phil Delaney. 

— Cercetarea adversarului. 

Așa mi-a descris ce făcea, într-o zi când ne plimbam pe 
Stearns Wharf, dându-și pălăria pe ceafa și privind razele 
soarelui ce se răsfrângeau pe suprafaţa apei. Ca să-și distrugă 
inamicul, cercetătorii trebuiau să știe ce punea acesta la cale. 
Misiunea lui era să descopere cine erau băieţii răi și ce jucării 
aveau. Le studia tehnologia. 

Pe atunci, America Latină și Asia de Sud-Est musteau de 
dictatori, lovituri de stat, averi făcute din droguri, crime cu săbii, 
carteluri și băi de sânge. Când îl auzeam vorbindu-mi despre 
locurile astea, inima mi se făcea cât un purice. Tehnologia era 
precisă și nu lăsa urme. Junglele de peste granițe erau haotice și 
sângeroase.  Amintește-ți de timpurile alea, spunea el. 
Amintește-ţi  mizele. Războiul Rece.  Comuniști. Lorzi ai 
drogurilor. Teroriști. Și nu aveam poliţia de partea noastră în 
Venezuela sau Birmania. Nu puteam s-o luăm la pas prin 
junglele astea cu un mandat de percheziţie și să obţinem 
informaţiile de care aveam nevoie. 

Înteleg, am făcut eu. Nu sunt copil. 

Se uita lung la apă. Nu. Eşti o fată puternică, Kit, dar chiar și 
așa, cu toate lucrurile prin care ai trecut în ultimul timp, nu 
înţelegi. 

lar acum mă temeam că nu voi înțelege niciodată. 

Zece jumătate: nimic. Nici urmă de tata, în ciuda elicopterului 
echipei de salvare, în ciuda rugăciunilor mele. Doar câţiva 
polițiști de la Poliţia Rutieră din California care mișunau la locul 
accidentului cu echipamentele de măsurat, cu nori ameninţători 
deasupra și refuzul meu încăpățânat de a pleca, până când 
Jesse mi-a arătat în josul autostrăzii duba televiziunii venind 
spre noi. Am fugit în Mustang. 

Când am ajuns în Santa Barbara, se lăsase deja cu ploaie. 
Până aproape de marea învolburată, orașul se înfățișa ca o 
carpetă orientală, munţii verzi se conturau pe cer, acoperișurile 
cu ţiglă roșie se ascundeau în frunzele palmierilor. Mi-am lăsat 
mașina acasă și am urcat în camioneta lui Jesse. 

— Sigur nu vrei să rămâi acasă? m-a întrebat el. 

— Foarte sigur. Nu voiam liniște și nici să mă gândesc prea 
mult. Voiam ceva de făcut. Orice. Tu nu vrei? 

Era obosit și arăta ca un câine hăituit. Nu mai dăduse pe 
acasă de dinaintea concursului de înot de ieri. 

— Întâi de toate, priorităţile, a zis el. 

Trebuia să o găsim pe şefa lui, Lavonne Marks, și să-i dăm de 
veste. Am mers cu mașina până la staţiunea Belchiesa, peste 
drum de bulevardul Cabrillo dinspre plajă, unde Asociaţia 
Juriștilor din California își ţinea conferința de primăvară despre 
Trial Advocacy. 

— Știi că s-ar putea să dăm nas în nas cu Gray, a zis Jesse. 

— Dacă nu s-ar mai spilcui pentru aparatele foto. 

Nicholas Gray, procurorul care îi dădea târcoale tatălui meu 
ca un vultur, ţinea primul discurs din conferință. Mai devreme, în 
weekend, reușise să întrerupă o întâlnire dintre tata, Lavonne și 
Jesse într-un restaurant din staţiunea centrului de conferințe. 
Dacă întrezărește vreo posibilitate de a-și face publicitate, nu 
mai scapi de el. 

Jesse și-a lăsat cârjele în mașină. Centrul de conferințe era 
extins, și să meargă pe jos mai mult de 100 de metri nu putea. 
Și-a luat scaunul cu rotile de pe bancheta din spate. Am trântit 
portiera și am intrat în hol, trecând de un afiș cu programul 
conferinţei. 

— Dă-l dracului pe Gray. Numai să-ncerce el să profite de 
asta, i-am zis. 

O adiere ușoară mi-a mângâiat braţele când s-au închis ușile. 
Privirea lui Jesse era fixată înainte. 

— Grijă mare. S-ar putea să ţi se îndeplinească dorinţa. 

M-am uitat peste umăr și am văzut niște bărbaţi în costume 
negre îndreptându-se spre noi. 

e 

Cel înalt era Nicholas Gray, procuror la Parchetul Federal din 
California. Lălâu și hotărât, mergea în fața a doi lachei îmbrăcați 
identic, în nişte costume albastre, fine, în dungi. Cei doi băteau 
la ochi cu hainele lor prea sofisticate pentru Santa Barbara, 
unde oamenii poartă șlapi de gumă și tricouri cu Sex Wax. La 
propriile lor nunţi. 

— Exact oamenii pe care voiam să-i văd, a spus Gray. 

Unul dintre tipii la costum, cel tânăr, a scos dopul unei sticle 
de suc și i-a întins-o. 

— Cola dietetică, domnule. 

El l-a salutat din cap pe Jesse. 

— J-man. 

— Ce faci, Drew? a întrebat Jesse. 

Gray a luat sticla fără să se uite. g 

— Domnişoară Delaney, am aflat despre accident. Imi pare 
rău. 

— Mulţumesc, am zis. 

L-a ochit pe Jesse. 

— Ai venit să-mi asculți discursul? 

— Am venit pentru băutură. Ce mai zici? 

Gray a schițat un zâmbet numai cu dinţii lui mari și albi, fără 
ochi. 

— Dacă-mi dai voie, vreau să vorbesc cu doamna Delaney 
despre tatăl ei. 

Chel, cu faţă de șoricar, Gray avea o voce impunătoare și o 
expresie de empatie. Figura lui era stăruitoare și preocupată. lar 
eu nu aveam chef de așa ceva. Nicholas Gray te scalpează. 
Procurorul federal de pe Coasta de Vest era hotărât să-mi acuze 
tatăl de act de spionaj. 

Jesse n-a clintit. 

— Ev. 

l-am făcut semn din cap lui Gray. 

— Spune. 

— Am vorbit cu șerifii locali. Ei cred că accidentul a fost 
intenţionat. 

A luat o gură de suc. 

— Trebuie să recunosc că sunt de acord. Dar nu cred că tatăl 
dumneavoastră s-a sinucis. 

M-am blocat. 

— Sugeraţi cumva o crimă? 

Încercam să asimilez. 

— Cineva a dat peste tata și l-a scos de pe șosea? 

Nici măcar n-a pocnit din degete, doar a ridicat puţin 
sprânceana spre cel care-i ţinea sucul. 

— Farelli? 

Drew Farelli avea o peliculă de sudoare pe frunte, iar obrajii 
dolofani dezvăluiau pofta pentru cannoli-ul pe care i-l făcea 
mama sa. Zăngănea niște monede în buzunar. 

— Am vorbit cu polițistul, Gilbert îl cheamă. Nu există nicio 
dovadă cum că altă mașină ar fi lovit mașina tatălui 
dumneavoastră. 

— Ce se-ntâmplă? 

Venele îmi pulsau în cap. 

— L-au găsit șerifii? 

Gray și-a trecut mâna peste craniul lucios. 

— Observ că vă cuprinde oboseala. Vreţi să vă așezați? 

— Nu. L-au găsit? 

Dacă n-aș fi numărat în sinea mea până la zece, aș fi sărit să-l 
MuȘc. 

Jesse îl ochea pe Gray cu un calm de gheață. 

— Nicholas, ce se întâmplă? 

Gray a dat din cap către cel de-al doilea om în costum. 

— Acesta este agentul special Ceplak de la FBI. 

Un federal. Inima mi s-a afundat și mai tare în disperare și 
confuzie. 

Ceplak a zis: 

— Doamnă Delaney, nu e niciun secret faptul că tatăl 
dumneavoastră este o persoană de interes pentru noi. Timp de 
luni de zile a fost recalcitrant, făcând pe dracu-n patru ca să fie 
cu un pas înaintea investigaţiei procuraturii. 

— Și? 

— Cred că a mai făcut-o o dată. Nu e de găsit nicăieri. Nu a 
fost în mașină când s-a răsturnat. 

l-a aruncat o privire lui Farelli. 

— Ce ţi-a zis polițistul? 

— Portiera șoferului era deja deschisă de sus, de pe deal. 
Valiza era în portbagaj, dar nici urmă de laptop. 

Își zdrăngănea monedele de parcă avea delirium tremens. 

— Și urmele stricăciunilor din desișul de pe deal arată că nu 
avea viteză mare când a părăsit șoseaua. 

— Ce? am zis. 

Ceplak aproba din cap. 

— Și am găsit urme de roţi în noroi. Și o urmă de picior. 
Mașina mergea cu câţiva kilometri pe oră, apoi a accelerat. 
Adică tatăl dumneavoastră a coborât din mașină, și-a luat 
computerul și a împins mașina la vale. 

— E o nebunie. 

— Să pară că s-a sinucis, aruncându-se cu mașina de pe un 
drum lăturalnic. O zonă abandonată, nimeni prin preajmă - ar fi 
putut să-i iasă, numai că a facut o greșeală. Și-a luat 
computerul. Asta îi trădează jocul. 

— Jocul? 

Jesse și-a așezat mâna pe braţul meu ca să mă potolească. 
Dar nu despre tatăl lui vorbeau așa. 

Gray și-a încrucișat braţele. 

— Nu a vrut să mai rămână prin preajmă. Oare din cauză că 
știa că ne apropiam de niște dovezi care l-ar putea incrimina? 

Drew Farelli continua să-și zdrăngăne cheile în buzunar. Gray 
își menținea figura gravă de justiţiar și își plimba privirea de la 
mine la Jesse. 

— Tatăl dumneavoastră a fost cu voi doi chiar înainte de 
dispariţie. Ce v-a spus când a plecat? a întrebat el. 

— Unde vreţi să... 

— V-a contactat după ce s-a petrecut accidentul? 

Mă abţineam să fac vreun gest prea brusc. 

— Dumnezeule, echipa de salvare e încă acolo pe dealuri, 
încercând să-l găsească... 

— Hai să spunem lucrurilor pe nume, a zis Gray. Tatăl 
dumneavoastră a dezvăluit informaţii secrete. Sigur, echipa lui 
de avocați l-a ajutat să ocolească legea. Dar exact asta a făcut. 

Nu izbucni. Nu o face. 

— A pus în pericol securitatea naţională. Poate să pretindă că 
a făcut-o pentru un oarecare bine suprem, dar asta n-o să-l 
exonereze. 

Farelli a spus: 

— O să facem rost de lista convorbirilor lui telefonice. Dacă ați 
vorbit cu el, o să aflăm. Dacă descoperim că știaţi de asta de 
dinainte, puteţi fi considerată complice la fuga lui de răspundere 
în fața legii. 

— Fugă? Dumnezeule, nu a fugit nicăieri. 

Gray a zis: 

— Lipsa dumneavoastră de cooperare e dezamăgitoare, dar 
de înţeles. Numai că, dacă echipa lui de avocaţi e implicată, 
atunci altfel vor sta lucrurile. 

Jesse se uita în altă parte, strâmbând din gură. 

— Mai aruncaţi cu noroi sau aveţi vreo dovadă clară? 

Gray s-a oprit câteva momente, de parcă încercuia pe o listă, 
în minte, numele lui Jesse. 

— Dacă domnișoara Delaney va coopera în totalitate în 
această investigaţie, lucrurile se vor desfășura foarte lin. 

— Să cooperez? Adică să-mi trădez tatăl. Lăsaţi-o baltă. 

— Nu trebuie să fiți dramatică. 

— Dar la asta vă refereaţi - vreți să-i pun în cârcă un lucru pe 
care nu l-a făcut. Nu. Nu a fugit nicăieri. 

Scăfârlia lui Gray lucea în lumină. 

— Pe cine cunoaște tatăl dumneavoastră în Columbia? 

— America de Sud? Habar n-am. 

— Dar Thailanda? 

— Despre ce vorbiţi? 

— Ce motiv ar fi avut să călătorească în Marea Britanie de 
două ori în ultimele nouă luni? 

Zbang, parcă m-a lovit cu tigaia-n cap. Tatăl meu a părăsit 
țara? 

Farelli a spus: 

— Și apoi a venit în Santa Barbara. A vorbit cu 
dumneavoastră, s-a consultat cu avocaţii și, apoi, paf, s-a 
evaporat. 

Gray își strângea buzele. 

— Dacă aveți posibilitatea, luaţi legătura cu tatăl 
dumneavoastră și convingeţi-l să se predea. Încă putem să 
rezolvăm lucrurile în liniște, cel puţin pentru următoarele ore. 

S-a uitat la Ceplak. 

— Pe urmă, îmi imaginez că FBl-ul o să anunţe că dispariţia lui 
e o înscenare. 

— Așa îmi imaginez și eu, a zis Ceplak. 

— Atunci n-o să mai avem puterea să facem nimic. Și prevăd 
că presa o să fie foarte interesată de povestea asta. Fost agent 
de informaţii cu legături în zone dubioase își înscenează 
dispariţia înainte de punerea sub acuzare... n-o să mai pot 
interveni în felul cum prezintă ei lucrurile. 

— Oh, nici măcar să nu... 

— Ev. 

Jesse m-a prins de mână. 

Gray a turtit cutia de cola și a azvârlit-o la gunoi. 

— Aştept vești de la dumneavoastră. 

Am ieșit în goană din centrul de conferințe. 

— Idiotul. 

Afară era soare și adia vântul. 

— Manipulatorul. Javră disperată după imagine. 

Mă îndreptam cu pași apăsaţi spre camionetă. 

— O să se ducă la Los Angeles Times să toarne astea și o să 
îngroape pe veci reputaţia tatei. Asta e planul lui Cray. Să se 
menţină pe prima pagină a ziarelor și în vârful orelor de 
audienţă. 

Am înșfăcat mânerul portierei, dar camioneta era încuiată. 

— Înscenare pe dracu'. Nu-i pasă deloc de tata. Mașina a 
zburat de pe deal și el susţine că e o înscenare? 

Am tras de ușă încă o dată. 

— Torţionarul. Dușmănosul, grandomanul... 

Tot nu se deschidea. M-am întors și l-am văzut pe Jesse care a 
rămas în centrul de conferinţe și discuta cu Drew Farelli. 
Vorbeam de una singură. 

M-am rezemat de camionetă. Nori văluroși și trecători 
acopereau soarele. Vizavi de bulevardul Cabrillo, oceanul era 
străjuit pe margine de un șir de palmieri. 

Mașina tatei fusese împinsă la vale. 

Și nu credeam nicio secundă că tata o făcuse. Altcineva 
fusese la mijloc și-i făcuse ceva tatălui meu. Valuri de căldură, 
spaimă și fiori treceau prin mine. 

Tata era în viaţă. 

Jesse a terminat de vorbit cu Farelli și împingea scaunul cu 
rotile spre mașină. 

— Drew îi cântă în strună lui Gray. Nu am rezolvat nimic. 

— E cățelul lui Gray. 

— E un tip de treabă, doar că vrea prea mult să facă pe plac. 
Dintotdeauna a fost așa, și în școală, la drept. 

A descuiat camioneta. 

— Crezi ce cred și eu despre tatăl tău? 

— A fost răpit. 

Avea o figură gravă. 

— N-o să convingi niciodată FBl-ul. 

— Nu. 

Am deschis portiera. 

— Trebuie să abordez problema altfel. 

Am urcat, dar el a rămas pe loc cu mâinile pe roţile scaunului, 
de parcă încerca să frâneze. 

Am dat din cap. Se uita insistent la mine cu o privire 
întunecată. 

Columbia. Thailanda. Agent de informaţii cu relaţii în zone 
dubioase. 

Dacă astea erau întrebările, atunci exista un singur răspuns: 
Jakarta Rivera. 

e 

Jesse m-a dus cu mașina fără să scoată un cuvânt, cu o figură 
împietrită în spatele ochelarilor de soare, și m-a lăsat în faţa 
băncii. Am intrat, am urmat un funcţionar până în seiful băncii și 
i-am dat cheia de la cutia de valori. Palmele mă furnicau. 

Jax Rivera era o apariţie recurentă în viața mea, o nălucă ce 
se ivise printr-o neșansă. Fostă agentă CIA, extravagantă, 
șireată și violentă. Avea o afacere cu soţul ei englez și omora 
oameni pentru bani. Păreau un cuplu fericit. Și mă plăceau. Ca 
să vezi atenţie nedorită. 

Când ne-am întâlnit prima oară, mi-au propus să le scriu 
memoriile. Am râs și am luat-o din loc, zicându-le că poveștile 
lor sunt niște gogomănii. Numai că, în timp ce oferta lor era o 
prefăcătorie, poveștile nu erau; veniseră în Santa Barbara cu o 
treabă. Apoi Jax mi-a înmânat un plic gros ce conţinea dosare pe 
care ea și Tim North le puseseră cap la cap de-a lungul anilor: 
caiete cu note, fotografii, însemnări în care apăreau nume de 
persoane, locuri, date, morţi. Abia dacă am apucat să le 
frunzăresc și deja m-a trecut un fior rece, le-am băgat înapoi în 
plic și le-am dat înapoi. 

Dacă dispariţia tatălui meu avea vreo legătură cu spionajul 
maritim, singura persoană care mi-ar fi putut da vreun indiciu 
sau vreun ajutor era Jax. Pentru că, am descoperit eu recent, ei 
doi se cunoșteau. 

Nu-i știam numărul de telefon, nu știam unde locuiește, nici 
măcar nu știam dacă Jakarta Rivera era numele ei adevărat. Tot 
ce aveam era acel plic gras cu dosare, încuiat în cutia mea de 
valori. 

Când l-am scos de acolo, mi-a părut mai greu decât îmi 
aminteam. l-am mulţumit funcţionarului și am mers șase 
cvartale pe jos până la Sanchez Marks, simţindu-mă de parcă aș 
fi cărat un sac plin cu cobre. 

Ani de zile m-am întrebat de ce Jax și Tim m-au ales pe mine 
să fac treaba asta. Să-i ajut să-și scrie memoriile? Pretext. 
Pentru că Jax era fana cărților mele? Aș fi vrut să cred, dar nu 
puteam - Jax avea o aplecare spre minciuni, arme și Prada și mi 
s-a părut o fană a SF-ului. Să-și asigure un refugiu pentru 
secretele furate pe care le păstrau pentru protecție și șantaj? 
Așa mai vii de-acasă. 

Pentru că tata lucrase împreună cu Jax? Asta aș fi vrut să-mi 
spună tata, dar, în ciuda promisiunii lui, a refuzat să-mi divulge. 

Poate că Jax o s-o facă. Poate azi. M-am apropiat de tribunal și 
am făcut colțul, îndreptându-mă spre clădirea în stil spaniol care 
adăpostea firma de avocatură. La intrare, lumina soarelui se 
răsfrângea în geamuri. Ilnăuntru, un bărbat traversa foaierul și 
se ducea spre ușă. Când m-a zărit, a înţepenit. 

Inima mi-ar fi sărit din piept, dar nici în piept nu mai era. 
Căsca gura la mine, alb la față. Mașinile treceau grăbite pe 
stradă. 

Într-un final, am deschis ușa. 

— Ce faci, PJ? 

Era subțirel și pusese ceva mușchi la umeri. Părul castaniu 
tuns scurt, ochi albaștri și reci. Semănă atât de mult cu Jesse, că 
mi-a tăiat respiraţia. Nu-l văzusem de când ieșise din închisoare. 

A ieșit pe ușă, ferindu-se de mine ca nu cumva să mă atingă. 

— Fratele meu nu-i aici. 

— Ba da, este. 

— Te înșeli. 

A luat-o la pas grăbit scoţându-și din buzunarul blugilor cheile 
de la motocicletă. Țineam de ușă, obrajii îmi erau înfierbântați și 
îmi spuneam în sinea mea zi ceva. Acum, înainte ca lucrurile să 
devină mai nasoale. Ajuns la colţul clădirii, privirea i-a fost 
reținută de ceva ce se afla la depărtare, în parcare. Deodată, a 
țâșnit după colţ strigând: 

— Ce faci? 

Dincolo de zgomotul traficului, se auzeau voci certându-se. 
Am luat-o în grabă după PJ. Când am luat colţul, inima a început 
să mi se zbată. 

În parcare, Jesse stătea în dreptul portierei deschise a 
camionetei. Un Volvo a frânat brusc și s-a oprit chiar în spatele 
lui, șoferul a coborât, o matahală de om, cărunt și nebărbierit, 
cu două capete mai înalt decât Jesse, și îi flutura pe sub nas 
niște foi. 

— Ce naiba ai avut în cap să-l aduci pe Buddy aici la două 
noaptea? Poliţaii credeau că aţi fugit de la centru. 

M-am oprit lângă PJ cu ochii căscaţi. Jesse ne-a văzut și a 
clătinat din cap. 

— lar polițiștii au plecat pentru că noi ne vedeam de ale 
noastre. Domnule Stoker, azi-noapte Buddy era să se înece. L- 
am scos din centrul de reabilitare ca să ia o gură de aer. 

Omul era Big Bud Stoker, tatăl puștiului accidentat pe care 
Jesse îl consilia la centrul de reabilitare. Semăna cu o bilă de 
demolare gata să dărâme pereţi. 

— Și l-ai scos afară ca să-l înveţi trucuri cu scaunul cu rotile - 
de parcă asta l-ar ajuta cumva? Nu vreau să înveţe cum să ia 
curbele mai bine în scaunul cu rotile. Vreau să meargă din nou. 

— Știu că asta vreți. 

Jesse fără îndoială că s-a ridicat pe picioare ca să se poată 
impune fizic. Și, deși cârjele îi ofereau înălțime, îi luau echilibrul 
și capacitatea de mișcare. lar Stoker părea gata-gata să-l 
pocnească. 

— Știu ce gândești, a zis el. Buddy ar trebui să accepte. 
Rahat. 

— Trebuie să facă faţă situaţiei. Îmi pare rău, dar ăsta e 
crudul adevăr. 

— Știam că e mâna dumitale la mijloc. Buddy ne-a cerut să nu 
mai încercăm tratamente. 

Stoker îl împungea în piept cu hârtiile făcute sul. 

— Dumneata consideri că vindecarea e vreo iluzie? De unde 
știi asta? 

— Încetaţi. 

— Care-i problema dumitale? Eşti atât de amărât de situaţia 
dumitale încât vrei ca și alţii să renunţe ca să nu fii singurul? 

— Terminaţi. Am vorbit cu Buddy despre sentimentul vidului 
pe care l-am trăit și eu, a zis el. Omule, sunt zeci de feluri în 
care să renunţi și numai câteva în care să reziști. Să renunţe? În 
niciun caz. l-am spus să fie puternic și să persevereze. 

Stoker și-a deschis braţele larg. 

— Dumneata mai știi măcar prin ce trece Buddy acum? Să-și 
dorească atât de mult să meargă? 

— Normal că știu. 

— Atunci spune-mi ce s-a schimbat. Privește-mă în ochi și 
spune-mi că totul e minunat și că totul îţi merge bine. Spune-mi 
că nu vrei să mergi din nou. 

Vocea lui Jesse s-a ascuţit. 

— Mi-am pierdut picioarele, nu minţile. Bineînţeles că vreau. 

— Atunci să nu îndrăznești să-l convingi pe Buddy să accepte. 
Nu până când dumneata n-ai ajuns la capătul puterilor. 

Îi flutura teancul de foi. 

— la uite la ce renunţă Buddy. Uită-te ce ar putea să aibă. 

I-a aruncat hârtiile în faţă. 

— Spune-mi că nu merită să lupţi pentru asta. 

Hârtiile au plutit în aer și au căzut pe pământ. Stoker a pornit 
nervos spre mașină, a urcat și a demarat cu scârţăit de roți. 
Jesse se uita cu maxilarele încordate la foile împrăștiate pe 
asfalt. 

PJ le-a cules de pe jos. Le-a scuturat de praf, i le-a întins și 
apoi a văzut că Jesse nu avea nicio mână liberă. Am întins eu 
mâna să le apuc, dar PJ le azvârlise deja în mașină pe scaunul 
din dreapta și s-a întors către fratele lui. 

— A fost cam nasol, a spus. Și nu e nici măcar amiaza. 

— E în regulă. Îmi plac bombele care explodează dimineața. 
Ce faci aici? 

— Nimic, mă întorc mai încolo. 

PJ îl privea pieziș. 

— Au fost polițiști aici? 

— A fost o neînțelegere. Nu s-a întâmplat nimic, a zis Jesse. 

— Sigur. Încă un Blackburn băgat la răcoare. Pe tine cine te-a 
turnat? 

Mi-a aruncat o căutătură scurtă și tăioasă și a luat-o din loc 
înainte ca Jesse să-l apuce de braţ. 

— Nu, nu e deloc în ordine. PJ a fost mai mult decât bădăran, 
a zis Jesse. 

— O să-i ia timp, știu asta. 

Mergea în rând cu mine pe cărarea cu dale de piatră care 
duce la ușa casei mele. 

— Trebuie să se maturizeze odată. O să am o discuţie cu el. 

Vocea îi era hotărâtă, dar pe faţă i se întrezărea o umbră de 
durere. Trebuia să ne împace pe amândoi, și pe mine, și pe 
fratele lui. 

— Las-o baltă, am zis eu, știind că pe amândoi o să ne 
frământe asta. _ 

Ce-aș putea să-i spun lui PJ? Imi pare rău că, după ce mi te-ai 
confesat, eu a trebuit să le spun polițiștilor? El intenţionase să 
comită un furt de identitate și a sfârșit prin a fi acuzat de 
complicitate la moartea unei fete de liceu. Dacă el nu poate să 
înţeleagă că propriile lui fapte l-au trimis la închisoare, dacă el 
continuă să creadă că eu am fost sursa tuturor problemelor lui, 
atunci niciodată viața lui nu va fi în regulă. Și totuși, eu tot mă 
simţeam ca dracu’. 

Casa mea stătea pitită și răcoroasă în spatele gardului cu flori 
de iasomie și tremura la umbra stejarilor din spatele curții. Am 
descuiat ușa și aveam o durere de cap care mi se zvârcolea în 
tâmple. În bucătărie era un iz de cafea arsă și huevos rancheros. 
Am azvârlit plicul gros cu dosarele lui Jax Rivera pe birou, m-am 
așezat și-am început să-mi masez tâmplele. 

Jesse s-a uitat la ceas. Era după-masa devreme, iar el avea un 
colocviu la ora trei, la conferinţa despre Trial Avocacy. 

— Trebuie să treci pe acasă să te schimbi, nu? am întrebat. 

Purta un tricou cu Blazers Swimming, era nebărbierit și nu 
mai trecuse pe acasă de ieri, de când dispăruse tata. 

— Am haine aici. 

Își rotea umerii. 

— Pot să fac un duș? 

— Sigur. 

S-a întors să pornească spre dormitor. L-am prins de braţ. 

— Despre Stoker. 

Avea o expresie îngândurată și iritată. 

— Mai târziu. 

S-a îndepărtat, dând din cap către plic. 

— Dezgroapă monștrii de acolo, apoi fa bucăţi chestia asta. 

Când am deschis coperta dosarului, un miros stătut de hârtie 
veche mi-a năvălit în nări. Trecuseră aproape doi ani de când 
îmi lăsase plicul și dispăruse. Am scos conținutul: caiete cu 
notițe, fotografii, rapoarte notate cu D.O., Direcţia de 
Operaţiuni. Notificări de la Vauxhall Cross, unde Tim North a 
lucrat pentru Serviciile Secrete Britanice. O hartă desenată de 

mână. Scrisul energic al lui Tim care își enumera contactele 
dintr-o operaţiune în Asia. 

Până acum, doar atât am parcurs. Prima dată când 
deschisesem dosarul, rămăsesem neputincioasă în faţa 
informaţiilor ăstora de care nu puteam să-mi dezlipesc ochii. 
Jesse îmi smulsese hârtiile din mâini și le îndesase înapoi în plic, 
apoi îmi zisese: 

— Trimite-le înapoi. 

— Nu pot. N-am nicio adresă. 

— Atunci ia benzină și chibrituri și dă-le foc. 

Eram panicată și aproape c-am făcut-o. Dar apoi mi-am dat 
seama că ar fi la fel de periculos pentru că s-ar putea ca, într-o 
zi, Jax și Tim să vină să întrebe de ele. lar eu niciodată n-am 
știut de partea cui erau ei, nu știam nici dacă erau de partea 
mea. Jax mi-a spus odată că și-a drogat un amant și la împușcat 
în cap pentru că a trădat-o. Am luat-o ca pe-un avertisment. 

Eram răvășită și aveam nevoie să mă revigorez, așa că am 
deschis pe ecranul computerului o fotografie veche - singura 
fotografie cu Jakarta Rivera și Tim North. 

Jax era o femeie planturoasă de culoare, la vreo patruzeci de 
ani. Avea o privire tăioasă care te săgeta și care te putea citi, 
dar în care tu nu puteai vedea nimic. Purta bocanci și diamante 
în valoare de cincizeci de mii de dolari. În spatele ei era Tim în 
penumbră, calm ca o mitralieră M16 în repaus. 

l-am găsit notița: Citește tot și anunță-ne cât ceri. Hai, știi că 
vrei. 

N-am vrut niciodată să le scriu memoriile. Nici nu i-am contact 
vreodată. Dar acum am găsit numărul de telefon cu prefix de 
Los Angeles pe care mi l-au lăsat. Nu s-a auzit vreun mesaj 
înregistrat, doar tonul. Mi-am dres glasul. 

— Sunt Evan. la legătura cu mine. Tata a dispărut. 

Când am pus receptorul în furcă, am rămas un timp cu 
privirea agăţată de fotografia lui Jax de pe ecran. O bătaie în ușă 
m-a făcut să sar de pe scaun. 

Prin ușa franţuzească, am zărit-o pe Thea Vincent bătând cu 
pumnul ei mic în sticlă. Zâmbea și sărea pe vârfuri. 

Am deschis ușa și a dat buzna, îmbrăţișându-mi picioarele. 

— Înainte lăsai ușa deschisă. 

Era oacheșă și durdulie. Am luat-o în braţe. Nikki era în 
spatele ei cu o față sobră. 

— Ai fugit ca glonţul adineauri. Tipa aia care era cu tine era 
detectiva care... 

Și-a așezat o mână pe umărul meu. 

— Ce-i cu tine? 

l-am povestit de tata și și-a acoperit gura cu mâna. ÎI 
cunoștea pe tata de șaisprezece ani, din prima mea zi la 
facultate, când m-am mutat în camera de cămin și am devenit 
colege. Lăcrima. În mod normal, era arțăgoasă și gata oricând 
să le închidă gura oamenilor, dar, fiindcă acum era gravidă, era 
mult mai emoţională. 

— Dar procurorul crede că ar fi în viață? a întrebat ea. 

— Și că fuge de lege. 

— Ce tâmpenie. Dar e bine că e în viață. 

Thea mi-a zâmbit. l-am luat mâna micuță în mâna mea. Nikki 
mi-a aruncat o privire aspră pe care și-a alungat-o repede. 

— Ai de gând să faci ceva în privinţa asta? m-a întrebat. 

— Da. 

Și-a ridicat o sprânceană, iar când a înţeles ce aveam de 
gând, a tras aer în piept. 

— Salut-o pe Jax din partea mea. Și ai grijă de tine. 

e 

După ce au plecat, vechea durere a revenit. Oricât de 
frumoasă era Thea și oricât de bucuroasă eram pentru Nikki și 
Carl Vincent, când îi vedeam împreună, durerea sarcinii mele 
pierdute se stârnea iar. 

Sarcina fusese un noroc chior, ca și cum aș fi prins fulgerul cu 
mâna. Leziunea cronică la măduva spinării nu îţi permite multe, 
iar a avea copii nu era o excepţie. Chiar și după luni de zile, 
pierderea, dorinţa, chiar și teama că Jesse și cu mine nu vom 
mai avea același noroc a doua oară mă cutremurau din toți 
rărunchii ca un ecou de gong. 

Pe măsuța de cafea, am văzut teancul de hârtii pe care Big 
Bud Stoker i le aruncase în față lui Jesse. Era o cerere de intrare 
într-un experiment clinic la Centrul Medical UCLA. Foile erau 
mototolite și prăfuite, dar Jesse le netezise. 

M-am dus în dormitor, am încuiat documentele lui Jax în seiful 
meu, mi-am aruncat pantofii din picioare și mi-am tras un 
pulover gros pe mine, copleșită de o senzație de buimăceală și 
neliniște. Și nedumerită în legătură cu bărbatul din viața mea. 

Nici măcar o singură dată în toţi anii de când avusese 
accidentul nu-l auzisem pe Jesse, în toată suferinţa și zbaterea 
prin care trecuse, spunând vreodată cu voce tare: da, vreau să 
merg din nou. Până azi. 

Când am bătut în ușa de la baie, mi-a răspuns: 

— Da. 

inăuntru era plin de abur. În duș, apa îi biciuia capul și umerii. 
M-am oprit în prag. 

De curând, mi-am înnoit baia. Modernizarea includea o intrare 
separată pentru duș cu o bancă și o bară de prins pentru un fost 
sportiv de talie mondială de douăzeci și nouă de ani, căruia 
libertatea de mișcare îi fusese răpită și care trebuia de acum să 
se uite la picioare ca să știe că sunt pe podea. 

Și-a trecut faţa pe sub jetul de apă și s-a scuturat. 

Eram conștientă că el abia trecuse de o perioadă critică în 
viaţa lui. Accidentul provocat de un șofer care fugise de la locul 
faptei, o nenorocire cumplită care îi distrusese viața, nu mai 
avea acum impact emoţional asupra lui. Imaginile nu-l mai 
hăituiau. Işi depășise furia. Toate lucrurile care îl ţineau ocupat - 
slujba, antrenoratul, consilierea - le făcea nu pentru a-și stăvili 
disperarea, ci pentru că-i păsa. Se eliberase din coșmar. 

Am închis ușa, vălătucii de abur se învolburau pe lângă mine 
și m-am așezat în scaunul lui cu rotile. 

— Stoker vrea ca fiul lui să intre într-un experiment SCI la 
UCLA? 

— Lui Stoker i-ar trebui o bătaie bună. Buddy nu e încă 
suficient de puternic, și nici măcar nu corespunde cerinţelor 
medicale. Aia vor oameni cu răni mai superficiale, la cel puţin 
doi ani după accident. 

— Nu ai aruncat cererea. 

A apucat săpunul și l-a trecut peste piept. 

— Nu. 

— Te gândești să te înscrii? 

Și-a trecut capul pe sub jetul de apă. 

— Blackburn? O să trebuiască să-mi spui, pentru că trucul 
mental Jedi nu-ţi iese. 

S-a uitat către mine. Am simţit o undă de șoc. 

Avea picioare lungi și umeri de înotător, fusese întotdeauna 
subțire, zvelt și bronzat când se antrena. Orele petrecute în 

piscină erau fericire pură pentru el, iar în ultimele luni începuse 
să se antreneze tot mai dur. lar eu nu-i apreciasem rezultatele. 

Era tonifiat. În lumină, apa îi lucea pe piele. Musculatura 
spatelui și brațelor era bine definită. Mi-am dat seama că mă 
uitam la el cu un soi de venerație. 

Un zâmbet strâmb i s-a întipărit pe figură. Dar, de data asta, 
în spatele zâmbetului nu mai părea pierdut sau suferind. Nimic 
melancolic, niciun regret, nicio îngrijorare, poate doar faţă de 
mine. 

De când timp îl luam de bun oare? 

Aveam un nod în gât. De atâta timp îi vedeam cicatricele, îl 
urmăream luptându-se singur cu demonii lui și cu o lume care îl 
considera invizibil. Cumva, ratasem o victorie. 

A deschis ușa cabinei de duș, s-a apucat de bară și s-a ridicat 
în picioare. Mi-a întins o mână. 

— Vino aici. 

M-a tras și m-a băgat direct în duș. Avea o strânsoare 
puternică. 

Apa a năvălit peste mine și mi-a udat bluza. M-a strâns la 
piept și și-a apăsat buzele de ale mele. Am închis ochii și l-am 
sărutat și eu, mi-am așezat palmele pe faţa lui. Jeanșii mi s-au 
lipit de piele. Inima îmi galopa în piept. 

Cu buzele aproape de ale mele, a vorbit cu o voce joasă. 

— Lecţia Nenorocită de Viaţă Numărul Doi. Nu gândi. 
Eliberează-te. 

— Nu mă eliberez de tine. 

Pielea îi era fierbinte. Mi-am plimbat mâinile pe spatele lui, cu 
ochii închiși, și l-am sărutat încă o dată. Apoi mi-am dat capul pe 
spate și am lăsat apa să-mi inunde faţa, iar el mă săruta pe gât. 
Cu mâna liberă, m-a prins de fund și m-a tras cu forță spre el, în 
timp ce mă mușca de piele. Am încercat să vorbesc, dar dorinţa 
mă străfulgera în tot corpul. M-am ridicat pe vârfuri, am apucat 
capul de duș și am îngăimat Doamne în timp ce el cobora pe 
gâtul meu spre piept pe materialul subţire și ud al bluzei, pe 
care nici nu am apucat s-o scot că el ajunsese deja în dreptul 
sânilor. 

Nu mi-a plăcut niciodată să mă ud. Să mă murdăresc e 
altceva. 

Mai târziu, stăteam pe pat cu genunchii strânși la piept și 
priveam norii trecând pe cer. Lângă mine, Jesse stătea cu 
picioarele încrucișate, în jeanși și desculț. Norii s-au despicat și, 
pentru o clipă, cerul a devenit de cobalt și avea o strălucire 
tihnită ce părea încremenită în timp. Din nou mi-am amintit de 
copilul pe care-l pierdusem, acea scânteie care a luminat doar o 
clipă înainte să se stingă în întuneric. Dispărută, pe veci. 

Mi-am întors capul. 

— Ai de gând s-o faci? 

Ochii lui aveau strălucirea albastră a cerului. 

— Crezi c-ar fi o fundătură? 

O fundătură la capătul căreia rănile lui se vor fi deschis din 
nou. 

— Ce presupune experimentul ăsta? 

— Antrenarea mersului. Fizioterapie intensă, mersul cu 
ajutorul frânghiilor sprijinindu-te pe propria ta greutate. Te ajută 
să descoperi câtă mobilitate ai și să forțezi până la capăt. 

Îi susțineam privirea. Doamne, cât îmi doream ca totul să nu 
fie decât un vis, să nu se fi urcat în ziua aia pe bicicletă, să fi 
lucrat până târziu și să nu fi învăţat niciodată cum trebuie să te 
urci Și să cobori dintr-un scaun cu rotile. 

— Mi-aș dori... 

M-am oprit. Dacă este un cuvânt pe care el îl refuză. Lecţia 
Nenorocită de Viaţă Numărul Trei: Ce-ar fi fost dacă te va scoate 
din minţi. 

— Ev, m-am lovit de obstacole prea mult timp. Poate e timpul 
să văd dacă pot să le trec. 

— Spune-mi numai că nu o faci pentru că Stoker te-a 
provocat. Sau polițiștii aseară. 

— Să mă las provocat? Niciodată. Dacă m-a învățat ceva 
dizabilitatea, e să fiu răbdător și modest. 

l-am aruncat o privire. 

— Bine, lasă modestia, a zis el. Dar răbdare am. 

Făcea referire la nunta noastră pe care încă n-o 
planificaserăm. l-am dat un ghiont în glumă. 

— Dă-i bătaie. O să întârzii. 

S-a sculat. 

— Și recunoștință. Sunt o persoană recunoscătoare. 

M-am ridicat cu gândul să intru la duș. El și-a tras un tricou, s- 
a uitat la ceas și a început să se grăbească. A luat niște foi din 
portofel bombănind: 

— La naiba, mi-am uitat notițele acasă. Trebuie să mă duc să 
le iau. 

Când am trecut pe lângă el, m-a apucat de mână. 

— Sunt recunoscător, să știi. Pentru al naibii de multe lucruri, 
a zis. 

— Dar nu e suficient, nu-i așa? 

— S-ar putea să fie. Dar n-o să știu până nu profit de șansa 
asta. Dacă nu poţi face faţă posibilităţii de a pierde, ajungi să-ţi 
trăieşti viața ascunzându-te. 

A încremenit, întristat, dându-și seama cum suna asta. 

— N-am vrut să... la naiba. Tatăl tău o să apară. Uită ce-am 
zis. 

l-am atins fața. 

— S-a făcut. 

Dar n-am putut să uit. N-aș putea să uit. 

(J 

— Un oraş liniştit. Urăsc locurile astea. 

Era două după-masa, iar Mercury-ul alb era parcat lângă 
bordură pe o stradă amorțită din Santa Barbara. 

— Ai mai multe șanse să ţi-o pui în Disneyland decât aici, a zis 
Christian. 

Boyd Davies a mormăit. 

— Oamenilor le plac perioadele moarte. 

— Perioadele moarte mie nu-mi produc bani. Mai bine acasă 
pe canapea cu nevasta. 

În spatele volanului, Davies s-a întins și și-a lăsat capul pe 
tetieră, mușcând din scobitoare. Nu înțelegea de ce era 
Christian atât de nerăbdător și agitat de-și scrâșnea dinţii. Casa 
aflată ceva mai încolo pe stradă era liniștită. Liniștea e bună. 
Înseamnă că ţinta nu avea nicio urmă de bănuială. 

Toată strada părea în comă. Văzuseră o singură mașină 
trecând pe stradă acum cincisprezece minute când luau colțul, 
un camion negru care mergea încet, cu muzica dată tare. Boyd 
credea că Christian avea nevoie de lux și stridențe ca în Vegas, 
o gagică în fustă mini care să-și scuture fesele în faţa lui, altfel 
devenea iritat. Era o zi înnorată și încremenită și tipu' ăsta purta 
ochelari de soare, și nu orice fel, ci Armani, de parcă totul era 

inundat în lumină orbitoare ca pe bulevardele din Las Vegas. 
Dar Christian era și pe metamfetamine, deci poate că ochelarii îl 
împiedicau să vadă prea mulţi șerpi. 

— Cât mai vrei să așteptăm? a întrebat Boyd. 

Christian n-a răspuns și continua să-și aranjeze pe bord 
gloanțele de la pistolul SIG Sauer. L-a așezat pe ultimul în linie și 
a început să le atingă pe fiecare pe rând. 

Doa-mne. 

— Tot nouă sunt de ultima dată când le-ai numărat. Cât mai 
stăm? 

Continua să numere. 

— Ea n-o să se ducă nicăieri în următoarele cinci minute. 
După aia, e puțin zis că se duce. 

Și a zâmbit. 

Lui Boyd i s-au chircit boașele. Tipul ăsta, Christian, purta 
haine scumpe, avea părul în vânt de parcă era scos din 
romanele de dragoste, ai fi jurat că e model de revistă, dar 
zâmbea cu sânge rece de scorpion. Gol pe dinăuntru și calculat, 
poate chiar rănit. Ca și cum ceva în el lipsea. Îi lăsa un gust 
metalic în gură lui Boyd. A întins mâna după ţigări. 

Christian s-a încruntat. 

— Nu fumezi când faci filaj. Se observă. 

— Se observă? Și noi suntem Delta Force? Futu-i, nu suntem 
în Teheran. 

Și-a aprins ţigara. 

Christian i-a smuls ţigara dintre degete și a turtit-o în 
scrumieră. 

— Trebuie să am grijă de sănătatea mea. 

Boyd s-a înroșit. 

— Ştii ce ești tu? Eşti un mucos răzgâiat. 

— Ştii ce sunt eu? Sunt șeful. 

Mda. Bărbatul care ia deciziile se poartă ca un puști de zece 
ani care n-a auzit în viaţa lui de limite. Asta era, de fapt, și 
treaba lui. Să facă rost de orice pentru oricine, fără limite, oricât 
de exagerat ar fi fost. 

— Atunci fii șef. Fă-o, a zis Boyd. 

Christian s-a oprit o clipă, șmecher și plin de răutate în 
spatele ochelarilor. Și-a scos telefonul și a sunat. 

— Rio, ce se întâmplă? A ascultat o vreme. Atunci îi dăm 
bătaie. 

A închis clapeta. 

— Nicio șansă să scoatem ceva de la moș. Fiică-sa trebuie să 
vorbească. 

— Bine. 

Boyd și-a dus mâna la ureche și asculta în microfon. Nu auzea 
nimic. A închis aparatul de ascultare și și-a verificat tocul pentru 
pistol. 

Christian a luat gloanţele de pe bord unul câte unul și le-a 
băgat pe rând în încărcător. Apoi și-a pus un rânjet de insectă 
pe faţă și a vorbit cu un tremur în voce. 

— Fata e a mea, a zis. A mea, a mea, a mea, doara mea. 

Dementul cânta din Michael Jackson. A înfipt încărcătorul în 
patul pistolului. 

— Am așteptat jumătate din viaţă pentru asta, Boyd. O facem 
când zic eu. 

Cinci secunde, atât i-a luat. 

Am ieșit din baie cu un prosop pe cap, pe jumătate îmbrăcată, 
cu pielea fierbinte de la duș, și m-am apucat să fac patul. Razele 
soarelui se prefirau printre obloane. Am zvârlit o pernă la locul 
ei și o adiere de vânt a pătruns prin fereastră. Lumina părea că 
se schimbă. Am simţit miros de ţigară. 

Fără niciun avertisment, o mână mi-a acoperit gura și zbang, 
am fost aruncată cu faţa în jos pe pat, iar un bărbat a tăbărât 
peste mine. Inima îmi sărea din piept. Îmi smuceam capul în 
spate, încercând să-i dau una în gură. S-a lăsat cu toată 
greutatea pe umerii mei, împingându-mă în saltea, și și-a lipit 
buzele de urechea mea. 

— Fără scene. 

Chiar și în șoaptă, accentul lui suna amenințător: răgetul de 
fiară pe care eu îl asociez cu filmele englezești cu gangsteri. 
Avea mâna aspră, respiraţia lui fierbinte mi se împrăștia pe 
ceafă. Întinsă sub el doar în camizol și chiloţi, mă simţeam 
vulnerabilă. M-am abținut să mă zbat. 

— Bravo, a spus. În liniște. Oamenii lor sunt afară. Îmbracă-te. 

Mi-a dat drumul și s-a ridicat. M-am adunat de pe pat, am 
înșfăcat un tricou și l-am pus pe mine. El mă urmărea cu ochi 
calmi și faţă de buldog. 

— Cine e afară? am șoptit eu. 

— Mai târziu. 

Am găsit niște jeanși și m-am întors spre baie. Aveam o 
nevoie viscerală de a-mi recupera intimitatea furată de Tim 
North. S-a postat în faţa mea. 

— Nu pierde timpul. Trebuie să mergem să recuperăm 
dosarele. 

Eu continuam să mă îmbrac. 

— Nu, nu trebuie. 

— Ba da. 

Deși părea să nu se miște, s-a ivit chiar dinaintea mea. 

— Jax a dispărut. 

Am deschis gura să vorbesc, dar degetul lui arătător a apărut 
în faţa nasului meu. 

— Discuţiile mai târziu. 

Era atrăgător și i se deslușea doar conturul trupului în lumină, 
ca radiaţia corpului negru. 

— leșim pe geam. Adu bani, carduri, un telefon și un act de 
identitate. Pașaport, preferabil. 

Am murmurat: 

— Dosarele tale sunt aici, în casă. 

Și-a întors capul cu repeziciune. 

— Unde? 

— Întâi spune-mi unde mergem. 

Din nou, m-am trezit cu el la câțiva milimetri de faţa mea fără 
să scoată nici cel mai mic zgomot. 

— leșim din câmpul lor de acțiune. Unde sunt dosarele? 

— În seiful din dulapul meu. 

— Cheia? 

Am scos-o din noptieră și i-am dat-o. M-a apucat de braț, 
sâsâind printre dinți „În liniște”, și, în timp ce eu îmi 
împachetam lucrurile într-un rucsac, a scos plicul din micul seif. 
A luat laptopul, s-a întors și mi-a șoptit: 

— Numără cu mine. La zece, tragi apa la toaletă și fugim. 

— De ce ai nevoie de zgomot? 

— Au microfon parabolic. Ne acoperim urmele cu zgomot alb. 

— Vreau să sun la poliţie. 

— Dacă faci asta, eu dispar. 

O fracțiune de secundă, ideea asta m-a despovărat de toate 
grijile. Da, Tim: ia-ţi dosarele și dispari. la povara asta de pe 
umerii mei. Dispari din viaţa mea cu tot cu secretele tale 
murdare. 

Numai că, dacă se întâmpla asta, știam că orice șansă să aflu 
ce i se întâmplase tatei ar fi dispărut odată cu el. Și m-ar fi lăsat 
de izbeliște să fac faţă celor care mă pândeau afară. 

Am înţeles aluzia. Tim s-a strecurat pe fereastră și a aterizat 
silențios, apoi s-a răsucit și mi-a oferit mâna. Cu mult mai puţină 
fineţe decât el, m-am căţărat și eu pe pervaz și am ieșit. 

Scrutând zona, Tim înainta ușor către gardul viu din spate. 
Știa exact pe unde să se strecoare printre cei doi plopi. Ne-am 
furișat printre ei și am străbătut în pas grăbit gazonului casei din 

spatele locuinţei mele. Nu era nimeni acasă. Poarta era deja 
deschisă. 
e 

Ajunși în stradă, am încetinit pasul. Oleandrii albi erau în 
floare de-a lungul trotuarului. Tim purta o jachetă subţire, jeanși 
și bocanci de munte. și legăna braţele larg pe lângă corp, cu 
ochii drept înainte. Mergea parcă despicând aerul din jurul lui. 

— Dă-i drumul, vorbește, i-am zis. 

— Doi bărbaţi stau într-un Mercury alb la o distanță de optzeci 
de metri de poarta ta. Unul dintre ei are un Nikon cu lentilă 
telefoto. Făcea poze mașinii tale și casei vecinului. Celălalt a 
trecut în plimbare pe lângă casa ta acum zece minute. 

— Cine sunt? 

— Oameni răi. 

— Poţi să-mi dai mai multe detalii? 

— Foarte răi. 

Privirea îi aluneca fără încetare în toate părțile. 

— Am pierdut legătura cu Jax acum cinci zile. Trebuia să se 
prezinte miercuri. Nu a apărut. 

— Eşti sigur că poate nu... are semnal? 

— A ratat trei apeluri consecutive. Nu a răspuns nici unei 
încercări de a o contacta pe vreo altă cale. Nu a trimis niciun 
apel de ajutor. Sunt sigur. 

Am aprobat din cap, prea speriată să întreb unde fusese sau 
ce făcuse. 

— Cum ai ajuns aici atât de repede? Am lăsat mesaj acum 
două ore. 

— Mesaj? Eu monitorizez știrile. Ziarul News Press a publicat 
un articol despre accidentul de mașină la opt jumate dimineaţă. 

M-am uitat pieziș la el. 

— Monitorizezi știri pentru informaţii legate de tatăl meu? 

— De când a decis să facă pe eroul anul trecut, da. 

A cotit spre strada Pedregosa, îndreptându-se spre dealuri. 

— Să se expună așa în lumina reflectoarelor, să apară la 
televizor la conferinţe de presă. Așa s-a declanșat totul. Un 
nebun inconștient. 

Tonul vocii lui m-a făcut să tresar. 

— Așa s-a declanșat ce, Tim? 

Și-a scos cheile de la mașină și a apăsat butonul telecomenzii. 
Lângă bordură, mai în față, farurile unui BMW negru au pâlpâit. 

— Urcă, a zis el. 

— Treci direct la subiect. Ce se întâmplă? 

M-a fulgerat cu o privire rău-prevestitoare. 

— Cineva mi-a răpit soţia și ţie tatăl. Cheia pentru a-i aduce 
înapoi se află în dosarul din rucsacul tău. 

A deschis portiera. 

— O s-o găsim, iar eu o să aflu ce știu oamenii ăia din fața 
casei tale despre asta. Și o să iasă urât. 

— Știu că tata a fost spion. Și c-o știa pe Jax. Mă descurc cu 
operaţiunile clandestine. 

S-a uitat la mine de partea cealaltă a capotei de parcă se 
pregătea să facă o glumă proastă. 

— Uită de operațiunile clandestine. Aici e vorba de curve, 
arme și bani. 

e 

Peste oceanul din spatele casei lui Jesse, lumina soarelui 
cădea în irizații printre nori, iar valuri spumegânde vuiau în 
vânt. A deschis ușa de la intrare și a observat teancul de scrisori 
adunate pe jos în hol, a observat beculeţul de la robotul 
telefonic pâlpâind, dar l-a ignorat. Și-a văzut notițele pentru 
colocviu pe masa din bucătărie. Le-a rasfoit și s-a oprit, 
sprijinindu-se pe genunchi. 

Spatele îl omora. Îl durea de ieri-noapte, când alunecase. 
Când ajunseseră polițiștii. Și nu le spusese nici pe departe totul. 
Faza cu îmbolditul nu ţinea. 

Încercase o manevră prin care să-i arate lui Buddy cum să ia 
curba. Farurile mașinii de patrulă l-au surprins trântit pe asfalt, 
iar pe când el încerca să se ridice, ei coborâseră deja din 
mașină. Ce faceți aici? E în regulă, domnule poliţist, lucrez aici. 
Sigur că da. Ce-ar fi dacă v-am duce acasă? 

Nu, mai durează. Exersăm loviturile de pedeapsă. 

Buddy a râs. Poliţiștii nu. 

E cineva pe care ați vrea să sunăm? Un îngrijitor, un doctor? 

Nu. De ce să faceţi asta? 

O neîncredere oarbă. Pentru că nu puteti merge. 

lar în ochii lor a-ţi trăi viaţa așa era dovadă limpede de 
nebunie. Ei nici nu știau - să nu poţi merge nu e cel mai rău 
lucru. 

Lipsa de demnitate este. Și durerea. Și lipsa independenţei. 

Și-a turnat apă și a răsturnat în palmă calmantele din cutia 
prescrisă. Despre asta e vorba în experimentul clinic: libertate. 
Să trăiască fără ca durerea să sape în el. Să reziste în picioare 
câteva minute mai mult, să ajungă la lucrurile de pe etajere, să 
vorbească privind oamenii în ochi, să meargă undeva fără a se 
gândi cum o să intre. Fără ca străinii să-i arunce acea privire 
care voia să spună: ești atât de curajos. Fără să trebuiască să 
ceară ajutor pentru lucrurile simple de la femeia cu care voia să 
se însoare. 

Privea în gol prin fereastra dublă care dădea spre plajă. 
Libertate, într-adevăr. Nu voia să-și petreacă zilele cufundat într- 
o transă moleșită și înrobit de medicamentele care îi amorțeau 
picioarele abia funcţionale. Mai ales dacă voia să-l ajute pe PJ. 
Drogurile l-au băgat la închisoare pe fratele lui. Cum să-l ajute 
pe PJ să nu se mai atingă de ele dacă el însuși se retrăgea în 
aburul farmaceutic? A strecurat pastilele înapoi în cutie și a pus- 
o deoparte. 

A pornit către ușa din faţă și, în treacăt, a apăsat pe butonul 
de pornire a robotului. A luat scrisorile, a rupt capătul uneia 
dintre ele și a auzit o voce cu accent de Oklahoma în mesajul 
telefonic. 

Sunt Phil. Sunt în mare belea, trebuie să faci ceva pentru 
mine. 

A ridicat capul. 

Am fost luat pe sus. Autostrada Unu, în nordul districtului 
Santa Barbara. 

Vai, Dumnezeule. 

Oamenii ăștia vor ceva ce a fost ascuns de Jakarta Rivera. 
Indiciile care duc la lucrul ăla se află în hârtiile pe care Jax i le-a 
lăsat lui Evan. Nu-i putem lăsa să pună mâna pe ele. Dacă obțin 
informația aia, o s-o folosească pentru a localiza și a ataca și... 

Pauză și fâșâit în fundal. /nformația asta nu trebuie dezvăluită 
vreodată. Dacă ajunge la ei, o să înceapă să ucidă. Jesse, 
trebuie să pui mâna pe hârtiile alea și să le distrugi. 

S-a albit la faţă. Evan avea dosarele acasă. Și deja le 
trimisese vorbă lui Jax și Tim. 

Distruge-le. Fă orice e necesar. 

Vocea lui Phil cobora și mai mult, Jesse a ascultat și restul 
poveștii, iar neîncrederea lui se transforma în șoc. A înţeles de 

ce Phil îi spunea să facă asta. Ce s-ar întâmpla dacă n-ar face-o. 
Evan, dintre toţi, era în pericol. 

În seara asta. Mâine o să fie prea târziu. Și... pauză. Ține-o pe 
fiică-mea departe de asta. Evan nu trebuie să știe. Protejeaz-o. 
Mă auzi, Jesse? Altfel, familia mea o să devină parte din lanțul 
de crime. 

Oh, futu-i. 

A înșfăcat telefonul și a format numărul. 

e 

În mașină, i-am înmânat plicul lui Tim. 

— Explică remarca pe care ai făcut-o. 

A scos mănunchiul de documente. 

— Șantajul sexual e o veche tehnică de spionaj. 

— Da. Prinde-l pe Ivan cu pantalonii în vine și obligă-l să fure 
schema pentru ICBM, am înţeles. Dacă vrei să-mi spui că tata a 
folosit tehnici de seducţie ca să obţină informaţii, cred că nu 
sunt surprinsă. 

Mi-a aruncat o privire ca un jet de apă rece. 

— Nu, nu ești surprinsă. Îţi repugnă și nu crezi că e adevărat. 

Am roșit și mi-am ferit privirea. Norii coborau din nou peste 
piscurile munţilor. 

S-a întors la dosare. 

— Jax lucra pentru Agenţie când nu existau decât bănuieli că 
între cartelurile de droguri și forţele paramilitare ar fi legături. 
Colonei asiatici vindeau heroină ca să construiască armate 
private. Cartelul ăla din Ecuador care finanța Hezbollah cu arme, 
IRA care antrena rebelii din Forţele Armate Revoluţionare din 
Columbia. 

— Treci la partea despre curve. 

Și-a întors ochii spre mine. 

— Jax a reușit o tehnică de seducţie extinsă. A cumpărat 
informaţii de la matroana care conducea un lanţ de prostituție. 

— Matroana? 

— O cheamă Rio Sanger. În cazul de faţă, ea e creierul. 

Am căscat ochii. 

— Vrei să-mi spui că proprietara Casei de Plăceri Miss Kitty 
mi-a răpit tatăl? 

— Jax și tatăl tău au lucrat împreună la o singură operaţiune. 
Dacă amândoi lipsesc, atunci operaţiunea asta trebuie să fie 
motivul. Și Rio e legătura. 

— Doamna Hâţa-Hâţa l-a răpit? De ce? 

S-a oprit din răsfoitul hârtiilor. 

— Operaţiunea s-a încheiat prost. Rio s-a ars cu afacerea 
asta. Imi închipui că vrea o revanșă. 

Voia să spună răzbunare. Mi-am trecut mâna peste frunte. 

— Ce s-a întâmplat? 

— Jax era pe urma banilor din droguri. Phil evalua armele și 
trebuia să afle cine ce tipuri de arme folosea. 

A ridicat o hârtie în dreptul ochilor. 

— Rio conduce un club pentru clienţi cu gusturi exotice. 
Clienţii ei nu știau că ea îi filma. 

— Filme pe care i le-a vândut lui Jax. 

— Până la urmă, se pare că dealerii de arme și oamenii de 
afaceri nu erau atât de periculoși ca prostituatele. 

A zâmbit cu amărăciune. 

— Clienţii, care în urmă cu doișpe ani erau niște lachei, azi 
sunt mari mahări. Decoraţi militar, capi de industrii. Dacă 
oamenii ăștia sunt șantajabili, miza e enormă. 

— Deci ea vrea bani. 

— Vrea putere. Banii sunt doar un efect secundar fericit. 

— Ce nu a mers? am întrebat. 

— Îţi amintești de ce Jax a părăsit Agenţia? 

— Mi-a spus că s-a încurcat cu un om de legătură al ei în 
Medellin. L-a ucis. 

Am ridicat din sprâncene. 

— Asta era operaţiunea? 

— Riverbend. Și cheia operaţiunii trebuie să fie pe aici pe 
undeva. 

Cerceta cu atenţie un rezumat și câteva fotografii sepia. 

— Câte dintre materialele astea ai examinat? 

— Niciunul. 

Și-a ridicat ochii. 

— Serios? 

— Poate că nu sunt atât de curioasă cum ai fi crezut. Cât ai fi 
vrut să știu? 

M-a ochit o clipă și s-a întors la hârtii. Peste drum, ușa unei 
case s-a deschis și un tip care făcea jogging a luat-o în sus spre 
dealuri. 

— Încearcă să înţelegi o treabă, Evan. Pe unii dintre bărbaţii 
ăștia nu-i deranjează dacă sunt prinși cu prostituate. Rio s-a 


VP - 47 


făcut luntre și punte să-i surprindă făcând lucruri... care i-ar 
umili din punct de vedere cultural. 

În cele din urmă, s-a uitat din nou la mine. 

— Nu vorbim de zece minute în poziția misionarului. Și nu 
vorbim de adulți. 

e 

Camioneta rula cu viteză pe autostradă spre oraș. Jesse nu 
reușise să dea de ea la telefon. S-a uitat la vitezometru - 
nouăzeci, prea încet. Telefonul de acasă i-a intrat pe mesagerie, 
iar din telefonul mobil se auzea numărul pe care l-ați apelat nu 
este disponibil momentan. Vă rugăm să încercaţi mai târziu. Era 
acasă, trebuia să fie acasă. Dacă nu-i răspundea, ceva era în 
neregulă. S-a apropiat de mașina din faţa lui și a făcut semn cu 
farurile. Mașina a tras pe dreapta și el a ţipat în urma lui. 

Ține-o pe fiică-mea departe de asta. Mă auzi, Jesse? 

A auzit. L-a auzit pe capsomanul și șmecherul de Phil Delaney 
cu o voce disperată și aspră. A auzit că mâine o să fie prea 
târziu. A virat de pe autostradă spre casa ei, sunând-o din nou 
între timp. 

e 

Tim căuta în continuare printre hârtii. 

— Rio le promite celor bogați și puternici tot ce-și doresc. De 
asta clienţii ei s-au dovedit atât de valoroși. Pentru că făcea 
comerț doar cu ceea ce conta pentru oamenii ăștia. 

Ședeam cu mâinile încleștate. Comerţ cu depravare. 
Realpolitik mergea de minune în cazul ăsta, ca un baros în cap. 

— Cum o să ne ajute informaţia asta despre Riverbend să-i 
recuperăm pe tata și pe Jax? 

— Dăm la schimb informația. 

Abia dacă știam câteva lucruri despre Tim North și nici nu 
voiam să știu mai multe. CV-ul lui spunea că a absolvit școala de 
lunetiști a Armatei Britanice, că a condus operațiuni murdare în 
cele mai odioase haznale ale lumii și că a doua lui carieră era 
slujba de vis a oricărui sociopat - asasinate plătite. Era un șarpe. 

Știam că n-o să stea cu mâinile în sân acceptând această 
ofensă. 

— Nu te cred, i-am zis. N-ai tu de gând să-i dai femeii ăsteia 
ce vrea, să treci informaţia la pierderi și să pleci liniștit. 

— Dacă îmi recuperez soția, e o victorie. 

— Dar n-o să se termine aici. 

A dat o pagină și a întors capul. Ochii lui spuneau Nu. 

Am tresărit. Îmi suna telefonul. Am dat să răspund când am 
văzut /esse pe ecran. 

— lubitule? 

— Ev? Sunt în faţa porții tale. Unde ești? 

Sângele a început să-mi zvâcnească. 

— Ce faci în faţa casei? 

— Tatăl tău... 

Tim mi-a înșfăcat telefonul. 

— Intră în casă. 

Era încordat. 

— Da, eu sunt. Intră în casa lui Evan de parcă totul ar fi 
normal. Și... 

— Ochii i s-au aprins. 

— Amice, taci din gură. Răspunde cu da sau nu. E un Mercury 
alb parcat mai jos pe stradă? 

Tim m-a gonit din casă pentru că afară stăteau la pândă niște 
oameni răi, dar pe Jesse îl trimitea înăuntru? 

— Ce naiba faci? am zis. 

— Drăcia dracului. 

A stins telefonul, mi l-a trântit înapoi în mână și a pornit 
mașina. 

— Mercury-ul a luat-o din loc și a trecut pe lângă Jesse. 

A băgat BMW-ul în viteză. Am zburat de lângă bordură și am 
gonit pe Pedregosa. 

— De ce nu l-ai avertizat să aibă grijă? am întrebat. 

Strada alerga în spate. Voiam să-mi repornesc telefonul. Până 
să fac vreo mișcare, Tim mi-a dat peste mână. 

— Presupune că ei pot intercepta și triangula orice apel pe 
care-l faci, a zis el. 

Mă durea mâna și mă uitam la el. 

— Nu știe că e în pericol. Trebuie să ne întoarcem acasă. 

Drept răspuns, a virat brusc pe o stradă lăturalnică ce ducea 
spre Old Mission. 

— Ce faci? ÎI lași pe Jesse singur cu... 

— Nu pe el îl urmăresc. Pe tine. 

A trecut ca săgeata de un stop. Strada era îngustă, mașinile, 
parcate în rând lângă trotuar, stejarii se frământau deasupra. 
Încă o curbă pe care a luat-o în goană. 

Nici măcar nu știa unde merge. 

— Tim, străzile în zona asta se tot îngustează. Trebuie să ieși 
din cartier, altfel o să dăm de fundături. 

A luat-o din nou pe altă stradă și a accelerat. Faţa îi era 
țeapănă, doar ochii se mișcau încontinuu de la oglinda 
retrovizoare la drum. 

— Cum? a întrebat. 

Am bâjbâit după centura de siguranţă și am fixat-o. 

— Stânga la colț. 

A apăsat acceleraţia și aproape că neam învârtit pe loc. 

lisuse. Mă împingeam cu spatele de scaun și picioarele în 
podea, ca și cum aș fi frânat. 

Chiar în faţă, mașina de gunoi era oprită în mijlocul drumului. 
Girofarurile galbene se învârteau pe acoperiș. Doi gunoieri 
alergau în jurul ei, trăgând tomberoane. Tim a apăsat brusc 
frâna și, oprindu-se cu scrâșnete, mașina m-a smucit în faţă. 
Gunoierii au sărit înapoi pe trotuar. 

Nu puteam ocoli camionul. Tim a băgat în marșarier și a 
pornit cu scârțâit de roţi înapoi pe stradă, în ţipetele gunoierilor 
și mirosul de cauciuc ars. La colț, a răsucit volanul, întorcând 
mașina la nouăzeci de grade, și a ţâșnit în altă direcţie. 

— leși de pe strada asta, am zis. 

— Unde? Scoate-mă din labirintul ăsta. 

Coboram dealul spre casa mea. Strada Laguna ar merge și, 
dacă am lua-o pe Anacapa, am fi la patru minute distanță de 
secţia de poliţie. 

— A doua la stânga. 

Tim a schimbat viteza și a tras larg de volan, gata să ia scurt 
curba. 

In faţă a apărut o mașină albă care se îndrepta spre 
intersecție din dreapta. Poate că nu, poate că nu era mașina 
aia... 

Tim a șuierat și a smucit volanul. BMW-ul a icnit și a sărit în 
viteză. A făcut o întoarcere și eu m-am izbit de portieră. În faţă, 
mașina albă a oprit la intersecţie și ne bloca drumul, și deodată 
am avut senzația că sunt într-un film în care știi ce urmează, 
numai că la cinema mă puteam ridica să plec, să arunc cu 
popcorn în ecran și să spun „e o porcărie”... 

BMW-ul a sărit peste bordură și a nimerit pe un gazon. Bulgări 
de iarbă au început să cadă cu bufnituri pe capotă și pe parbriz. 

Mașina a izbit un hidrant cu un icnet metalic puternic și s-a oprit 
în bot. 

Mercury-ul alb era chiar înaintea noastră. În faţa lui, un bărbat 
livid la faţă, cu cioc și cu părul negru fâlfâind în vânt. În lumina 
orbitoare, am întrezărit un obiect în mâna dreaptă. Și-a ridicat 
brațul. 

Fiecare fir de păr de pe corp mi s-a ridicat. Avea să tragă în 
noi. 

Cu mâinile ridicate, am zbierat: 

— Nu! 

Tim a urlat: 

— Jos! 

Și a pornit motorul, trăgând de volan. Spatele mașinii s-a rotit 
pe loc și, în secunda în care am văzut o străfulgerare de lumină 
țâșnind din gura pistolului, m-am pitit. Deasupra capului meu, 
geamul s-a făcut ţăndări. Focul de armă, acoperit de răcnetul 
motorului, a sunat ca o pocnitură. 

Mi-am încleștat brațele deasupra capului și încercam să mă 
ascund, dar n-aveam unde să mă duc. Am auzit un bubuit 
metalic în botul mașinii. Doamne, alte împușcături. Mașina 
continua să se învârtă pe loc și zbang, deodată am lovit un 
obiect solid și ne-am oprit. Am auzit sunet de ţâșnitoare, iar 
cerul părea că se crapă și va năvăli ploaia. 

Eram paralizată de frică. Dacă mă mișcam, omul cu arma m- 
ar fi văzut. Dar, cum mașina nu înainta și nici eu nu mă mișcam, 
eram o ţintă fixă și știam că trebuie să fac ceva, să ies din 
mașină. Am întors capul, încercând să-mi dau seama ce ar 
trebui să fac. 

— Stai jos, mi-a zis Tim. 

Stătea deasupra mea, s-a întins peste locul din dreapta. 
Afară, în dreptul ferestrei, a apărut o umbră. O groază m-a 
străfulgerat în tot corpul. Omul cu arma era chiar acolo. 

Zgomotul focului de armă a fost asurzitor, îngrozitor, chiar în 
dreptul urechii mele. Am ţipat din nou. Mirosul de praf de pușcă 
îmi înțepa nările. 

O greutate mare a aterizat peste mine. Oh, Doamne, Tim a 
căzut. Oare l-a nimerit? 

Dar nu s-a prăbușit, se înghesuia în mine să ajungă la portiera 
din dreapta ca s-o deschidă și să se strecoare afară. Ploaia 
cădea grea ca o cascadă. In sinea mea, simţeam admiraţie 

pentru Tim, care se pusese între mine și omul cu arma. 
Mișcându-mă, am simţit o umilință înăbușitoare că trebuise să 
se ajungă la asta ca să ies din stupoarea mea. Eram acoperită 
de cioburi de sticlă. Mi-am desfăcut centura de siguranţă și m- 
am uitat cu atenţie afară. 

Apa se revărsa în potop peste mașină, îngreunând vederea 
prin geamul din spate. Hidrantul era ca un gheizer. 

e 

Prin cadrul ferestrei, îl zăream pe Tim stând în picioare în 
stradă. În mâna dreaptă avea un pistol pe care îl ţinea îndreptat 
în jos. M-am ridicat cu prudenţă, iar cioburile mi-au crestat 
palmele. 

Omul cu arma zăcea întins pe spate în mijlocul drumului, 
holbându-se, peste ţeava pistolului, în ochii lui Tim. 

Tim a dat un șut pistolului din mâna omului. 

— Unde e soţia mea? 

Apa care ţâșnea din hidrant se prăvălea peste acoperișul 
mașinii. Răspunsul bărbatului nu s-a auzit. 

— Mă cac în ei de bani. Nu vreau bani. Unde e soţia mea? 

Picături fine, ca o burniţă, țâșneau de pe marginea hidrantului 
și formau un curcubeu. Sângele care se scurgea de sub bărbatul 
întins se amesteca cu apa și se prelingea spre canal. 

A ridicat încet o palmă deschisă, vlăguit, ca să-l calmeze pe 
Tim: 

— ... Nu Știu. 

— Unde? a întrebat Tim. 

— Nu știu. 

Mâna îi zăbovea dinaintea feţei. 

Tim îl pironea cu privirea fără să bage de seamă apa care îi 
cădea pe umeri. 

l-a zburat creierii omului. 

Hidrantul continua să stropească. Sângele atacatorului băltea 
în stradă. Sub ceafa, lichidul spulberat a luat forma unui evantai. 

Tim a tras un șut în braţul lipsit de viață care, cu trei secunde 
înainte, era ridicat în aer ca să-l îmbuneze și s-a pus să-i 
scotocească buzunarele. l-a luat telefonul și portofelul. A făcut 
un pas în spate și se uita la cadavrul întins pe asfalt. A cules de 
pe șosea un obiect strălucitor, a mai căutat o vreme, apoi a 
ridicat un alt obiect strălucitor. Aduna gloanțele pe care le 
trăsese ca să șteargă orice urmă. 

S-a uitat spre mine. Nicio umbră de emoție pe faţa lui, ochii 
reci și cercetători. 

M-am căţărat ca o felină peste schimbătorul de viteze, spre 
scaunul șoferului, am deschis portiera și am coborât din mașină 
împleticindu-mă. Apa din hidrant a năvălit și peste mine. Am 
fixat cu privirea capătul străzii, gândindu-mă: fugi în direcția aia 
și nici să nu te gândești să te oprești să respiri măcar. Zece 
metri, douăzeci, făceam niște salturi nebunești. 

Am auzit în spatele meu pași alergători care se apropiau. Tim 
m-a înșfăcat de încheietură. Am scos un icnet, zbieram și mă 
smuceam. M-a apucat și cu cealaltă mână. Avea arma în 
dreapta. 

— Lasă-mă. Dă-mi drumul, lasă-mă, Doamne... 

— Treci înapoi în mașină. 

M-am zvârcolit și m-am zbătut, dar, în loc să mă oprească, 
alerga și el cu mine, trăgându-mă cu avânt spre BMW. 

Spre cadavrul bărbatului pe care abia ce-l executase. M-am 
înfipt cu călcâiele în asfalt. 

— Proasta dracului, dacă vrei să scapi de aici, treci în mașină. 
Mai e unul pe undeva. 

Mintea mea nu funcţiona coerent; eram blocată. La dracu', la 
dracu’. 

— Al doilea bărbat? 

— O să vină pe jos. 

Am capitulat. Tinându-mă bine, Tim m-a îmbrâncit spre 
mașină și m-a aruncat înăuntru. Priveam toată scena. 

— Dacă e la mine acasă? Dacă s-a dus după Jesse? 

A sărit și el în mașină și a băgat cheia în contact. 

— N-am de gând să mă întorc să aflu. 

Mașina nu pornea. Incă o dată. 

— Haide. 

Telefonul meu era pe podea. L-am înșfăcat și l-am pornit. Tim 
mi-a aruncat portofelul și telefonul pe care le luase de la 
atacator. 

— Vezi cine-i ăsta. 

Motorul se îneca. 

— Pornește, scheisse nemţesc ce ești. _ 

În capul străzii, s-a deschis o ușă și cineva se uita pe furiș. În 
celălalt capăt, traficul era blocat. Una dintre mașini întorcea, 
fugind de la faţa locului. Am apăsat pe apelare rapidă, mi-am 
dus telefonul la ureche și am scotocit prin portofel. Motorul a 
pornit. Telefonul lui Jesse suna. 

Tim mi l-a smuls. 

— Ți-am zis să închizi chestia aia. 

L-a făcut ţăndări de bord. Eu m-am ferit. L-a trântit pe podea, 
a băgat în viteză și a accelerat. Roţile se învârteau în noroi. 

— Portofelul, a zis el. 

Năucită, l-am deschis. 

Tim a murmurat în barbă: 

— Oh, nu, nu. 

Mi-am ridicat ochii. Dinspre colţul intersecţiei, un tip alerga 
spre noi. Era tânăr și zvelt, îmbrăcat într-un palton negru, 
pulover și jeanși, cu părul negru în vânt. A observat dezastrul 
din stradă și s-a oprit. 

Tim a accelerat din nou. Mașina s-a târât afară din noroi, s-a 
năpustit spre curbă și și-a luat zborul tot înainte. Omul în negru 
se uita cu gura căscată la cadavrul bărbatului cu pistol. Tim se 
îndrepta cu BMW-ul spre el. 

Tipul continua să se uite șocat la cadavru. Intr-o secundă, și-a 
revenit și și-a scos arma de la spate. Tim a îndreptat mașina 
spre trotuar, luând-o ţintă spre cadavru. 

Bărbatul a sărit din calea noastră direct pe un gazon de lângă 
și s-a făcut nevăzut după colţul unei case. Tim a trecut în viteză 
de el. M-am uitat în spate și am văzut un palton negru dispărând 
printr-o poartă. Cineva a claxonat. Tim a cotit brusc și a luat-o în 

sus pe stradă. Totul în jur se prăbușea și inima mea se făcea cât 
un purice. 

Vocea lui Tim a sfâșiat ceața din capul meu. 

— Cine era mortul? 

Copacii și casele și mașinile parcate goneau pe lângă noi. M- 
am uitat încă o dată în portofel. Înăuntru am văzut buletinul și 
chipul bărbatului cu arma, acum mort, cu o căutătură 
încruntată. l-am văzut insigna cu acronimul ICE și vulturul aurit 
deasupra sigiliului guvernului SUA. 

— Serviciul pentru Controlul Imigrației și Normelor Vamale, 
am zis. Ai ucis un agent federal. 

e 

Când a ajuns în vârful dealului, Christian s-a uitat înapoi în 
vale, spre cartier. Peste tot mașini de poliţie și Boyd cu creierii 
împrăștiați în toată intersecţia. A continuat să fugă, încercând să 
pună totul cap la cap. Când s-a apropiat de hotel, a sunat. A 
auzit țârâit în receptor, a încetinit pasul, scrâșnind din dinți. 

— Christian? Care-i situaţia? 

Era nerăbdătoare, o simțea din voce. 

— Christian? 

Se ţinea de abdomen. 

— Boyd Davies e mort. 

Se plimba în sus și-n jos în preajma hotelului, așteptând să 
izbucnească. Nu s-a întâmplat. 

— Spune-mi, a zis ea. 

l-a povestit, asigurându-se că-i descrie rolul lui, cum a alergat 
după tipa aia, Delaney, dar cum a ajuns prea târziu. 

— Davies era deja mort când am ajuns, a zis el. 

— Bliss o are pe fata lui Delaney? 

Calm, trebuia să rămână stană de piatră. 

— Pe Bliss am trimis-o în LA. Eram doar eu și Boyd. 

Tăcerea săgeta prin telefon, dar linia era deschisă. Călca cu 
pași mari primprejur. 

— Bliss a instalat programul de urmărire din telefonul lui 
Boyd. Se gândea că e suficient să stea pe urmele lui dacă... 

— Deci fata lui Delaney a scăpat. 

Și deodată s-a simţit din nou de un metru douăzeci, la zece 
ani, stând în mijlocul unei camere într-o băltoacă de urină, cu 
adulţii care îl fixau de sus. 

— Ai lăsat-o să-ţi scape. Singura sursă care ne putea da 
informaţia. 

— BMW-ul ăla aproape că m-a călcat. A trebuit să o iau la 
picior. Rio, fata a încercat să mă omoare. 

— Te-a rănit? 

Femeia de la telefon a tăcut. 

— Pari rănit. Christian, așază-te și ia-ţi pulsul. 

— Nu, sunt bine. Rio, era cu un bărbat. Un alb urât. Și mai era 
un tip în fața casei, unul în scaun cu rotile. 

A traversat din faţa hotelului către vila lui. Gazoanele îngrijite 
se întindeau până sus pe dealuri, tipe de vârstă mijlocie în 
bikini, toate cu botox, stăteau tolănite la piscină și sorbeau 
băuturi cu paiul - El Encanto era paradisul afacerilor murdare. 

Vocea ei a rămas egală. 

— Uită de indivizii ăia. Nu o avem pe fata lui Delaney. Trebuie 
să mai încercăm o dată. 

Știa deja asta, nu trebuia ea să-i spună. Trebuia să pună 
mâna pe Evan Delaney ca să-l forțeze pe Phil să le dea 
informaţia. Dar acum totul s-a dus dracului. Lumina caldă a 
soarelui îl irita. 

— Christian, nu putem rata din nou. Trebuie să-ţi amintesc ce 
miză e în joc? Ce ne datorează ea și familia ei? 

— Ne sunt datori cu o moarte. Și o să ne plătească. 

Și-a descuiat ușa de la vilă. 

— Ce vrei să fac? 

— Mă ocup eu. Tu dispari din Santa Barbara. 

Înăuntru era răcoare. Pereţii groși din argilă erau rezistenti, 
puteai să ţi-o tragi la volum maxim toată noaptea, să inviţi 
echipa de polo din Santa Barbara sau pe oricine altcineva. Să 
aduci pe rând câte două, trei fete pe noapte - o noapte în care 
poţi să scoţi zece mii de dolari dacă știi ce să faci să-ţi iasă. Și-a 
dat părul la o parte din ochi. 

— Dacă Boyd e mort, a zis ea, o s-o caute poliţia. Trebuie să 
scoatem de la ea informaţia cât mai repede. Fiecare oră care 
trece le dă lor timpul să ne oprească. 

În oglinda cu ornamente aurite de deasupra șemineului, a 
văzut riduri de stres în jurul gurii. Ochii arătau osteniţi. Trebuia 
să-și vopsească genele din nou. 

— Evan Delaney e singura noastră șansă să obţinem lucrul de 
care avem nevoie. De care tu ai nevoie. Nu se poate să greșim 
încă o dată. _ 

În spatele cuvintelor ei stătea o ameninţare. Întotdeauna 
trebuia să subiînţelegi asta. Reflexia lui părea să se disperseze și 
să devină străvezie. Mâinile îi erau reci. Tensiunea îi scădea. 

— Christian, știu că vrei să te ocupi tu de Phil Delaney. Dar 
pune mâna pe premiul ăsta și el o să moară știind că tot cea 
protejat o viaţă întreagă s-a dus pe apa sâmbetei. 

A ridicat tonul. 

— Ăsta e viitorul nostru, al numelui Sanger. Mă bazez că ești 
de partea mea. 

El a răsuflat. 

— Înţeleg. 

— Excelent. Grăbește-te, Christian. Te iubesc. 

Avea o scamă pe pulover. Cașmirul de șapte sute de dolari n- 
ar trebui să facă scame. A cules-o și a aruncat-o de parcă era un 
vierme. 

— Și eu te iubesc, mama. 

e 

Vântul șuiera prin geamul spart al BMW-ului și îmi biciuia 
părul pe faţă. Străzile pe care mergeam erau ale unui cartier de 
lux cu case în stil spaniol, cu pereţii albi inundaţi de lumină. 
Hârâitul motorului îmi sfredelea capul. Îmi doream să vomit. 

Tim conducea cu o mână pe volan, cealaltă pe schimbător și 
privirea încremenită înainte. 

— Care-i drumul cel mai scurt spre strada Bautista? 

Toate gândurile păreau să mi se coaguleze într-o masă 
gelatinoasă. Fixam insigna din mână și fotografia agentului 
căruia Tim îi împrăștiase creierii pe șosea. 

— Bautista. Evan, la dracu'. 

Tonul lui m-a făcut să ridic ochii. Asuda. 

— Stânga. La colț și trei străzi mai jos. 

Mă gândeam: trebuie să ajungem la poliţie. 

— De ce Bautista? 

— Să scap de mașină. 

Și, cu asta, mi s-a umplut paharul. 

— Să scapi de mașină? Nu-i destul c-ai omorât un om, acum 
vrei să fii acuzat de furt de mașini? 

A luat colțul cu un rânjet pe faţă. 

— De ce să te oprești aici? De ce n-ai comite în continuare și 
alte fărădelegi? Poate un incendiu? Mită? Tâlhărie? Stai, am 
uitat - ai tâlhărit deja cadavrul omului pe care /-a; împușcat în 
cap. 

L-am plesnit peste umăr cu portofelul. De mai multe ori. 

Și-a întins braţul, mi-a prins bărbia cu mâna și m-a izbit de 
geamul crăpat al portierei. 

— Bagă-ţi bine în cap. Ala nu era vreun poliţist la datorie care 
făcea un arest. Domnul - mi-a înșfăcat portofelul și s-a uitat la 
nume - Boyd Davies a fost la o secundă distanţă de a-ţi băga un 
glonţ în cap. 

— L-ai executat. 

— Lucra pentru oamenii care l-au săltat pe taică-tu. Asta ar 
trebui să-ţi spună ce fel de om era. 

Vântul șuiera pe lângă mine. Aveam hainele leoarcă, mi-era 
frig și eram plină de cioburi de sticlă. Aveam nevoie de ajutor, 
aveam nevoie să mă scoată cineva din catastrofa asta. Trebuia 
să ajung la poliţie. 

Tim n-ar face asta niciodată. Trebuia să dispar de lângă el. 

A luat curba în goană cu BMW-ul spre strada Bautista, a tras 
tare de volan, apoi l-a îndreptat. Drumul era șerpuit și nu era 
nicio mașină. La 200 de metri în față, a cotit și a parcat în 
spatele unui SUV roșu. 

A oprit motorul. 

— leși. Adu totul. 

Am înghesuit hârtiile în plicul mare, am băgat telefonul lui 
Davies și portofelul, împreună cu telefonul meu zdrobit, toate în 
rucsac. Cartușele goale zăngăneau în buzunarul lui Tim. Din 
depărtare, auzeam sirenele. 

— ȘI, ca să știi, a zis el, n-o să adaug și furtul de mașină pe 
listă. 

— Nu? 

— Nu. Am furat deja BMW-ul ăsta. 

Mi-am dus podul palmei la frunte. El a deschis portiera, s-a 
uitat la mine și s-a lăsat înapoi pe scaun. 

— Vrei să mergi la poliţie? 

A întors capul brusc înspre direcţia de unde se auzeau 
sirenele. 

— Sunt la locul crimei. Du-te. O să te aresteze. 

— Vrei să nu pomenesc numele tău? 

Avea o privire tăioasă. 

— Boyd Davies era un agent special al SUA. Nimic altceva 
nu... 
S-a uitat împrejur încruntat. 

— Ce-i zgomotul ăsta? 

Din rucsac, se auzea un telefon. 

— Ți-am zis să închizi porcăria aia, probabil că triangulează... 

— Nu-i al meu. 

Am desfăcut rucsacul. 

— E al lui. 

Am scos telefonul lui Davies. Pe ecran apărea Număr privat. 
Eu și Tim ne-am intersectat privirile. 

— Răspunde, mi-a zis. 

Tremurând, am deschis clapeta. 

— Da? 

— Dacă situația asta îți scapă de sub control, totul o s-o ia 
razna. Tatăl tău nu se simte bine și, dacă mai faci așa ceva o 
dată, o să moară. 

Vocea era mieroasă și arogantă. M-am uitat la Tim cu inima 
bubuind. El a mimat din gură: 

— Ei sunt? 

Am dat din cap. 

— Cine e la telefon? 

— Spune-i slutului ăluia dement că o să plătească pentru 
Boyd. Și dacă vreodată te mai apropii de fiul meu să-l rănești, o 
să te omor cu mâna mea. 

Am simţit cum îmi zvâcnea un nod în gât. Vocea era coaptă 
ca un fruct gata să fermenteze. Din telefon s-a auzit un clinchet 
nou, o fotografie primită prin mesaj. 

— Uită-te. 

Femeia a închis. 

Cu inima galopând, am deschis poza pe ecranul telefonului. 
Mi s-a lăsat un gol în stomac. Am închis ochii strâns și apoi i-am 
deschis din nou. Poza era tot acolo. 

Era tata. Mâinile îi erau legate la spate și în gură avea un 
căluș. Mi-au năvălit lacrimi în ochi. Avea faţa tumefiată, un ochi 
umflat. Sângele i se închegase în părul cărunt. 

Tim făcut un gest cu mâna. 

— Dă-l încoace. 

l-am dat telefonul. A mormăit. 


VP - 59 


— Decorul e întunecos, nu poţi să-ţi dai seama unde e. Și nu 
are nicio dată trecută. Nu știi cât de recentă e. 

Un bâzâit mi-a inundat creierul dintr-odată și am trecut de la 
epuizare la stupoare. Telefonul suna din nou. 

Tim și-a pus o mână pe braţul meu. 

— Fără lacrimi. Fără implorări. Stăpânește-te. 

Mi-a întins telefonul. 

Mi-am șters ochii, mi-am limpezit vocea cu putere și am 
răspuns. 

— Curvo. Dacă-l vrei pe taică-tu înapoi, să nu amesteci poliția, 
pentru că în secunda doi o să te salte pentru uciderea unui 
agent federal. Te bagă la pușcărie și taică-tu moare. Pizdă. 

— Vreau să vorbesc cu el. 

— Hai să sărim peste clișee. Vreau dosarul Riverbend. Toate 
documentele pe care Jakarta Rivera le are despre operaţiune, 
din Columbia și Thailanda. 

Aveam pielea de găină. Când vorbea, aveam senzaţia că mi 
se scurge noroi pe piele. 

— Dacă îţi dau informaţiile astea, îl eliberezi pe tata. Corect? 

— Nu mă refer la notițe sau memouri. Mă refer la DVD-uri. 
Înregistrări video. 

Am întors privirea spre Tim. 

— Nu am DVD-uri. 

— Fă rost de ele. Ai 72 de ore. 

— Termenele-limită sunt clișee. Las-o baltă. 

Femeia a râs. 

— N-ai înţeles. Ăsta nu e termenul-limită. Eu, una, am 
terminat-o cu el. Tu ești cea care trebuie să ajungă la el înainte 
să moară de deshidratare. 

Mă uitam cu o privire goală de-a lungul drumului. Vocea avea 
ceva din agitația valurilor mării din depărtare și asta o făcea să 
sune și mai autosuficientă și îmbăcsită. 

— Îmi aduci dosarul Riverbend și eu îţi spun unde e Phil. E 
simplu. Timpul se scurge deja. 

Sânge și vânătăi, căuș în gură. Mâinile legate, fără mâncare, 
fără apă, nu putea nici măcar să-și înmoaie buzele fără ca 
nenorocita aia de cârpă să absoarbă umezeala. A fost luat pe 
sus ieri. Putea să fie oriunde, de la o peșteră din munţi la o 
cocioabă înăbușitoare din deșertul Nevadei, asudând găleți de 
apă sub un soare dogoritor. 

— Cum îţi livrez informaţia? am întrebat. 

— Notează. 

Mi-a înșirat un număr de telefon. Am luat un pix și l-am notat 
pe încheietura mâinii. 

— E un telefon nedetectabil, de mesaje. Ca să nu te duci la 
autorităţi cu el, ţine seama. Taică-tu nu e vreun înger. 

— Nu-mi pasă. 

— Trebuie să-ţi pese. Când o să te uiţi peste dosarul 
Riverbend, să nu te apuce vreo criză. Și vreau să pricepi de ce 
nu vreau ca poliţia să pună mâna pe documente. Phil nu e 
inocenţa în persoană. 

— În regulă. 

A hăhăit scurt, un râs ce suna a sex și pizmă. 

— Credeai că e John Wayne. De fapt, era un pește. Când erai 
în liceu și cea mai tare excitație pentru tine era să-ți iei limba în 
gură cu vreun băietan, Phil se folosea de curve să obţină 
informații. 

Stăruiam cu privirea prin parbriz în depărtare. 

— Spune-mi ceva util, că altfel închid. 

Râsul a fost și mai maliţios de data asta. 

— Tatăl tău e deja în mierda fără ca lumea să mai afle că s-a 
folosit și de femei care își munceau fundul pentru CIA. 

Mă ciupeam de puntea nasului. 

— 72 de ore. Tăticului tău i se face sete. 

A închis telefonul și m-a lăsat cu ochii aţintiţi la norii care 
treceau și la strada goală. Tim și-a pus mâna pe braţul meu. 

— DVD-uri, a zis. 

— În 72 de ore sau moare. 

— Dar Jax? 

Era livid și în ochi i se citea o suferință sinceră. 

— N-a zis nimic de Jax. 

S-a prăbușit și mai mult în scaun. Apoi a clipit, și-a înghiţit 
lacrimile și a arătat cu degetele către dosare. 

— N-am văzut niciodată vreun DVD. Dar mai e un plic mai mic 
într-unul din dosare. Are o cheie înăuntru. 

Am răscolit printre hârtii și am găsit-o. Pe plic era scris 
Sinner's Prayer. Înăuntru, o scrisoare de mână. Lipită de 
scrisoare, o cheie mică și roșie cu numărul 357. 

— Unde e caseta de valori? am întrebat. 

A arătat către scrisoare. Am despăturit-o. 


Se pare că n-am o mână bună. 


Am încercat să mă ridic, iubitule, am încercat să ajung în 
vârf. Dar tu ai învins din nou. Dacă am făcut cuiva vreun 
rău, aceea sunt eu. 

Poate că într-o zi o să te revăd, dar acum trebuie să plec 
la drum. Lasă-mă să fiu eu. 

J.R. 
1821 Century Park East 
Los Angeles 


— E un cod, nu? am zis eu. 

El s-a aplecat peste volan să se uite la scrisoare cu o față 
încremenită în concentrare. 

— E codată? 

Teama creștea în mine. Oare aveam nevoie de un computer? 
De un lingvist? De Indiana Jones? 

A scuturat din cap. 

— E un cod simplu. Adresa e reală. 

— Century Park East e Century City. E o clădire de birouri. 

— Atunci poate că e o bancă privată. 

A recitit scrisoarea cu jumătate de glas. Deşi părea atent, 
concentrarea îi pălea. 

— M-am prins. 

A clipit și a rânjit din nou. 

— Mergem la adresa asta și descifrăm restul mai departe. A 
doua propoziție e cheia. 

S-a uitat la mine. 

— Numai dacă nu ai tu o idee de titlu care mie Îmi scapă. 

— N-am idee. 

A plesnit scrisoarea cu mâna. 

— A doua propoziție e singura care nu e un titlu de melodie 
sau un vers. 

Dădea din cap și aproape că zâmbea. 

— Jax, frumusețe! 

S-a uitat către mine. 

— Rhythm and blues. Nu asculți Ray Charles? 

— Se pare că nu suficient de mult. 

— Sinner's Prayer. Losing Hand. You Win Again. Toate sunt 
cântecele lui. 

Mi-a aruncat o privire neîncrezătoare. 

— Hai - Hit the Road, Jack. 

— OK, pe asta o știu. 

— „Let me be me” - ăsta e un vers din Unchain My Heart. 
Simplu. Trebuie doar s-o cunoști pe Jax. Singura care nu se 
potrivește e a doua propoziţie despre cum se ridică și atinge 
vârful. Asta e indiciul. 

M-am uitat la ceas. Patru și zece după-masa. Fără 
aglomerație, Century City era la nouăzeci de minute distanţă cu 
o mașină rapidă. În orele cu trafic, putea fi un coșmar. 

— Să mergem. 

A coborât din mașină mormăind. Mi-am luat rucsacul, am 
îndesat plicul înapoi și l-am urmat spre SUV-ul roșu. 

— Tim, du-te tu după dosar. N-o să fug. Și sigur nu într-o 
mașină furată. 

A scos cheile din buzunar și a apăsat butonul telecomenzii. 
Pozițiile SUV-ului s-au aprins. 

— Asta nu e o mașină furată. Ea mea. 

— Trebuie să mă duc la poliţie. 

— Nu merge așa. 

S-a răsucit cu tot corpul către mine. Șocul m-a străfulgerat de 
sus până jos. Când și-a descheiat jacheta, am văzut că sângera. 

— Oh, nu. 

Am luat-o spre el. Îşi trăgea cu grijă jacheta de pe el. Cămașa 
era lipită de piele în partea stângă și avea o gaură. Expresia lui 
tăioasă se încrâncena și mai mult, și era livid. li ţineam cotul cu 
mâna. 

Mi-a întins cheile. 

— Condu tu. 

L-am ajutat să urce în mașină. 

— Trebuie să te duc la spital. ` 

— Uite cum stă treaba, drăguță. In starea mea, nu pot să intru 
într-o bancă privată. O să trebuiască s-o faci tu. 

— Ai nevoie de îngrijire medicală de urgenţă. 

S-a mai uitat o dată la cămașă. Era udă. 

— Glonţul a trecut prin mine și a ieșit. N-a atins niciun organ 
vital. 

— Nu cred asta. 

— Dacă mă duci la spital și apoi te duci la poliţie, Jax și tatăl 
tău o să moară. 

— De ce? 

— Singura posibilitate de a ajunge la Rio Sanger este prin 
Riverbend, iar poliţia nu trebuie niciodată să vadă dosarul ăla. 
Informaţiile pe care le conţine ar putea fi fatale pentru Jax și 
tatăl tău. 

— Trebuie să avem încredere în poliţie. Tim, nu tot aparatul 
polițienesc este corupt. Chiar dacă tu ai lucrat pe cont propriu, 
nu înseamnă că toți ceilalți sunt personaje negative. 

Mi-a trântit un zâmbet scurt și bizar. 

— Credinţa ta în democraţie este emoţionantă. 

— Și cinismul tău la fel. Dar în momentul ăsta nu ești chibzuit. 
Și o să sângerezi până o să mori. 

— Nu avem timp de discuţii. Ai nevoie de dosarul Riverbend. 
Mi-a apucat încheietura mâinii cu o strânsoare brutală. Trebuie 
s-o faci. Nu ai voie să dai greș. Dacă nu ajung informaţiile la Rio, 
nici eu și nici tu n-o săi mai vedem pe Jax și pe tatăl tău. 

Ochii mă usturau și am cilipit să alung senzația. Mă ţinea cu 
forţă de încheietură. 

— Ai câteva ore la dispoziţie până polițiștii o să-și dea seama 
cine ești. Nu știu dacă o să decidă că ești complice sau ostatică. 
Oricum, o să pună în circulaţie o poză cu tine și o să pornească 
în căutarea ta. O dată ce se întâmplă asta, toate căile tale de 
acces o să se închidă. 

Mi-a răsucit încheietura să ne uităm la ceas. 

— Șase. Fă rost de informaţii până atunci sau n-o să le mai 
obţii deloc. 

Dând din cap paralizată de încordare, am sărit pe scaunul 
șoferului și am pornit SUV-ul. Am dat mașina cu spatele și am 
cotit pe stradă. Pe lângă noi treceau stejarii care fremătau. 

— După ce fac rost de dosarul ăsta, n-o să li-l dăm pur și 
simplu răpitorilor, nu? 

— Nu. O să facem mai multe. 

Mă ţintuia din priviri. Nu era nevoie să spună cuvântul pe 
care-l gândea. 

Răzbunare. 

Mașinile de poliție au împânzit toată stradă. Albe cu negru, 
polițiști și detectivi mișunând pe lângă ele, o ambulanță cu 
girofarurile aprinse. Oamenii s-au adunat ciorchine pe trotuare. 
Jesse a frânat brusc la stop și a sărit din camionetă. 

La naiba cu toate astea. S-a strecurat prin mulțime. Mai în 
față, dincolo de mașinile de poliţie din intersecţie, a zărit mașina 
albă pe care a văzut-o trecând pe lângă casa lui Evan. Polițiștii și 
paramedicii își făceau de lucru cu o persoană întinsă pe șosea. 
Cineva mort. 

Un poliţist a trecut pe lângă el și vorbea prin staţia portabilă. 

— Domnule agent. 

Bărbatul nu l-a băgat în seamă. 

Capul îi vuia. Auzise prea târziu mesajul lui Phil de pe robot. 
Căcat, nu vedea de mașinile de poliţie. Cine era persoana de pe 
stradă de care se ocupau polițiștii? 

A tras un pumn în mașina de poliţie. 

— Hei. Trebuie să trec. 

Polițistul care vorbea în staţie s-a întors. Ochii i-au scânteiat 
când l-a recunoscut. 

— Ce cauţi aici? 

Minunat. Era Domnul Poliţist Nu poţi-să-mergi-singur de 
aseară. Jesse a arătat cu degetul către locul crimei. 

— Prietena mea e acolo. 

Polițistul a făcut câțiva pași spre el. 

— Ușurel, amice. Despre ce vorbești? 

Și-a auzit numele strigat. Drew Farelli venea cu telefonul la 
ureche și cu pași mari către ei. 

— Drew. 

Jesse a gesticulat spre intersecție. 

— Am văzut Mercury-ul ăla alb în faţa casei lui Evan. S-a dus 
după ea. 

Farelli a dat din cap spre poliţist și și-a scos insigna. 

— E în regulă, agent. 

Polițistul l-a arătat pe Jesse cu degetul mare. 

— Îl cunoașteţi pe individ? 

— Da. 

Farelli și-a strecurat pântecele rotund printre mașinile de 
poliţie, surprinzând neîncrederea poliţistului. Dădea din cap la 
telefon. 

— Da, Nicholas. Imediat. 

A închis. Avea o figură aspră. 

— Hai să ieșim din mulţime. 

Pe Jesse l-a cuprins deodată frigul. Farelli și-a așezat mâna pe 
umărul lui. Jesse și-a scuturat umerii. 

— Lasă-mă. Drew, ea e acolo? 

— Nu, nu e ea. 

Ușurarea i-a năvălit în priviri ca o vâlvătaie. Dădea din cap și 
își freca buricele degetelor de frunte, amuţit. 

— Evan nu e aici, a zis Farelli. A fugit cu ucigașul. 

Și-a ridicat privirea. 

— Ce? 

— Ai văzut mașina aia că-i urmărea? De ce îi urmărea? 

— Cum adică a fugit cu ucigașul? 

Faţa de cocker Spaniei a lui Farelli era ca o pală roșie. 

— Şoferul acelei mașini a fost împușcat în cap. Logodnica ta 
nu doar c-a fost martoră, ci a urcat în mașină cu ucigașul și a 
plecat cu el după aia. 

A închis ochii. La dracu'. Tim North. 

— Mai e. Departamentul Șerifului din Santa Barbara a găsit 
ceva în mașina victimei. 

A mers până în fața mașinii de poliţie cu Jesse după el, apoi a 
strigat un membru al echipei de criminaliști. 

— Higgins. Ai jacheta? 

Tehnicianul criminalist a dat din cap și a ridicat o pungă 
sigilată cu dovada. lnăuntru, o jachetă albastră cu litere mari 
imprimate pe spate: ICE. 

— Ştii ce înseamnă asta? a întrebat Farelli. 

Știa, dar trebuia să existe o explicație. 

Mda. Tim North era un criminal cu sânge rece. Phil Delaney 
avusese o viaţă ascunsă care-l adusese aici. El însuși a ajuns 
prea târziu. Și Evan era în mare belea. 

Farelli și-a încrucișat braţele la piept. 

— Până acum, credeam că Evan îi era loială tatălui ei. l-am 
acordat prezumția de nevinovăție pentru că am crezut că și tu 
ești o persoană cinstită. M-am învăţat minte. 


VP - 66 


— Drew, Evan e în pericol. Trebuie s-o găsim înainte să 
păţească ceva. 

Farelli a clătinat din cap. 

— Martorii au văzut-o urcând în mașină. De bunăvoie, apoi a 
dispărut de la locul crimei. 

Asfaltul era ud și lucea în lumina soarelui. Din locul unde era, 
putea să vadă picioarele victimei. Jeanși soioși, bocanci grei, 
răsfirat pe șosea. O păpușă din carne vie. Și-a întors privirea. 

— Ala e agent federal. Unul de-a; noștri. 

Farelli își strângea buzele, încercând să-și reţină emoţiile. 

— Pe asta o s-o ducem până în pânzele albe. Crimă și fugă de 
răspunderea în fața legii. Procurorul a cerut deja un mandat de 
percheziţie. În cel mult jumătate de oră, Evan o să fie declarată 
fugară. 

— Farelli, e absurd. 

— Și nici nu rămâne la nivel local. La telefon era Nicholas 
Gray. Biroul Procurorului Federal o s-o pună sub acuzare pentru 
uciderea unui reprezentant al autorităţii de stat. Dacă tu crezi că 
mi-ai văzut șeful războindu-se, n-ai văzut nimic. 

— Drew... 

— Găsește-o pe Evan. 

Farelli s-a întors și s-a îndepărtat. 

— După-amiaza asta. Se predă singură sau a încurcat-o. 

e 

Treceam de pe o bandă pe alta în zigzag de parcă jucam 
șotron pe Autostrada 450, urcând prin Valley, și mă apropiam de 
Century City, dar nu mergeam suficient de repede. Tim tușea. 
Cu o voce stinsă, a murmurat: 

— Drăcia dracului. 

Avea pielea ca de ceară și broboane de sudoare i se 
strângeau pe frunte. Și-a dus telefonul la ureche încă o dată, al 
cincilea apel de când ieșisem din Santa Barbara. Voia să 
aranjeze cu cineva să-i facă rost de tratament medical fără să 
apară în lumina reflectoarelor. 

A închis și și-a lăsat mâna să cadă în poală. Percodanul pe 
care-l luase din trusa de prim ajutor din mașină îl mai calmase, 
însă durerea persista. 

— E timpul să discutăm ce-o să faci când ajungem acolo, a 
zis. 

— Intru, iau dosarul, o sunăm pe Rio. 

Am aruncat o privire furișă la telefonul lui. ÎI ţinea încleștat în 
mână și aștepta ca omul lui de contact să-l sune. Mă abţineam 
să-l iau. Soarele s-a strecurat prin ceața din aer și se reflecta în 
oceanul de mașini de pe autostradă. SUV-ul gonea prin 
Sepulvada Pass la ieșirea din Valley. 

— Dacă treaba nu iese. 

A tras aer în piept, durerea îi schimonosea trăsăturile feţei. 

— Sunt cinci mii de dolari cash îndesaţi în roata de rezervă. 
la-i. 

— De ce? 

— Trebuie să fugi. 

Trăgeam de volan și apăsam acceleraţia până în podea. 

— Și scapă de telefonul lui Davies. Folosește telefoane publice 
sau fă rost de telefoane mobile noi. Cartelă preplătită și card de 
debit preplătit. 

Se foia în scaun. Un miros de metal mi-a năvălit în nări, 
duhoarea sângelui. 

— După ce ieși din mașina asta, să nu ai încredere în nimeni. 
Și, când zic nimeni, mă refer la absolut nimeni. Rio are multe 
haimanale ca Boyd Davies. la aminte că s-ar putea să vrea să-ți 
dea de urmă și să-ţi ia informaţiile cu forța dacă e necesar. 

Am dat din cap, deși stomacul mi se zvârcolea. 

— Și fiul lui Rio e băgat în asta. Probabil că el era în costumul 
ăla scump. Christian. Moștenitorul imperiului familiei. 

— Vorbind cu Rio, mi s-a părut că are accent străin. 

— Nu e americancă, dar operează aici. 

— Ce știi despre ei? am întrebat. 

— Ce ţi-am spus deja. Nu i-am întâlnit niciodată. Riverbend s- 
a petrecut înainte ca eu și Jax să ne întâlnim. 

— Ce e în dosar? 

— Nu știu. Doar că operaţiunea s-a încheiat dezastruos. Și că 
tatăl tău e cel care a implicat-o și pe Jax în afacerea asta. 

Traficul se mișca leneș sub soarele după-amiezii. Trebuia 
neapărat să prindem viteză. 

— Nu arunc încă telefonul, am zis. Fotografia aia e singura 
dovadă pe care o am că tata a fost răpit. Și vreau să mă uit cu 
atenție la telefonul ăsta și la agenda de contacte. 

— Să nu te prindă cu el. 

— N-o să mă prindă. Dar întâi trebuie să fac ceva. 

Faţa îmi ardea: n-avea să-i placă. 

— O să-l sun pe Jesse. Dă-mi telefonul meu. 

A scuturat din cap. 

— Ştii senzaţia aia pe care ai avut-o tu când nu puteai să dai 
nicicum de soția ta? am zis. Așa se simte Jesse acum. Trebuie să 
iau legătura cu el și să-l anunţ că totul e în ordine. Și, dacă tot n- 
o să pot avea încredere în nimeni din secunda în care mă dau 
jos din mașina asta, am nevoie să știu că totul e în ordine acasă. 
Mai ales dacă lucrurile o să se termine prost. 

Mi-a săgetat o privire și mi-a întins telefonul. 

e 

Jesse a trântit ușa în urma lui în foaierul de la Sanchez Marks. 
Trebuia să vorbească cu Lavonne. Trebuiau să-și facă un plan de 
atac, cum să facă faţă poliţiei și amenințărilor procurorului. Și să 
afle ce naiba se petrecea de fapt. 

— Jess. 

S-a uitat peste umăr dincolo de fereastra cea mare care 
dădea în stradă, spre canapelele din zona recepţiei. 

— PJ. 

Fratele lui s-a ridicat în picioare și-și freca palmele de 
pantaloni de parcă încerca să-și șteargă umezeala. 

— Ai un minut? 

Nici măcar o secundă. A deschis gura și a închis-o. PJ avea o 
figură pătrunsă și căuta pe faţa lui semne de nervozitate. 

— Sigur, un minut. Haide. 

PJ a venit cu pași grăbiţi spre el. Și-a îndesat mâinile în 
buzunarele pantalonilor kaki în care își băgase tricoul. Lumea 
trecea pe hol și se holba. Jesse știa că nu era pentru că el și PJ 
semănau izbitor sau pentru că unii dintre colegii lui se bucurau 
să-l vadă. 

S-a oprit în dreptul biroului lui Lavonne și a bătut la ușă. Când 
ea a strigat „E deschis”, a împins-o. De la biroul ei, Lavonne l-a 
fixat cu privirea peste ochelarii ei fără rame. 

— N-ai fost la colocviu. Presupun că există o explicaţie, a zis 
ea. 

— Din cauza ciclonului. 

Ea l-a zărit pe PJ și a ridicat o sprânceană. 

Jesse a scuturat din cap. 

— Nu, altceva. 

Părul negru și cârlionţat îi acoperea fața. 

— O să fiu aici. 

În biroul lui, a închis ușa. PJ a pășit și se uita lung pe geam. 

— Îmi pare rău, sunt presat de timp. S-a întâmplat ceva? 

PJ a râs cu amărăciune. 

— Nu ţi-a trecut prin gând că am venit să te iau și să luăm 
prânzul împreună? 

— Chiar așa? 

O privire lungă și iritată. 

— Nu. 

S-a dus la birou și a ridicat un stilou. 

— Eram, ăăă... 

Jesse și-a deschis brațele larg. 

— PJ, ce e? 

Bătea darabana cu pixul în registrul de pe birou. 

— Mă gândeam să candidez pentru un job. 

— Ah. Da, bine - e bine. Mă bucur să aud. Unde? 

Bătea în continuare. 

— Aici. 

Jesse a simţit că-i îngheaţă mâinile brusc. 

— Mă gândeam că poate o să pui tu o vorbă bună pentru 
mine. La firmă? Ultima dată când PJ s-a angajat, a preluat unul 
dintre cei mai importanţi clienţi ai firmei. Totul s-a încheiat cu 
falimentul clientului și PJ la pușcărie. Chiar vorbea serios? 

PJ i-a aruncat o privire fugitivă, piezișă. 

— Evan lucrează aici. 

— Evan lucrează ca liber-profesionist pentru noi și... 

Las-o baltă, se gândea. A o aduce pe Evan în discuţie era o 
lovitură sub centură, o reînviere a sentimentului de vinovăţie, o 
roșie aruncată în faţă. O lovitură de maestru. 

— Nu trebuie să fie nimic important, a zis PJ. Pot să fac cafea. 
Să duc scrisori. Să livrez lucruri pentru tribunal, nu știu. Dar 
vreau să mă pun pe picioare. 

Jesse se ciupea de puntea nasului. 

— Jumătate de normă. Orice. Haide, omule, nu vezi că mă 
străduiesc? 

Livrare pentru tribunal - contracte, documente confidenţiale, 
comunicate... 

PJ a aruncat stiloul și a ţâșnit spre ușă. 

— Las-o baltă. Nu vreau să te încurc. 

— Nu, stai. 

Jesse l-a prins de braţ. 

— Uite care-i treaba, m-ai prins într-un moment prost. 

PJ își zvârcolea brațul în prinsoare, nervos. Jesse i-a dat 
drumul. 

— Doar... să mă lași puţin să mă gândesc. Trebuie să verific 
niște chestii. 

PJ i-a aruncat o privire dură și precaută care l-a făcut pe Jesse 
să-și ţină respiraţia. Inainte să meargă la închisoare, nu avea 
privirea asta. 

Apoi și-a revenit și a schiţat un rânjet de copil mare. 

— Serios? 

— Nu promit nimic. 

— Bine. Mâine? 

— Nu, e prea devreme. 

— Dar poate să ajut în pregătirea oamenilor pentru înfățișări. 
Știi, tu ești avocatul care interoghează martorul, iar eu sunt un 
jurat care îţi spune cum a mers. 

Pregătire pentru înfățișare. Jesse simțea sudoare rece în 
picioare. 

— Ce-i? a făcut PJ. 

Un ciocănit și ușa a fost trântită de perete. Lavonne a arătat 
cu degetul peste umăr. 

— În biroul meu. Acum. 

S-a făcut nevăzută până ca el să se întoarcă spre fratele lui. 

— Scuze. 

— Nu, ești ocupat. Anunţă-mă. Și... 

Se uita în podea să-și caute cuvintele. 

— Mulţumesc. 

(J 

Lavonne se plimba în sus și în jos în spatele biroului, cu o față 
mohorâtă. l-a făcut semn cu mâna să închidă ușa și a dat din 
cap spre telefonul dat pe speaker, spunând cu voce tare: 

— Jesse Blackburn ni s-a alăturat, Nicholas. 

S-a stăpânit să schiţeze vreo tresărire. Vocea lui Nicholas 
Gray răzbătea din difuzor. 

— E mai mult decât o coincidenţă odioasă. E o crimă. 

Jesse își păstra vocea egală. 

— Da, Nicholas. Evan e în pericol. Poliţia trebuie s-o aducă 
acasă în siguranţă. 

— Lasă vrăjeala, Blackburn. Un agent federal a fost ucis în 
mijlocul unei străzi din miezul orașului și iubita ta e implicată. 


VP -71 


Lavonne a luat un pix și un blocnotes, a scrijelit ceva și l-a 
ridicat ca el să vadă: Ciclon? Nu - lovitură în punctul cel mai 
slab. 

Gray a spus: 

— Phil Delaney e căutat de poliție și acum și fiică-sa e. Și 
Sanchez Marks e prinsă la mijloc. 

Simţea ochii lui Lavonne asupra lui, pârjolindu-l. A luat 
blocnotesul și a scris Phil D - nu accident de mașină. 
Ambuscadă. 

Lavonne fixa cu privirea blocnotesul. 

— De unde știi asta? 

— Ce? a întrebat Gray. 

— Nimic. 

A apăsat degetul pe blocnotes. Jesse a scris Wu pot să spun 
polițiștilor încă. 

— Eşti atentă? a zis Gray. Eu nu mă joc. Trebuie să-l predaţi 
pe Phil Delaney. 

— Nu putem, a zis Jesse. Nu știm unde e și nu am luat 
legătura cu el. 

— Așa zici tu? a spus Gray. Am făcut rost de lista convorbirilor 
lui Delaney. Te-a sunat aseară la nouă patruzeci și șase. 

Lavonne a întors încet capul spre el. 

Ușa s-a deschis după o bătaie scurtă și a intrat secretara. 

— Linia doi. E Evan. 

Jesse și-a smucit capul. Lavonne a sărit pe telefon. 

Vocea lui Gray s-a înăsprit. 

— Ce e? Ce-am auzit? 

Lavonne lovea butoanele, vorbind în telefon: 

— Așteaptă puţin. 

Și s-a năpustit pe ușă să răspundă din biroul secretarei. 

— Am auzit, zise Gray. 

Jesse se holba spre ușă, dar Lavonne a închis-o în urmă. 

— Nicholas, va trebui să revin eu cu un telefon. 

— Nu mă repezi. Nu cred nicio secundă că a fugit de capul ei. 
Tu știi unde se află și ea, șitatălei. 

— Ține-ţi teoriile conspirative pentru tine. Ai întrecut măsura. 

— Eu am întrecut măsura? Tu ai fost victima unei tentative de 
crimă. Ar trebui să fii recunoscător că oameni ca Boyd Davies 
sunt acolo să te protejeze. 

— Oprește-te chiar acum, Nicholas. 

— Dar ești gata să îi lași criminalul să scape. Dă-i dracu’ de 
polițiști, nu? Din cauza fratelui tau? 

Înfrigurat și mai tare, Jesse a amuţit. 

— Am văzut că ați făcut o înțelegere la tribunal. Trebuia să 
facă mulţi ani de închisoare. Tu l-ai ajutat cu asta? 

Vocea i s-a înmuiat. 

— Mă întreb dacă acuzațiile au fost investigate până la capăt. 
Frauda prin corespondenţă, de exemplu. 

Se lupta cu sine însuși să nu se dea de gol. 

— Să nu care cumva să te iei de fratele meu. 

— Nu fac așa ceva. E o acuzaţie paranoică. 

Jesse se uita lung spre telefon. 

— Dacă te iei de el, o să ai de-a face cu mine. 

O tăcere adâncă și electrizantă a pus stăpânire pe încăpere. 
Când Gray a vorbit din nou, părea multumit. 

— Auzi sunetul ăla, Blackburn? E cariera ta care se duce pe 
apa sâmbetei. 

Îmi ţineam telefonul la ureche. 

— Lavonne, sunt în viaţă, nu sunt rănită și nu am avut nimic 
de-a face cu moartea acelui om. 

— Unde ești? 

— Pe fugă. 

Nu-i plăcea să audă așa ceva, dar nu aveam de gând s-o las 
să mă intimideze. 

— Dă-mi-l pe Jesse la telefon, te rog. 

Traficul de pe bulevardul Santa Monica era gălăgios și 
strident. La orizont, dealurile Hollywood-ului se ridicau prin 
pătura de ceaţă. În faţă, zgârie-norii din Century City 
răsfrângeau lumina soarelui amiezii. Mă duceam spre clădirile 
alea cu stomacul strâns și disperată să-i aud vocea. În cele din 
urmă, am auzit fâșâit în receptor. 

— Evan? Pentru numele lui Dumnezeu... 

— Sunt teafără. Jesse, ascultă-mă un minut. 

— Ce caută North cu tine? 

— Mai ai 30 de secunde, Blackburn. Taci și ascultă. 

A tăcut. Țineam telefonul la ureche cu umărul, conduceam cu 
o mână și deschideam telefonul lui Boyd Davies cu cealaltă. 

— Îţi trimit o fotografie. 

l-am transmis poza cu tata. 

— Ştii cine era individul care-i acum mort? Eşti în belele până 
peste cap. 

— Știu că e... 

— Cele 30 de secunde s-au scurs. Fiecare agenţie din sudul 
Californiei o să fie pe urmele tale până la sfârșitul zilei. Trebuie 
să te predai. 

— Nu încă. 

— Ba da, chiar acum. Tu... 

Vocea i s-a stins. 

— O, nu. 

— Ai primit poza? 

— Doamne. Evan, îmi pare rău. 

— Jesse, am o singură șansă să-l aduc pe tata înapoi. Dacă 
mă arestează, n-o s-o pot face. 

Cerul era albastru în spatele pânzei dese de ceaţă, iar soarele 
se reflecta în parbrizele mașinilor care veneau din față. O 
mașină de poliţie se apropia în viteză. M-am uitat în oglinda 
laterală și am văzut poziţiile frânelor aprinzându-se. 

— Evan, ascultă-mă cu atenţie. Tatăl tău m-a sunat ieri- 
noapte. 

Aproape c-am intrat în mașina din faţă. 

— Ce? 

— Chiar înainte ca răpitorii să pună mâna pe el. Mi-a lăsat un 
mesaj foarte clar spunându-mi să nu te amestec în asta. 

M-am încleștat de volan să nu mă las pradă emoţiei. Tata și-a 
petrecut ultimele lui momente de libertate încercând să mă 
protejeze. 

— Dacă nu mă amestec, tata nu are nicio șansă. 

— Ai la tine dosarele lui Jax și Tim? a întrebat el. 

— Da. 

— Trebuie să te oprești din ce faci acum și să mi le aduci. 
Urgent. 

— Dosarele? 

În oglinda retrovizoare, am văzut mașina de poliţie întorcând 
și strecurându-se printre patru mașini. Tata vrea să ţi le dau tie? 

— Mi-a zis să le distrug. 

— Ce? De ce? 

Polițistul din spate mergea în același ritm cu noi. Jesse nu mi- 
a răspuns. 

— Dacă tata se teme că materialele alea secrete ar putea ieși 
la lumină, atunci... 

M-am uitat la Tim. Nu avea de gând să predea informaţiile pur 
și simplu. Avea de gând să-i omoare pe răpitori, dacă-i mai 
rămânea vreo picătură de sânge în corp. 

— Nu cred c-o să se întâmple asta. 

— Nu e vorba de asta. Tatăl tău mi-a zis că, dacă nu distrug 
dosarele, și tu o să devii parte din lanţul de crime. Dacă Sangerii 
pun mâna pe informaţie, o să înceapă să-ţi caute familia. 

— Sunt deja pe urmele noastre. Tata, acum eu - următorul o 
să fie Luke. 

Numai gândul că ar putea să-i facă vreun rău nepoţelului meu 
Luke mi-a pus un nod în gât. 

— Singurul mod prin care am putea împiedica asta e să facem 
rost de dosarul Riverbend și să-l eliberăm pe tata. 

— Delaney, ești atentă puţin la mine? Phil mi-a zis că trebuie 
să fac rost de hârtiile alea ieri-noapte sau o să fie prea târziu. 

Simţeam că-mi vine rău. 

— E prea târziu. L-au răpit deja. 

— Nu de asta se temea el. 

— Dar atunci la ce se referea? Ceva nu se lega în toată treaba 
asta. Jesse, dacă știi ceva ce eu nu știu, trebuie să-mi spui. 

L-am auzit răsuflând, dar nu mi-a răspuns. Oare îmi ascundea 
ceva ce m-ar putea ajuta? 

— Ce e? am întrebat. 

— Tatăl tău... la dracu'. 

— Lucrurile s-au schimbat între timp. Când tata ţi-a spus că 
trebuie să mă oprești, era liber. Nu știa ce-o să se întâmple. 
Acum nu mai e valabil. 

Am auzit un bip în receptor, sunetul unui apel în așteptare. 
Trebuia să fie omul de legătură al lui Tim. Mi-a făcut semn către 
telefon. 

— Jesse, trebuie să închid. 

— Evan, nu. N-o face. Tatăl tău voia să protejeze familia, voia 
ca eu să vă ţin departe de treaba asta. 

— Normal că tata voia să mă ţină departe de asta. Eu voiam 
să mă ţin departe. Dar acum sunt implicată și tata depinde de 
mine. 

— Ev, greșești enorm. 

— Știu că încerci să mă protejezi, dar aici nu e vorba de mine. 
E vorba de tata. 

Am auzit din nou bipul. Tim mi-a smuls telefonul din mână. 

— Îmi pare rău, amice. 

A răspuns la celălalt apel. 

— Da. 

Mă rodea stomacul. M-am uitat în oglinda retrovizoare. 
Polițistul era încă acolo. 


— La dracu’. La dracu’. 

Jesse a trântit receptorul. Pe hol, doi asistenţi de avocaţi s-au 
oprit din discuţie și au întors capetele. Lavonne a dat buzna 
înăuntru. 


VP - 76 


— Controlează-ţi volumul vocii. Clienţii cred că tocmai am 
pierdut un caz important. 

— Evan nu știe ce se întâmplă de fapt, a zis el. 

— Dar tu știi și o să-mi spui și mie. Acum. 

— Mesajul lui Phil. M-a pus să jur că păstrez secretul legat de 
oamenii care l-au răpit și ce caută ei de fapt. 

A trântit ușa. 

— Nu e vorba de bani. E mai grav. 

e 

Mașina Poliției din Los Angeles era în continuare în spatele 
meu. L-am zărit pe polițist în oglinda retrovizoare, avea o 
cămașă albastru-închis strânsă pe corp, părul tuns scurt și 
ochelari de soare care îi ascundeau ochii. 

— Ne-a văzut cineva când am schimbat mașinile în Santa 
Barbara? am zis eu. 

— Posibil. 

Bulevardul se perinda pe lângă noi cu mall-urile lui și blocurile 
scunde. La naiba, de ce se încăpăţâna Jesse să nu mă asculte? 
Ce n-a înțeles? Complexul de zgârie-nori din Century City se 
ridica în față. Am semnalizat și am luat-o spre Century Park 
East. 

— Ne urmărește. Avea radio transmiţătorul la gură. Le spune 
numărul de înmatriculare. 

Tim s-a uitat în oglinda laterală. 

— E o piaţă în spatele clădirilor de birouri. Treci de numărul o 
mie opt sute douăzeci și unu și intri într-o parcare subterană. O 
să preiau eu volanul. 

— Și să fac cale întoarsă prin piaţă? 

— Ne întâlnim în patruzeci și cinci de minute. Century Plaza 
Hotel. 

Am trecut de 1821, un turn negru și impunător de treizeci de 
etaje, și am intrat în parcarea de sub alt zgârie-nori. Am încetinit 
pe pantă și am parcat. În roata de rezervă a SUV-ului am găsit 
banii. Teancul de bancnote noi de o sută de dolari nu cântărea 
mai mult decât un ziar subţire. Tim s-a tras de pe locul lui până 
pe scaunul șoferului. 

M-am dus în fața ușii. 

— Patruzeci și cinci de minute. 

— Dacă nu apari, nu te aştept. 


VP - 77 


Am luat-o pe scări, urcând câte două, până am dat într-un 
lobby inundat de lumină, marmură și vociferări. Polițistul a oprit 
în parcare și se îndrepta spre intrare. Am grăbit pasul în direcţia 
opusă spre piaţa din spatele clădirilor. Ochii fixati înainte. După 
mai puţin de o sută de metri, m-am strecurat pe o ușă spre un 
alt lobby strălucitor și am îndrăznit să mă uit în spate. Polițistul 
nu se vedea, dar mă căuta. 

Am găsit un panou de afișaj. Avea o listă cu cincizeci de 
nume. Mi-am trecut mâna prin păr, repetând în gând mesajul 
criptic din scrisoarea lui Jax. Am încercat să mă ridic, iubitule, 
am încercat să ajung în vârf. 

Alliance Mortgage. Westside Ventures. Robinson & Niebuhr 
LLP. 

Crescendo Ltd. Etajul optsprezece. 

e 

Uşile liftului s-au deschis într-un lobby cu o lumină 
seducătoare și un parchet lucios. M-am uitat de două ori la 
numărul etajului: optsprezece. Nu ştiu cum credeam că arată o 
bancă privată, însă nu mă aşteptam la aşa ceva. 

Asta nu era bancă. În spatele biroului din palisandru stătea o 
recepționeră care avea căşti și microfon. La vreo cincizeci de 
ani, purta o rochie lungă din pânză și un turban african turcoaz. 
Spre deosebire de alte femei care stau la intrarea în foaierele 
din Los Angeles, ea nu mesteca gumă și nu-și pilea unghiile. Și 
nici nu-mi întindea casetele înregistrate de ea în speranţa că 
sunt vreun producător de muzică. 

Se auzea muzică gospel în difuzoare. Genul ca//-and-response, 
armonie pentru patru linii melodice, cu o trupă de funk în 
spatele unui cor care cânta cu ardoare versuri în stilul Go Down 
Moses. Cu siguranţă că nu era o firmă de avocatură. 

Recepţioneră s-a uitat la mine cu interes amabil și deodată 
am devenit conștientă de cămașa mea șifonată și tenișii uzați. 
În lumina acelei muzici, părea o secretară la o congregaţie 
baptistă serioasă, era caldă și formidabilă. 

— Vă pot ajuta? 

Am mers până la birou și am așezat cheia roșie în fața ei. Nu 
știam ce să fac. Dacă-mi cerea să semnez pentru accesul la 
cutia de valori, aveam o problemă. 

Dosarele conţineau câteva semnături ale lui Jax, cu scrisul său 
ascuţit, dar mă îndoiam că le-aș fi putut copia. Poate. Poate 

dacă m-aș fi prefăcut că mi-am rupt mâna sau că amo 
problemă neurologică. 

Dacă această vajnică doamnă cu aerul ei bisericos îmi cerea 
să mă legitimez ori dacă Jax își înregistrase contul sub un 
pseudonim, eram terminată. 

A luat cheia, s-a uitat la numărul trecut pe ea șia dat un 
telefon. 

— E o femeie aici cu o cheie. Trei cincizeci și șapte. Verifici 
tu? 

Și-a ridicat ochii. 

— O secundă. 

Avea o figură binevoitoare și nu i se părea ciudat că o tipă în 
toale șleampete intrase în holul acesta elegant. Totuși, mă 
gândeam cât de bine o să-mi iasă s-o conving că sunt de-ai 
casei. Doamna era afro-americană. Și Jax la fel. În fundal se 
auzea muzică gospel. Dacă așa era moda aici, aș fi avut de 
furcă al naibii de mult încercând să mă adaptez. 

Privirea ei stăruia pe fața mea și atunci mi-am dat seama că 
nu scosesem niciun cuvânt până atunci. Nu doream să devin 
mai vrednică de ţinut minte decât eram deja. Da, domnule 
polițist, e aici. O femeie albă îmbrăcată în haine de prost gust și 
complet mută. Are un spasm ciudat la mâna dreaptă. 

Incercând să mă prefac detașată, am zis: 

— Bună muzica. Cine cântă? 

— Sounds of Blackness. 

— Așa e. 

Am zâmbit, mă simţeam idioată. De ce dura atât de mult? 

Femeia a vorbit în microfon: 

— OK, îi spun. 

S-a uitat la mine. 

— E în seiful mare, nu în arhivă. Kani o să vă însoțească până 
acolo. 

Seif? La etajul optsprezece al unei clădiri? 

— Mulţumesc. 

O clipă mai târziu, o tânără a deschis ușa din sticlă de la 
capătul culoarului. Abia dacă-mi ajungea până la brâu, purta o 
bandană în jurul pieptului în loc de maiou și niște pantaloni 
foarte scurți atât de strânși pe corp, că trebuiau să fie o măsură 
mai mică de 0. 

Probabil luaţi de la „Barbie”. Păr cu ţepi, ochelari cu rame 
ascuțite, șlapi cu paiete. Trăsături asiatice. Tipa părea scoasă 
din desene anime. 

Și-a pus un creion după ureche. 

— Mă urmaţi? 

I-am mulțumit recepţionerei și am urmat-o, intrând pe ușă. 

Deodată am ieșit din Țara Gospelurilor și am intrat în Matrix, 
cu o muzică de Red Hot Chilii Peppers. Ne aflam într-o arhivă cu 
muzică. Pe toate rafturile de metal din jur, de jos până la tavan, 
erau benzi de magnetofon etichetate cu numele cântărețului, 
numele albumului și data înregistrării. Rafturile se aliniau pe 
rânduri înguste până la ferestre. În jurul nostru se vânzoleau cu 
folos alte personaje manga, energice, cu piercinguri și tatuaje 
colorate. Unii purtau căști și se ocupau de consolele de 
înregistrare, alţii lucrau pe niște computere cu ecrane ca de 
cinema. Ce făceau, nu știam. 

— Pot să te întreb ceva? 

Încercând să formulez cumva, am arătat cu degetul în partea 
opusă a încăperii. 

Despre modalităţile voastre de depozitare. 

Barbie-manga mi-a urmărit privirea. 

— Ferestrele? 

— Pentru început. 

— Sticlă polarizată oțelită, absoarbe razele UV în totalitate, 
reduce posibilitatea degradării. Bineînţeles, toţi artiștii sunt aici 
temporar, până îi digitalizăm. 

— Înţeleg. 

Simţind că așteaptă o aprobare din partea mea, am refuzat să 
i-o dau. 

— Dar căldura și coroziunea? 

— Temperatura e controlată non-stop. Cutiile nu conțin 
acetonă. 

— Bine. 

Îmi păstram expresia ternă. 

— De fapt, mă interesează sistemul de securitate. 

— Oh. 

S-a scărpinat în cap, încurcată. 

— Dacă vă faceţi griji legate de spargeri, nu e de fapt nicio 
problemă. În mare parte, munca noastră presupune salvarea 
sau re-masterizarea înregistrărilor vechi. În primul rând, nu 

există drepturi de autor. Fiind compilaţii și înregistrări vorbite, 
pirateria nu e mare problemă. Pentru chestii cu adevărat 
delicate și rare, cum ar fi concerte live ale marilor artiști de jazz, 
avem seiful mare. 

— Normal. 

Cred că m-am prins: în acel loc se arhivau materiale preţioase 
de specialitate pentru care investitori bogaţi sau muzee 
faimoase ar plăti gras - ceea ce explică de ce se afla într-un 
zgârie-nori elegant, și nu într-o clădire industrială din suburbii. 

— Cât despre seif, cred că nu vă faceţi probleme că hoţii ar 
putea să găurească podeaua și să intre, am zis. 

— Ințeleg ce vreţi să spuneţi. Dar noi nu păstrăm bani 
numerar sau lingouri. E un seif anti-foc. Căptușit cu metal și 
consolidat  antiseismic. E protejat împotriva incendiilor, 
inundaţiilor sau cutremurelor. 

S-a uitat la mine chiorâș. 

— Nu vi s-au explicat astea când v-aţi înscris pentru serviciile 
de arhivare? 

— Nu am făcut turul. 

Am păstrat o figură suspicioasă, bazându-mă pe atitudinea 
mea. 

— Când arhivaţi ceva litigios, trebuie să aveţi grijă să fie 
protejat cum trebuie. 

— Litigios? 

— Disputat. Face parte din serviciile voastre, nu? 

— Adică angajamentul scris de predare către destinatar? 

— Așa cum mi s-a explicat, păstraţi materiale care fac 
obiectul disputelor legate de moșteniri și proprietate. 

— Da. Sau obiecte care pot fi folosite ca dovezi în procese. 
Așa că avem grijă să urmăm procedurile lanţului de custodie. 

— Bun. 

Am ajuns la seif. Manga-Barbie s-a pus între mine și ușa 
seifului. 

— În mod normal, oferim seiful firmelor de avocatură și 
caselor de licitații. Și scuzaţi-mă, dacă aceasta e cheia 
dumneavoastră, cum se face că nu știți nimic despre 
Crescendo? 

S-a dus și prefăcătoria. Nu-mi mai rămânea timp să încerc 
altceva. 

— Pentru că nu e cheia mea. 

Și-a ridicat sprâncenele în spatele ochelarilor cu rame 
ascuţite. 

— Ce? 

— Cutia e a unui prieten. Sunt aici la cererea lui. 

— E neobișnuit. Cum se face că prietenul nu e aici cu 
dumneavoastră? 

— Apreciez prudenţa dumneavoastră, dar cred că serviciile 
Crescendo presupun și o discreţie față de client. Și 
confidenţialitate. 

A roșit. După ce a rămas cu privirea în pământ o clipă, a 
deschis larg ușa. 

Cutii cu încuietoare împânzeau seiful. l-am întins cheia și ea a 
deschis cutia 357, a tras-o afară și mi-a dat-o. Era de mărimea 
unui sertar de manuscrise. Am așezat-o pe masa din colț. 

— Chemaţi-mă când aţi terminat, a zis ea și a ieșit. 

Cu mâinile transpirate, m-am așezat și am deschis cutia. 

9. 


Stând în seif și holbându-mă la cutia de valori a lui Jax, mi-am 
poruncit să rămân calmă. Afară, în arhiva de muzică, Manga- 
Barbie își bea cafeaua de la Starbucks. Give /t Away bubuia în 
boxe. În faţa mea zăcea un plic gros. Înăuntru se afla cheia 
libertăţii tatălui meu. 

Am sfâșiat plicul și am scos o carte cu coperte groase. 

Mă uitam uluită și amuţită la statuia funerară de pe copertă. 
Tipa făcea mișto de mine. 

Miezul nopții în Grădina Binelui și a Răului. 

Cartea avea pagini cu colțuri îndoite, cotorul crăpat, copertele 
ținute laolaltă de niște elastice. M-am uitat înapoi în plic. Nu mai 
era nimic. 

Am tras elasticele și am deschis cartea. Pagina de titlu, 
cuprinsul: Destinaţie necunoscută, Jocul cu arme, și îngerii 
cântă... nicio notiță, nicio mâăzgălitură pe margine, nicio literă 
încercuită. Dacă această carte de 400 de pagini cu basme 
gotice conţinea un cod ascuns, dădusem de belea. Jax avea o 
diplomă în lingvistică. Asta însemna că se pricepea mai bine ca 
mine să manipuleze prin limbaj. Și eu eram aia care își câștiga 
existența manipulând limbajul. Am ridicat cartea și am fluturat 
paginile. 

Aha. 

La capitolul 17, un teanc de pagini fuseseră decupate. 
Suficient cât să ascunzi acolo o mini-unitate flash. 

Am răsturnat-o în palmă. Mai mică decât o lamă de gumă de 
mestecat, avea o memorie de 8 giga, conform notaţiei de pe 
caseta de argint. Era destul ca să conţină fișiere video de 
calitate DVD. Era legată de un lănţișor împreună cu un 
pandantiv religios. Vederea Madonei cu pruncul a fost cel mai 
deconcertant lucru posibil. Mi-am scos laptopul din rucsac. 
Manga-Barbie vorbea acum la telefon și m-a țintuit cu privirea. 

O carte scobită pe dinăuntru. Am zâmbit cu jumătate de gură. 
Jax era de modă veche. 

Sau o miștocară. Capitolul 17: O gaură în podea. Mi-am aprins 
computerul. 

Lavonne umbla de colo-colo. 

— Lanţul de crime. 

— E un ciclu. Găseşte, urmărește, ţintește și ucide, a zis Jesse. 

Se uita pe geam cu o căutătură feroce. 

— Și a vrut să spună... 

— Nimic de bine. 

Fața ei zicea nu, serios?!. 

— Anu o implica pe Evan nu mai e o opţiune. 

— Așa că trebuie s-o opresc. 

Inflexiunea vocii lui era chibzuită, însă ea și-a ridicat brațele în 
aer, încercând să-l domolească. 

— Nu-i poţi spune. 

— Dacă o fac, poate o conving să... 

— Nu. Informaţia asta e secretă. Nu poți s-o divulgi. Punct. 

Își trecea degetele prin păr. 

— Dar trebuie cumva s-o fac să se întoarcă, fiindcă nu știu 
dacă o să mai reușesc să dau de ea. 

— Ai o reacţie impulsivă, iraţională. În afara faptului că nu știi 
dacă poţi s-o oprești pe Evan, crezi că... 

— Nimeni nu poate s-o facă în locul meu. Nimeni, și păstrează 
mesajul lui Phil doar pentru tine. 

A scuturat din cap. 

— Te paște un dezastru colosal. Ești într-un potenţial conflict 
de interese. 

— Phil și-a petrecut ultimele secunde de libertate trimițându- 
mi mesajul acesta. În niciun caz n-o să stau aici să cântăresc 
dacă e sau nu conflict de interese. 

Și-a desfăcut palmele și le-a așezat răsfirat pe biroul ei. 

— A vorbit foarte clar. Fă-o ca să-mi protejezi familia. 

— E clientul tău, nu comandantul tău. Nu execuţi ordinele lui. 

— Nu e un ordin, e o chemare la acţiune. 

Ea îi sustinea privirea. 

— Înţeleg că Evan încearcă să-și salveze tatăl, dar habar n-are 
cât de grave sunt lucrurile, a zis el. Trebuie s-o opresc înainte să 
pună mâna pe informaţiile alea. 

Ea și-a scos ochelarii și i-a aruncat pe birou. Se freca la ochi, 
zicând: 

— Știu. 

Recunoștinţa și adrenalina l-au inundat deodată, în același 
timp. 

— Ce vrei să fac cu Nicholas Gray? 

— Lasă-mă pe mine să fac următoarea mutare. 

Pe faţa ei se vedea amărăciunea. 

— Să te amenințe cu fratele tău, asta n-o să ţină. 

Lavonne spunea despre ea că e o tipesă mică și dură din 
Philly, dar, dincolo de duritatea asta, era și cinstită. Ar fi mers 
până în pânzele albe pentru el. l-a mulţumit dând din cap. 

— Pleacă de-aici, i-a zis ea. 

e 

Computerul s-a deschis și s-a încărcat. Cu puţin noroc, nu 
doar că aș fi examinat cu atenţie informaţia de pe flash drive, 
dar aș fi copiat-o și chiar aș fi redirecționat-o - către Sanchez 
Marks și către Rio Sanger. Eram sigură că aveau internet 
wireless la Crescendo. Nu mai pierdeam timpul deplasându-mă 
pentru o informaţie. Cu un singur clic puteam ajunge la tata. 

Ecranul s-a aprins. Am introdus flash drive-ul în computer. 
Unitatea și-a aprins beculeţul roșu care pâlpâia. 

Și, chiar mai repede decât am apucat să-mi trag sufletul, 
luminiţa roșie s-a stins și ecranul s-a făcut negru. 

O beznă totală. Nici urmă de cursor. Nimic, în afară de un 
cuvânt mic și alb în partea din stânga sus a ecranului, cu un font 
standard de computer: 

Root_ 

Nu era a bună. Mi-am trecut mâna peste tastatură. Am apăsat 
escape. Am apăsat return. Am vrut să-l închid. Nu se întâmpla 
nimic. 

La naiba. Computerele nu sunt punctul meu forte. Sunt bune 
când faci cercetare online sau când cauţi fotografii la rezoluţie 
mare ale echipei naţionale masculine de înot în costum de baie, 
dar când o iau razna, nu știu să fac nimic. Să repar un 
computer? Mai degrabă aș ști să aterizez o navă spaţială. Am 
lovit monitorul în lateral. 

Root_ 

Jax, ce-am făcut? Ce fac acum? 

M-am uitat spre ușă și i-am făcut semn lui Manga-Barbie. 

— Kani? 

Și-a ridicat privirea din telefon. 

— Gata? 

— Nu, am o problemă cu computerul. Ce faci când... Când ai 
dat-o-n bară complet? Când ecranul se înnegrește și îți apare 
mesajul Root? 

Întrebarea a zăpăcit-o și s-a întors să-și întrebe un coleg din 
capătul încăperii. 

— Incearcă să scrii Logout. 

— Mulţumesc. Am reușit. 

O clipă, ecranul a rămas tot negru. Apoi au început să apară 
litere mici și albe care se multiplicau în rânduri ce umpleau 
ecranul și se derulau pe pagină. Mă uitam chiorâș, cu degetele 
încremenite în aer deasupra tastaturii. Literele deveneau 
cuvinte și înșiruiri fără sens de verbe, se multiplicau tot mai 
iute, de parcă erau niște bacterii furibunde și isterice. 

Foarte abrupt, șiragul de cuvinte s-a oprit. Dedesubtul 
abundenței textuale, în josul ecranului, a apărut un singur 
cuvânt care mi-a atras atenţia. 

Loading... 

Mi-am ţinut respiraţia. 

Scrisul a dispărut și pe monitor a apărut un clip. De pe ecran 
se uita direct la mine „ne-prietena” mea Jakarta Rivera. 

— Dacă te uiţi la clipul ăsta, înseamnă că ești pe urmele 
dosarului Riverbend. 

Vorbea cu un calm de gheață care-mi dădea fiori pe șira 
spinării. Manga-Barbie mi-a tras o căutătură curioasă. Am scos 
niște căști din rucsac și le-am băgat în computer ca să nu tragă 
cu urechea. S-a auzit vocea lui Jax, tăioasă ca lama unui cuțit. 

— În cazul ăsta, trebuie să fii absolut sigur că e ceea ce vrei, 
pentru că, din momentul ăsta, va trebui să-i faci faţă. 

Stătea într-o încăpere căptușită cu lemn de tec, peste ea 
cădea o lumină de ambră ce venea de la aplicele de pe peretele 
din spate. Mâinile stăteau așezate una peste cealaltă pe biroul 
din faţa ei. Perle în urechi și la gât, îmbrăcată ca pentru o 
negociere diplomatică, într-un costum de un negru sever cu un 
decolteu îndrăzneţ. O încredere ca de felină. Din ochii ei 
dogorea o dorință animalică, la limita setei de sânge. O 
combinaţie dintre Condi Rice și Kill Bill. 

— Dacă vrei să te oprești acum, scoate flash drive-ul, a zis ea. 
Ai zece secunde să te hotărăști, după aceea nu mai ai scăpare. 

Respiram încet. Riverbend: am tot auzit numele ăsta. De la 
Tim North. Și de la vocea frivolă din telefonul mortului. Nu mai 
aveam scăpare. 

Jax a zis: 

— În regulă. Dacă asta vrei, asta o să capeţi. Toată 
mascarada cu armele de foc. 

Expresia feţei nu i s-a schimbat, în schimb tonul vocii părea să 
ascundă regrete. Mi-am dat seama atunci că ea nu știa că eu 
eram cea care urmărea clipul. 

— Când m-am dus în Columbia acum doisprezece ani, nu mă 
așteptam să fie ultima misiune federală. Chiar dacă eu eram 
acolo ca ANO, pe cont propriu. 

Acoperire Ne-Oficială, o operaţiune în afara granițelor unde nu 
aveai protecție diplomatică. Acul din șira spinării mele s-a înfipt 
și mai adânc. 

— Și, timp de multe luni, misiunea a decurs foarte bine. 
Adunam informaţii, îmi cream legături. Contacte la nivel înalt. 
Eram al naibii de bună. Filmul și fotografiile îmi confirmă 
spusele. Mi-am făcut treaba în războiul contra drogurilor până în 
momentul în care tactica a devenit haotică. 

Faţa îi era în continuare glacială. 

— O să vezi tot filmul. Dar va trebui să muncești pentru asta. 

M-am apropiat mai mult de ecran. 

— Din momentul în care ai tastat Logout, flash drive-ul a 
descărcat în hard drive-ul tău un program. După ce au trecut 
cele zece secunde, s-a activat. 

Au! 

— Chiar în clipa asta, creează un alt program de care ai 
nevoie ca să decripteze și să afișeze dosarul Riverbend. Numai 
că flash drive-ul are doar o parte din informaţia de care ai 
nevoie pentru asta. 

Și-a încrucișat mâinile din nou. 

— Mai e ceva, de care tu trebuie să faci rost. 

Nu. Nu mai voiam să mă duc nicăieri. Voiam să se termine 
totul aici și acum. Înainte ca tata să moară de deshidratare, 
înainte ca poliția să-și dea seama că am luat liftul până aici și să 
dea buzna să mă aresteze. 

— Jax, nu face asta. 

— Un al doilea flash drive conţine cealaltă parte din codurile 
sursă. Dar trebuie să faci rost de el la timp, altfel tot ce ai 

descărcat până în momentul ăsta se va distruge. Nu vei mai 
putea să descarci din nou. O dată ce ai lansat programul ăsta, 
flash drive-ul introdus în computerul tău va fi șters și rescris. 
Fiecare informaţie pe care o conţinea e acum în computerul tău. 
Nu pot fi copiate. Nu pot fi atașate sau redistribuite altcuiva. 

— La dracu'. 

Fierbinţeala din ochii ei mă scotea din sărite. Toată 
mascarada cu armele de foc. 

— Și nu poate face nimic pe cont propriu. Trebuie să faci rost 
de cealaltă jumătate de coduri sursă sau tot ce e salvat acum pe 
computerul tău va fi șters. 

— Nu, Jax, nu. 

— Te-am avertizat. Pe de-a-ntregul. 

Textul cu fonturi standard care-mi infestase ecranul nu era 
bacterie lingvistică. Era de-a dreptul un virus. Și îmi cerea: 
Hrănește-mă. 

— Programul se creează chiar în momentul ăsta. Prima parte 
din film va fi disponibilă după descărcare în douăsprezece ore. 
Pregătește-te pentru Riovision. 

Doisprezece ore, nu era bine. 

— Și, înainte să încerci să spargi programul - n-o face. Încarcă 
cealaltă parte din coduri sau te arzi. Trebuie să faci rost de toate 
flash-drive-urile în ordinea corectă până la termenul-limită. Nu 
poți copia informaţia. Nu o poţi transmite. Nu încerca. Nu ai 
timp. 

M-am sprijinit pe coate și aproape că-mi smulgeam părul din 
cap. Să fac rost de toate? 

— Așa că dă-i bice. Vrei să știi unde trebuie să te duci? 

— Nu-ţi bate joc de mine mai mult decât ai făcut-o până 
acum, am zis. 

— Uită-te pe coperta a patra a cărții. 

Am întors cartea. 

— In stânga jos, e un credit foto. 

Am alunecat cu privirea în josul paginii. Pe copertă, Cimitirul 
Bonaventure, Savannah. 

— Nu, am făcut eu. Nu se poate. Nu mă trimite în celălalt 
capăt al ţării la trei mii de kilometri... 

— Apasă Esc și tastează cuvintele. O să primești localizarea. 

Am făcut-o. Degetele mi-erau amorțite. 

Ajahn Niram 


Soseaua Sanamchai nr. 2 
Bangkok 10700 
Thailanaa 


— la cartea cu tine. Păstrează bine medalionul cu La Virgen. O 
să ai nevoie de el. 

Pe ecran a apărut o nouă fereastră. Era un cronometru care a 
și început să măsoare timpul: 29:59:00. 29:58:59 

Jax și-a coborât vocea. 

— Hit the road, Jack. 

10. 


Am îndesat totul înapoi în rucsac și am ţâșnit afară din seif. 
Simţeam că îmi apar bube pe creier. Treizeci de ore ca să ajung 
în Bangkok? Jax era nebună? 

Aș fi vrut să sun pe cineva de acolo să-i zic să facă rost de 
nenorocitul ăsta de flash drive și să mi-l trimită de urgență. Dar 
pe cine păcălesc eu? Nu știam pe nimeni în sud-estul Asiei. 
Trebuia să mă duc eu. 

Treizeci de ore. În fundal, s-a schimbat melodia și a început 
Can't Stop. M-am uitat cu dușmănie la boxe. 

Gândul că urma să mă duc în partea cealaltă a globului îmi 
dădea amețeli. Nu fusesem niciodată în Orientul Indepărtat. 
Pentru mine, lumea se termina în Hawaii și, la fel de bine, tot ce 
mi se spusese despre continentul acela numit Asia putea fi doar 
o invenţie a glumeţilor de la National Geographic. Ce dracu' 
știam eu despre Thailanda? Nici măcar un cuvânt în limba aia. 
Nici nu știam dacă Bangkok era un loc sigur în care o 
americancă să călătorească singură. Nimic. Faptul că mă 
uitasem de șase ori la Eu și regele nu se punea la socoteală. 

Toţi acei Barbie și Ken se adunaseră la ferestre și se uitau în 
jos. Unul a arătat cu degetul, celălalt s-a ridicat pe vârfuri să 
vadă mai bine. Trecând prin spatele lor, m-am uitat și eu. 
Bubele din cap s-au răspândit brusc prin firele de păr și apoi în 
buricele degetelor. 

Manga-Barbie, cu telefonul la ureche, m-a întrebat: 

— Sunteţi gata? 

M-am tras de la fereastră și am grăbit pasul spre ieșire. 

— Da. Mulţumesc pentru timpul acordat. 

În drum spre lobby, femeia bisericoasă mi-a zâmbit cu 
turbanul ei turcoaz pe cap și mi-a urat o zi binecuvântată. Cânta 
lII Fly Away. 

Simplu de zis, greu de făcut. Coborând cu liftul, simțeam cum 
greutatea computerului meu infectat mă trăgea în jos. Flash 
drive-ul descărcat și medalionul atârnau de lănţișorul de la gâtul 
meu. Fecioara Maria ţinându-l pe Pruncul lisus în brațe: o 
imagine pe care o puteai găsi în zece mii de biserici sub forma 

unor statui de ghips. Ce legătură avea cu Jakarta Rivera, sfânta 
ocrotitoare a celor păcătoși, n-aveam nici cea mai vagă idee. 
Am verificat ceasul: treizeci de minute până la întâlnirea cu Tim. 

Familia mea vizitase Thailanda - fratele, într-un program de 
pregătire în carieră, mama, pe vremea când lucra ca 
stewardesă. Și tata, așa cum procurorul n-a omis să-mi 
amintească. Gândul ăsta începea să pună stăpânire tot mai tare 
pe mine în ultimele minute. Tata avea suvenire de acolo din 
călătoriile lui, când era în flotă. Îmi amintesc fotografii cu el și 
colegii lui, toți tunși scurt, cu beri în mână, zâmbind la umbra 
cocotierilor. Un Buddha din ceramică ocupa un loc cu 
însemnătate afectivă din capătul mesei din sufragerie. Era un tip 
mic și voios. În fiecare zi când tata se întorcea de la serviciu, își 
golea portofelul și monedele din buzunare chiar lângă el. Imi 
amintesc că l-am întrebat de acest Buddha când eram mică. 

— E thailandez, a zis tata. Din Siam. Îl freci pe burtă și ai 
noroc. 

Siam. Copil fiind, îmi imaginam locul acesta exotic și plin de 
magie. 

Toţi copiii cresc și își dau seama că părinţii lor nu sunt cine 
credeau că sunt. Freud pentru tonţi. Acum mă întreb dacă 
permisia de relaxare pe plaja cu nisip alb era singura experienţă 
a tatei în Thailanda. De câte ori se dusese și ce făcuse acolo? 

Liftul a ajuns la parter. Ușile s-au deschis dezvăluind pocnet 
de tocuri înalte și pălăvrăgeală. La doi metri depărtare în hol, 
am auzit pârâitul unui radioemiţător. Luptându-mă cu impulsul 
irezistibil de moment, mi-am păstrat pasul liniștit și egal. Mi-am 
răsucit ochii spre stânga. Doi reprezentaţi ai Poliţiei din L.A. 
stăteau de vorbă cu un paznic. Am auzit cuvintele „femeie” și 
„cameră de supraveghere” și tensiunea mi-a crescut brusc. Nu 
fugi. Mă concentram pe ușa de la intrare și mergeam cu pas 
întins către ea. Am ieșit la lumină, afară, cu o mână ţinând 
breteaua rucsacului și cu ochii aţintiţi asupra drumului dintre 
grădinile din piață. Am reușit. Mai aveam douăzeci și nouă de 
minute să ajung în Century City și să mă întâlnesc cu Tim la 
Century Plaza Hotel. 

e 

Kani își scărpina creștetul capului cu vârful creionului și s-a 

dus agale la geam să observe agitația din stradă. Era o 

îmbulzeală de mașini de poliţie afară. A străbătut-o o senzaţie 
ciudată, o intuiţie. l-a calmat stomacul. 

A făcut ce trebuia, era sigură acum. Nu era vorba de o 
coincidenţă. 

357 era o cutie cu Cheie Roșie. Asta însemna că fișierul 
conţinea instrucţiuni speciale. Când a verificat, a văzut că 
protocolul era foarte clar: dacă această cutie este deschisă, 
Crescendo trebuia să trimită un mesaj în Est. O făcea să se 
simtă ca un agent de la antidrog, însă avea conștiința curată. A 
urmat procedura. Era ceva putred legat de cutia 357, dar 
oamenii care primiseră mesajul aveau să rezolve problema. 

e 

Bliss își râcâia obrazul și se uita lung pe geamul Porsche-ului 
din faţă de la Century City. Femeia trebuia să fie deja prin 
apropiere. Albă, din clasa de mijloc, probabil că era moale și 
înceată în reacţie - târfa care furase telefonul lui Boyd trebuia 
să fie prin preajmă. 

A luat curba la Little Santa Monica și urmărea punctul roșu de 
pe ecranul telefonului ei. Programul de urmărire bătea până în 
50 de metri. Telefonul era undeva prin labirintul de zgârie-nori. 

Bătea ritmul cu degetele în căștile din urechi. Toată treaba cu 
Boyd o luase razna. A scos pistolul din torpedo și l-a așezat în 
poală. 

Celularul a sunat și Christian i-a spus: 

— Dă-mi poziţia. 

— O să-ţi ia două ore. Eu sunt deja aici. 

— Eşti sigură că o să meargă? a întrebat el. 

— Pe telefon e un program de urmărire, așa că, dacă nu dă cu 
el de pământ, totul e în regulă. 

Boyd nu știa că ea îi instalase un program de urmărire. După 
ce i-a tras-o pe la spate treizeci de secunde, s-a dus în pădure 
să urineze și n-a observat când ea, de pe bancheta din spate, i-a 
scos telefonul pe furiș din jachetă. 

— Dacă are dosarul Riverbend, fă rost de el, Bliss. Am 
așteptat prea mult ca să stau acum degeaba și să aștept după 
ea să livreze răscumpărarea. Totul s-a dus dracului cu Boyd. Nu 
mai permit alte greșeli. 

— Prin zonă băzâie foarte mulți polițiști. 

— Chestia asta trebuie făcută fără tam-tam, a zis el. Curat și 
în liniște. Fără arme, fără sânge. 

— O să fac ce trebuie să fac. 

S-a răstit la ea. 

— Aici nu ești la tine la ţară unde i-ai luat gâtu' lu’ taică-tu în 
grajd cu sapa, ăsta e Century City. Focurile de armă o să-i facă 
pe polițiști să se năpustească la tine. Dacă dosarul ajunge la ei, 
eu sunt mort. Rănește-o altcumva. 

— Tot timpul îmi arunci în faţă treaba cu sapa. 

— Fă-o cum trebuie. 

A închis. Ea își râcâia eczema de pe braţ, uitându-se pe geam 
la zgârie-nori și la piaţă și la podul de pietoni care traversa 
bulevardul și făcea legătura cu centrul comercial. Bine, o s-o 
facă așa cum vrea el. Și-a pus ochelarii de soare și a ieșit. Arată- 
te, târâtură. 

e 

Am traversat piața și am urcat scările podului pentru pietoni 
de peste Century Park West, îndreptându-mă către locul 
întâlnirii. Hotelul se afla pe Avenue of the Stars, în spatele unui 
rând de zgârie-nori și al elegantului Century City Shopping 
Center. Traficul curgea pe dedesubt ca un puhoi strident și 
asurzitor. Treceau pe lângă mine bărbați, bancheri, cu cravatele 
fluturând în vânt. Mă mânca ceafa să mă uit în spate, dar nu 
îndrăzneam. Dacă o făceam, puteam la fel de bine să-mi lipesc 
în frunte un anunţ cu „Fug de poliție”. 

Trebuia să mă adun. Nu puteam să mă prezint în aeroportul 
L.A. așa. În clipa de faţă, săream în ochi la controlul de 
securitate. Bilet spre Thailanda? Cumpărat pe loc? Fără bagaje? 
Auzeam deja pocnetul mănușii de cauciuc pe mâna agentei de 
securitate, cerându-mi să mă aplec și să savurez controlul 
cavităţii anale. Trebuia să-mi schimb hainele și să-mi fac un 
bagaj, dar trebuia să le fac repede. 

Am coborât în pas alergător scările pe partea opusă a podului 
și am tăiat-o printre clădirile de birouri spre centrul comercial. 
Am îndrăznit să mă uit înapoi. Nici urmă de polițiști. 

Am găsit un Starbucks cu wi-fi. Cronometrul mergea în colțul 
ecranului. 29:53:41. M-am logat pe un site de călătorii, am 
tastat L.A.X-Bangkok și am simţit un pumn în stomac. Cel mai 
repede puteam ajunge în șaisprezece ore. 

Pe moment, am rămas cu ochii fixaţi în ecran. Prețul biletului 
era înspăimântător de mare, dar banii nu erau o problemă 
pentru mine. Pentru că mama lucra la o companie aeriană 

foarte importantă, aveam parte de cel mai mișto avantaj din 
lume. Puteam zbura gratuit peste tot în lume. Banii nu erau o 
problemă. Problema era să-mi șterg urmele. _ 

Mă gândeam s-o sun pe mama, dar am renunţat. In curând, 
un mandat de arestare avea să fie emis pe numele meu, iar să-i 
cer să-mi rezerve un bilet ar fi însemnat să o expun acuzaţiei de 
a-mi fi facilitat evadarea. Mai mult chiar, dacă i-aș fi spus că o 
făceam pentru tata, cel mai probabil că m-ar fi refuzat și mi-ar fi 
spus să-mi mișc fundul acasă, că se duce ea să facă rost de 
dosar. Divorțul părinţilor mei fusese la fel de aprins ca întreaga 
lor căsnicie. Probabil ea l-ar fi salvat, dar n-ar fi uitat asta, l-ar fi 
primit cu multă patimă acasă și în cele din urmă l-ar fi sugrumat 
pentru că se lăsase răpit. Nu, trebuia să o ţin departe pe Angie 
Delaney. 

Mi-am încrucișat degetele, am sunat la compania aeriană pe 
numărul pentru călătorii de familie și am rezervat un bilet dus- 
întors pentru un zbor care pleca în acea seară. Le-am spus că o 
să plătesc numerar la aeroport taxa pentru bilet. Speram să mă 
țină departe de controlul de securitate cel puţin până la 
decolare. Nu foloseam cardul de credit. Nu eram pe nicio listă cu 
interdicții de zbor. Nu știam dacă fusese emis un mandat pe 
numele meu, dar, dacă reușeam să urc la bordul avionului, totul 
ar fi fost în regulă. 

M-am uitat iarăși la ceas. Aveam optsprezece minute să scap 
de telefonul lui Davies și să fac cumva să nu mai arăt ca o 
drogată care fuge de poliţie. Am redirecționat toate informaţiile 
de pe telefonul lui pe laptop: numere apelate și apeluri primite, 
calendarul, notițele și agenda telefonică. Probabil că avea vreo 
patruzeci de numere și niciunul nu părea foarte oficial. Era puţin 
ciudat. 

Am ieșit în grabă din Starbucks. Prima oprire a fost un oficiu 
poștal. Apoi am intrat într-un magazin de haine, am înșfăcat de 
pe umerașe primele zece lucruri care aveau mărimea mea și am 
dat buzna în cabina de probă. 

Când mi-am scos tricoul zdrenţuit, m-am simţit despovărată. 
Cioburi din geamul spart al BMW-ului îmi zgâriau pielea de când 
ieșisem din Santa Barbara, niște monștri minusculi care îmi 
aminteau că lumea mea se prăbușise și că urma să mă duc în 
iad. Mi-am curăţat pielea, mi-am scuturat părul și m-am privit 

mai atent în oglindă. Puteai să chemi hingherii, arătam ca un 
maidanez. 

La casă, am trântit un munte de haine, peste care am azvârnlit 
perechi de șosete și lenjerie intimă de parcă aruncam cu 
grenade, și m-am îndreptat către raionul de accesorii. Nu poţi să 
pleci în Asia cu un bagaj mic, așa că am înșfăcat cea mai mare 
valiză pe care o aveau, o geantă din velur de mărimea unui porc 
sălbatic. Vânzătoarea mi-a zâmbit și m-a întrebat cum a fost 
ziua mea, îmi trecea prin casă articolele cumpărate, cu grijă să 
nu-și rupă unghiile lungi și roșii. M-am uitat la ceas: patru 
minute. M-a întrebat dacă voiam să-mi fac un card la ei. Nu 
voiam. Aveam noul lor catalog? Voiam să-mi împacheteze ceva 
în hârtie de cadou? A scos hârtie de împachetat și era gata să 
împăturească fiecare articol separat, cu niște mișcări de parcă 
era la o ceremonie a ceaiului în Japonia. Am deschis valiza, i-am 
zis să înghesuie totul înăuntru, i-am trântit banii și am ieșit în 
goană către Avenue of the Stars. Nu eram deghizată, abia dacă 
eram prezentabilă, dar era tot ce puteam face în momentul de 
față. 

Încercând în continuare să nu alerg, mă apropiam de șosea. 
Peste drum, în parcările din faţa hotelului Century Plaza, am 
văzut mașini Porsche și Mercedes, dar nici urmă de SUV-ul roșu 
al lui Tim. Oare îl ratasem? Am tăiat-o pe stradă și am mărșăluit 
prin dreptul clienţilor hotelului care purtau parfumuri probabil 
mai scumpe decât toate ratele mele la casă. După care l-am 
zărit pe Tim într-un Volvo albastru. A sărit din mașină prin 
dreapta, avea faţa lividă și se ţinea de o parte. 

— Conduci tu, a zis. 

Mi-am aruncat lucrurile în spate, am sărit direct pe scaunul 
șoferului și am pornit motorul. În oglinda din lateral l-am văzut 
pe Tim cum se chinuia să ajungă la portieră, cu o mână pe 
mașină să-și ţină echilibrul. 

Oamenii se uitau la noi. O blondă care mergea pe alee, în 
spatele lui, și-a scos ochelarii și se holba. Avea ochi mari și o 
gură cu buze pline. Bluza cu decolteu adânc atârna pe un corp 
de băieţandru la care doar un dependent de heroină ar fi putut 
să viseze. Dacă se apleca, era posibil ca unul dintre sânii fără 
sutien să-și scoată sfârcul la aer. 

Era aproape, prea aproape. El a deschis portiera și se uita la 
mașină. Dintr-o singură mișcare, ea a ridicat braţul. El s-a întors 

să se apere cu cotul, dar ea l-a lovit în ceafă. El s-a plesnit cu 
palma peste locul acela. O secundă mai târziu, s-a prăbușit. 

11. 


Tim s-a rezemat de mașină clătinându-se și a alunecat până 
jos. Din reflex, i-am întins mâna. Femeia și-a retras mâna, dar 
am apucat să văd obiectul strălucitor pe care-l ţinea. Se uita la 
mine prin geamul din dreapta. Ochii îi luceau puternic și erau 
ciudat de uleioși. Confuzia mea s-a transformat direct în frică. 

S-a năpustit în mașină cu mâinile în față ca să mă apuce de 
gât. Mi-am ridicat brațele, dar ajunsese deja la mine și i-am 
adulmecat parfumul amestecat cu sudoare îmbâăcsită și sex. Am 
dat să lovesc cu pumnul, dar eram prea aproape de portiera 
SUV-ului. Mâinile ei bâjbâiau după mine. Pe sub bluza 
transparentă, îi simțeam braţele subţiri ca pe niște fâșii de carne 
uscată. 

— Rahat. 

Pipăiam în spate după mâner. 

Toată lumea se uita, dar nimeni n-a sărit să mă ajute. 
Dădeam cu picioarele și mi-am ridicat genunchii, orbecăind în 
continuare după mâner. 

In spatele ei, lângă portieră, Tim se opintea să se ridice în 
picioare. A apucat-o de gleznă și a smucit-o. În tot timpul ăsta, 
ochii ei uleioși nu se desprindeau de pe flash drive. Era mai 
alunecoasă decât un pește, a reușit să apuce lănțișorul de la 
gâtul meu și să-l smulgă. Medalionul a sărit pe consola dintre 
scaune. 

Tim a tras-o afară din mașină. Ea s-a întors, s-a repezit și și-a 
înfipt dinţii în obrazul lui. El a răcnit de durere și s-a rezemat de 
mașină cu mâna la rana sângerândă. 

Ea s-a răsucit și a ochit medalionul. Avea dinţii pătaţi de 
sânge. Apoi, ochii ei au trecut la mine. 

— Ea n-o să te ajute. 

Și a luat-o la fugă. M-am adunat și m-am dat jos din mașină, 
dar, între timp, Tim se vârâse deja pe scaunul din dreapta. Am 
apucat medalionul. 

În cele din urmă, cineva ne-a întrebat: 

— Sunteţi bine? Ce s-a întâmplat? 

Tim mi-a zis: 

— Pornește. 

Am sărit în spatele volanului și am derapat de pe loc, trăgând 
de volan în timp ce încercam să mă uit la el. 

— Ce ţi-a făcut? 

— Nu sunt sigur. Dar n-a reușit. 

M-a înșfăcat de braţ. 

— Niciodată să nu mai faci asta. 

— Ce? 

— Mașina, idioată inconștientă. Aveai un avantaj și n-ai 
profitat. Trebuia să pleci înainte să intre ea. 

Am roșit. 

— Și să te las aici? 

— Da. 

S-a rezemat de ușă. 

— Fără milă, pentru că doar scopul contează. 

Rulam în viteză pe bulevard, observând în ce hal sângera el. 
Mi-am reținut rușinea și teama, apucând zdravăn cu mâinile de 
volan. 

— În cazul ăsta, să știi că eu mă duc la aeroport. Vii cu mine 
sau cobori acum. 

Mi-a aruncat o căutătură aspră și respira hârâit. 

— Trage pe dreapta. 

L-am lăsat la o benzinărie de pe Olympic Boulevard, pe un 
morman de cauciucuri uzate, să-și aștepte omul de legătură. 
Înainte să plec, mi-am scos mâna pe geam. El mi-a luat-o șia 
zis: 

— Doar scopul. 

Am dat din cap. Mi-a dus mâna la buze. Sărutul lui a fost rece. 

e 

— Gata. Bliss, am prins semnalul. Mă ocup. 

Christian gonea pe autostradă în Viper-ul lui și pulsul său 
ținea pasul cu viteza. A aruncat o privire computerului portabil. 
Pe hartă pâlpâia un punct roșu care mergea în faţa lui pe 
autostradă: telefonul lui Boyd. 

Lui Bliss îi scăpase femeia. El avea s-o prindă. 

Tatăl ei îi luase tot ce avea pe lume. Era atât de tânăr, de 
neputincios, iar Phil Delaney îi distrusese lumea. O lăsase pe 
mama lui să facă faţă lumii prostituţiei. Netezise calea tuturor 
lucrurilor ce aveau să se întâmple, disperării lui, timpului care se 
scurgea. Inima îi huruia ca o drujbă și îi umplea pieptul. Și-a 

surprins figura în oglindă. Era palid, dar nu mai era invizibil. 
Avea să pună mâna pe dosarul Riverbend, iar familia Delaney 
avea să plătească până la urmă. 

Ecranul computerului s-a repornit, iar punctul roșu apărea 
acum spre ieșirea de pe autostradă. A frânat brusc și a virat 
spre drumul lăturalnic, claxonând mașina din faţă. Haide, 
muistule, dă-te la o parte. A trecut în goană de semafor și, în tot 
timpul acesta, își ţinea degetul mare pe pistolul Sig din poală. 

Urmarea punctul roșu de-a lungul șoselei mărginite de clădiri. 
Trebuia să fie chiar în faţă, după mașina poștei și o camionetă 
supra-încărcată. Traficul a încetinit când cele două mașini au 
cotit-o la stânga. Le-a claxonat și a scrâșnit din dinţi, a schimbat 
banda, ţâșnind înainte și apropiindu-se de mașina din faţă. 

Ecranul s-a repornit, iar punctul care indica locaţia pe hartă și- 
a schimbat poziţia și era mult mai jos. S-a uitat mai bine - nu se 
poate. 

Acum era în spatele lui. Trecuse cumva de ea. S-a băgat într- 
un viraj brusc și a pornit-o în direcţia opusă. Un kilometru mai 
departe, a verificat din nou punctul roșu și a cotit-o spre un 
drum lăturalnic. A apăsat acceleraţia la deal în sus, după o 
curbă, și a frânat. 

Curva asta nebună. Semnalul din telefonul lui Davies venea 
de la mașina care transporta poșta. Era parcata în faţa 
Departamentului Șerifului din Santa Barbara. 

e 

Agenta de la check-in se uita în computer. 

— Aţi împachetat dumneavoastră bagajul? 

— Da. 

Acum cinci minute, în baie la femei, aproape de intrarea în 
terminal, dar agenta nu trebuia să știe asta. A trecut pașaportul 
prin cititorul magnetic de pe tastatură. 

Un rând lung șerpuia cu mult în spatele meu. Avionul către 
Bangkok era aproape plin. Pe la urechile mele zburau cuvinte 
străine, repezite și nazale. Agenta ţinea în continuare de 
pașaportul meu și se uita pe ecran. 

Telefonul lui Davies trebuia să fie acum la Departamentul 
Șerifului. Inainte să părăsesc Century City, l-am vârăt într-un plic 
pentru expediere rapidă și i l-am trimis detectivului Lilia 
Rodriguez. 

Blonda m-a găsit cumva prin telefonul lui Davies, chiar și când 
era închis. În secunda în care cei din familia Sanger s-au gândit 
că aveam deja ce voiau ei, au trimis pe cineva să mă jefuiască. 
Nu aveau nicio intenţie să-mi spună unde era tata. Aveau de 
gând să-l lase să moară. 

Dacă voiam să-l salvez, trebuia să-i fentez. Trebuia să am un 
avantaj asupra lor, ceva ce aveau nevoie, să găsesc o cale dea 
ascunde informaţiile pe care le vânau până când aveau să mă 
ducă la tata. 

Agenta de bilete se încrunta în continuare cu privirea în 
ecran. Aproape de terminal, agenţi de securitate bine înarmaţi 
stăteau cu ochii pe mulțime. 

Agenta mi-a zâmbit și mi-a întins pașaportul și biletul. 

— Să aveţi un zbor plăcut! _ 

După controlul de securitate, am găsit un loc cu wi-fi. In 
zgomotul televizorului pornit pe canalul de sport și înconjurată 
de călători de la clasa business aplecaţi asupra berilor, m-am 
logat și mi-am deschis un nou cont de e-mail. Apoi i-am scris un 
mesaj lui Jesse. 

Uită-te la astea. 

l-am atașat informaţiile luate de pe telefonul lui Boyd Davies 
și i-am zis că i-am trimis lui Lily telefonul prin poștă. 

Ce e ciudat aici? Apelurile preluate par să fie numere din L.A. 
și Santa Barbara. Nu există numere ale agențiilor federale. Nu 
există numărul poliției, departamentelor din Washington DC sau 
altceva. Numărul salvat ca Birou intră direct în mesageria 
vocală. Ceva nu e în regulă. 

Mă uitam lung în monitor. Ştiam că l-am enervat mai 
devreme. lar dacă îi mai spuneam unde mă duceam acum, și-ar 
fi ieșit din minţi. Nu puteam face faţă la așa ceva, nu încă. De 
asta nici nu-l sunam, încă nu, chiar dacă tocmai îmi 
cumpărasem un nou telefon mobil. Și îmi doream din adâncul 
sufletului să fie acolo cu mine, să înfruntăm asta împreună. 

Și, brusc, m-a lovit revelaţia locului atât de îndepărtat spre 
care mă îndreptam. Aici, în terminalul ăsta ca o cavernă, ţinând 
în mână un bilet de avion care avea să mă trimită la peste nouă 
mii de kilometri depărtare de casă, m-am simţit deodată 
descumpănită. Și singură. 

lubitule, știu unde trebuie să găsesc informația de care am 
nevoie și trebuie să mă duc să fac rost de ea. Te rog, ai 

încredere că asta e singura cale posibilă. Te iubesc. Mi-aș dori 
să spui o rugăciune pentru mine. 

Dinspre bar se auzeau clinchete de pahare. l-am trimis mailul 
și m-am lăsat pe spate, masându-mi tâmplele. Pe ecran, 
cronometrul arăta 25:09:17. 

Am auzit știrile la televizor. Când mi-am ridicat capul, toate 
spaimele mele s-au adeverit. 

Dădeau știrea morții lui Boyd Davies. Am încremenit, văzând 
reportajul de la locul crimei, cu mașini de poliţie și o ambulanță, 
polițiști și fostul coleg de școală a lui Jesse, Drew Farelli, cocker 
spaniel-ul procurorului. 

Un bărbat și o femeie sunt căutaţi pentru a fi interogați. 

Nimic despre numele meu, dar asta nu avea să dureze. 
Curând, urma să apar la televizor, pe toate afișele și în 
computerele aeroportului. 

Barmanul ștergea bufetul. Câţiva oameni de la bar își aruncau 
ochii din când în când la televizor. Mi-am strâns lucrurile. Am 
aruncat rucsacul pe umăr, m-am ridicat și am pornit spre poarta 
de îmbarcare. 

Patruzeci și cinci de minute mai târziu, avionul se înălța greoi 
spre ceruri, cu motorul huruind. Luminile de pe coastă treceau 
dedesubt în urma noastră. In hurducăturile avionului, am 
răsuflat ușurată. Ne ridicam deasupra oceanului întunecat și am 
pornit spre nord-vest pe ruta ortodromă către Asia. Dar, în timp 
ce avionul se înălța, eu simţeam că mă prăbușesc. Că lumea se 
năruia sub mine. Că s-ar putea să nu-l mai văd pe tata 
niciodată. 

12. 


Marţi 


Sare și metal. Țipăt de pescăruși. Miros de rugină. 

Phil a trecut hotarul spre starea de cunoștință. Sub el se 
întindea metalul rece. Cârâituri în văzduh, legănare. Era pe 
mare. 

Afară, beznă. A tras aer în piept, a deschis ochii, nu vedea 
nimic. O lovitură sau poate tranchilizantele îl lăsaseră 
inconștient, nu știa. A clipit, începea să distingă forme. Nava se 
legăna. 

Nu, e/se legăna. Capul îi vâjâia. Avea un ochi umflat. Sângele 
i se uscase pe una dintre tâmple și îl durea. Nu-l duruse 
niciodată așa, din cap până-n picioare. Să ai cincizeci și nouă de 
ani e suficient de dureros și fără bătăi din astea. A orbecăit cu 
degetele pe picior până la genunchi. 

O singură atingere și a răcnit de durere. 

Țipătul s-a revărsat și a fost înghiţit de întuneric. A rămas 
neclintit să-și domolească durerea. Cârâitul metalic a revenit. 
Aer sărat, fără zgomot de ape. Fără zgomot de motor. 

Unde se afla? 

S-a sprijinit în mâini pe metalul dur de sub el și s-a ridicat în 
picioare. Metalul era puternic oxidat, trebuia vopsit sau avea să 
fie mâncat de rugină. Nava nu era prea demnă de apele mării. 
Cu prudenţă, și-a rotit privirea și a zărit o undă de lumină nu mai 
mare decât un firișor. 

Oare era pe un cargo? Și-a ciulit urechile din nou la sunetele 
vaporului și la liniștea din jur. Nu era pe apă. Motoarele nu erau 
pornite. Ar fi trebuit să audă motoarele, mârâitul acela profund 
al motoarelor diesel. Ancoraseră? 

Jeanșii îi strângeau genunchiul. Și-a trecut mâna pe deasupra 
rotulei care degaja fierbinţeală. A atins-o, dar numai o secundă. 
O simţea ca o tigvă de dovleac putrezită și umflată. Nu avea să 
ajungă prea departe, cel puţin nu cu repeziciune. 

S-a uitat la ceas, a apăsat un buton și ecranul s-a luminat: 
unu și șaptesprezece dimineaţa, 14 aprilie, marți. 


VP - 102 


Trecuse mai mult de o zi. La dracu’. Se forţa să-și amintească 
întâmplările. Un jegos de motociclist. O târfă drogată care îl 
izbise cu piciorul în ţeastă. Fugise, tastase un număr și se 
rugase să răspundă Jesse. 

Telefonul lui. S-a pipăit în buzunar. 

Nu mai era. S-a rezemat în mâini, amintindu-și de farurile de 
pe autostradă și de Christian Sanger coborând din mașină. 
Regina Damnaţilor era înăuntru, rânjind în timp ce fiul ei se 
îndrepta spre el. 

Din nou, cârâitul acela adus de vânt. Se străduia să asculte 
mai atent. În depărtare, un motor pornit. A bătut din palme: 

— Alooo. 

Sunetul s-a lovit de pereți și s-a întors la el din partea stângă 
și n-a răzbit mai departe. Ceva îl absorbea. Și-a vârât mâna în 
buzunar și a găsit bricheta. A aprins-o și o lumină slabă i-a 
apărut dinainte. 

A văzut pereţii mâncaţi de rugină. Podeaua jegoasă. O husă 
uriașă de mobilier atârna pe perete, iar o a doua era îndesată 
într-un colț. Apoi a înțeles ce erau cârâitul, vântul, absența 
uruitului de motoare. 

Balansul pe care-l simţea nu semăna deloc cu plutirea unui 
vapor pe apele albastre. Era doar cârâitul unui bloc imens de 
metal înghesuit printre alte blocuri de metal. Se afla într-un 
container de transport pe mare. 

Unda de lumină din perete venea de la crăpătura dintre ușile 
containerului. Mușcându-și buzele de la durerea din genunchi, s- 
a târât până la uși și le-a forțat. Era încuiat pe dinafară. 

O clipă, s-a împleticit și respira greu. Nu mâncase și nu băuse 
nimic de două zile. Avea gura încleiată, dar disconfortul era 
ultima problemă. 

Ce dracu' să facă acum? Ei ce-aveau de gând să-i facă? A tras 
aer adânc în piept și a simţit altă duhoare în afară de rugină și 
metal. Apa: era umezeală înăuntru. De la ploi sau poate că 
fusese stropit cu furtunul. Și acum adulmeca și alte mirosuri. 
Sudoare. Fructe putrezite. Urină acrită. 

A ridicat bricheta. Ambalaje de bomboane erau adunate într- 
un morman în colț. Mai încolo, un cotor de măr. Lângă husa 
mototolită, un pantof. S-a târâit până într-acolo și l-a ridicat. 
Inima i-a luat-o razna. 

— Mama dracului. 


VP - 103 


Era un tenis de fată. Cu modele de margarete roșii și albe, 
mărgele pe șireturi. Pe mărgele scria Lita. A cercetat cu privirea 
primprejur, la pereţii pe care deslușea scrijelituri, crestături în 
metal. Știa că trebuia să fie o socoteală a trecerii zilelor. 
Dedesubtul lor, erau crestate unele cuvinte în engleză, altele în 
alfabetul baroc al limbii thailandeze. Și unul în spaniolă. 

Trebuia să iasă dracului de acolo cumva, și asta repede. 

Containerul era îngrămădit între alte containere în port. 
Zgomotele de afară veneau de la stivuitoare și macarale. 
Incărcau containerele în vapoare. Dacă se întâmpla asta, dacă 
era trimis pe mare fără mâncare și apă, avea să moară. 

Poate ca micuța Lita. S-a uitat din nou la cuvântul în spaniolă 
scrijelit pe perete. Ayudame. Ajută-mă. 

13. 


Christian și-a parcat Viper-ul pe alee, în spatele Porsche-ului 
lui Bliss, și a luat-o la pas spre casă. Strălucirea luminilor din L.A. 
în noapte era la fel de electrizantă și febrilă ca starea lui. 

Trecând de arcadă și intrând în curte, privind printre zăbrelele 
gardului către coasta dealului, auzea muzică, pe Callas cântând 
Tosca. Bliss urma să-și ia una în bot. Și-a ridicat ochelarii de 
soare pe cap și a izbit ușa de perete. 

Muzica ariei tăia aerul ca o sabie. Din prag, a zărit-o pe Bliss 
gârbovită în dreptul ferestrelor. Panorama de 5 milioane de 
dolari de la ferestrele din spatele ei vibra. Femeia purta haine 
de firmă de șase mii de dolari, dar, cu urechile pline de cercei și 
râcâindu-și eczema de pe braţ, rămânea aceeași țărancă 
necioplită care fusese dintotdeauna. 

A pășit furios în cameră. 

— A trimis telefonul prin poștă către șerifii din Santa Barbara. 
Ai lăsat-o să-ţi scape. 

El a ridicat mâna. Ea își scărpina braţul și i-a trântit o 
căutătură plină de dispreţ, apoi și-a întors privirea către cealaltă 
parte a încăperii. El s-a oprit, adulmecând o pală ușoară de 
parfum. 

Și-a răsucit capul. 

— Rio. 

Mama lui stătea pe divan, cu o rochie de un roșu purpuriu, 
mulată, fără mâneci, și picioarele încrucișate languros. Și-a 
oferit obrazul. El a răsuflat și a mers la ea s-o sărute. Parfumul ei 
semăna cu mirosul de tămâie. Probabil că în seara asta aveau 
clienţi asiatici, o delegaţie din aia de afaceriști în călduri de la 
consulatul chinez. 

— Rivera a fost precaută, a zis Rio. N-a pus dosarul pe disc 
pur și simplu. 

Bliss flutura prin aer flash drive-ul. 

— E prăjit. S-a autodistrus. 

El simţea cum i se adună broboane de sudoare pe pielea 
capului. 

— Informația a dispărut? 

— Normal că nu. A fost transferată. 

— Unde? 

— La fiica lui Delaney, a zis Rio. 

A făcut semn către Bliss. 

— Pe care ea a lăsat-o să scape. 

Rio i-a aruncat una dintre privirile alea ale ei și și-a încrucișat 
din nou picioarele. Gestul lui Sharon Stone era pentru ea un tic. 

— Christian, l-a strigat ea a doua sau a treia oară. Știm unde e 
fata și Shiver se ocupă de ea. 

— Shiver? 

Bliss își râcâia braţul. Corpul ei uscăţiv și părul blond scurt o 
făceau să arate ca un băiat. 

— Delaney nu știe că e urmărită din nou. 

— De ce n-a oprit-o Shiver? a întrebat Christian. 

— E pe drum spre Bangkok. Și eu o să fac la fel. 

— Ce? 

Nu s-a sinchisit să-și ascundă mirarea. S-a întors spre Rio și a 
zis: 

— Ce să caute acolo? 

— Evident, să facă rost de informaţii, a zis Rio. 

Părul negru al lui Rio lucea în lumină, cârlionţat și tapat. Era 
coafura pe care o purtase când își făcuse cel mai recent portret 
care atârna acum pe perete și în care o imita pe soţia lui Cezar. 
Numai că mama lui purta mai multe bijuterii și tocuri mai înalte 
și implanturi mamare. Thailandeze. 

Bangkok, ura locul ăla. 

Chiar dacă, se gândea el, poate de acolo se trăgea mama lui 
Rio, bunica lui. De tatăl lui știa clar că fusese militar în armata 
americană. Cât despre mama lui... Rio spunea că e o fată de 
oraș din Thailanda. Dar spunea și că evadase din Casablanca. 
Sau, în nopţi ca asta, când Maria Callas umplea văzduhul, putea 
la fel de bine să fie și italiancă. Nu mai conta acum - cu toții 
aveau pașapoarte americane. 

Dar Bangkok era locul unde vieţile lor o luaseră razna, când 
tatăl lui lucra acolo. Atunci îi venise lui Rio ideea cu hormonul de 
creștere care s-o menţină tânără. Și când totul se dusese 
dracului. 

— Christian, a zis ea. 

— De unde știi sigur? Dacă fuge? 

S-a auzit ridicând tonul, dar nu se putea controla. 

— Trebuie să punem mâna pe dosar. 

Bliss a alunecat prin spatele lui. 

— Flash drive-ul atârna de un lanţ împreună cu un pandantiv. 
Știi cine era pe pandantiv? 

Christian își freca pieptul cu mâna. Îl durea tot. Epuizarea își 
făcea culcuș în oasele lui și era mai puternică decât starea de 
iritare. A cercetat-o mai de aproape pe Bliss. 

— Maria Auxiliadora? a zis. 

— Chiar ea. La Virgen. 

Dădea din cap și-și masa pieptul în continuare. Dintr-unul din 
dormitoare, s-a auzit lipăit de picioare goale pe marmură. Eden 
a intrat în încăpere pe jumătate adormită, purtând un tricou 
bărbătesc ce-i dezvelea picioarele bronzate. Și-a întins brațele 
deasupra capului, trecându-și degetele prin buclele negre și 
încâlcite. 

L-a bufnit râsul. 

— Ce căcat e asta? Freză de castor? 

Ea și-a ridicat tricoul în jurul taliei și s-a uitat la părul pubian. 
Era ras în formă de fulger. 

— Îţi place? 

Rio s-a ridicat. 

— Ai pus la punct planul pentru seara asta? 

Eden și-a lăsat tricoul. 

— Mda. Uniforma e de la Poliţia din Culver City, mașina a 
aparținut Poliţiei din Los Angeles: o să-l opresc pe drumul de 
întoarcere de la club. 

S-a întors să-i explice lui Christian. 

— Un joc pe roluri la o aniversare de patruzeci de ani. O 
răpire. 

Rio și-a netezit rochia. 

— Nu i-o freci pe marginea drumului. Du-l la casa din Valley 
înainte să te ocupi de el. 

— Bineînţeles. 

— Și Eden, el ia deciziile. Lasă-l să preia controlul. 

Eden s-a încordat. 

— Eu nu fac pe supusa, știi că tipii ăștia n-au limite... 

— Fă-o, sau n-o să mai avem parte de afaceri cu ei. 

— E un investitor. Partenerul lui a pus la cale treaba asta, 
amintește-ți că, ultima dată, anul trecut, Rio, individul m-a 
tăiat... 

Rio a pocnit din degete. Eden a amuţit. 

— Poate și ăsta o să te taie. Și o să ţipi și o să te termini și 
apoi o să faci curat. 

Eden privea în jos. 

— Totul o să fie înregistrat, a zis Rio. Nu-ţi mai face griji. Am 
grijă de tine. Întotdeauna am. 

Camerele video surprindeau totul. Clienţii nu știau că erau 
filmati, bineînțeles - și aflau doar când întindeau coarda prea 
mult. Dar oricine își bătea joc de vreo fată de la Elysium 
Concierge Services plătea pentru asta. Și plătea scump, ani de 
zile, de obicei într-un cont din Insulele Caiman. 

Rio și-a înclinat capul și a stat așa până a primit acceptul din 
partea lui Eden. S-a întors la Christian. El își freca pieptul din 
nou, apăsarea revenise. 

Arăta de milioane în rochia ei roșie. Era extraordinar de 
mândră de corpul ei și se îmbrăca în așa fel încât s-o arate. 
Ceva ce învățase în Franţa. Fă-i să te dorească. Să o ceară. Și-a 
tras umerii în spate, așteptând. 

— Arăţi fabulos, mamă. 

Ea și-a privit aprobator sânii. 

— Ai vorbit cu agentul actriţei ăleia? 

— O să vorbesc. 

— Rușii ăștia chiar cred că pot să fenteze o vedetă de film de 
primă mână. Oferă-le mai mulți bani. 

Pieptul îl strângea. 

— Lucrez la asta. 

OSO, așa îi zicea ea. Ofiţerul Șef de Operaţiuni. El se simţea 
mai degrabă ca un orificiu de operaţiuni. Elysium: toate 
dorinţele îndeplinite. Așa le promitea ea. Vrei să i-o tragi Primei 
Doamne? Nicio problemă. Rezolvă, Christian. Simțea cum 
energia i se scurgea din corp de parcă și-ar fi secţionat venele. 

— Dacă ajungem prea târziu? a zis el. 

Ea l-a privit clipind, apoi s-a îmblânzit și l-a chemat la ea din 
deget. El a pornit rușinat, iar ea i-a luat mâna în a ei. 

— Rezolvăm noi. Or să plătească. 

L-a strâns de mână. 

— Mă asculți? 

— Da. 

— Oamenii ăștia ne-au distrus, dar am supravieţuit. Tatăl tău 
a murit, dar am făcut faţă și am depășit situaţia. Și acum, uită-te 
la noi. 

Vocea Mariei Callas umplea camera. S-a uitat în spatele 
mamei lui, la portretul de deasupra șemineului. Rio era ca și 
Callas, o campioană. 

Și-a trecut degetele prin părul lui lung. 

— Ești palid. 

I-a prins încheietura. l-a luat pulsul și s-a uitat la unghiile lui, 
la mâinile lui atât de albe. 

— Du-te să-ţi iei medicamentul. 

— Bliss și Shiver n-au voie să greșească, mamă. 

Ochii ei luceau încărcaţi de lacrimi. L-a tras aproape, l-a 
îmbrățișat. 

— Fii tare. O să câștigăm, noi doi suntem luptători. 

Era rigid, cu braţele pe lângă corp. 

— Așa e. 

Ea s-a retras cu fața îmbujorată și l-a bătut pe umăr. 

— Da, Christian. Așa. Fii tare. E... 

Cu mâna în părul lui, și-a ferit privirea. 

— E în regulă. 

El a așteptat să-i dea drumul și a luat-o cu pași mari spre 
dormitor. În faţa ușii, Bliss își trăgea fermoarul jachetei. Avea o 
valiză cu ea. 

Bangkok. Rio își făcuse toate operaţiile estetice în Bangkok. 
Chirurgi cu diplome recunoscute în Statele Unite, spitale de lux, 
preţuri asiatice. Tot acolo s-a și tratat, toţi hormonii ăia care îi 
făceau pielea netedă și suplă - iată de ce părea atât de tânără 
în ciuda tuturor lucrurilor prin care trecuse. Bangkok era unul 
dintre orașele ei preferate. Se ducea acolo frecvent în misiuni de 
căutare, încercând să găsească talente pe care să le importe. 

El s-a oprit și, când Bliss s-a uitat, a întins mâna spre ea, 
închipuind o armă din două degete și degetul mare. A mimat că 
trage. 

În baie s-a pus pe treabă, și-a umplut seringa din sticluţă și și- 
a injectat eritropoietină. Dacă te prindea cu așa ceva în Turul 
Franţei, erai acuzat de dopaj, dar lui i-a fost prescrisă ca să-i 
menţină ridicat numărul de globule roșii. Estompa cele mai 
urâte efecte ale anemiei, deși nu ţinea mult. 

Eden l-a găsit pe pat, demontându-și arma. A înlăturat 
gloanțele din cartuș și le-a aliniat în faţa lui. Erau nouă, le 
atingea pe fiecare în parte. Ea s-a urcat pe pat lângă el. 

— Rio ţi-a spus să vii să ai grijă de mine? a zis el. 

Întotdeauna ele păreau să se simtă confortabil cu el în starea 
asta. Nu păreau să se îngrijoreze că ar încerca să le-o tragă. A 
reasamblat patul pistolului, l-a băgat înapoi în Sig, a numărat 
din nou gloanţele și le-a vârât în încărcător. Eden i-a atins 
umărul. 

Încărcătorul l-a băgat în patul pistolului, a împins-o pe spate și 
i-a strecurat Sig-ul între coapse. Ea se uita mirată la el. A frecat 
țeava în sus și în jos. Ea a zâmbit. Cu grijă, i-a luat arma din 
mână, a scos încărcătorul și i l-a dat înapoi. 

— Scuze, iubire. Fac doar sex protejat. 

Mai sus de mâna goală, la îndoitura brațului, sângele se 
prelingea din locul unde se injectase. Dar asta avea să se 
schimbe. În curând, sângele avea să curgă altfel. De la alţii. 
Până la ultimul strop. 


Miercuri 


Avionul se legăna în bezna nopţii. Sub noi, estul Rusiei 
rămânea în urmă, luminile se împrăștiau de-a lungul coastei ca 
stelele singuratice. Trecuseră douăsprezece ore. 

Mi-am deschis computerul, mi-am pus căștile și am înclinat 
ecranul ca vecinii să nu vadă. Jax a apărut în costumul ei 
elegant și negru, cu privirea arzătoare. Cronometrul ajunsese la 
18:01:33. 

— Când am plecat în Columbia, nu aveam de gând să mă bag 
în pat cu traficanţi de arme. Scopul era să dau de urmele 
traficanţilor de droguri care îi finanţau. Și cel mai mare regret al 
meu a fost că am apelat la Rio Sanger pentru informaţii. 

Deși vocea îi era alunecoasă, energia din spatele ei emana 
furie. 

— Lui Rio îi place sexul și știa că și altora le place și c-ar plăti 
pentru asta. Oameni din CIA. Ne-a abordat. Și am făcut rost de 
toate filmele alea vesele și strălucitoare cu miniștri care stăteau 
confortabili lângă curvele lor. Clipurile alea îi fac să-și iasă din 
minţi mai tare ca orice. 

S-a uitat scurt la mâinile ei. 

— Dar nu despre asta e vorba. 

Faţa ei a dispărut din obiectiv, fiind înlocuită de un set de 
fotografii alb-negru. 

— Echipa de junioare a lui Rio. 

— Oh, Dumnezeule, am făcut. 

Erau doar copii. Fete care nici nu atinseseră pubertatea, 
uscăţive, cu ochi mari și terifiaţi. Un copil oropsit cu părul negru 
ca pana corbului și buze moi se holba la cameră cu o nevoie de 
a face pe plac atât de evidentă, că mi s-a rupt sufletul. Mi-am 
ferit privirea. 

— Primul clip, a zis Jax. 

Filmul avea imagini cu purici. Un dormitor, camera aparent 
ascunsă în becul din tavan. Ușa s-a deschis și a intrat un bărbat, 
obez și cherchelit, însoţit de două fete de vreo paisprezece ani, 
o asiatică și o blondă. Bărbatul s-a lăsat pe marginea patului. 
Una dintre fete a îngenuncheat și i-a desfăcut șireturile. Cealaltă 
s-a apucat să-i descheie cămașa. El și-a pus două degete pe 
gâtul ei și le-a plimbat până la mijlocul pieptului. Greaţa s-a 
rostogolit prin mine ca un val de fierbinţeală. 

— E vânzător la o firmă de armament, a zis Jax. Asta s-a 
întâmplat în ziua următoare. 

Următoarea imagine arăta un pat răvășit, bărbatul își trăgea 
hainele cu ţigara în gură, cu o faţă chiaună. Fetele dormeau 
încolăcite una într-alta. O bătaie în ușă, apoi ușa s-a deschis. 

Omul și-a ridicat privirea. 

— Rio. 

Mi s-a făcut pielea de găină. Era superbă, în sensul ăla care te 
face să te gândești la o orgie romană. Piele bronzată, trăsături 
exotice, părul care îi cădea în cârlionţi, fusta scurtă care etala 
un fund magnific. Zâmbea, și-a lăsat mâna pe antebraţul 
bărbatului și a rostit niște vorbe atât de catifelate și liniștitoare 
încât parcă doar au mângâliat aerul. 

A pocnit din degete către fete. 

— Trezirea. 

Fetele s-au trezit buimace, s-au ridicat și și-au unit palmele 
dinaintea feţei ca și cum s-ar fi rugat. Era un gest asiatic 
distinct, blând și plin de respect. li mulţumeau violatorului, 
Dumnezeule mare. Omul s-a căutat prin buzunare, le-a dat 
fiecăreia bani și s-a avântat pe ușă. 

Rio a pocnit din degete din nou, arătând în cameră. 

— Faceţi curat. Lună și bec să fie. 

A ieșit. Îmi venea să dau un pumn ecranului. 

Jax a reapărut, cu ochii sclipindu-i fie din sfidare, fie de rușine. 

— Fetele alea... n-am reușit să le salvez. Sunt pierdute. Când 
lucrurile au luat-o razna... 

S-a uitat în altă parte, fioroasă. 

— Ai grijă, Rio încă le are. Sunt trei, iar prostituţia nu e 
singurul lucru pe care îl fac acum pentru ea. 

A atins tastatura de pe birou. 

— De fapt, e vorba despre copiii pierduţi. 

O fotografie a apărut pe ecran: o fată de aproape unsprezece 
ani, cu niște zulufi negri care absorbeau lumina ca o aură. Ochii 
ei căprui erau poznași, privirea, precoce. Era cocoţată în vârful 
unui copac. 

— Și ea la fel. Pierdută. Și... 

Energia se scurgea din vocea lui Jax. 

— Te întrebi de ce anume am părăsit Agenţia? 

Fotografia s-a transformat în video, fetița cu ochi căprui se 
juca pe o plajă, aerul era plin de dulceaţa zâmbetelor. 

— Vieţile ruinate, tot ce ar fi putut fi altfel, nu pot nici să... 

Vocea îi era aspră, calmul și răceala îi dispăruseră. Avionul s-a 
zgâlțâit și neîncrederea a năvălit în mine. Lui Jax îi păsa. 

După o clipă, s-a îndreptat și și-a ridicat bărbia. 

— Răâzi și datini din cap, nu-i așa? Regula numărul unu: 
niciodată să nu te implici. Dar eu cu siguranță am făcut-o. 

Expresia ei a devenit înțepătoare. 

— Hai să-ţi spun. Operaţiunea a mers prost pentru că am avut 
o aventură cu bărbatul lui Rio. Deci uite, asta e pentru 
posteritate. 

S-a aplecat către cameră. 

— Hank Sanger era omul de legătură. American, fostă Beretă 
Verde. Un zâmbet rece. Am o slăbiciune fatală pentru militari. 

Mi-am trecut mâna peste față, gândindu-mă dacă-i spusese 
asta lui Tim North. 

— Hank era mercenar, avea legături sporadice cu CIA, 
Contrainformaţii, furniza arme pentru armatele private din sud- 
estul Asiei. L-am întâlnit în Thailanda. Credeam că ne ajuta pe 
noi, că strângea informaţii despre tipurile de gherilă care le 
vindeau arme paramilitarilor. 

Un alt clip s-a încărcat. Un bar: panouri cu reclamă la bere și 
neoane, lumea fuma și bea, un tonomat de muzică într-un colţ 
unde un bărbat a vârât niște monede și o melodie veche a prins 
viaţă, Ray Charles cântând cu vocea lui răgușită Georgia on My 
Mind. 

Jax a spus: 

— Nu-i așa că avem noroc că Rio plantează camere peste tot, 
în cazul în care cineva interesant apare în peisaj? Era dispusă să 
ne vândă acest clip la preț redus. 

O mulţime de bărbaţi asiatici și albi au intrat în club. Fetele 
dansau, flirtau, stăteau în poala lor. Ușa de la intrare s-a deschis 
și s-a ivit o matahală de om, frumos, tuns scurt, cu niște ochelari 
de soare de aviator, scrutând scena ca un prădător gata să 
vâneze. 

— Ştiam că era încurcat cu Rio. Era un bon vivant. Dar nu-mi 
păsa. M-a ajutat să pun cap la cap operaţiunea, ne-a adus clipul 
lui Rio. 

Părea că-și măsoară cuvintele. 

— Nu știam că de cincisprezece ani era înnebunit după Rio. 
Mult timp n-am știut nici că aveam un fiu, pe Christian. Am fost 
o proastă, a zis ea. M-am încăpățânat să cred că mă va ajuta să 
scot minorele din bordelul ei. Nu știam că Rio împărțea venitul 
cu el. 

Se uita la cameră. 

— S-a hotărât să mă vândă traficanţilor de arme. Se pare că 
plăteau mai bine decât Agenţia. 

la stai puţin. Asta era povestea pe care mi-o spusese când ne 
întâlnisem prima oară: că s-a încurcat cu un om de legătură și 
că l-a omorât când a aflat că a vândut-o la traficanţii de arme. 
Doar că nu era așa. Era versiunea Jax 2.0, o întorsătură a 
aceleași mitologii. 

— Doar că eu am aflat. Și atunci lucrurile au luat-o razna. 

In club, Hank și-a comandat o băutură. Muzica plana deasupra 
capetelor tuturor. Bărbatul de la tonomat s-a întors cu faţa. 

Era tata. 

— Foarte razna, a zis Jax. Și știu că doar două cuvinte pot 
explica faptul că eu sunt acum în viaţă. Phil Delaney. 

Era mai tânăr, la vreo patruzeci de ani, crâncen și parcă se 
încolăcea în pasul lui lent spre bar. Am întins mâna și am atins 
imaginea de pe ecran. 

— Nu Agenţia m-a scos. Nu țara. Pedanţii ăștia nu l-ar salva 
nici pe lisus dacă n-ar avea întâi aprobarea contenciosului. Nu 
au fost nici Serviciul de Informaţii al Marinei din DC, nici 
Comitetul pentru Informaţii al Senatului. A fost omul ăsta. 

Una dintre fetele lui Rio s-a apropiat de tata - copila cu păr 
negru de corb și ochi hămesiţi. Și-a pus mâna pe pieptul lui. 

El a înlăturat-o. Copila s-a uitat în spate, peste umăr, și s-a 
furișat înapoi în mulţime în timp ce o altă femeie venea spre 
tata. 

Când Rio și-a lăsat palma peste pieptul tatălui meu, el n-a 
înlăturat-o. 

Îi vorbea stând complet nemișcat cu mâinile pe lângă corp. 
Privirea lui a alunecat peste umărul ei spre Hank Sanger, care se 
apropia, făcându-și loc printre oameni ca un spărgător de 
gheaţă. 

Filmul a dispărut treptat, iar pe fundal au rămas versurile din 
tonomat Still in peaceful dreams I see the road leads back to 
you... 

Jax a apărut din nou. 

— Phil, Tim, voi sunteţi motivul pentru care sunt în viaţă. M-aţi 
scos de acolo, mi-aţi salvat viaţa. Așa că ura asta... 

A privit în altă parte, clătinând din cap. 

— E greșită. 

M-am smucit de pe scaun și am apucat cu amândouă mâinile 
computerul. 

— N-am putut să salvăm toate fetele lui Rio. Dar voi doi m-aţi 
salvat pe mine. 

Ură - între Tim și tata? 

— Și s-a dovedit că moartea lui Hank Sanger n-a fost sfârșitul. 
Dimpotrivă, totul abia atunci începea. De aceea ar fi bine să fii 
în zbor acum. 

A apăsat un buton. 

— Nu uita, sunt trei. Ai grijă. 

Ecranul s-a înnegrit. 

— Optsprezece ore. Sper că-i dai bătaie. 

Coboram în nordul Bangkokului, plutind deasupra unui oraș 
care se întindea de la un capăt în celălalt al orizontului. Cabina 
piloților semăna cu o cameră din căminul facultăţii, a doua zi 
dimineața după un chef. Pături, gunoaie, miros stătut de 


VP - 114 


macaroane, duhoare dinspre baie. Aveam senzaţia de nisip sub 
pleoape, picioarele îmi erau înţepenite. După răsăritul soarelui, 
tot pământul a devenit verde și, prin păcla luminoasă, raze 
strălucitoare ne orbeau ca oglinzile în care se reflectă soarele. In 
timp ce coboram, am zărit acoperișuri din tablă care se ițeau 
printr-o vegetaţie luxuriantă. 

Am devenit agitată. În rucsac aveam un ghid al orașului și 
bancnote multicolore baht thailandeze în valoare de câteva sute 
de dolari. Adresa pe care mi-o dăduse Jax era așezată cu grijă 
într-unul dintre buzunare. Mai aveam cinci ore să ajung la 
următorul flash drive. Avionul s-a încordat, a tresăltat, a 
semnalizat și a aterizat în cele din urmă pe pistă. 

Împreună cu alţi trei sute de pasageri, mă grăbeam și eu spre 
terminal. Primul lucru pe care l-am remarcat au fost panourile 
informative: alfabetul thailandez era sofisticat, ca scrisul de 
mână. În jurul meu, conversațiile sunau ca niște lovituri de topor 
și erau pline de intonaţii. Mi-am dat atunci seama cât de străină 
eram acolo. Nu era nici Mexic și nici Franţa, unde mai puteam 
înțelege unele cuvinte. 

La controlul pașapoartelor, femeia din spatele ghișeului se 
uita încruntată când la fotografia mea, când la fața mea, apoi în 
monitor, și mi-a ștampilat pașaportul. Când mi-a ajuns bagajul, 
am ţâșnit afară. Într-o mare de turiști care bâzâiau, șoferi care 
țipau, orhidee de un roșu sângeriu, ceaţă și umiditate. O adiere 
fierbinte m-a învăluit. 

Bine ai venit în Thailanda. 

În parcarea de taxiuri, un șofer a ieșit din mașină și a coborât 
calm de pe bordură, m-a salutat, deschizând portbagajul unde 
mi-a băgat valiza. Sawatdee. 

— Sawatdee. 

Mă uitam concentrată în ghidul de conversaţie thailandez pe 
care îl aveam, am bâlbâit Bpai tee yoo nee. La adresa asta. Am 
citit cu voce tare numele pensiunii unde mă cazasem Online din 
aeroportul L.A., adăugând Ga ru-nah. Vă rog. El a dat din cap și 
s-a urcat în mașină. 

Chiar dacă urma să stau doar câteva ore, tot trebuia să-mi las 
undeva bagajul cât eram pe urmele celui de-al doilea flash 
drive. Pensiunea costa șapte dolari pe noapte și mi-a acceptat 
rezervarea fără să-mi ceară numărul cardului de credit. M-am 

urcat în taxiul spaţios. Şoferul s-a urcat în dreapta, a ieșit din 
parcare și a demarat cu scârţâit de roţi. 

Pe banda greșită. 

Uau - aici se merge pe partea stângă? Credeam că doar în 
Anglia se întâmpla asta. Am apucat mânerul portierei 
înspăimântată. 

În câteva minute, am accelerat pe autostradă și a rulat în 
viteză, cu geamurile coborâte, strecurându-se printr-o 
aglomerație de neimaginat. Lăsam în urmă blocuri de 
apartamente, verdeață bogată, copaci înalți cu frunze dantelate 
și zgârie-nori din loc în loc. Strălucire, noroaie. Nou, vechi. 
Decrepit, aurit. Trăncăneală în thailandeză lătra la mine din 
boxele radioului. Soarele era portocaliu pe cerul dimineții. 
Călătoream mai departe, kilometru după kilometru, oraşul era 
atât de mare, încât nu vedeam linia orizontului, doar o întindere. 

Când taxiul a frânat, am căscat larg ochii. Părul mi s-a lipit în 
şuvițe de fața asudată. La naiba. Adormisem. 

Ne-am oprit la stop pe o stradă aglomerată. Zgomotul ricoșa 
din pereții clădirilor, birouri cu geamuri fumurii și magazine 
vechi cu pereți din ghips vopsiți în albastru violent sau galben. 
Frunzișul se revărsa pe trotuar și peste tot în spațiile dintre 
clădiri. Vânzători ambulanți, pe marginea trotuarului, vindeau 
haine, suvenire sau mâncare gătită în wok. 

Un agent de circulație dirija traficul din intersecție, purtând o 
cască și o mască chirurgicală. Camioane și autobuze lăsau dâre 
de fum care intrau pe geamurile taxiului. Un cerșetor se 
strecura printre mașinile oprite la stop. In jurul nostru, peste tot, 
așteptând la semafor pe lângă mașini, se vedeau scuterele. O 
mare de scutere care purtau în spatele lor adolescenți și 
adolescente frumoase, femei de vârstă mijlocie, familii întregi - 
mama, tatăl și bunica, un ţânc, tuciuriu și neastâmpărat, 
încovrigat în poala mamei. 

Un ciocănit în cadrul geamului mașinii. M-am întors și am 
încremenit. Cerșetorul stătea la fereastră cu o mâna băgată 
înăuntru. Cealaltă mână era paralizată și atârna ca o șosetă 
umplută cu cârpe. Şoferul a dat radioul mai tare și l-a ignorat. 
Mă uitam mirată. În Santa Barbara existau câţiva vagabonzi 
nerușinați, majoritatea alcoolici care furau ca să facă rost de 
bani de băutură sau oameni ai străzii bolnavi mintal care se 
certau cu văzduhul, de aceea donez bani către adăpostul 

administrat de Serviciile de Caritate Catolice. Dar bărbatul 
acesta de la fereastră era sănătos la cap, treaz și îngrozitor, și 
poate era și cap de familie. S-a aplecat spre mine, fluturându-mi 
prin faţă membrul nefolositor. 

Mă gândeam cum, la vederea acestui cerșetor, Jesse ar face 
spume la gură de furie și cât de recunoscătoare eram că viaţa 
lui nu presupunea o asemenea umilință. Am îndesat niște 
bancnote în mâna omului. 

Semaforul s-a făcut verde. Scuterele și-au ambalat motoarele, 
zumzăind ca o gloată de broaște isterice. Aerul s-a făcut 
albastru de la fumul din ţevile de eșapament. Taxiul a pornit, 
lăsând cerșetorul în urmă. 

e 

Pensiunea s-a dovedit mai puţin promiscuă decât mă 
temeam. Era întunecoasă, fierbinte și plină-ochi de australieni 
cu rucsacuri în spate, fete și băieți îmbrăcaţi neglijent, cu 
dreadlocks și cu baticuri decolorate la gât. Auzind limba 
engleză, chiar și cu acel accent australian stricat, m-am 
revigorat. După ce m-am cazat, am luat-o în sus pe scări, pe 
niște trepte care scârțâiau. Fereastra cu șipci din micuța mea 
cameră dădea spre o alee mărginită de cafenele și înțesată cu 
fire de electricitate. Mi-am aruncat valiza pe podeaua din 
linoleum, mi-am schimbat șosetele și am alergat până la baia 
din capătul holului să mă spăl pe faţă cu apă rece. Mi-am șters 
mâinile de pantalonii mei de camuflaj. Mă simţeam soioasă, dar 
nu aveam nici cea mai mică intenţie să fac duș. Nu mi-aș fi pus 
picioarele goale pe podeaua aia nici dacă m-ar fi provocat 
cineva și m-ar fi plătit. Cu orice sumă. 

În cameră, mi-am pornit telefonul pe care îl cumpărasem în 
aeroport. Era cu cartelă, deci nu trebuise să-mi dau numele sau 
să plătesc cu cardul. Și era tri-band, așa că trebuia să 
funcţioneze oriunde în lume. Acum stăteam și așteptam, 
sperând că „oriunde în lume” includea și colţul acesta umed și 
murdar din Bangkok. 

Telefonul a ţârâit și brusc a prins un semnal puternic. L-am 
băgat lângă laptop în rucsac. Pe acesta îl purtam cu mine, orice- 
ar fi fost. 

Zece minute mai târziu, mergeam cu pași mari prin 
îmbulzeala de pe stradă, cu sudoare și funingine intrându-mi în 
pori. Deasupra capului, sârme de la un capăt la celălalt al 

balcoanelor, pe care erau întinse rufe. Muzica năvălea din boxe. 
Pe lângă mine treceau bâzâind tuk-tuk-uri, taxiuri decapotabile 
care erau de fapt niște ricșe transformate în biciclete cu motor. 
Panouri cu McDonald's, 7 Eleven, Tiger Beer. Tot restul lumii se 
simţea bine. Tot restul lumii fuma. În faţa unui magazin de 
suvenire stăteau atârnate saronguri colorate ţipător și care se 
învolburau ca frunzele de palmier. În apropiere, proprietarul 
magazinului stătea pe vine la umbră. Thailandezi și turiști din 
vest umpleau terasele cafenelelor de pe trotuar. Probabil că eu 
eram cel mai deprimat și mai lamentabil turist din oraș. 

Cronometrul de pe computerul meu arăta că mai aveam trei 
ore și două minute. 

La colț, am făcut semn unui taxi. l-am arătat șoferului adresa 
și am pronunțat-o cu voce tare: Ajahn Niram, 2, Șoseaua 
Sanamchai. 

Drumul era ticsit de mașini Toyota, scutere și ricșe care se 
chinuiau să accelereze. Vântul îmi biciuia părul pe față. Nu 
aveam nicio idee unde trebuia să ajung. Am mers douăzeci de 
minute până am dat într-un bulevard larg care era închis de o 
piaţă vastă cu un parc în mijloc. În jurul lui, străjuiau muzee și 
temple elegante. Două panouri mari îi înfățișau pe rege și 
regină. Aveau aer nobil și hotărât, cu însemne regale și ochelari 
cu sticlă groasă. 

Traficul se sugruma, iar șoferul s-a urcat pe o bordură și s-a 
strecurat printr-un loc cu o boltă de frunziș. A oprit la stop în 
dreptul unor ziduri albe spălăcite ce păreau să fie ale unei 
fortărețe. 

El a arătat cu degetul către poarta din zid. 

— Wat Po. 

Bucata de hârtie pe care o aveam în mână nu zicea nimic de 
niciun Wat Po. 

— Ajahn Niram? 

Din nou, arăta cu degetul, bălmăjind cuvinte pe care nu le 
înţelegeam. Am coborât sub un soare care fierbea, l-am plătit și 
am zis Kop khun. Mulţumesc. Zidurile care răsfrângeau lumina 
erau chiar mai albe decât suprafaţa lucioasă a cerului. 

Am pășit pe poartă spre tărâmul unui templu budist. 

14. 


Umerii mi s-au împovărat. Wat Po era mai mult decât un 
templu. Era un oraș în oraș, o întindere de monumente și 
mănăstiri și muzee - un campus universitar, în mare parte. Cum 
naiba să găsesc flash drive-ul aici? 

Am plătit taxa de intrare și am început să rătăcesc prin zonă. 
Erau un aer de grandoare și eleganţă și un milion de turiști. 
Clădirile erau construite în stil clasic thailandez, pereți albi cu 
acoperiș din ţiglă portocalie și verde și spirale aurite care 
susțineau frontoanele. Impozante și ornate, se întindeau în 
spatele  potecilor mărginite de copaci. Pe lângă ziduri, 
chioșcurile vindeau bibelouri, hărţi, tămâie și îngheţată. Grupuri 
de călugări cu capetele chele și înfășurați în robe de culoarea 
șofranului treceau agale. În spaţiile deschise, spirale se ridicau 
din pământ ca stalagmitele, acoperite de mozaicuri din faianţă 
colorată. Toată zona strălucea în soare ca un sistem solar de 
sine stătător. 

— Se numește chedi. 

M-am uitat în jur. 

— Poftim? 

Femeia avea accent australian și un zâmbet generos. A dat 
din cap către spirala cu mozaic la care mă holbam. 

— Sunt pagode. Altare. 

A pășit mai aproape și și-a ridicat ochelarii de soare pe cap. 

— Te-am văzut la pensiune, nu-i așa? 

Imi părea cunoscută, ce-i drept, dar poate erau hainele de 
turist sau aerul degajat și dorinţa de aventură care pluteau în 
preajma ei. 

— Pari pierdută, mi-a zis. 

— Decalajul orar. 

Cu speranţă, am întrebat: 

— Eşti ghid turistic? 

— Neah, turist. Îmi aștept iubitul, pe Russell. Eu sunt Terry. 

— Bună. 

Mă simţeam descumpănită, dar poate din cauză că eram 
obosită. Mi-am aruncat privirea încă o dată pe hârtia pe care 
aveam adresa. 

Privirea ei jucăușă a dispărut. 

— Eşti bine? Nu pari să te simţi în regulă. 

Aveam nevoie de ghidare, un indiciu, și aveam nevoie acum. 
Și, brusc, mi-am dat seama că sunt pe punctul de a claca: prea 
cald, prea obosită, fără vlagă. 

— Eşti deshidratată. Hai să-ţi dau un pic de apă. 

M-am lăsat condusă către un chioșc care vindea băuturi. 
Vorbind cu voce tare, un amestec de thailandeză și engleză cu 
accent australian, Terry mi-a luat o sticlă mare de apă. Ne-am 
îndreptat spre un cultivator și ne-am așezat la umbră. A 
desfăcut capacul și mi-a întins sticla. Am dat pe gât jumătate. 

— Mulţumesc, am zis. 

Și-a desfăcut bandana, a turnat apă peste ea și m-a tamponat 
la ceafă. Mă simţeam incredibil de recunoscătoare. 

— Nu vreau să mă bag, a zis ea, dar ai vreo problemă? 

Am scuturat din cap. 

— Mulţumesc de ajutor. 

l-am arătat foaia pe care era adresa. 

— Înseamnă ceva chestia asta? 

Și-a înclinat capul într-o parte. 

— Ajahn Niram. 

— Știi unde pot găsi locul ăsta? 

— Nu e un loc. E o persoană. Ajahn înseamnă profesor sau 
preot. E o titulatură de călugăr. 

Evidentul m-a pocnit în moalele capului. Cu o smucitură, m- 
am trezit în picioare. 

Și am simţit sângele urcându-mi-se în cap. Am așteptat să se 
potolească. 

— Mai pot să te rog ceva? 

M-a însoțit înapoi la chioșcul cu mâncare. Un grup de copii de 
doisprezece ani se adunase în jurul tejghelei și mânca îngheţată 
la cornet. Coloranţii alimentari le vopsiseră buzele în turcoaz și 
violet. Vânzătoarea s-a uitat la mine și abia dacă a clintit sub 
dogoarea soarelui. 

— Ajahn Niram? am întrebat. 

Continua să-i servească pe elevi și a dat din cap către niște 
clădiri în depărtare, bălmăjind la repezeală niște cuvinte care nu 
însemnau nimic pentru mine. M-am întors spre Terry. 

— A zis ceva de templul cel mare, a spus Terry. 

Femeia a repetat numele călugărului și a făcut un gest spre 
obraz. Apoi a arătat spre templul din centru și a rostit apăsat: 

— Wat Phra. 

Când am repetat și eu, ea a dat din cap și a spus: 

— Tu mergi. El vine acolo. 

I-am mulțumit și am pornit către templu. Terry mă însoțea. 

— Ştii, mă simt mult mai bine acum, am zis. 

Mergea în rând cu mine. 

— Nicio problemă. Vrei să-mi zici despre ce e vorba? 

— Poveste lungă. 

— Am timp. 

— Unde e prietenul tău? _ 

— Probabil s-a dus să-și ia ceva de mâncare. li plac tăiţeii mai 
mult decât lui Buddha. 

Nu voiam să fiu nepoliticoasă, dar nici nu voiam să vină cu 
mine. 

— Mulţumesc de ajutor. Sunt bine acum. 

— Mă bucur că te-am putut ajuta. Wat Phra e chiar în faţă. 

Mi-a arătat cu degetul și a luat-o înainte. 

Templul se afla în centrul acestui spaţiu, împrejmuit de iarbă 
înaltă, ziduri impunătoare și o liniște de mormânt. Văzând 
rânduri de sandale și bocanci înșiruite la intrare, m-am descălțat 
și eu și am pășit înăuntru. 

Nu mai fusesem niciodată într-un templu buddhist. Nu erau 
nici scaune, nici muzică. Coloane încrustate cu bucăți de faianţă 
se înălțau până în firida uriașă și întunecoasă a bolţii. La capătul 
îndepărtat al încăperii, pe un altar înalt zăcea un Buddha de aur. 
Ofrandele erau înșirate pe jos în faţa lui - fotografii, flori, 
mâncare. Pe covor, douăzeci de călugări se rugau așezați cu 
picioarele încrucișate. 

Terry a apărut lângă mine. 

— Poţi îngenunchea sau te poţi așeza, dar nu ai voie să-ți 
arăţi tălpile lui Buddha. E foarte nepoliticos. 

Am îngenuncheat. Erau o liniște și o răcoare binecuvântate, 
însă eu mă uitam la călugări cu o frică jalnică. In capul meu, 
auzeam un ticăit. 

Cinci minute, zece - în cele din urmă, călugării s-au ridicat să 
plece. l-am scanat cu privirea pe fiecare dintre ei, în speranţa că 
voi fi lovită de vreo inspiraţie. Și apoi l-am văzut. 

Ochelarii lui aveau dioptrii groase și pe capul ras mijeau fire 
de păr cărunt. Dedesubtul robei de culoarea șofranului care îi 
venea pe umăr, avea un trup de fierar. Cicatricea îi venea de la 
puntea nasului și îi brăzda obrazul până la ureche. 

Șoptit, i-am zis lui Terry: 

— Scuză-mă. Trebuie să plec. 

M-am ridicat și m-am dus spre el. Mi-am împreunat palmele în 
faţă așa cum văzusem că făceau localnicii și am zis: 

— Sawatdee. 

A făcut la fel. 

— Ajahn Niram? 

Avea o privire de om bătrân și aspru. Cicatricea avea o 
umflătură și părea că pielea se lipise la loc în condiţii vitrege. 
Părea să aștepte. Am scos medalionul lui Jax din buzunar și i l- 
am dat. S-a uitat la Madonă. Și-a închis medalionul în palmă și a 
dat să iasă. 

L-am urmat, recuperându-mi bocancii de la intrare. A ieșit și 
rătăcea prin soare. Culoarea robei i s-a aprins în lumină. 

— Ai un nume? m-a întrebat el. 

— Evan Delaney. 

Privea în depărtare. 

— Ai felul de a fi al tatălui tău. 

Gâtlejul mi s-a strâns. 

— II cunoaşteţi pe tata? 

— ÎI cunoșteam odată. Și știu ce vrei. 

— Aveţi acel lucru? 

Dintre faldurile robei sale, a scos la iveală un telefon mobil, 
într-o fracțiune de secundă, a și sunat și a vorbit în thailandeză, 
a închis clapeta și a spus: 

— Cinci minute. 

Deși continua să privească în depărtare, atitudinea lui nu 
părea meditativă, ci nerăbdătoare. M-a cuprins o senzaţie 
puternică și ciudată - că și lui, ca și mie, i s-a dat ceva foarte 
periculos spre păstrare de către Jakarta Rivera. Și că se simţea 
ușurat că scăpa de el. 

— Cum l-ați cunoscut pe tata? 

Și-a deschis palma și a privit medalionul. 

— Erau alte timpuri. Nu o altă viaţă la propriu, deși din punct 
de vedere moral și fizic putea la fel de bine să fie. 

In timp ce rostogolea medalionul în palmă, am putut să-i 
zăresc tatuajul de pe antebraţ: aripi ce înconjurau o parașută 
deschisă. 

— Aţi fost parașutist? 

— Da. Mi-am făcut tatuajul la școala de parașutiști din Fort 
Benning. 

ÎI priveam acum cu totul altfel: nu numai că servise în armată, 
dar servise în Forţele Aeriene americane. 

— Te surprinde? a întrebat. 

— Nu. Săreați cu parașuta pe timpul nopţii și trăgeaţi în 
inamici. Acum vă înconjurați de zidurile astea. Oricum ar fi, 
sunteţi tăcut și evaziv. 

Dedesubtul cicatricei, gura i s-a alungit într-un zâmbet. 

— Asta nu e faţa ta. Poate e mersul tău, totuși. Pasul acela 
lung, deși pasul tău adevărat este mai puţin legănat. M-a 
examinat. Sau ochii tăi. Voi, cei din familia Delaney, sunteţi ca 
rachetele care caută ţinta. O dată ce-aţi fost lansate, nimic nu 
vă mai poate întoarce din drum. 

— Tata e în pericol, am zis. 

Și-a netezit roba. 

— Phil a fost întotdeauna ghidat de dorințe și datorie. Și 
dorințele sunt sursele tuturor suferințelor. 

Karma pentru începători. Mi-am îndesat mâinile în buzunare, 
încercând să mimez aparenţa unei răbdări de buddhist. Să scapi 
de dorinţe, asta e cheia de a ajunge la Nirvana. Cam greu, când 
cronometrul îți număra clipele. 

— Tatăl tău merge pe calea lui, iar acum tu îl urmezi. Dacă 
vrei să faci asta, nu uita - viaţa e ca un pod foarte îngust. Cel 
mai important lucru este să nu-ţi fie teamă. 

— Asta-i o învăţătură buddhistă? 

— Evreiască. O zicală a rabinului Nachman. Ideea e să te 
dezbari de teamă. Treci podul. Tatăl tău o să fie bine. 

— E ușor pentru dumneavoastră să spuneţi asta. Când 
cădeaţi, aveaţi o parașută. 

Epuizarea, arșița și emoțiile m-au năpădit ca un val, făcându- 
mă să simt că mă prăbușesc într-un abis. Mi-am frecat degetele 
de frunte. 

— E vorba de Rio Sanger. 

— Nu aveam nicio îndoială. Ea îi hrănește. 

— Adică? _ 

— Oamenii vin la ea să caute placerea. Au dorinţe. Işi doresc 
să pună mâna, să ia, să se cufunde în plăceri. Dar, în final, 
plătesc cu trupul și sufletul lor. Ea îi golește de tot. O umbră de 
tristețe sau dezgust i-a trecut peste față. Dincolo de aceste 
ziduri, poţi să ai tot ce dorești. Rio Sanger știa asta și a petrecut 
ceva timp făcând afaceri pe aici. A reușit să facă trafic cu femei 
și fete către vest, pentru prostituție. 

— Fete? am zis eu. 

— Fete de la ţară, din Thailanda, din Laos, din Birmania... pe 
unele dintre ele, cele mai plăcute ochiului vestic, le trimitea 
peste graniţă. 

Și-a scos ochelarii și îi ștergea cu roba. 

— Le exporta ca pe niște pantofi ieftini. 

— Trimitea fetele astea în SUA? 

— Pe unele. Acolo cred că lucrează acum. 

Import-export. Asta implica Serviciul pentru Controlul 
Imigrației și Normelor Vamale. Mă gândeam la Boyd Davies. 
Oare Rio îl folosise pentru a o ajuta să facă trafic cu fetele astea, 
trecând de autorităţi și aducându-le în SUA? 

Și-a pus ochelarii la loc. 

— Bineînţeles, Rio era foarte atentă să ascundă dovezile 
perversiunilor de cei care le-ar fi putut folosi împotriva ei. 
Agenţii guvernamentale, crima organizată, cei care căutau să se 
răzbune. Ea se hrănește, îl hrănește și pe fiul ei cu ură și 
alimentează cercul suferințelor. S-a uitat la mine. E vorba de 
răzbunarea sângelui. 

M-am blocat. 

— Ce răzbunare a sângelui? 

S-a întors cu ochii rătăciţi în zare. 

— Dacă Rio Sanger i-a făcut ceva tatălui tău, este pentru că 
dorește răzbunare. Caută să-ți pedepsească familia pentru ceva 
ce i s-a făcut familiei ei. 

Tim North a făcut o aluzie asemănătoare. 

— Moartea lui Hank Sanger? 

— Răzbunarea sângelui îţi impune să-i omori pe cei apropiați 
inamicilor tăi pentru a răscumpăra rănile trecutului. Nu contează 
cine e. Vrajba asta e eternă. Ce contează e roata răzbunării. 

— Vreţi să-mi spuneţi că Sangerii n-o să se oprească. 

— Nu. 

A început să meargă din nou. Sângele îmi bubuia în cap. Rio și 
Christian îl aveau pe tata. Ce altceva mai voiau? Ce altceva 
putea fi mai rău de atât? 

— Jakarta Rivera, am zis eu. Aţi lucrat împreună cu ea și tata? 

— Ştii cine e ea? a întrebat. 

M-am încruntat. 

— Da. Ea e motivul pentru care mă aflu aici. Ce n-am înţeles 
niciodată e de ce m-a târât și pe mine în lumea asta... în iadul 
acesta pe care îl trăiește. 

— Nu știi dacă te pune în pericol sau te protejează. 

— Exact. 

— Domnișoara Rivera este expertă în a juca în ambele tabere 
deodată. Dar ţine minte, cele mai multe dintre cauze nu sunt 
complicate. Sunt adânci și primare, conduse de dorințe. 

Am făcut colţul și am dat într-o piaţă plină de chedis, altare și 
turiști. El s-a oprit. 

— Dacă aștepți în templul acela, o să primești ce cauţi. 

— Mulţumesc. 

Mi-a întins medalionul. 

— Când am întrebat dacă știi cine este, nu m-am referit la 
Jakarta Rivera. 

A dat din cap către medalion. 

— Femeia asta. 

— Fecioara Maria. 

— Imaginea asta a ei este cunoscută ca Maria Auxiliadora. 
Ajutătoarea creștinilor. 

— Se pare c-aș avea nevoie de ajutorul ei. 

— Poate că nu. În Columbia, are alt nume. 

Zâmbetul lui, vag, depășea cinismul sau ironia. 

— Ajutătoarea asasinilor. 

15. 


Din capul scărilor ce duceau la templu, m-am întors și am 
privit înapoi. Călugărul bătrân era la depărtare și se înapoia în 
locul său retras. M-am dus spre ușă, mi-am scos din nou pantofii 
și i-am așezat pe etajeră. 

— lată-te. 

M-am uitat în jur. Terry urca treptele. Am ridicat palmele 
deschise spre ea. 

— Fără supărare. Am nevoie de spaţiu. 

— Nicio problemă. 

— Ce se întâmplă aici? 

Gloata se bulucea în vecinătatea noastră, o amestecătură de 
turiști curioși și localnici pioși. l-am aruncat australiencei cea 
mai rece și necruțătoare aruncătură de ochi de care eram în 
stare. 

A oftat. 

— OK. Pe Russell ia-l de unde nu-i. Mă gândeam... că și tu ești 
pe cont propriu, poate ne unim forțele, mai ales că stăm la 
aceeași pensiune. Puterea e a celor mulţi, nu? 

Am măsurat-o din priviri să văd dacă era sinceră și am hotărât 
că nu conta. Ce puteam să fac, să o iau peste picior până claca 
și o rupea la fugă în lacrimi? Am ridicat din umeri și am intrat în 
templu. 

Am tras o gură sănătoasă de aer. Uau. Mă așteptam la un alt 
spaţiu vast și deschis. În schimb, în acest loc, de sus până jos, 
din perete în perete, era o statuie imensă din aur. 

— Buddha Culcat, a zis Terry. 

Acest Buddha nu mai era tipul micuţ și voios de pe masa 
părinţilor mei. Acest Buddha stătea lungit pe o parte și își 
sprijinea capul într-o mână. Cred că avea aproape cincizeci de 
metri lungime și aproape douăzeci în înălţime. Și aurit, atât de 
aurit, că din el părea să se reverse lumină. 

Mulțimea avansa încet și îl înconjura. M-am alăturat și eu, 
simțind cum liniștea pătrundea în mine. Nu mai văzusem 
niciodată așa ceva. 

Statuete mai mici ale lui Buddha erau așezate pe lângă el, 
înţesate de flori și poleite cu foițe de aur. Turiștii făceau poze și 
aprindeau tămâie. Thailandezii stăteau în picioare și se rugau cu 
mâinile împreunate dinaintea feţei. Elevii de la chioșcul cu 
mâncare au dat buzna înăuntru cu buzele lor colorate de la 
înghețată. Mirosul de tămâie atârna greu în aer. 

M-am plimbat pe lângă Buddha cu ochii larg deschiși. Tălpile 
picioarelor lui erau mai înalte decât mine și încrustate cu perle. 
De-a lungul spinării, era un șir lung de vase pentru rugăciuni. 
Unii occidentali, în treacăt, lăsau să cadă monede în ele. După 
privirile satisfăcute de pe fețele lor, credeau că e ca și cum ai 
aruncat o monedă într-o fântână pentru noroc: colecționau 
karma pozitivă. Nu am făcut ca ei. Nu tratezi ritualurile 
religioase ca pe niște jocuri. Când iei parte la așa ceva, te 
deschizi către o putere mai mare decât tine. 

La intrare stătea un tânăr cu un pachet în mână ce nu-și 
dezlipea ochii de la mine. 

M-am dus la el și i-am arătat medalionul. Mi-a înmânat 
pachetul. Era de mărimea unei cărămizi, învelit în hârtie 
maronie și cântărind câteva grame. 

— Kop khun ka, am zis. Mulţumesc. 

A plecat. Am simţit o răsuflare pe umăr. Terry s-a postat chiar 
în spatele meu. 

— O să contribui și eu, a zis ea. 

— Ce? 

— O să-mi plătesc partea. 

O excitație întunecată îi sclipea în ochi. 

— Trebuie să fie marfă tare bună. Haide, îţi dau bani buni. 

Oh, minunat. Credea că sunt droguri. 

— Nu. Greșești. 

Am Scuturat din cap și mi-am făcut drum printre copiii cu 
buzele colorate, îndreptându-mă spre ieșire. 

Deodată, o fetiță s-a desprins de grup cu viteza fulgerătoare a 
unei săbii care despică aerul. Era singura care nu avea buzele 
colorate, vreo doisprezece ani, cu părul până în talie. Din reflex, 
îmi pusesem pachetul la subraț. 

Ochii i s-au aprins și s-a transfigurat. Aerul de copil s-a 
prefăcut în aerul viguros al omului care are un scop. Se strecura 
ca un șarpe alunecos. În tăcere, se îndrepta ţintă spre mine. 

Și-a ridicat brațele înainte cu degete rigide, ţintind spre 
pachetul meu. Fără vreun efort, am văzut-o deodată în aer 
sărind spre mine. 

Și-a împlântat ghearele în braţul meu. 

— Dă-i drumul, curvă. 

Avea accent american curat. Dinţii stricaţi. Deși ochii erau de 
copil, privirea îi era îmbătrânită. S-a agăţat de mine cu brațul 
încolăcit de gâtul meu și degetele întinse după pachet. 

De undeva din lateral, fără ca eu să văd, a aterizat un obiect 
întunecat. Terry a izbit-o în cap cu unul dintre vasele de colectă. 
e 

Monedele au zburat prin aer. Vasul a scos un dangăt când a 
izbit craniul fetei. Ochii i s-au înceţoșat, dar se ţinea bine. Terry 
a apucat niște tămâie aprinsă și i-a strecurat-o repede pe sub 
tricou. Cu viteza unui animal rănit, mi-a dat drumul și a căzut în 
genunchi, pipăindu-se cu disperare pe sub tricou. 

Am apucat-o pe Terry de mânecă. 

— Hai. 

Am făcut salturi printre turiștii oripilaţi și am ieșit din templu. 
Terry s-a răsucit să-și ia pantofii. l-am înșfăcat și eu pe ai mei, 
dar în niciun caz nu aveam să mă opresc și să-i încalț. Am sărit 
câte trei trepte o dată. 

— Stai, a țipat ea. 

Am privit înapoi și am zărit-o împleticindu-se, încercând să-și 
pună bocancii. In spatele ei, se materializa din umbră fetiţa. 
Numai că nu mai arăta a fetiţă, acum părea un strigoi descărnat 
și scos din minţi. Am văzut un obiect în mâinile ei, ceva 
strălucitor și ascuțit. 

Exact ca în Los Angeles, când blonda îl atacase pe Tim. 

— Fugi, Terry. 

Eu am continuat să alerg. Douăzeci de metri mai în faţă, m- 
am uitat înapoi. Terry galopa cu bocancii în mână, iar goblinul 
era în spatele ei. 

M-am ferit de un grup de turiști japonezi, simțind cum 
fierbinţeala asfaltului îmi pârjolea șosetele, și am cotit-o pe după 
colț. Am intrat direct într-un grup de călugări tineri. Îngroziţi, își 
netezeau robele. 

Mi-am ridicat mâinile cu palmele deschise. 

— Imi cer scuze. 

Și m-a trăsnit o idee și mai bună. Călugări. Sanctuar. 

— Puteţi să... 

Din depărtare venea o voce ascuţită. Monstrul alerga spre noi, 
o vâna pe Terry și răcnea. Fetiţa își acoperise ochii cu mâna. Își 
ascundea privirea și vârsta. 

Călugării s-au încruntat și mi-au aruncat o privire piezișă. Ea a 
mai scos un țipăt, probabil striga „hoaţa” sau „perversa”. 

Nu trebuia să fii geniu să-ţi dai seama cum arăta toată 
situaţia asta: două turiste jerpelite fugind de o fetiță care urla, 
iar eu ţinând cu disperare de un pachet care părea să fie cu 
droguri. Dacă urma să-mi fac un top zece al năzbâtiilor din 
Thailanda, nu aveam de gând să trec pe listă și o bătaie primită 
de la niște oameni sfinţi și iritaţi. Am zbughit-o. 

Băgăm viteză, mă feream de turiști, făceam slalom printre 
chedi, o coteam scurt pe după colţuri, am traversat o curte, 
înaintând și apropiindu-mă de zona templelor, fără să am habar 
unde mă aflu și alergând orbește. In spatele meu, auzeam 
goblinul mugind și oamenii cum se înfuriau. Am luat următorul 
colț și m-am trezit într-o curte cu o galerie plină de statui ale lui 
Buddha, fără să am unde să mă ascund. Grupul de călugări avea 
să ajungă aici în orice secundă. 

Mă uitam înnebunită prin jur pe unde să scap. Și, de undeva 
de la fundul rucsacului, noul meu telefon a început să sune. 

Mi s-a ridicat părul pe ceafă. M-am oprit, mi-am vârât 
picioarele în pantofi, mi-am desfăcut rucsacul și am îndesat 
pachetul înăuntru. Telefonul continua să sune. Am răvășit totul 
ca să-l scot. Dacă nu cumva voiau să mă anunţe că am câștigat 
o excursie superbă în Bermuda, putea fi doar o singură 
persoană. Am răspuns fără aer. 

— Ev? În sfârșit. Trebuie să-ţi spun... 

— Jesse, Doamne. 

Am apucat telefonul și am luat-o din loc. 

— Abia te pot auzi. Unde ești? 

Am tăiat-o scurt după un colţ. 

— Bangkok. 

Tăcerea de la celălalt capăt al firului s-a lăsat grea și 
electrizantă. 

— Ce faci acolo? 

In spatele meu, pași galopând. M-am uitat dincolo de o familie 
care se plimba prin galeria cu statui și am văzut goblinul 

apărând dinainte. A dărâmat-o pe fetiță. Copilul s-a izbit de 
asfalt cu sandalele portocalii zburându-i prin aer. 

M-am oprit, m-am întors să văd dacă fetița era în regulă, dar 
tatăl a răcnit și a înșfăcat monstrul de braţ. Eu am șters-o. 

— Sunt în belea. Sunt... 

Am luat colțul și am văzut o altă curte. 

— La dracu’, cum ies de aici? 

— De unde? 

— Din templul ăsta. Wat Po. 

Tăcerea din telefon s-a lăsat și mai apăsătoare și furioasă. 
Dar, când a revenit în cele din urmă, avea o voce egală. 

— Ești pe lângă Buddha Culcat? 

— Ce? 

— Uriașul solid din aur care stă tolănit. 

— Nu... 

După ce-am cotit-o din nou, am dat cu ochii de piaţa plină de 
lume unde intrasem prima dată. Alergasem în cerc până atunci. 
- Da. 

— leși pe poartă. 

Mi-am luat telefonul de la ureche și m-am holbat la el. 

— Despre ce vorbești? 

— O poartă. În zid, pe sub o boltă, ar trebui să fie o poartă 
care dă în stradă, unde sunt taxiuri și ricșe. Șoseaua Phong 
Chat, Chan Chick, ceva de genul. 

Am văzut-o. 

— Șoseaua Chetuphon? 

— Aia-i. 

Era o îmbulzeală de nepătruns. Am aruncat încă o privire 
peste umăr, nu i-am văzut nici pe ciudăţenia aia și nici pe Terry. 
Am ieșit pe poartă într-o stradă aglomerată unde autobuzele se 
înghesuiau în trafic și copacii păreau să se sufoce. Şoferii de 
ricșe îmi făceau semne. Am alergat către cel mai apropiat și am 
urcat. 

— Am ieșit. 

— Bine. Mergi mai departe și nu te apropia de ricșele alea. 
Rămân blocate în trafic. 

Am răsuflat și am sărit afară. 

— Atunci ce? 

— Fugi. 

Am luat-o la goană pe trotuar. Arșiţa îmi străbătea picioarele 
și urca în mine. Cerul era alb, soarele mă biciuia pe spinare. 

Vocea lui părea dură. 

— Ești în siguranță? 

— Cred. 

M-am uitat din nou în spate, nu era nimeni. 

— Faci rost de o hartă Online a Bangkokului? 

Ezitare. 

— Bună idee. Stai așa, un minut. Tu fugi în continuare. 

— În ce direcţie? 

Tot mai uimită cu fiecare secundă, am zis: 

— Jesse? 

— Stai o clipă să-mi amintesc. Sunt câţiva ani de când n-am 
mai fost în Bangkok. 

— Faci bășcălie. 

— Stânga. Ar trebui să fie un magazin. 

Am tăiat-o după un colţ și m-am nimerit cu faţa la un perete. 

— Nu. 

— Tot înainte, atunci. Spre vest. 

M-am întors și alergam către o intersecţie. 

— Sunt stopuri. 

— Mergi înainte. 

M-am oprit la colţul străzii, m-am uitat atent în stânga la trafic 
- greșit. Toată aglomeraţia se îmbulzea în viteză spre stânga. 
Din dreapta, autobuze, ricșe și patru sute de scutere veneau ca 
o avalanșă. Am tras o privire înapoi spre Wat Po. În depărtare, 
am văzut-o pe Terry venind. 

Și, în spatele ei, monstrul. Cu agilitatea unui animal de pradă 
care-și înfige dinţii în victimă, s-a săltat și a doborât-o pe Terry. 

Eu am îngheţat locului. Monstrul a pocnit-o pe Terry peste 
față, i-a smuls rucsacul din spate și a început să răscolească 
prin el. Terry se chinuia să se ridice. Monstrul a luat rucsacul și a 
mai pocnit-o o dată, de două ori, sadic, până a doborât-o. 

— Doamne, Dumnezeule, am zis. 

Trecătorii s-au oprit și un șofer de ricșă a strigat arătând cu 
degetul spre ea. Ea a aruncat rucsacul, și-a ridicat privirea și m- 
a văzut. 

— Oh, nu. 

— Ce s-a întâmplat? a zis Jesse. 

A pornit spre mine. În spatele ei, Terry se ridica șchiopătând. 
Trecătorii se apropiau cu grijă de ea. Monstrul a zbughit-o 
arătând cu degetul spre mine. 

Din nord, am văzut o altă arătare ţâșnind spre stradă și 
ocolind autobuzele și scuterele. 

— Sunt două, am zis eu. 

Semaforul meu era încă roșu, dar am prins o pauză în trafic și 
am luat-o la goană pe stradă. Taxiurile au început să claxoneze. 
A apărut un autobuz și am strâns din fund, în tot vacarmul 
acela, până am ajuns pe partea cealaltă a străzii. 

— Unde mă duc acum? am zis. 

— La vest, spre râu. 

Râu? Oboseala începea să mă copleșească. 

— Cât de departe? 

— O să reușești. 

Mă îndreptam în josul străzii, silindu-mă să păstrez ritmul de 
mers. 

— Blackburn. Ce făceai tu în Bangkok? 

— Unde ești acum? 

Bine, nu-mi spune. 

— Mă îndrept... 

Am simțit mirosul. 

— Spre o piaţă de pește. 

— Da, azis el. 

Și apoi, cu mai multă siguranță în glas: 

— Ştiam că e o piață. Mergi tot înainte. 

Calamari uscați zăceau în coșuri mari pe marginea trotuarului. 
Duhoarea mi-a pârjolit nările, un miros dulceag și sărat. 
Calamarul era cenușiu și deshidratat, lucea și era foarte subțire. 
Bătrânii îl mâncau pe băț. Sfinte Sisoe. Calamari pe băț. 

In spatele pieței de pește, am dat de magazine mici și 
chioșcuri, simțeam o briză ușoară care venea de pe apă și un 
aer mai răcoros. 

— Cred că mă apropii de râu. 

Cu fiecare pas, eram tot mai sigură și, deodată, printre clădiri, 
am zărit o fâșie lucioasă de apă de un verde murdar. l-am 
descris ce vedeam. 

— Râul Chao Praya. Ai ajuns. 

— Acum ce fac? 

— la o barcă. 

Cu respiraţia tăiată, am dat fuga la malul râului. Apa era 
uriașă. Lată de vreo două sute de metri, de un verde ca sticla, 
răsfrângea ţipător razele de soare. De-a lungul celor două 
maluri se întindeau hoteluri pretenţioase și clădiri de birouri și 
pâlcuri compacte de copaci. Traficul pe apă era aglomerat. In 
apropiere, o adunătură de bărci se aliniau în faţa docului din 
lemn - transportul de la hotel. Bărcile erau mătăhăloase ca niște 
hipopotami. 

Mă holbam cu exasperare. 

— Chestiile astea? Sunt remorchere. Aș putea la fel de bine să 
iau montaigne russe-ul prin jungla din Disneyland și, Jesse, dacă 
nu m-am exprimat suficient de limpede, sunt urmărită. 

— Nu, bărcile cu coadă lungă. Uită-te în jur, trebuie să fie un 
tip care e gata să plângă doar ca să te convingă să te urci și să 
te ducă în sus pe râu. 

În spatele bărcilor hotelului, le-am văzut. Câteva bărci 
așezate la doc ca gondolele venețiene ancorate la chei, erau 
subțiri, zvelte și păreau, într-un mod ciudat, foarte rapide. Din 
spate am auzit tropot de picioare pe lemnul docului. Am luat-o 
la goană. 

Prima barcă lua la bordul ei un grup de turiști care păreau 
nemți după vorbă și după aspectul de ștrudel. M-am îndreptat 
spre a doua barcă, în fața căreia, pe doc, barcagiul stătea lungit, 
într-un tricou cu sigla Pepsi, și sporovăia cu un prieten. 

— Du-mă de aici, i-am zis. 

S-a smucit de jos și a zis ceva în thailandeză. Nu aveam timp 
să-mi caut ghidul de conversaţie. N-aveam timp de tocmeală. 
Am scos un pumn de baht din buzunar. | l-am trântit în palmă și 
am fugit spre barcă. L-am auzit strigând în urmă, se uita la 
pumnul de bani cu o privire zeflemitoare și clătina din cap. Am 
scos alt pumn de bani, mai mare, și practic i l-am aruncat în 
față. A dat aprobator din cap. Eu am sărit la bord. Barca s-a 
urnit într-un legănat precipitat și m-am apucat de una dintre 
bănci să nu cad. Având computerul în rucsac, ar fi fost un 
dezastru să cad în apă atunci. 

Privind în depărtare pe doc, am zărit două femei apropiindu- 
se, o thailandeză și o albă, cu privirile goale și înfiorătoare. 

l-am făcut semn șoferului. 

— Pornește. Ga-ru-nah. Te rog. 


VP - 133 


De ce naiba n-am căutat cum se spune chiar în secunda asta 
până nu mă prind nebunele alea? Şi-a aruncat ţigara în apă și a 
sărit în barcă, mișcându-se fără nicio grabă. 

O combinaţie între o căruţă acoperită și o mașină de curse, 
cam așa arăta barca cu coadă lungă. În faţă, prora se arcuia în 
sus și era ornată cu ghirlande și orhidee. La pupă avea cel mai 
mare motor pe care mi-a fost dat să-l văd. 

Mi-am dus telefonul la ureche. 

— Jesse, mai ești acolo? 

— Sunt. Ai plecat? 

— Imediat. Hai, omule, odată, pornește drăcia asta. Motorul 
chestii ăsteia seamănă cu un V8. 

— Probabil e un motor de camion furat. Nu-l aud. 

Motorul era montat pe punte și gata să pornească. O 
manivelă din metal era prinsă de partea din faţă a motorului. 
Prin spate mergea un motopropulsor care se termina cu o elice: 
coada lungă a bărcii. 

Monștrii se apropiau în fugă de doc. Prima dintre ele a strigat 
ceva în thailandeză și gesticula, se înțelegea clar că voiau să 
urce la bordul bărcii mele. 

— Haide odată, am strigat. Dă-i drumul! 

Barcagiul a pornit motorul. Întreaga lume s-a cufundat 
deodată într-un vuiet asurzitor. Valuri de fum s-au năpustit 
furioase în aer, ţeava se zguduia și ne-am urnit ușor, 
îndepărtându-ne de doc. 

În telefon, Jesse mi-a zis: 

— Vorbește, Delaney. 

— Mergem prea încet. 

Monștrii se tocmeau cu unul dintre barcagii. 

— Hai, frate, bagă mare. 

— Nu la asta mă refeream. 

Cuvintele lui Jesse aproape c-au fost înghiţite de mugetul 
motorului, dar tonul vocii lui era limpede. Mai limpede de atât, și 
putea să îngheţe tot râul. 

— Chestia de care am nevoie să-l salvez pe tata e aici în 
Bangkok. Dar, dacă n-o să mergem mai repede de atât, am 
belit-o. 

Şoferul a trecut razant de una dintre bărcile hotelului, făcând- 
o să se legene în sus și în jos. A răsucit de pivotul motorului, 
împingându-l cu umărul, și a scos barca în larg. 

Monștrii se urcau la bordul primei bărci, fofilându-se printre 
turiștii germani de parcă erau imponderabile. Țipau și gesticulau 
spre noi, cerându-i barcagiului, în mod evident, să renunțe la 
turul organizat și să pornească pe urmele noastre. Omul nu 
părea mișcat. Apoi una dintre ele a scos ceva ce, chiar și de la 
distanța asta, se vedea că era un card platinum. Omul l-a luat. 
Căcat. Un cârd e mai tare decât un pumn de baht. 

— Repede, am tipat la șofer și arătam cu braţul către râu. Te 
rog. Acum. 

Mi-a aruncat o privire pe care n-o puteam înţelege și a 
accelerat. 

Vuietul motorului a trecut de la asurzitor la copleșitor, iar 
barca trăgea cu o putere enormă. M-a smucit în spate și m-am 
apucat de marginile scaunului. Botul bărcii s-a ridicat de pe apă, 
ghirlandele și orhideele fâlfâiau. În spatele nostru, în jetul 
furibund al motorului, o creastă de apă se înălța în aer. Barca a 
cotit-o în viteză și ne-am avântat în josul râului. 

M-am uitat înapoi. Cea de-a doua barcă se desprindea de doc 
și s-a pus pe urmele noastre. 

Goneam prin lumina orbitoare a soarelui și făceam salturi ca o 
piatră aruncată pe suprafaţa apei. De-a lungul malului erau 
aliniaţi copaci, restaurante luxoase și depozite dărăpânate de 
secol nouăsprezece. Vântul, viteza, forța nimicitoare a 
motorului, toate astea mă revigorau. Dar ca să scap, trebuia să 
cobor din barca aia fără ca monștrii lui Rio să observe, ceea ce 
ar fi însemnat ca, la o curbă, să dispar din câmpul lor vizual. 
Dar, când am privit iarăși în spate, am observat o a doua barcă 
cu coadă lungă. Mai mare decât a noastră, dacă era posibil așa 
ceva, și ne prindea din urmă. 

Cum e posibil să ne prindă din urmă? La bord era o orchestră 
de alămuri. La dracu’, aveam nevoie de un card platinum din ăla 
- fără îndoială că n-ar fi existat limite atunci. Am virat să 
depășim traficul. Un jet de apă mi-a venit în faţă. 

Aveam nevoie de acoperire. Un vapor, un cot al râului, ceva. 
În zare, la distanţă, un vapor cu pânze se apropia greoi. Era mai 
mare decât trei clădiri la un loc și mă puteam ascunde acolo, 
dar nu știam dacă puteam întoarce prin spate fără să ne prindă 
ceilalți. Ne avântam spre el, împroșcând apă în toate direcţiile. 

Vag, din telefon, l-am auzit pe Jesse ţipând la mine. 

Am dus telefonul la ureche. 

— Ce-ai zis? 

— Trebuie să ai grijă, Ev. 

Ne apropiam de vapor. Era de un negru murdar și de patru ori 
mai impunător decât barca cu coadă lungă. Şoferul trăgea de 
manivelă să-l ocolească. Ne-am înclinat, capătul bărcii s-a 
ridicat în aer și am tăiat-o prin mijlocul râului. Vaporul se înălța 
înaintea noastră cu motoarele gigantice vuind, roți de cauciuc 
agăţate pe părţile laterale și botul spintecând apa în V. 

A doua barcă venea în spatele nostru. Monștrii stăteau 
cocoţaţi pe proră. Vântul le flutura părul și le lipea hainele de 
trup, și arătau consumate și osoase. Thailandeza i-a făcut semn 
barcagiului să se apropie mai mult de noi. Și - nu mi-a venit să 
cred. A doua era blonda aia. Femeia care sărise pe Tim în față la 
Century Piaza Liotei. 

S-au strecurat prin spaţiul dintre barca noastră și vaporul cu 
pânze. Se pregăteau să sară pe noi. Vaporul trecea agale. 

Monștrii s-au ghemuit cu ochii ţintă la noi. Și barca lor s-a izbit 
dintr-odată de valul stârnit de prora vaporului. Barca s-a săltat 
și, într-un țipăt, o turistă nemţțoaică a fost aruncată peste bord. 
Şoferul a încetinit ca să se întoarcă și s-o scoată din apă. 

Am izbucnit în râs în gura mare, văzând-o pe femeie ivindu-se 
la suprafaţă. Monștrii urlau la șofer în timp ce noi îi depășisem 
deja. M-am întors cu faţa către vânt. 

La naiba. 

— Mă auzi? ţipa Jesse. Bangkok nu e Santa Barbara. Orice-ar 
fi, ţine minte... 

Ne-am izbit și noi de valul uriaș. În confuzia creată, am 
alunecat de pe suprafaţă și am căzut într-o adâncitură. Am 
văzut cum râul verde se năpustea asupra noastră. Valul m-a 
plesnit direct în față. 

Jesse răcnea în telefon. 

— Nu bea apă. 

16. 


Când m-au văzut trecând, clienţii de la terasa acoperită a 
restaurantului și-au ridicat privirile din băuturile lor răcoritoare. 
Peștii stăteau grămadă pe gheaţă în vitrina care reflecta o 
lumină năucitoare. Bocancii îmi plescăiau în picioare, hainele 
erau îmbibate de apă, părul leoarcă. Am făcut semn că aș vrea 
o masă pentru o persoană. Chelneriţa mi-a arătat un colț 
călduros lângă bucătărie și am luat-o fără suflu pe holul către 
baie. 

Toaleta era întunecoasă și mirosea înţepător, dar nu conta 
asta, voiam o ușă care să se încuie. Celularul meu căzuse în 
apă, duhneam a baltă, iar rucsacul meu era ud. Ajutătoare a 
creștinilor, fă ca laptopul meu să fie uscat. 

Mi-am trecut mâinile pe sub uscător, am așezat laptopul pe 
chiuvetă și am apăsat butonul de pornire. Am smuls învelișul 
pachetului pe care-l primisem la Wat Po și am găsit un colet mai 
mic învelit în hârtie de ziar. În timp ce-l desfăceam, mă 
imaginam scărpinându-mă în moalele capului. Era o hartă, 
Bătălia de la Jonesborough. Petrecută în 1864, parte din 
campania lui Sherman în războiul civil din Sud. Flash drive-ul era 
înăuntru. 

Clinchetul laptopului mi-a sunat în ureche ca un cântec. 
Așteptam să pornească. M-am rezemat de perete. Oamenii lui 
Rio mă găsiseră. Nu eram bună de spion. Fuseseră pe urmele 
mele tot timpul ăsta, încă din Los Angeles. 

Așa că, probabil, știau că sunt cazată la pensiune. Slavă 
Domnului că luasem laptopul, pașaportul și banii la mine. Micuța 
încăpere pe care o închiriasem avea să fie întoarsă cu fundul în 
sus. lar ei mă așteptau. Nu puteam să mă întorc. 

Ecranul s-a aprins. În colţ, cronometrul arăta 1: 08. Am înserat 
flash drive-ul. 

Ecranul s-a făcut alb, s-a umplut de dungi ca niște fulgere și s- 
a stins din nou. Nu era a bună. Cronometrul a dispărut. 

De data asta, n-a apărut niciun preambul din partea lui Jax. 
Doar imaginea plină de purici a unui dormitor: mobilă din ratan 
și ferestre în stil francez care dădeau într-o verandă și o grădină 

luxuriantă. O ușă prin care se vedea un living. Un ventilator cu 
elice uriașe se învârtea leneș deasupra. 

Se auzeau voci care se apropiau. In living a apărut Hank 
Sanger. A azvârlit o șapcă de baseball pe masa de cafea, s-a 
îndreptat spre barul cu băuturi și a desfăcut capacul unei sticle 
de whisky. 

— Vrei un pahar? a spus el. 

— Două degete. 

Cât el turna în pahar, a apărut Jax. El i-a întins paharul și au 
băut. 

Era tânără. Părea suplă, avea aceeași postură de dansatoare, 
iar hainele i se mulau pe rotunjimile provocatoare. Hank a intrat 
în dormitor cu paharul în mână. Și-a desfăcut fermoarul jachetei, 
a scos un pistol argintiu din tocul de la umăr și l-a așezat pe 
dulap. 

A deschis ușile de la balcon. 

— Ce zici, faci o friptură? Nu trebuie să fim la club până la 
zece. 

Jax pășea leneș în dormitor. A luat o gură de whisky și a scos 
o tabacheră din buzunarul de la spate. 

— Ce zici dacă tragem ceva pe nas? Ne revenim până la zece. 

— Sună bine. 

Am greșit. Nu era provocatoare, era înlemnită de spaimă. 
Hank stătea cu spatele la ea, iar ea își muta privirea rapid când 
la pistol, când la el. 

— Doamne, am zis. 

E clar. O să-l omoare. 

Spatele mi s-a încovoiat de perete și am ameţit. Avea să-l 
omoare și mă silea să urmăresc toată scena. 

Hank s-a întors de la fereastră. 

— S-a întâmplat ceva? 

Ea l-a privit cu un zâmbet nervos. 

— Sunt stresată de întâlnire. 

— Nu-ţi face griji. O să-i dai pe spate. Și o să faci rost de 
informaţiile pe care le cauţi, o să te întorci în DC cu o mare 
izbândă la activ. 

Ea a dat din cap fără convingere. Pentru că ea știa că el o 
trădase - că întâlnirea avea să fie o ambuscadă. Oamenii pe 
care urma să-i întâlnească aveau s-o facă bucăți. 

El i-a cuprins fundul cu mâinile și a sărutat-o apăsat pe gât. 

— Normal că o să fie bine. Acum haide, mija, sunt hămesit. 

Ea s-a desprins din brațele lui, a scos o ţigară cu hașiș din 
tabacheră și a aprins-o. l-a întins-o și și-a strecurat braţul pe 
după talia lui, urmărindu-l cum trage din ţigară cu ochii la 
capătul aprins. 

O secundă, am crezut că m-am înșelat. Că era altceva decât 
filmul unui omor. Dar nu: el voia să se drogheze mai mult decât 
să facă sex. S-a îndepărtat de ea, a tras aer în piept și a luat-o 
spre verandă. Ea a rămas locului cu ochii pe pistolul lui. 

Și-a făcut semnul crucii și a început să se roage în șoaptă. 

Sfântă Marie, cea plină de har, Domnul este cu tine. 

Fără să-și dezlipească ochii de la Hank, care stătea pe terasă, 
a strâns în mână medalionul de la gât. Ajutătoarea asasinilor. 
Toată carnea de pe mine s-a cutremurat. 

Sfântă Marie, Maica lui Dumnezeu, roagă-te pentru noi 
păcătoșii acum și-n ceasul morții noastre. Amin. 

(J 

Vrăjită de groază, nu puteam să-mi iau ochii de la ce vedeam. 
Asta voia Rio Sanger. Filmul cu Jax Rivera omorându-i soțul. 

Hank stătea pe verandă fumând haşiş și se sprijinea de 
balustradă. A ridicat paharul spre soarele de la apus și whisky-ul 
s-a făcut auriu. A fumat ţigara până la filtru și apoi a intrat în 
cameră, dând cu piciorul în ușa verandei. Se holba foarte confuz 
la pahar și la mucul de ţigară. 

Jax i-a smuls filtrul. 

— Ușurel, voinicule. 

— Rahatul ăsta mi-a zburat creierii. De unde-l ai? 

S-a dezechilibrat. Paharul cu whisky i-a alunecat din mână și 
s-a spart pe podea. Și-a dus mâna la frunte. 

— Ce se... 

— Ușurel, scumpule. Stai jos, i-a zis ea. 

L-a așezat încet pe marginea patului. El s-a întins după ea cu 
braţele moi și i-a zâmbit. S-a suit călare peste el. El s-a întins pe 
spate, lăsându-se pradă efectului narcotic. 

Ea a rămas nemișcată, privindu-l. 

— Hank? 

Zăcea întins și încremenit ca un bolovan. După un minut, ea 
s-a ridicat cu agilitate de pisică și a rămas în picioare. Fără 
vreun cuvânt, i-a luat pistolul de pe noptieră. 

S-a răsucit subit, a ridicat arma și i-a așezat ţeava direct pe 
frunte. Stătea nemișcată, se uita la el cu mâna înţepenită. 

Nici nu mai respiram. 

— N-o face, Jax. 

Pe ecranul computerului a apărut o căsuță cu avertismentul: 
Baterie slabă. Computerul se va opri automat în două minute. 

Nu acum. Am închis căsuţa cu avertismentul, am răscolit în 
rucsac după cablul de încărcare și adaptor și am continuat să 
mă uit. 

Jax stăruia cu ochii la Hank. A zis: 

— Doamne, ajută-mă. 

Și-a coborât arma. Și umerii. 

Bratul i-a căzut pe lângă corp și a plecat de lângă el. Avea 
lacrimi în ochi. 

Apoi și-a revenit. S-a întors către el. 

Hank s-a trezit. 

Se sculase de pe pat. Era chiar lângă ea acum, încercând să-i 
smulgă arma din mână. l-a răsucit mâna prin faţă, ea s-a smucit 
și s-a împleticit. 

Și apoi a împușcat-o. 

Glonţul a pus-o la pământ pe Jax. Mă holbam la ecran, văzând 
cum sângele curgea și lua forma unui trandafir pe podea. Ea se 
căznea să se ridice cu faţa schimonosită de groază. 

Avertisment: computerul dumneavoastră se va opri într-un 
minut. 

Nu, nu. M-am uitat în jur. Unde era o priză? 

Hank se uita lung la arma din mâna lui, pregătit să o ridice și 
s-o împuște din nou. 

— Nu face asta, a zis Jax. Trebuie să-ţi spun ceva. 

— Nu mai ai nimic să-mi spui. 

— E vorba despre Christian. Ceva e în neregulă cu el. 
Omoară-mă și n-o să afli niciodată. 

El ţinea în continuare arma îndreptată spre ea. 

Ecranul mi s-a înnegrit. 

— La naiba. 

Priza era jos, în spatele ușii. Am băgat adaptorul. Haide, 
haide. Karma, nu mă lăsa baltă. Deodată, computerul și-a 
revenit și ecranul s-a animat de culori. 

Clipul a dispărut. In colţul de jos, apăreau două cuvinte și 
cursorul intermitent. 

Comandant victorios? 

— La dracu'. 

Mi-am trecut mâinile prin păr. Mă căzneam să gândesc. Am 
luat harta în care fusese înfășurat flash drive-ul. Am tastat 
William Tecumseh Sherman. 

A apărut un alt text. 

328 North Bridge Road 

Singapore 

În colţul ecranului, s-a ivit din nou cronometrul. 10:00. 
9:59:59. 

Am trântit monitorul laptopului, m-am grăbit să ies din 
restaurant în aerul înăbușitor, am făcut slalom printre mesele de 
pe terasă și m-am trezit pe strada îngustă. Ce dracu' se 
întâmplase în timpul operaţiunii Riverbend? 

Am făcut doi pași în stradă când am auzit în spatele meu o 
motocicletă accelerând. Mi-am ridicat ochii și am văzut-o gonind 
spre mine. Motociclistul era camuflat într-un costum negru din 
piele. Lumina soarelui se reflecta în vizorul căștii. Am dat înapoi. 
Motorul venea către mine. Încă un pas înapoi și motocicleta a 
virat din nou spre mine. 

Eram atât de obosită. 

Al naibii de obosită. Genul ăla de oboseală când îţi vine să dai 
dracului totul. M-am întors către un cuplu de turiști de la una din 
mesele de pe trotuar. 

— Pot împrumuta scaunul acesta? 

— Sigur. Mi-au făcut semn să-l iau. 

Motocicleta accelera. Am săltat scaunul și l-am ridicat 
deasupra capului ca pe un partener de dans care s-a cherchelit. 

L-am izbit pe motociclist în cap și scaunul mi-a zburat din 
mâini. Omul s-a răsturnat de pe motocicletă. Braţele îmi 
zvâcneau de la lovitură și motocicleta mergea mai departe. 
Motociclistul s-a izbit de pământ ca o minge aruncată cu putere, 
s-a dat de-a berbeleacul până în bordura de vizavi, răsturnând o 
tarabă cu bibelouri din fața unui magazin. Motocicleta s-a 
hurducat de-a lungul străzii și s-a prăbușit. 

Turiștii au sărit cu toţii. 

— La dracu', ce-a fost asta? 

Motociclistul zăcea acum acoperit de un morman de jucării și 
nimicuri care îi cădeau în cap de pe etajere. 

Vânzătoarea s-a năpustit afară. Toată lumea era în picioare. 
Motociclistul și-a desfăcut bratele sub nămeţii de jucării. 
Motocicleta, turată, era la aproape douăzeci de metri mai în față 
pe stradă. Am pornit spre ea. 

Dă-l naibii de aeroport. O să mă duc cu motorul până în 
Singapore. Am ridicat motocicleta, am îndreptat mânerele și am 
săltat piciorul să mă așez în șa. 

Am auzit mișcare în spate și m-am întors. Motociclistul m-a 
apucat de umeri, m-a smucit de pe motor și m-a izbit de trotuar. 
Și-a rotit piciorul în aer și mi-a aplicat o lovitură în stomac. M-a 
proiectat direct în magazinul de suvenire prin vitrină, făcând-o 
țăndări. Am alunecat pe podea. Când m-am uitat în sus, am 
văzut că-și încordează braţul să mă lovească. 

17. 


Înainte să apuc să ridic mâna, motociclistul mi-a și plesnit un 
dos de palmă peste față. M-a pișcat al naibii de tare. Mă 
zvârcoleam să mă ridic de jos, dar eram acoperită de bibelouri și 
șiraguri de mărgele. Motociclistul s-a lăsat pe vine, m-a 
încălecat și și-a înfășurat mănușa de piele în jurul gâtului meu. A 
ridicat cealaltă mână. M-am încordat, așteptând să mă feresc de 
pumnul lui. 

Și-a deschis vizorul căștii. Ochii lui erau întunecaţi și furioși. Și 
foarte familiari. 

— Jax? am bâlbăit. 

Și-a luat mâna din gâtul meu. 

— A durut. Ca dracu'. Cum de... 

— Puteai să mă omori. 

M-a prins cu mănușile și m-a săltat în picioare. 

— Nu știam... 

— Și aveai de gând să-mi furi motocicleta? Nu prea cred. 
Mișcă. 

M-a împins spre ușă. Vânzătoarea își agita braţele în aer și 
urla. Jax i-a urlat ceva înapoi în thailandeză. 

— Dă-i niște bani, a zis. 

Capul îmi vâjâia, dar am scos un teanc de baht din buzunar și 
i l-am întins. Jax i l-a dat femeii. Îmi măturam bucăţile de ghips 
de pe piept. Jax m-a prins de tricou, m-a aruncat pe ușă și m-a 
dus spre motocicleta care era încă pornită. 

— Urcă. 

A îndreptat-o și a încălecat cu un picior. Am urcat și eu cu 
stângăcie în spate și mi-am înfășurat brațele în jurul taliei ei, 
simțind căldura degajată de pielea costumului. Fără să scoată 
vreun cuvânt, a demarat. 

18. 


Mă ţineam de Jax, eram atât de asudată, încât, atunci când a 
înclinat motorul, am alunecat într-o parte. Strada trecea pe 
lângă noi în viteză, plină-ochi de mașini, magazine de prost 
gust, miasmă, iz de umezeală și oameni asudaţi căutând umbră. 
Și-a schimbat punctul de greutate și se înclina în curbă. Am luat 
colţul. O tineam strâns de talie și mi-am adunat coapsele în jurul 
ei. Conducea motocicleta aia de parcă era o extensie de metal a 
ei. 

A accelerat pe o alee dreaptă, pe sub niște copaci, și deodată 
am nimerit pe o șosea impecabilă, umbroasă, printre întinder 
de iarbă verde și palmieri și ferigi uriașe, care dădea spre un 
hotel ce semăna cu o pagodă. Am văzut panoul: Shangri-La. 

S-a oprit sub o poartă cu acoperiș și portarul a ieșit zâmbind 
să ne întâmpine. M-am dat jos de pe motocicletă cu o senzaţie 
bizară și cu picioarele tremurând. Jax și-a scos casca și a luat-o 
la pas spre intrare. 

— Stai, am zis. 

A intrat în hol. Am urmat-o, privind la marmura, candelabrele 
și orhideele dinăuntru. În spatele recepţiei, niște tinere suple și- 
au împreunat mâinile în gestul acela ca de rugăciune și au 
salutat, Sawatdee. Priveliștea care se vedea pe geamuri 
dezvăluia cocotieri, o piscină sclipitoare și râul. Voiam să mă 
așez și să rămân acolo pentru totdeauna. 

Avea aer condiţionat. Acea răcoare extravagantă, care-ţi dă 
fiori, tipic norvegiană. Nu-mi pasă de karma - ia-mi sufletul. 
Măcar 30 de secunde în locul ăsta. 

Jax s-a dus ţintă la recepţie cu un elan nonșalant, de parcă în 
locul acesta tipe afro-americane dădeau buzna tot timpul pe 
motociclete de 500 cm’. Le-a zâmbit generos, le-a turuit câteva 
cuvinte și s-a întors cu o cheie. 

— Vino cu mine, mi-a zis. 

De undeva, se auzea muzică de pian. Mă așteptam ca în orice 
moment să-i văd pe Yul Brynner și Deborah Kerr coborând 
scările și pornind un vals. 

— Și închide gura, mi-a zis. 

La etaj, am intrat într-o cameră care dădea spre râu. Fiecare 
centimetru al încăperii era la fel de opulent ca și holul de la 
intrare, mătase aurită și lemn de tec strălucitor. Orhidee albe se 
revărsau din pereţi. In barul de lângă ușă stăteau aliniate 
whisky-uri scumpe. Pe măsuţa de cafea erau un bol mare cu 
fructe tropicale, o sticlă de vin și un bilet de bun venit din partea 
patronului. Și eu care credeam că hotelurile îţi pun la dispoziţie 
doar automate cu dulciuri alterate. 

Jax și-a dat jos jacheta din piele. Purta un maiou negru strâns 
pe corp, iar umerii ei păreau încă nervoși după căderea pe 
asfalt. 

— Ai șaizeci de secunde să-mi explici ce căutai în cutia cu 
cheie roșie din arhiva de muzică din L.A. 

— De ce m-ai trosnit cu lovitura aia de karate? 

Mi-am dus mâna la coaste. 

— Știai că sunt eu. 

A scos două sticle de apă din minibar și mi-a aruncat una mie. 

— Cincizeci de secunde. Apoi o să încep să te snopesc în 
bătaie. 

— La naiba, în niciun caz. Trebuie să prind un avion spre 
Singapore. Am mai puţin de zece ore să prind următorul flash 
drive. Dar tu știi deja asta. 

— Informația din dosarul ăla nu-ţi era destinată ţie. Tu nu ești 
implicată. 

— Nu sunt implicată? 

Și-a dus sticla cu apă la buze, a băut cu sete vorace câteva 
înghiţituri, apoi s-a șters la gură cu dosul palmei. 

— Să-ţi dau un sfat legat de Bangkok. Păzește-ţi fundul. Nu... 

— Nu bea apă. Am înțeles asta. 

Nu avea nicio idee ce se întâmplă, mi-am dat seama. Nu știa 
nimic. 

Mi-am dus mâna la frunte. Trebuia să-i spun. Totul. 

— Jax... 

Să-i spun totul. 

— Tata a fost răpit de Sangeri. Vor drept răscumpărare 
dosarul Riverbend. 

Ca și cum aș fi apăsat un buton, s-a oprit brusc. Până și 
respirația părea să i se fi oprit. 

— Ea e pe urmele tale. 

Și-a retras privirea. 

— Cum ai făcut rost de adresa arhivei de muzică? 

— Tim. 

Deodată, a început să se uite la mine cu suspiciune. 

— Tim nu știe de arhivă. 

Oh, Doamne. Au început să-mi apară broboane de transpiraţie 
pe brațe. Hai să-i spun. 

— Tim a descifrat indiciile care m-au condus spre adresa asta. 
Chestia cu R&B. El e cel care a descoperit cheia roșie. 

— E puţin probabil. 

Spune-i mai departe. 

— El crede că și tu ai fost răpită. Nu i-ai răspuns la mesaje. A 
venit la mine încercând să te găsească. 

Și-a ferit privirea și părea să cântărească ce-i spuneam. Avea 
o expresie opacă. 

— Tot nu se leagă. Cum de ești aici dacă... 

M-a ochit brusc. 

— Ce s-a întâmplat cu el? 

Mi s-a pus un nod în gât de teamă. 

— A fost împușcat. 

A tras aer în piept de două ori și a încremenit de-ai fi zis că s- 
a transformat în piatră. Razele de soare îi desenau conturul 
ochilor. 

— E mort? a întrebat. 

— Era viu când am plecat eu din L.A. 

În ciuda tuturor eforturilor mele, vocea mi s-a frânt. Mi-a 
susținut privirea un timp, după care a închis ochii și și-a lăsat 
capul pe spate. Trăsăturile ei nu trădau nimic, dar pieptul i s-a 
prăbușit. Mă simţeam sfâșiată. 

— Jax. 

l-am atins brațul. 

— A fost lovit de un singur glonţ în partea laterală. A reușit să 
sune pe cineva să vină să-l ajute. El... 

M-a înșfăcat de încheietură. 

— L-ai lăsat baltă? 

Pentru prima oară în viaţă, mi-a fost cel mai greu să pronunţ 
„da”. 

Mi-a înfipt unghiile în carne. 

— Singur? 

— Tim mi-a spus că trebuie să fac rost de dosar. Mi-a zis că, 
dacă dau greș, n-o să vă mai vedem nici pe tine și nici pe tata 
vreodată. 

Mă stăpâneam să mă eliberez din prinsoarea ei. 

— Mă înţelegi? A insistat - pentru tine. Așa că ajută-mă să 
ajung la Singapore. Nu mai avem timp. 

— Nu. Ce nu poţi să faci vreodată e să dai pe mâna celor din 
familia Sanger dosarul. 

— Ce? 

Începeam să văd stele verzi deja. 

— De ce? Ce dracu' e în dosarul ăla, sângele lui Cristos? 

— Aici nu e vorba de răscumpărarea tatălui tău. E vorba de 
pedepsirea lui și a mea de către Rio. 

— Jax, îl are pe tata deja. L-a împușcat pe soţul tău. lar eu 
sunt căutată de poliţie. Ce mai ai de pierdut? 

Mi-a dat drumul și a ridicat mâinile. 

— Taci din gură. Lasă-mă să mă gândesc. 

Și-a strâns pumnii și a început să mărșăluiască prin cameră. 
Dacă încerca să nu pară afectată de vestea legată de 
împușcarea lui Tim, nu-i ieșea. 

— Trebuie să  modificăm dosarul. Dacă ștergem unele 
informaţii și schimbăm unele fragmente să o inducem în eroare 
pe Rio, o să meargă. 

— Să ne facem de cap cu dosarul? Las-o moartă. Nu-mi pasă 
de planurile tale. Eu îl vreau pe tata înapoi. 

Ea continua să umble în sus și-n jos. M-am uitat la ceas. 

— La naiba, tata nu mai are timp să aștepte după mine să 
alerg în toată Asia și să vânez chestiile astea ca pe niște ouă de 
Paște. Mai are patruzeci și una de ore. 

Ea s-a oprit să asimileze ce am zis. 

— Atunci trebuie să faci ce-ţi zic eu. Te duci unde zic eu și faci 
exact ce-ţi spun. Altfel, o să mă asigur să nu faci rost în veci de 
flash drive. Ai înțeles? 

— Da. 

— O să fie al naibii de greu. Trebuie să dai ce-ai mai bun în 
tine. 

Arăta de parcă era pe punctul de a exploda. Mă privea 
provocator. 

— Jax, am condus cu soţul tău în mașină, sângerând, după un 
schimb de focuri. Am făcut rost de flash drive, am fugit de 

Poliţia din L.A., am zburat jumătate de glob și am scăpat de 
Copiii Porumbului la râu. Am reușit să te dobor până și pe tine. 
Și am avut curajul să-ţi spun despre Tim, i-am zis. Dă-i bice. 

Mi-a susținut privirea. Am făcut un pas spre ea. 

— Dar dă-i bice acum. Nu ne permitem să pierdem încă o 
secundă. 

Încet, aproape imperceptibil, a dat din cap. 

— Deci ai de gând să mă duci în Singapore? am zis. 

— Nu. 

A desfăcut fermoarul unui buzunar de la jachetă, a scos un 
flash drive și l-a ridicat în dreptul ochilor. 

— Asta e. 

e 

Neoane, bere, paiete și ardei iuți: Bangkok-ul după lăsarea 
serii. Jax și cu mine treceam în pas grăbit de turiști și petrecăreţi 
pe o stradă de lângă piaţa de noapte Pat Pong, invadată de 
panouri publicitare cu lumini intermitente care făceau reclame 
la orice, de la saronguri la smaralde și show-uri lesbi. Muzica 
bubuia și sporovăială amestecată din toate limbile tăbăra peste 
mine. Sub sigla din neon albastru ţipător a unui club de noapte, 
pielea arămie a lui Jax a căpătat luciul pielii de rechin. Niciodată 
până atunci nu-și arătase vârsta, în niciuna dintre zilele celor 
patruzeci și cinci de ani pe care-i avea. 

Nu scotea o vorbă. De când plecaserăm din hotel, parcă 
intrase într-o transă. Îmi dădeam seama că trăirea ei meditativă 
nu avea nicio legătură cu starea zen, ci mai degrabă cu 
răzbunarea - că nu se rezolvă nimic printr-o viziune pașnică, ci 
cu gloanţele. 

A făcut colțul și m-am dus după ea pe o alee. Mirosuri de 
mâncare atârnau greu în aer și râsete răzbăteau de la ferestrele 
bucătăriilor. Un miros greţos a ajuns la mine. 

— Ce-i putoarea asta? am zis. 

— Lipici. 

În intrândurile dintre clădiri, am zărit bărbaţi la lumina 
becurilor cu unelte în mână. Ea îi privea indiferentă. 

— Lipesc etichete pe poșetele Gucci pe care le contrafac. Nu- 
ți face griji, ce îţi cumpăr eu e de o calitate mult mai bună. 

l-am aruncat o privire. 

— Și la ce te referi? 

— La noul tău pașaport. 

Nu mai puteam să spun că mă surprindea. Să-ţi faci fotografii 
pentru pașaport era un fleac. Îmi construiam noua identitate. 

Acolo, în piaţă, am făcut cumpărături. In patruzeci și cinci de 
minute, Jax a reușit nu numai să-mi cumpere haine noi, dar să- 
mi ia și mărimile pentru noua garderobă. Mulțumită unei 
croitorese agitate, acum îmi cunosc toate dimensiunile de sus 
până jos. Apoi Jax m-a dus la coafor. In cincizeci și unu de 
minute: vopsit, tuns, masaj la cap, spumă de păr, uscat, iar 
acum aveam o culoare brunet-ciocolatie. Punk rock-ul n-a murit. 
E la mine în păr. La Specworld, mi-am făcut rost de niște lentile 
de contact de altă culoare și niște ochelari Eurotrash. Dintr-o 
farmacie mi-a luat, la reducere, machiaj. Jax mi l-a aplicat pe 
faţă. 

Uitându-mă atent la fotografia din pașaport în luminile de pe 
alee, am tras o concluzie: creionul dermatograf și oboseala îmi 
dădeau niște ochi gotici. 

— O să meargă? 

— Cu atitudinea corectă, da. Un sistem de securitate sofisticat 
poate să te descopere după tonalitatea vocii sau stilul de mers. 
Dar înfățișarea e perfectă. 

M-a condus pe alee spre un bulevard larg. 

— Cheia e să-ţi înveţi pe de rost istoria personală. O să fie 
simplu, dar trebuie să ai sânge rece. 

A pășit pe bordură, privind traficul aglomerat și căutând un 
taxi. 

— Jax, e timpul să începi să vorbești. Sunt lucruri pe care 
trebuie să le știu. 

— Nu trebuie să le știi. Vrei să le știi. 

— De ce ai spus că Tim și tata se urăsc? 

— Vrei să le știi. 

— E din cauză că tata a fost implicat în operaţiunea care l-a 
determinat pe Hank Sanger să te împuște? 

— Vrei să le știi. 

— Când te culcai cu Sanger, știai că e însurat cu Rio? 

— Erau în concubinaj. 

A fluierat după un taxi. 

— Urcă. 

Am sărit înăuntru și am așteptat să închidă ea ușa. 

— De ce ai spus că Riverbend e despre copii pierduţi? 

S-a aplecat spre șofer și i-a dat o adresă. Am pornit în trafic. 

— Ce legătură au copiii pierduţi cu dorinţa de răzbunare a lui 
Rio Sanger? am zis eu. 

— Eu și cu tatăl tău am răpit câteva dintre fetele lui Rio, le-am 
dus la poliţie și le-am trimis acasă. Ea a văzut-o ca pe un furt. 

— Asta nu e suficient să stârnească o vendetă. 

— Hai să-ţi spun despre Rio, a zis ea. Tată american, mamă 
din Asia de Est. A crescut în Bangkok, s-a apucat de furat în 
adolescenţă, l-a întâlnit pe Hank, a avut un copil la optsprezece 
ani, pe mult iubitul ei Christian. 

Privea orașul care rămânea în urma noastră. 

— S-a folosit de un amant să plece din Asia. Alţi bărbaţi au 
dus-o în Europa și în Americi. Îi trata ca pe niște bilete de avion. 
Dar întotdeauna se întorcea la Hank. L-a urmat și așa a ajuns să 
conducă un club în Medellin. Și apoi a venit aici din nou. 

— L-am văzut pe Hank când a tras în tine. 

— M-am întors cu spatele. Niciodată să nu faci asta. 

Am tăcut pe moment. 

— Ce voiai să-i spui lui Hank despre Christian? Ce era în 
neregulă cu el? 

— Încercam să-mi salvez pielea. Aș fi zis orice. 

— Ce ai de gând să schimbi în dosarul Riverbend? 

— Cum merge cu scrisul? 

Am simţit pe loc cum mă strânge pielea capului. 

— N-am să-ţi scriu memoriile. Niciodată. 

— Nu, romanul tău. Se întoarce gagica de gherilă în volumul 
ăsta? 

— De ce ai plecat din Agenţie, Jax? 

— Rowan Larkin, îmi place de ea. Mi-ar plăcea și mie să omor 
prin telekinezie, așa cum o face ea. Foarte mișto. 

M-am cufundat mai adânc în scaunul meu, uitându-mă pe 
geam. 

— Sintagma răspuns direct nu înseamnă nimic pentru tine, 
nu-i așa? 

— Vorbește în continuare de una singură, cred că pricepi 
ideea. 

Mi-am încrucișat braţele. 

— Știu de ce tot apari în viața mea. Nu e pentru că ai lucrat 
cu tata. E pentru că nu ai prieteni. 

Și-a încordat buzele. A lătrat ceva la șofer. El a tras pe 
dreapta. 

A plătit, a sărit din mașină și a luat-o în pas grăbit pe o stradă 
cu magazine de haine elegante. Am prins-o din urmă. Mergea cu 
bărbia în aer. 

— Agenţia. Salariu mediocru, mâncare proastă. Politici de 
birou, rapoarte scumpe, teste antidrog surpriză. 

Pâlcuri de cumpărători se plimbau încet, flecărind și râzând, 
legănându-și plasele cu cumpărături. În vitrinele magazinelor 
strălucea mătase roșie și albastră. 

— Munca pe teren era mai plăcută. Călătorii exotice și arme 
de foarte bună calitate. Era grozav să ţi-o tragi pentru SUA, să 
dobori regi ai drogurilor sau vreun commandante recalcitrant 
prin puterea pozitivă a futaiului. Dar, când am plecat eu, 
jumătate dintre analiștii din Langley aveau mai multe contacte 
la New York Times decât în Peshawar. 

S-a uitat atent în vitrinele magazinelor. 

— Planeta mustește de târâturi. La Langley eram doar una 
care dădea din cap la mesele de conferințe. Pe cont propriu, 
sunt o combustie spontană. Nu-ţi place să ai puterea? Du-te 
acasă și citește Noam Chomsky și trăncănește online despre 
asta. 

— Doamne, și eu care credeam că Jesse e cinic. 

— Eu chiar sunt nenorocita aia care credeai că sunt. 

A împins ușa unui magazin și m-a invitat înăuntru. Am simţit 
un fior care n-avea de-a face cu aerul condiţionat. 

M-am uitat în jur. Nu era un butic cu haine, ci ceva ce semăna 
mai degrabă cu o galerie de sculptură. Sub luminile ca de alcov, 
stăteam înconjurate de fosile. 

Bucăţi de gresie atârnau pe pereţi, învăluite de ferigi 
preistorice și schelete minuscule de șopârle. Într-o vitrină 
așezată pe piedestal, zăceau colții unui mamut lânos. Pe un 
perete din lemn de mahon, la capătul magazinului, se afla un 
logo care afișa discret Vindem oase de dinozauri din Mezozoic. 

Galeria era tihnită, sobră și, în afara noastră, nu mai era 
nimeni. M-am dus spre un obiect lăcuit de pe un piedestal din 
vitrină și m-am apropiat să-l examinez din faţă. Era craniul unui 
tigru cu dinţi-sabie. Era sublim. 

— Incredibil. 

— Bucură-te că-i mort. 

O voce masculină s-a auzit deodată, cu ecou, de nicăieri. 

— Pot să vă ajut? 

Jax a răspuns fără să se uite. 

— Sunt interesată de lumea pe care am lăsat-o în urma 
noastră. Asta pare să fie locul ăsta. 

Vocea a răspuns meditativ. 

— Ramașiţe ale unor timpuri și locuri mai simple? Aţi văzut 
specimenul de compsognathus de pe perete? 

— Ar trebui să-mi vând sufletul ca să am bani de așa ceva. Ce 
altceva mai aveți? a zis Jax. 

— Cât timp aveţi la dispoziţie? 

— Nu prea mult. Plec cu trenul de la miezul nopţii. 

l-am aruncat o privire, mirată de faptul că spionii foloseau 
jocurile astea de parole. 

— O clipă, a zis vocea. 

Jax stătea calmă printre toți prădătorii. l-am murmurat în 
ureche: 

— Midnight Train to Georgia? Dacă CIA-ul a rămas blocat în 
anii '70, e mai rău decât am crezut. 

Peretele din mahon din capătul magazinului a început să se 
miște. In tăcere, a pivotat, rotindu-se la nouăzeci de grade ca să 
scoată la iveală o altă încăpere în spate - măruntaiele erei 
mezozoice erau pe jumătate birou, pe jumătate laborator 
paleontologic. 

Un bărbat, care stătuse în tot timpul acesta în spatele biroului 
și ne urmărea atent pe un televizor cu circuit închis, a ieșit de 
după masă. Era destul de înalt pentru un thailandez, peste un 
metru șaptezeci, cu un cap chel și lucios. l-a aruncat lui Jax un 
zâmbet familiar. Ea a făcut gestul de rugăciune wai, iar el i-a 
răspuns întocmai. Apoi i-a luat mâna și a sărutat-o pe ambii 
obraji în stil european. 

— Ce încântare din partea ta să-mi întrerupi seara, i-a zis. 

— Sunt în grabă, Pete. 

— Și nu ţi-ai pierdut nici șarmul, văd. 

S-a întors și mi-a întins mâna. 

Pete Kongsangchai. 

Jax a dat din cap spre mine. 

— Ea e Kit. 

Chiar așa mă chema, Kathleen era primul prenume, dar, 
auzindu-l, m-a trecut subit un fior de spaimă. O singură 
persoană din lumea asta îmi spunea Kit, și aceea era tata. 

— Ce ai nevoie? a întrebat-o el. 

— Mai ai privilegii de administrator pe serverul Lawrence 
Livermore? 

l-am aruncat o căutătură tăioasă. El n-a răspuns. In schimb, a 
luat-o înainte să ne conducă în camera secretă și peretele s-a 
închis în urma noastră cu un șuierat stins. 

— Pete? Am nevoie să le accesez arhivele să iau o cheie de 
criptare Tip Unu, i-a zis. 

S-a arătat necăjit. 

— Altceva? Poate codul de lansare a unei bombe nucleare? 

— Nu ţi-aș cere dacă n-ar fi necesar. 

Figura i s-a mai înmuiat. 

— Jakarta, ce-ai făcut? 

— E dincolo de mine treaba asta. Este... 

Stăpânirea ei de sine atât de rigidă părea să se clintească o 
clipă. Era vorba de Tim. A așteptat ca el să spună ceva, dar n-a 
întrebat mai multe. 

— Și da, mai am nevoie de ceva. Un pașaport american. 

El a scuturat din cap. 

— M-am retras din afacerea asta. 

— Carnet de conducere, carduri de credit, de asemenea. 

— Nu. Afacerile mele nu mai gravitează în jurul simulării 
autenticităţii. Acum am de-a face doar cu obiecte autentice. 

Ea i-a întins noile mele fotografii de pașaport și o bucată de 
hârtie pe care scrisese ceva la hotel. 

— Ai nevoie de astea. 

El a refuzat să le ia. Ea l-a apucat de încheietură. 

— E fiica lui Phil. 

S-a întors către mine cu o lumină nouă și cruntă în priviri. A 
luat pozele și hârtia. 

— Călătorește mult? 

— În Europa, cel mai mult. E aventuroasă, dar pașnică. 

— Vârsta? 

— Treizeci și patru, am zis. 

S-a uitat cercetător la mine. 

— Îţi dau douăzeci și nouă. A examinat hârtia. O să-mi ia... 

— Jumătate de oră, a zis Jax. 

El și-a lăsat capul într-o parte. 

— Dragă, de când ai tu simţul umorului? 

— Nu am. 

— O oră. Și o să coste două sute. 

Jax s-a uitat la mine. 

— Plătește-l. 

Am găsit suma de baht la fundul rucsacului, socotind în cap. 
Chiar așa, bulversată de schimbarea fusului orar cum eram, am 
calculat că însemna în jur de cincizeci de dolari. Orașul ăsta era 
chilipir curat. Poate c-ar fi trebuit să mă duc înapoi la 
falsificatorii ăia și să-mi fac cumpărăturile. Să iau și un televizor 
cu plasmă. Jax și-a pus mâna pe mâna mea. 

— Două sute de dolari. 

Prea obosită să mă simt proastă, am găsit teancul pe care mi 
l-a dat Tim și am scos câteva bancnote. 

Pete s-a întors, dar Jax l-a oprit. 

— E extrem de important. Nu știu cum să subliniez asta. 

Ochii lui cu privirea înfierbântată s-au mai potolit. 

— Înţeleg. 

A strigat: 

— Daw. Am nevoie de tine. 

La masa de birou din capătul încăperii, o femeie a dat lao 
parte o lupă imensă și s-a ridicat din spatele unui os uriaș de 
creatură din cretacic. Era îmbrăcată într-o rochie neagră pe gât, 
elegantă ca orice manechin din Manhattan. 

Jax a salutat-o cu un wai. 

— Sawadtee, Daw. 

Femeia a plutit spre noi. Pete i-a întins fotografiile. 

— Jakarta. Kit. Doriţi ceai? a zis ea. 

— Vine la pachet cu puţină simpatie? a zis Jax. 

— Vine cu o nouă viaţă. 

19. 


Ceainicul era gol. La fel ca holurile de pad thai pe care Pete le 
adusese pentru noi. Daw a coborât scara din spatele atelierului 
și i-a întins lui Jax un pașaport american, un carnet de 
conducere californian și două carduri. Jax a luat pașaportul și l-a 
pus sub lupa gigantică de la masa lui Daw. A tras lampa de 
birou deasupra și l-a examinat. 

— Copertă nouă, frumos îndoită în câteva locuri. Fotografiile 
arată bine. 

M-am dus și eu acolo, am aruncat o privire și am pufnit pe 
nări. 

— Kathleen Rowan Larkin. Chiar nu credeai că o să fiu în stare 
să rețin un nume nou pe de-a-ntregul? 

— Simplificăm lucrurile. Nimeni n-o să ghicească vreodată că 
e numele personajului tău. 

— De asta e atât de insultător. 

— Ideea e, așa cum o să-ţi spună și Daw și Pete, ca pașaportul 
ăsta să păcălească și ochiul cel mai format. 

Daw a spus: 

— Nici cei de la Imigraţii n-o să-și dea seama. 

Jax l-a dus sub lupă. 

— Holograma e excelentă. Și cerneala. Metoda de printare? 

— Perfectă, a zis Daw. O placă pentru fiecare culoare folosită. 

— Watermark? 

— Simulat, dar vizibil la ultraviolete. 

— Frumos curcubeu. Excelent. 

Satisfăcută, a dat din cap spre ea și s-a întors către Pete. 

— Ai cheia? 

El se uita atent la ecranul computerului. 

— Am algoritmul și marcajul temporal. 

— Bine. 

A scos o dischetă și i-a dat-o. Daw mi-a înmânat carnetul de 
conducere. 

Am zâmbit. 

— Mulţumesc că ai dat timpul înapoi. 

Ridicându-și privirea, Pete a zis: 

— Cu plăcere, dragă. 

Jax a spus: 

— Spune-i despre întâlnirea cu gorilele lui Rio de azi. 

— Da. 

l-am descris monștrii: niște copile de doisprezece ani, cu 
privire de fauni, slabe ca niște ogari și cu ochi îngrozitori. 

— Diminuendos? a zis Pete. 

— Cum a făcut asta Rio? a întrebat Jax. 

El și-a trecut mâna peste capul pleșuv. 

— Probabil le-a indus hipopituitarism în copilărie. A stopat 
hormonul creșterii ca să le împiedice dezvoltarea și maturizarea 
fizică. 

— Cum a făcut asta? 

— Droguri, operaţii... 

O undă de suferinţă i-a apărut pe faţă. 

— Jakarta, hormonul de creștere e vital. Poate schimba vieţile 
copiilor cu probleme congenitale de creștere. Și când mă 
gândesc că Rio îl oprește intenţionat... 

Când mi-am dat seama la ce se refereau, m-au luat ametelile. 

— inseamnă că fiinţele astea au lucrat pentru Rio Sanger timp 
de mai bine de un deceniu. 

M-am uitat la Jax, amintindu-mi avertismentul ei din clipul din 
dosarul Riverbend: Rio încă avea fetele alea. 

Jax s-a uitat scurt la mine. 

— Ti-am spus să ai grijă. 

Pete ne privea acum într-o lumină nouă, nu mai era interesat 
doar de comerţ sau treburi de spioni. 

— Orice faceţi ca s-o opriţi, sper că am putut să vă ajut. 

Daw s-a apropiat. 

— Sper să se rezolve. Și că Tim o să fie cu tine data viitoare 
când ne vedem. 

— Și eu, a zis Jax. 

e 

Christian se plimba în sus și în jos pe balcon. În vale, Los 
Angeles-ul era un ocean care pulsa de lumini. Era cea mai 
frumoasă parte a nopţii, înainte de răsărit, după sex, când urma 
să primească banii, numai că nu putea sta locului. În cele din 
urmă, Eden a ieșit cu telefonul în mână. 

— Shiver a răscolit toată camera lui Delaney la pensiune. Fără 
noroc. 

— Nimic? Futu-i. 

Îi era frig. Își freca mâinile să se încălzească. 

Eden se mișca de parcă avea o criză de rinichi. Individul care- 
și serbase aniversarea de patruzeci de ani o lovise energic, de 
câteva ori, cu bastonul de poliţist. 

— Nu-ţi face griji. Ea și cu Bliss o să-i dea de urmă, a zis. 

El a făcut câţiva pași pe lângă ea. 

— Cum? E Bangkok. 

— Au ele resursele lor. 

A zis-o rar și apăsat, de parcă vorbea cu un copil. Pieptul îl 
strângea dintr-odată, acea strânsoare bruscă. Din nou, avea 
senzaţia că Eden se uita la el ca la un om slab. Curva asta, cu 
trupul ei chircit și uitat în adolescenţă, îl trata tot mai des ca pe 
un căcat de animal. 

Din casă, veneau pocnituri de tocuri. Rio a venit pe balcon. 

— Care-i situația? 

El și-a dat părul pe spate. 

— Eliberăm camera o sută nouăzeci și cinci în seara asta. 

— Bine. Și fata lui Delaney? 

— Shiver și Bliss sunt pe urmele ei, a zis el. 

Parfumul ei a umplut aerul, îmbibându-se în țesutul bluzei lui. 
Era epuizat și voia să facă un duș. Efectul drogurilor era pe 
terminate. 

Nimic nu mai mergea de la un timp, nici eritropoietina, nici 
metamfetaminele, nimic. Trebuia să stea treaz și era atât de 
sleit, de înfrigurat, iar mama lui și Eden se uitau la el de parcă 
știau ceva despre el ce el habar n-avea. 

— Ce? a zis el. 

Rio s-a încruntat și i-au apărut cute. 

— Arăţi groaznic. Du-te să te culci. 

— Nu pot să mă culc. Nu până aflăm că au pus mâna pe ea. 

Ea și-a pus palma pe fruntea lui câteva secunde și a răsuflat. 

— Fără comentarii. Cred că te îmbolnăvești. 

L-a înghiontit să intre în casă și s-a întors către Eden. 

— Ce știm? 

— Sunt doar câteva locuri unde Delaney putea să coboare din 
barcă, așa că au arătat poza ei în împrejurimi. 

El a intrat în casă. În sticla ferestrelor, putea să-și vadă foarte 
clar reflexia. 

Eden a spus: 

— Shiver a aflat că s-a petrecut o încăierare cu un motociclist. 

— Curva aia negresă din Texas? a zis Rio. 

— Cred că da. 

— Atunci poate să estimeze pe unde sunt. 

El se uita la reflexiile lor. Trebuiau să pună mâna pe Delaney. 
Nu puteau să piardă. 

Sig-ul era în dormitor. Trebuia să verifice că era încărcat și că 
mergea bine. După ce-l demontase mai devreme, își julise 
degetul remontându-l. Sângerase un sfert de oră. De data asta, 
n-avea să se taie. S-a uitat la mâinile lui. Erau reci. Trebuia să le 
dea o ocupaţie, să pună totul în ordine. 

Eden a zis: 

— Rivera e cazată la un hotel de cinci stele, mă gândesc. 

Rio a dat din cap. 

— O să aleagă un loc unde poate să se bazeze pe tactul staff- 
ului din hotel. Bun. Foarte bine, Eden. Spune-le clar că e foarte 
important. Vreau chestia aia. 

Christian vedea în fereastră reflexia lui Eden, care tasta pe 
telefon. Rio și-a pus mâna pe ceafa ei și s-a aplecat la ureche: 

— Spune-le să se grăbească. 

e 

Jax a descuiat ușa și a intrat în apartamentul din Shangri-La. 

— Ah. Bine. 

Eu m-am tras uimită, crezând că am dat peste atelierul lui 
Moş Crăciun. Sosise noua mea garderobă. Sacoșe de 
cumpărături zăceau pe masa de cafea, pline de bluze verzi, aurii 
şi albastru electric, un costum negru mulat, un sveter negru din 
cașmir și pantaloni din lână. Pantofi, curele, cercei, coliere. Era o 
diferență ca de la cer la pământ între lucrurile astea și tricoul și 
jeanșii pe care-i purtam. 

— Kit Larkin este cu zece clase peste mine. Mai ales lenjeria 
ei intimă. Și toată dantelăria neagră merge de minune cu 
machiajul meu gotic. 

Jax a aprins laptopul care-i fusese livrat. 

— Kit Larkin e într-o perioadă de pauză de la jobul ei la 
agenţia de publicitate din San Francisco. li place să atragă 
atenţia și călătorește în jurul lumii. 

— Da, Japonia, Italia și Spania în ultimele șase luni, conform 
pașaportului. 

M-am uitat la ceas. 

— Și chiar acum vrea să o ia din loc. 

S-a uitat la mine din colţul ochiului. 

— Calmează-te. Mai ai cinci ore conform cronometrului de pe 
computer ca să descarci flash drive-ul din Singapore. O să-l 
decriptez și-o să-l modific mult mai repede. 

— Tata s-ar putea să nu mai aibă nici aer, nici apă. Nu vreau 
să aștept cinci ore. 

M-am frecat la ochi. 

— De ce a trebuit să-ți protejezi în halul ăsta dosarul și să mă 
obligi să alerg și să-l vânez? 

— Pentru siguranţă. Dacă persoana potrivită voia să pună 
mâna pe dosar, trebuia să fie foarte hotărâtă s-o facă. Dacă 
persoana greșită ar fi pe urmele lui, aș putea s-o scurtcircuitez. 
Faptul că l-am fragmentat îmi dă timp să recuperez informaţiile 
sau să pun la cale o ambuscadă. Știu parcursul, unde ar trebui 
să fie persoana respectivă și când. 

— Da, cineva ca mine. 

M-a văzut că mă uitam din nou la ceas. 

— E opt seara. Plecăm de aici la nouă. Și-a așezat computerul 
lângă al meu pe masă. Hotelul ăsta nu e sigur. Pot să mă bazez 
pe discreţia angajaţilor, dar nu pentru mult timp. Acum lasă-mă 
să mă ocup de o treabă serioasă pe laptop. 

A înserat discheta pe care i-o dăduse Pete Kongsangchai. Pe 
ecranul meu a apărut deodată o poză cu spaţiul cosmic și o 
nebuloasă albastră. 

— Cum ai avut acces la serverul securizat de la Lawrence 
Livermore? am zis eu. 

— Pete a lucrat ca analist de securitate și la Sandia, și la 
Livermore. Drumurile noastre s-au întâlnit de-a lungul anilor. 

Non-răspunsul pe care mi l-a dat nu m-a liniștit. Laboratorul 
Lawrence Livermore are sub pază stocul de arme nucleare ale 
Statelor Unite. Printre jucăriile pe care le-au inventat se numără 
și racheta Polaris. 

— Ce e o cheie de criptare Tip Unu? am zis. 

— Cea mai modernă metodă de criptare. E un cod generat de 
înregistrarea de imagini statice din spaţiu. Pulsari, explozii de 
raze X din găurile negre... 

Trecea de la un program la altul, tastând sacadat. 

— Pentru a le decripta, ai nevoie de algoritmul și marcajul 
temporal pentru momentul când sateliții noștri au captat 
zgomotul. 

— ET, sună acasă. 

A lovit o tastă cu unghia ei vopsită. 

— Cine zice că cercetările pentru descoperirea inteligenţei 
extraterestre n-au dat roade? 

— Spune-mi că ai de gând să oprești cronometrul ăla de pe 
flash drivere. 

— Da. 

— Bine. 

— Tocmai am descărcat cheia de decriptare pe computerul 
tău. Acum... 

A introdus flash drive-ul din Singapore în computerul meu. 

— O să decriptez flash-drive-ul, şterg unele informaţii de pe el 
și le editez pe celelalte. Apoi o să descarc dosarul Riverbend 
revizuit pe un disc pe care i-l poţi da lui Rio. 

— Excelent. 

A deschis un cadru dintr-un clip pe computer. Era o imagine a 
bordelului lui Rio, cu cele două fete care-i mulţumeau clientului 
în dimineaţa următoare. A făcut zoom pe fețele lor. 

— Astea sunt Copiii Porumbului? 

— Doamne sfinte. 

Fetiţa asiatică era cea care sărise pe mine la Wat Po. Lângă 
ea era blonda care-l atacase pe Tim în Los Angeles. In anii ce 
trecuseră, structura fețelor abia dacă li se schimbase. Doar ochii 
și uzura trupurilor le dădeau de gol. 

— De ce le-a oprit Rio creșterea în mod deliberat? am 
întrebat. 

Nu eram doar îngrozită, ci și uimită. 

— N-ar fi mai ieftin dacă le-ar da afară și le-ar înlocui cu fete 
cu adevărat tinere? 

Și-a ridicat ochii. 

— E cel mai crud lucru pe care l-am auzit din gura ta. 

M-a copleșit rușinea, dar mi-a trecut. 

— Cunoaște-ţi dușmanul, Jax. 

— Presupun că aceste creaturi au dezvoltat simţuri pe care 
adolescentele adevărate nu le au. Și sunt valoroase. Nu doar 
pentru dormitor. 

Mi-am trecut privirea peste fețele lor. 

— Închide-o. 

A închis-o. Neatinsă de emoție ca o stană de piatră, s-a 
reapucat să tasteze. 

Eu continuam să mă uit pe ecran. 

— În clipul tău, ziceai că sunt trei. 

— Da. Rio le ţinea aproape, le lua peste tot cu ea. Toate 
aveau nume de curve. Una era Bliss. Thailandeza... 

Continua să tasteze. 

— Cred că era Shiver. 

— Ziceai să am grijă că sunt trei. Unde e a treia? 

Mi-am încrucișat brațele, așteptând un răspuns care n-a mai 
venit. 

— Fetiţa din clipul Riverbend, cea cocoțată în copac. Ea e? 

S-a uitat la mine. 

— Nu. 

— Cine e aia? ziceai în filmare că era una dintre cele pierdute. 

Continua să tasteze. Începea să mă obosească chestia asta. 

— Jax. Fata din copac. Care e numele ei de prostituată? 

Înainte să apuc să respir, m-am trezit că s-a ridicat de pe 
scaun și se afla chiar în fața mea. Am ridicat mâinile și am făcut 
un pas în spate, zicând: 

— Hei. 

— O vezi pe undeva pe aici? 

Avea o privire care tăia în carne vie. 

— Este una dintre vieţile pe care operaţiunea Riverbend le-a 
dat peste cap pentru totdeauna. E pierdută, ai înţeles? 

Dumnezeule, îi venea să plângă? Ce i-o fi făcut Rio fetiţei? 

O clipă, am crezut că era pe punctul ori de a-mi spune, ori de 
a-mi trosni una. Dar a clătinat din cap, și-a ridicat brațele și s-a 
dat înapoi. S-a așezat la loc și a început să lovească tastele din 
nou. Stăteam în picioare cu brațele bălăbănindu-mi-se 
neputincioase pe lângă corp. 

— Nu te mai holba, mi-a zis. 

Fără niciun chef, m-am dus agale către masuţa de cafea și mă 
uitam în gol la cadourile de Crăciun. Fie pentru că era antrenată 
să nu simtă vreo emoție, fie pentru că era incapabilă, vocea i-a 
sunat indiferentă. 

— Trebuie să dau un telefon. Du-te pe balcon și uită-te la 
peisaj. 

— Trebuie să-l sun pe Jesse. 

A arătat cu degetul către mormanul de cumpărături. 

— Ai un telefon nou. Dar nu te lungi. Poţi vorbi fără probleme, 
ești în siguranţă. Treizeci de secunde, nu mai mult. 

— Nu pot să-i fac așa ceva. 

— Atunci instalează-ţi webcam-ul și vorbește online. Webcam- 
ul e dispozitivul ăla mic. 

L-am găsit și am găsit și telefonul. Ezitând, m-am apropiat de 
birou să ajung la computerul meu. S-a oprit din tastat, dar nu și- 
a înălţat ochii. 

— Când ai de gând să-l lași pe Jesse să-ţi pună verigheta pe 
deget? a zis ea. 

— E ultima mea problemă acum. 

— Ziua de mâine nu e o garanţie. S-a lăsat pe spate. Mărită- 
te. Fă-ţi un cămin alături de bărbatul tău și fă-i copii. 

O fierbinţeală mi-a pornit din gât și mi-a cuprins tot corpul. Ea 
nu știa de copilul pe care-l pierdusem, o rană încă deschisă. 

— Ar trebui să ai o familie mare, iar treizeci și patru de ani 
însemnă că trebuie să te apuci de treabă. Nu aștepta. Momentul 
potrivit n-o să vină niciodată. 

Și-a lăsat mâinile în poală. 

— Eu am așteptat și am dat-o în bară grav de tot. 

S-a uitat la mine. 

— Ai ceva frumos în viața ta. Agaţă-te de asta cu amândouă 
mâinile și n-o lăsa să-ţi scape niciodată. 

Mi-am dat seama că mi se uscase gâtul. Avea pete pe pielea 
ei ciocolatie, încheieturile degetelor palide de atâta tensiune. 
Dacă ar fi fost altcineva, aș fi consolat-o. 

— Jax, Tim o să fie bine. 

— Nu, n-o să fie. Nu pentru mult timp, oricum. Și dacă... 

Durerea s-a ivit brusc și a dispărut la fel de brusc pe faţa ei. 

— Tim e partenerul meu. E sufletul meu. Dar nu pe el îl 
iubesc. 

Durerea i se înăsprea și devenea amărăciune. 

— Am dat-o-n bară. Să nu faci ca mine. 

A scos DVD-ul lui Pete și mi-a întins computerul meu. 

— Du-te afară. Lasă-mă să lucrez. 

Când am ieșit pe balconul de la dormitor și am închis ușa în 
spatele meu, ea stătea cu privirea pierdută în ecranul 
computerului. 

Shiver s-a îndreptat spre recepţia de la Shangri-La, iar tânăra 
din spatele biroului i-a surâs ușor și a salutat-o cu un wai 
grațios. Shiver i-a pus plicul pe birou. 

— Îi daţi, vă rog, acest plic clientei dumneavoastră, doamna 
Rivera? 

— Bineînţeles. 

Shiver zăbovea cu degetele pe plic. 

— Se poate să se fi înregistrat cu numele de familie al soțului. 
Dar e americancă, o femeie de culoare, foarte îndrăzneață. 
Angajaţii dumneavoastră sigur și-o amintesc. 

Fata a dat din cap. 

— Da, mulțumesc. O să livrăm plicul. 

— Kop khun ka, a zis Shiver. 

A ieșit în noaptea înăbușitoare de afară, unde copiii se 
bălăceau în piscină. Fusese deja la Mandarin Oriental, Marriott și 
Peninsula. Prin eliminare, trebuia să fie aproape. 

înăuntru, pe hol, Bliss stătea pe un scaun capitonat, ascultând 
muzică de cameră. Își scărpina braţul și a urmărit-o pe fata de la 
recepţie luând plicul, consultându-se cu un coleg și apoi 
chemând un băiat de serviciu. Fata a arătat în sus cu mâna și i-a 
înmânat plicul. Băiatul s-a îndreptat spre lifturi. 

e 

Pe balcon, umezeala din aer m-a învăluit. Am așezat laptopul 
pe marginea unei mese și am aprins webcam-ul. Zgomotul 
orașului se auzea în depărtare, scutere pe poduri și bărci cu 
coadă lungă pe ape. Râul era ca o arteră întunecată și sinuoasă, 
în care se reflecta lumina și care părea poleită cu aur. Muzica 
unei orchestre se înălța de undeva de jos, din sala de bal a 
hotelului. Dedesubt, copiii se împroșcau cu apă în piscină. 

Inima îmi zvâcnea în piept când am format numărul lui Jesse. 
A răspuns la primul apel. 

— Sper că tu ești, a zis el. 

— Sunt în regulă. Pornește-ţi webcam-ul, că intru online. 

— În două minute. Și dă-mi și numărul tău de telefon. Și nici 
să te gândești să te miști până nu vorbim. 

l-am dat noul număr de telefon, am închis și mi-am aprins 
computerul. Palmele îmi erau transpirate. 

In apartament, Jax se plimba în sus și-n jos între dormitor și 
sufragerie, cu telefonul la ureche. A dat drumul la televizor ca să 
acopere conversaţia și, peste umărul ei, vedeam o telenovelă 
thailandeză frenetică. Și-a întors brusc ochii în direcția mea. M- 
am răsucit să-i acord intimitate și priveam în zare către luminile 
aurii și electrizante ale orașului. 

Computerul meu a scos un clinchet și a apărut cadrul video. 
Cu toţi nervii și epuizarea pe care o simţeam, m-am trezit, în 
mod inexplicabil, zâmbind. 

Jesse stătea la masa din bucătărie, cu părul vâlvoi, clipind din 
ochi anevoios ca să se trezească. Prin ferestrele din spatele lui, 
vedeam cum se crapă de ziuă în depărtare și cum cerul albastru 
contura vârfurile munţilor. 

— Ești tot în Bangkok? a întrebat el. 

— Da, dar nu pentru mult timp. 

Și-a ajustat focalizarea camerei. Imaginea și sunetul au 
devenit brusc atât de clare, că practic puteam să aud vântul 
care se năpustea în casă, să adulmec mirosul mării, să gust 
sarea care îi rămânea întotdeauna pe piele după ce înota. 
Luminile erau slabe și desenau umbre pe faţa lui. 

— Ce ţi-ai făcut la păr? m-a întrebat. 

— Au intrat foarfecele în el. 

— Foarte Chrissie Hynde. Acum, stai locului și ascultă-mă. 

Tonul vocii era deconcertant. 

— Ai vești? De la tata? 

— Nu. Niciun cuvânt. 

Am simţit acel pumn care mă strângea de gât. 

— Atunci ce e? 

Faţa lui arăta sobră și pătrunzătoare. Voiam să îmi vâr mâinile 
prin ecran și să îl cuprind. 

— În primul rând. Am verificat numerele de telefon pe care mi 
le-ai trimis pe e-mail de pe telefonul lui Boyd Davies. Aveai 
dreptate, era murdar. Nu era cine pretindea că e. 

— Cine era? 

— Nu era de la Imigraţii sau Vamă. Conducea Agenţia Davies 
de capturare a fugarilor, din Las Vegas, Nevada. 

Shiver a forțat ușa de la camera calculatoarelor și telefoanelor 
din pivniţa hotelului, a intrat și a închis ușa în urma ei. A găsit 
router-ul prin care se conecta tot hotelul la internet. La ora asta 
târzie din noapte, numai câţiva erau online. Și-a conectat 
computerul la router. Erau șanse slabe, dar merita să încerce. 
Dacă ţintele ei erau online și comunicau nestingherite, oglinda 
portalului avea să-i arate exact ce făceau, iar pe ecranul ei 
aveau să apară ecranele lor. 

Telefonul vibra. Era Bliss. 

— Sunt aici. Camera treizeci și unu, aripa Krung Thep. 

— Am înţeles. 

— Aud pe cineva vorbind înăuntru. Verifică dacă sunt online 
sau la telefon. 

Avea noroc. Linia telefonului nu era folosită, dar portalul de 
internet arăta că cineva din cameră era online. A intrat pe 
portalul router-ului și s-a apropiat de ecran. Și mai mult noroc: 
vorbeau online. Bărbatul de pe ecran părea somnoros, dar 
foarte aprins. Părea și bun la pat, din vocea încrezătoare și 
inteligenţa din ochi. Îl urmărea. 

— Era vânător de recompense? am întrebat. 

— Boyd Davies era specializat în prinderea infractorilor fugari. 
Nu era și nu a fost niciodată agent federal. 

— Vânător de recompense. Sfinte Sisoe. 

M-am uitat în josul râului, încercând să asimilez informaţiile. 

— l-a dat de urmă tatei și l-a răpit pentru Sangeri, așa-i? 

— Așa cred și eu. Și, când s-a dovedit că Phil nu avea ce 
căutau ei, s-a gândit să facă rost de la tine. 

— Autorităţile știu? 

— Da. Bazându-se pe asta, plus o fotografie de răscumpărare 
a tatălui tău, Lily Rodriguez a deschis o anchetă pentru răpire. 

— În sfârșit. 

Era prima veste bună pe care o auzeam de când începuse 
totul. 

— Lily o să-i dea de capăt. 

— Dar pe tine nu te ajută. Ești căutată pentru crimă și fugă de 
răspundere în faţa legii. Uite ce e, am vorbit cu Drew Farelli, 
agenţii federali o să renunțe la acuzarea pentru uciderea unui 
agent federal. Numai că nimeni nu e dispus să te achite. 

Ce surpriză. Am dat din cap, căzând pe gânduri puţin. 

— Nicholas Gray nu dă înapoi, așa-i? am zis. 

— Nu, și-a scos ghearele. Crede în continuare că tu și tatăl tău 
sunteți murdari. 

S-a uitat în pământ ca și cum ceva îl împovăra. 

— Jesse, ce este? Altceva te macină pe tine. 

— Mda. 

Și-a trecut mâna peste faţă. 

— Vreau să te predai. 

În aerul toropitor al nopţii, am simţit un fior rece. Umbrele 
care îi treceau pe faţă îi dădeau o grimasă de suferinţă. 

să mă predau? 

— Nu. 

— Delaney, ăsta e momentul în care tu trebuie să stai calmă 
și sa mă asculți. 

— Nu. 

Fiorul mi-a fulgerat pielea capului. 

— Tata o să moară. 

Scuturam din cap. 

— La ce te gândești? 

— Am încercat să-ţi spun în L.A. Trebuie să distrugi dosarele și 
să te oprești. 

— Și eu am încercat să te întreb de ce? Ştii ceva ce eu nu 
știu? Ce ţi-a zis tata în mesaj? 

— Nu pot să-ți spun. 

— Nu poţi? 

— Pot doar să te implor să ai încredere în mine. Orice s-ar 
întâmpla, să știi că am un motiv foarte bun. 

Am tăcut și mă uitam la faţa lui. Normal că aveam încredere 
în el. Dar lucirea din ochii lui îmi spunea că se petrecea ceva 
mult mai rău. 

— Te rog, Ev... 

S-a încruntat. 

— Ce... se mișcă ceva în spatele tău. E cineva cu tine? 

— Jax. 

Ochii i s-au mărit. 

— La dracu’, ce caută ea acolo? 

— Mă ajută. 

A căscat gura larg. Privirea lui era fixată peste umărul meu. 

— Ce ţi-a spus? a zis el. 

— La ce te referi? Ce vrei să... 

Mă simţeam al naibii de încordată, de parcă treceam acel pod 
îngust de care îmi spusese bătrânul călugăr, și acum se clătina. 

— Blackburn, ce se întâmplă? 

S-a sprijinit în coate și își plimba degetele pe frunte, cu o 
expresie de tulburare intensă. 

— Jesse? 

— Ce face ea acum? 

— Descifrează informaţia încriptată pe care mi-a descărcat-o 
pe computer. O s-o modifice și o să scoată o anumită informaţie 
de acolo, apoi o să le-o dăm Sangerilor. 

— Ce informaţie? 

— Jesse, ce dracu' știi tu și eu nu? 

— Unde vrea Jax să te trimită după aia? 

Am ezitat. 

— Ştii tu? 

Durerea de pe figura lui s-a adâncit. 

— La naiba, Blackburn, ce e? 

— Am încercat să-ți spun cât erai în L.A. și mai devreme la 
Wat Po, dar ne tot întrerupeam. Trebuie să te oprești. Mergi la 
ambasadă și predă-te. 

— Nu. 

— Atunci... 

M-a privit cu atenţie, de parcă încerca să-și amintească 
momentul. 

— O să fii arestată. 

— Ai încredere. Am ajuns atât de departe, acum sunt cu Jax, 
pot să reușesc. 

— Nu, nu poţi. Le-am spus celor de la FBI că ești în Bangkok. 

— Pui de cățea, a zis Shiver. 

FBl-ul știa că Delaney era în Bangkok. Totul se transforma 
într-un coșmar. Și tipul de pe ecran părea să regrete, părea să 
știe c-a greșit. A sunat-o pe Bliss. 

— Ce? 

— Mișcă-te. Acum. Intră și ia informația. 

Shiver a smuls cablul din computer. 

— Lasă linia telefonului deschisă. Eu o să ascult. 

A apucat computerul și a ieșit în grabă. 

La etajul doisprezece, Bliss a înserat o cheie electronică în 
încuietoarea ușii. Aceasta s-a deschis cu un clic greoi. S-a oprit, 
a așteptat să vadă dacă auzise cineva dinăuntru. După câteva 
secunde, a deschis ușor ușa. Auzea o femeie vorbind la telefon. 

— Nu. Nu-mi pasă de protocol. Pune-mă în legătură cu Șeful. 

Bliss s-a strecurat fără zgomot. A văzut plicul pe care băiatul 
de serviciu îl vârâse pe sub ușă. S-a lipit de perete și s-a furișat 
prin holul de la intrare. Femeia de culoare se plimba în sus și-n 
jos în apartament, cu telefonul la ureche. 

— Păi, nu sunt în Londra. Nu pot să vin. 

Se uita spre fereastră, dar avea să se întoarcă în câteva 
secunde. Bliss și-a luat seringa din poșetă și a pășit înainte. 

e 

Parcă îmi explodase o grenadă în față. Mă uitam cu ochii 
căscaţi la Jesse. 

— Ce-ai făcut? 

— Trebuie să te oprești, într-un fel sau altul. Și n-am putut să 
iau legătura cu tine. Evan, îmi pare rău, dar e singura 
posibilitate de a mă asigura că ești protejată și că fac ce mi-a 
cerut tatăl tău. 

Un fulger prin faţa ochilor, febră, senzaţia de dezintegrare. 
Viaţa mea, credința mea. Noaptea, dincolo de șocul exploziv, 
părea ca un cărbune puturos. La naiba, mă culcasem cu omul 
acela, îi dăruisem dragostea mea, loialitatea mea, încrederea 
mea. Purtam inelul de logodnă, jurămintele lui... 

— Nemernicule. 

— Nu mă aștept să fii de acord cu mine sau să faci... 

— Pervers nenorocit. 

— ... dar trebuie să fii calmă. Exact asta vrea tatăl tău să fac 
și... 

— Nemernicule. Blackburn - cutră ordinară. Ştii ce înseamnă 
asta pentru tata? 

— Nu poţi să dai familiei Sanger informaţia. 

— Jax este... 

— Nu contează că Jax e cu tine. 

— Pe dracu’ nu contează. Jesse, habar n-ai ce-ai făcut. Jax o 
să rezolve asta. 

— Nu. Delaney, tatăl tău mi-a spus, în termeni cât se poate de 
clari, că și Jax este în pericol. Ştia că ea o să se implice. Nu vrea 
ca ea să umble cu dosarul. Crede că asta o s-o omoare. 

— S-o omoare? Cred că e un risc pe care știe că și-l asumă. 

Dar de ce era tata atât de îndârjit? Securitate națională? După 
tot gunoiul pe care trebuise să-l îndure, se agăța în continuare 
de simțul loialității și al îndatoririi? 

Spre deosebire de nenorocitul de logodnic al meu. Am 
încleștat pumnul. Dacă aș fi putut, l-aș fi lovit în față prin ecran 
și l-aș fi doborât. 

— Jesse. Tâmpitule, cretinule. Ce ţi-a zis tata? Trebuie să știu. 
Totul. Acum. 

Dintr-odată, nu se mai uita la mine. Se uita încruntat peste 
umărul meu. 

— Ev, ceva nu e în regulă. 

— Ce? 

— În cameră. 

O bubuitură puternică s-a auzit din spate. M-am întors și m- 
am uitat peste umăr. Deodată, nu mai aveam aer în plămâni. 

Poc, din nou, au lovit fereastra. Am sărit în picioare. Jax și o 
altă femeie se luptau. Se încleștau, se loveau, se izbeau. Poc, 
atacatoarea a izbit-o pe Jax cu capul de fereastră. Geamul s-a 
crăpat. 

Pielea mi s-a zbârcit. Jax zăcea lipită de geam, sticla s-a 
bombat și s-a crăpat. Atacatoarea a apucat-o de păr și a trântit- 
o de geam din nou. Aveam pielea de găină. Fiecare nerv din 
corpul meu striga fugi. Era monstrul acela blond. Dar nu puteam 
să mă clintesc. De la balcon, numai jos puteam să ajung. 

Jax avea probleme. Și, dacă ea o pățea, eu trebuia să-i fac 
faţă blondei de una singură. Mi-am aruncat computerul pe 
scaun, am luat masa pe care îl așezasem până atunci și am 
deschis ușa glisantă. 


— Ev... 

Vorbele se uscau în gâtlejul lui Jesse. Se holba îngrozit la 
ecranul computerului. 

Imaginea s-a răsucit în diagonală și începea să se piardă. 
Webcam-ul se înclina, filmând mobila și podeaua și partea de jos 
a ușii din sticlă. 

Isuse Hristoase. 

În cameră, două persoane erau încâlcite una într-alta și se 
izbeau de fereastră. Cineva o atacase pe Jakarta Rivera... 

— Ev, poţi să... 

Imaginea se zguduia, se dezintegra în dungi, își revenea pe 
bucăţi. El a văzut-o deschizând ușa și intrând. 

e 

Shiver a luat-o la fugă pe hol. 

— Dispari din calea mea. 

Portarul și-a ridicat ochii cu o privire ursuză în timp ce ea 
fugea spre lifturi. 

— Ține liftul. 

A sărit în lift chiar înainte să se închidă ușile, înghesuindu-se 
printre taiwanezi pe jumătate beți și turiști britanici foarte 
colorat îmbrăcaţi, și a apăsat butonul doisprezece. 

Era în focuri. Știa ce văzuse pe ecran. Bliss se lupta cu Jakarta 
Rivera. Bliss nu reușise să o doboare din prima, așa că 
americanca se lupta cu ea. La naiba, Bliss - ea două oară în 
două zile când ratează. Și Delaney avea să se arunce și ea în 
bătaie. Era haos și avea să fie și mai rău. Trebuia să-i pună 
capăt. 

Liftul se ridica încet. Luminiţele se aprindeau la fiecare etaj. 
Se uita și voia să smulgă panoul, să-i linșeze pe împuţiţii ăia și 
să ajungă direct la etajul doisprezece. 

Erau prinse ca în menghină și s-au târât pe podea până pe 
balcon. Totul era stropit de sânge. 

Am răsucit masa pe deasupra capului și am izbit cu ea de 
parcă era un baros, direct în umărul blondei. A răcnit. Am ridicat 
din nou masa, dar ea, cu agilitate de tigru, i-a dat drumul lui Jax 

și s-a năpustit asupra mea cu ghearele înainte, gata să-mi 
scoată ochii. Avea dinţii încleștaţi, niște dinţi stricaţi și siniștri. 

Am întors capul și am încercat să-mi trag masa în față ca 
scut. Mi-a smuls-o din mâini și a ridicat-o deasupra capului să 
mă lovească. M-a nimerit în cap într-o parte, cu un pocnet - 
Doamne, ce tare a durut. Am văzut stele verzi. Durerea a țâșnit 
din os. 

Jax s-a bălăngănit întâi, apoi s-a îndreptat, cu picioarele 
depărtate și înfipte în pământ de parcă își căuta echilibrul. S-a 
chircit, uitându-se la blondă, ţintuind-o cu o privire de felină la 
pândă, și și-a luat avânt s-o lovească. Sângele îi curgea dintr-o 
parte a gurii și se mânjise pe obraz până la tâmple. 

Blonda a răsucit iarăși masa în aer. Mi-am ridicat braţul 
pavăză și masa mi-a izbit antebraţul, după care n-am mai simţit 
nimic. Imediat după aceea, m-am trezit cu faţa la podea și cu 
blonda peste mine. 

e 

Jesse căsca ochii speriaţi la ecranul computerului lui. 
Imaginea era în ceață, sunetul era bruiat, dar putea să 
întrezărească atacatorul, mişcarea  frenetică și parcă 
imponderabilă. Ce dracu' era chestia aia acolo în cameră cu Ev 
și Jax, o adolescentă drogată? 

Evan era pe jos. Întinsă pe burtă, cu blonda deasupra cu 
ghearele în părul ei și izbind-o cu fața de podea. Apoi blonda a 
întins mâna spre birou, a smuls un cablu și... 

Imaginea s-a pierdut din nou. 

Și-a trecut cu disperare mâinile prin păr, cu ochii lipiţi de 
ecran, gândindu-se haide, haide odată... și imaginea, cu un 
scârțâit, a apărut din nou. 

Blonda a apucat un cablu și voia să-l înfășoare în jurul gâtului 
lui Evan ca o garotă. Rahat. 

Avea un pistol Glock încărcat lângă el, inutil. Era la o distanţă 
de nouă mii de kilometri de neputinţă. A cercetat atent ecranul. 
In cameră, pe masa de cafea, era o sticlă de vin cu un bilet 
atașat. Dacă era cu sigla hotelului... A dat zoom. Shangri-La. 

A înșfăcat telefonul, cu ochii ţintă la ecran. Suna, l-a auzit pe 
Drew ridicând receptorul și nu l-a lăsat să vorbească. 

— Farelli. Trebuie să suni la FBI și trebuie să suni acum. 

Mi-am dus mâinile spre cablul din jurul gâtului meu, l-am 
apucat și mă cazneam să mă eliberez. Era o senzaţie viscerală, 
nenaturală, greșită și nu - respiram în continuare, mă 
zvârcoleam, mă prindeam cu degetele și, în tot timpul ăsta, 
unde dracu’ era Jax? 

Și iată cum, deodată, greutatea de pe mine s-a ridicat, cablul 
și-a eliberat strânsoarea și l-am smuls de la gât, m-am rostogolit 
și am văzut-o pe blondă aruncată peste noptieră. Și-a scuturat 
capul să-și revină, i-a aruncat lui Jax o căutătură ucigașă și s-a 
smucit de jos. 

Jax a apucat laptopul și a izbit-o pe blondă direct în moalele 
capului. 

S-a auzit o pocnitură hidoasă. Blonda s-a prăvălit pe podea, 
cu braţele inerte pe lângă corp. Cu umerii împovăraţi, Jax i-a 
strivit capul din nou de parcă avea în mâna o bardă. Pocnitura a 
fost de data asta mai potolită. Blonda a căzut lângă noptieră, cu 
capul în piept. Am apucat de colţul biroului și m-am ridicat în 
picioare. 

— Jax. 

A răsucit laptopul în aer de parcă se pregătea să dea o 
lovitură de baseball și a trosnit-o pe blondă peste față. Aceasta 
s-a rostogolit, cu ochii pierduţi și brațe moarte ca de păpușă. 
Sângele ţâșnea dintr-o crăpătură urâtă din capul ei. 

M-am urnit împleticindu-mă. 

— Jax, oprește-te. 

Pieptul i se ridică și cobora și a azvârlit laptopul pe pat. 
Computerul era plin de sânge și de ceva mai urât de atât. S-a 
ridicat în picioare bălăbănindu-se, cu privirea ţintă la blondă. 

— Animalule, a zis. 

A ridicat piciorul în care avea bocancul și a izbit-o în față. 
Capul blondei a zburat în lateral de parcă era de cârpă și s-a 
prăbușit. 

— Animal împutţit. 

A izbit-o cu piciorul în bărbie. Sunetul pe care l-a scos a fost 
odios. O duhoare m-a izbit în nări, intestinele blondei au cedat. 
Mi-am dus mâna la gură, încercând să nu vomit. Jax și-a retras 
piciorul din nou. 

Am Îîmpins-o. 

— Gata. 

A arătat cu degetul către ea, tremurând. 


VP - 172 


— Caut-o în buzunare. 

În niciun caz n-aveam de gând să o ating. Era moartă. 
Putoarea era îngrozitoare. Jax m-a înghiontit de umăr să mă 
duc. 

l-am dat peste mână. 

— Nu. 

Sângele lucea în părul lui Jax. Broboane de sudoare îi atârnau 
pe frunte. Umerii îi tremurau de parcă tocmai ar fi fost scoasă 
dintr-o apă rece ca gheaţa. Se uita la mine cu furie, pe jumătate 
nebună, și apoi a privit în jur pe podea, confuză. 

— Unde e acul? 

A cercetat podeaua. 

— M-a înțepat cu ceva... S-a pipăit pe spinare și și-a întins 
mâinile, uitându-se la ele cum tremurau. 

Cu grijă, mi-am ridicat brațele spre umerii ei. 

— Stai jos. 

A închis ochii și i-a ţinut strânși, și-a dus o mână la ureche și 
și-a rotit maxilarul, de parcă încerca să alunge un sunet nedorit. 

— Îmi ţiuie urechile. 

— Stai jos, te rog. 

Înainte să apuc s-o prind, a căzut ca un morman de rufe 
murdare azvârlit pe jos. 

e 

Imaginea a început iar să tremure. Jesse și-a aruncat telefonul 
și se apăsa cu degetele pe frunte, încercând să înțeleagă ce 
vedea. Blonda era pe jos, rănită, poate chiar moartă. In faţa 
patului, Jax se prăbușise pe podea. Evan era deasupra ei, 
încercând s-o întindă pe Jax și să-i fixeze capul ca să poată 
respira cum trebuie. A zâmbit neajutorat, ușurat într-un mod 
aproape ridicol. 1, 2, 3, exact cum o învățase el - căile 
respiratorii, respiraţia, circulaţia. 

Și Farelli contactase FBl-ul. Aveau să ia legătura cu poliţia 
thailandeză și cu Biroul de Securitate Diplomatică al ambasadei. 

Dincolo de fâșâitul și zgomotul de fundal, îi auzea vocea, ca 
un geamăt. 

— Jax, stai liniştită. Mă auzi? 

Jax și-a ridicat o mână și a apucat-o de braţ. Vocea îi era 
pierdută. 

— Ce? 

Evan s-a aplecat mai aproape de faţa lui Jax, de parcă încerca 
să deslușească ce spune. 

În spate, lumina s-a schimbat. Zâmbetul i-a dispărut de pe 
faţă. Deși imaginea clipului era înceţțoșată, el știa foarte bine ce 
vede: ușa camerei se deschidea. 

Cineva era pe punctul de a intra. lar Evan era de partea 
cealaltă a patului, pe jos, aplecată deasupra lui Jax. Chiar dacă 
ar fi întors capul, tot n-ar fi observat. 

— Evan! 

Țipând, și-a dat seama că e inutil. Televizorul era dat tare, 
intrusul era silențios, iar Jax gemea. Ev nu putea să-l audă. Nu 
știa. A înșfăcat telefonul, tastând cu repeziciune numărul pe 
care ea i-l dăduse. 

În fundal, o siluetă a apărut la lumină. Nu se putea abţine, s-a 
tras din faţa ecranului de parcă s-ar fi electrocutat. Era o altă 
vrăjitoare. Și se uita direct spre Evan. 

22. 


Aplecată și foarte aproape de faţa lui Jax, mă străduiam s-o 
țin pe lumea asta, conștientă și respirând. Imi venea să plâng, 
îmi venea să urlu, îmi venea s-o iau la goană. Jax asuda și 
tremura. 

— Lon... 

— Sunt aici. Stai liniștită. 

— Lon... a. 

— Londra? 

— A auzit. 

Mă ţintuia cu ochi plini de dușmănie. 

— Ea a auzit. 

— Cine? 

M-am uitat spre blondă. Era tot acolo, moartă. 

— Nu înțeleg. 

Părea să caute un loc de care să se agaţe cu privirea. 
Strângea din dinţi și m-a apucat de braţ. 

— Ea m-a auzit. La telefon. 

— Nu contează. Jax, e moartă. 

— Avea un telefon. 

Mi-am rotit privirea gândindu-mă că tipa era prea ocupată să 
ne atace ca să mai aibă timp să sune. Am auzit un zgomot, un 
sunet electronic enervant. Jax și-a dus o mână la ureche din 
nou, de parcă încerca să alunge ţârâitul din cap. 

Țârâit. M-am uitat spre balcon. Țârâitul enervant venea de la 
noul meu celular. 

M-am chinuit să mă ridic pe picioare, am dat buzna afară și |- 
am înșfăcat de pe scaun. 

— Sunt OK, Jesse, dar vai, Doamne... 

— Evan, în spatele tău. E în cameră. 

M-am întors. Thailandeza stătea în capătul cel mai îndepărtat 
al patului. 

Avea buzele întredeschise și își arăta dinţii sparţi. Se mișca 
precum lumina care se reflecta în oglindă, cotind de-a 
curmezișul apartamentului spre birou. 

Jesse mi-a zis la ureche: 

— Ev, prinde-o. 

Am zvârlit telefonul și m-am avântat înăuntru din nou. S-a dus 
să cotrobăiască prin lucrurile pe care Jax le înșirase pe birou. A 
găsit flash drive-ul din Singapore, s-a răsucit și a dat să iasă pe 
ușă. 

A apucat să pună mâna pe clanţă, s-o răsucească și să 
deschidă câţiva centimetri. M-am năpustit asupra ei, am izbit-o. 

S-a întors și dădea cu picioarele, mă zgăria, încercând să-și 
înfigă ghearele în faţa mea. Am înșfăcat-o de păr, am întors-o și 
m-am înfipt în faţa ușii. Nu puteam s-o las să plece. 

S-a dat în spate și se uita în jur. La naiba, căuta o armă - 
poate chiar acul pomenit de Jax, care de data asta nu mă mai 
putea ajuta. Și eu m-am uitat prin jur. Am pus mâna pe una 
dintre cele mai bune sticle de whisky. Am apucat sticla de gât și 
am sfărâmat-o de perete. 

Am îndreptat capătul spart spre ea. 

— Dă-mi-l înapoi. 

O aromă puternică de whisky mi-a intrat în nări și s-a 
amestecat cu putoarea fecală. Îmi venea să vomit, dar ţineam 
tare de sticla spartă. S-a răsucit și a dat buzna pe balcon. 

Computerul meu. Oh, nu - avea de gând să arunce flash 
drive-ul, poate și computerul, și avea să pună un ajutor să i le 
adune de jos. Am traversat camera. S-a repezit pe balcon și a 
trântit ușa după ea. Mi-a aruncat o ultimă privire și s-a cocoţat 
pe balustradă. 

— Isuse. 

S-a ridicat în picioare ca o gimnastă la paralele. Și a dispărut 
în noapte. 

e 

Jesse a aruncat telefonul pe masă. 

— Doamne Dumnezeule. 

A sărit. 

În imaginea neclară, a zărit-o pe Ev în faţa ușii glisante de la 
balcon. Se albise la față de stupoare. 

Ciudăţenia s-a aruncat peste balcon. 

e 

Am tras ușa glisantă și m-am năpustit pe balcon. Muzica de 
orchestră se înălța de dedesubt. Am fugit spre balustradă, cu o 
greață care-mi urca în gât. Doamne, douăsprezece etaje. Fără 

niciun obstacol în cale, îţi ia câteva secunde să aterizezi și să 
mori, dând de palmieri și sticlă și beton. 

M-am oprit brusc. 

La camera alăturată, se agăța pe balustradă, cu picioarele 
fluturându-i prin aer. Mă uitam la ea cum se căţăra cu mișcări ca 
de dansatoare până a ajuns în siguranţă. 

Mi-a aruncat o privire peste umăr, a deschis balconul și a 
dispărut. 

M-am retras în apartament, am apucat cheia și am ţâșnit 
afară pe hol. Auzind o ușă trântindu-se, am zbughit-o. 

M-am uitat pe scări în jos, spre holul opulent, cu 
douăsprezece etaje mai jos. Nici urmă de ea. Am alergat spre 
ușile din faţă. Nimic. M-am întors în hol către ieșirea care dădea 
spre malul râului. Afară, doar niște copii care se jucau în piscină 
și palmierii care se unduiau în vânt. Am rămas locului sub stele 
și în reflexia luminilor peste ape, neputincioasă, în timp ce 
orchestra cânta Shall We Dance. 

e 

Când m-am întors în cameră, putoarea de rahat și whisky m-a 
copleșit. M-am străduit să nu mă uit la blonda încovrigată. Din 
baie venea sunetul apei curgând și am găsit-o pe Jax rezemată 
de dulăpior și curăţându-și tăietura de la cap. Chiuveta din 
marmură era înroșită de sânge. 

— Stai jos, i-am zis. 

După ce i-am luat prosopul, s-a lăsat pe marginea căzii. 
Tăietura nu era adâncă, dar era plină de sânge. Adevărata 
problemă era însă la suprafaţă. 

— Shiver a dispărut? a întrebat ea. 

— Da. N-am putut s-o prind. 

Îi tineam prosopul apăsat pe tâmplă. 

A tresărit. 

— Bliss m-a atacat din spate. N-am văzut nimic. 

— Ai o contuzie. Lasă-mă să sun pe cineva. Pete și Daw? 

— Sunt bine. 

Sigur. Așa a zis și Tim chiar înainte să observ gaura făcută de 
glonţ. Țineam prosopul apăsat ca să opresc sângerarea. 

— Sunt bine. M-a ajutat sucul. Mi-a arătat două sticle goale de 
suc de portocale pe chiuvetă. Bliss mi-a înfipt un stilou cu ac. Nu 
sunt sigură, dar tremuratul și transpiraţia... cred că mi-a injectat 
insulină. Am devenit violentă. Și ăsta e un simptom. 

Pur și simplu căscam ochii la ea. Violentă? Păi, da. 

— Am băut sucul să-mi ridic nivelul de zahăr din sânge. 

S-a uitat în sus. 

— Shiver a pus mâna pe flash drive, nu-i așa? 

— Da. Ai apucat să ștergi informaţiile de pe el? 

Expresia de pe faţa ei mi-a zis totul. 

— Nu. L-am decriptat și descărcat pe laptopul tău. Dar n-am 
rescris flash drive-ul. Informaţia e intactă și am scăpat-o. Shiver 
o are. 

— Dar nu conţine tot fișierul Riverbend. E doar o parte din el. 

— Corect. Dar Shiver are partea de fișier care îi spune unde 
se află ultimul flash drive. lar dacă Rio pune mâna pe el, s-a 
terminat. 

— Unde e ultimul flash drive? 

S-a îndreptat de spate. 

— Să ieşim de aici. Curăţăm camera și o întindem. 

Se vedea clar că nu gândea limpede. 

— Putem curăța camera doar dacă-i dăm foc. 

Umerii i s-au lăsat. 

— Bine. Dar putem să fim cu un pas înaintea autorităţilor. 
Curăţă fiecare centimetru pe care l-am atins și pune semnul de 
Nu deranjati. 

— Dar când or să descopere cadavrul... 

— O să fim la cel puţin douășpe ore depărtare și vreo șapte 
mii de kilometri. 

Mi-a trântit o privire care mi-a dat fiori. 

— Verifică-ţi laptopul. Cronometrul merge înainte. 

— O, nu. 

M-am năpustit pe balcon. Pe ecran vedeam răsăritul din 
California care transformase cerul într-o flacără aurie. Jesse nu 
mai era la locul lui. 

— Blackburn, am zis. 

S-a repezit înapoi. 

— Ev. Mulţumesc, Dumnezeule. 

— Tu m-ai avertizat. Jesse, mulțumesc. 

— A sărit, am văzut-o. Ev... 

— Nu a căzut. A sărit pe balconul următor și a scăpat. 

M-am uitat în colțul ecranului. 18:49: 21 și nu se oprea. Am 
apăsat pe space bar, sperând să apară o altă fereastră pentru 

video. Nu am primit nimic. Nu știam ce aveam acum pe 
computer sau care era următoarea destinaţie. 

L-am privit pe Jesse în ochi. 

— Are flash drive-ul. Știe unde e ultima parte din dosar. N-am 
cum să mă predau. 

Era sleit, concentrat cu totul și atât de departe. 

— Îți sunt datoare că m-ai avertizat. Acum nu mai am ce vorbi 
cu tine. 

Am întrerupt webcam-ul. 

e 

El a trântit monitorul laptopului. 

— Porcărie. 

S-a uitat pe geam la soarele care se arăta de după crestele 
munților. Valurile se agitau înspumate la mal, pescărușii cârâiau 
și coborau în picaj. 

Monstrul ăla scăpase cu tot cu flash drive-ul care ducea spre 
ultima piesă din puzzle. Și, dacă pune mâna pe ea, tot ce-l 
implorase Phil să facă avea să se ducă naibii. S-a uitat la ceas și 
s-a dus la telefon. Evan avea să se descurce, totuși. In mintea 
lui, parcurgea deja scenariul până la capăt. Era mai aproape 
acum, dar tot la o distanţă al naibii de mare. Și nici nu putea să 
sară din balcon în balcon. Tot ce putea el să facă era să meargă 
direct la sursă. 

O voce s-a ivit în receptor. 

— British Airways. 

— Da. Vreau o rezervare pentru următorul avion de la Los 
Angeles la Londra. 

— Londra? 

Am închis ușa, am atârnat semnul cu Un deranjaţi și am mers 
în rând cu Jax pe hol, trăgând bagajele după noi către lift. 

A apăsat săgeata în jos. 

— Sună la British Airways, există un zbor de noapte. 

Mi-a întins o pagină în engleză, ruptă din cartea de telefoane 
a hotelului. 

— Numărul e aici. 

Am tras aer în piept. 

— Jesse a zis FBl-ului că sunt aici. 

Și-a mișcat doar ochii. 

— De ce ar face asta? 

— Tata i-a spus să nu mă lase să pun mâna pe dosarul 
Riverbend. A zis că, dacă Jesse nu mă ţine departe de asta, 
toată familia noastră o să devină parte din lanţul de crime. 

O lumină stranie i-a răsărit în ochi. 

— Familia voastră... 

S-a oprit. După o clipă, și-a dres glasul. 

— Jesse are curaj, dacă face toate astea. 

— E un fel de-a spune. 

— Vrei să-l omor? 

— Nu. O să fac eu însămi asta. 

Urmărea liftul. 

— Ştie că suntem la hotelul ăsta? 

— Nu i-am zis, dar nu cred că n-o să-și dea seama. Camera se 
vedea pe webcam. 

Șarpele. A refuzat să mă asculte, s-a încăpățânat să facă 
numai cum voia el. Ce naiba avea? 

— După ce suni la British Airways, sună și la Thai. Reţine un 
bilet pe numele Evan Delaney către Kuala Lumpur pentru 
ultimul lor zbor din seara asta. Plătește cu cartea ta de credit, a 
zis. Și o să luăm avioane separate spre Marea Britanie. 

Am mers cu liftul până la mezanin, care dădea spre hol de la 
o înălţime spectaculoasă. Când ne-am îndreptat spre balustradă, 

nu am zărit niciun poliţist, doar o adunătură de thailandezi și 
europeni sub un candelabru. 

— Ei sunt? am zis. 

— Nu știu. Ai grijă. Luăm un taxi de afară, de pe partea opusă 
a străzii. 

Îmi căram rucsacul și noua mea poșetă Louis „Falston” și m- 
am repezit împreună cu ea pe scări în jos, apoi afară, am trecut 
de piscină și restaurant, de-a lungul râului, și am ajuns într-o 
grădină tropicală ce dădea pe dinafară de flori drăgălașe. O 
cărare îngustă era mărginită de palmieri și iederă care se arcuia 
într-o boită deasupra noastră. Un european venea din faţă către 
noi. 

Purta o jachetă sport și se uita cu o privire îngrijorată, ţinea 
un telefon mobil la ureche și vorbea o engleză americană. S-a 
uitat direct la mine. L-am ignorat, iar el și-a mutat privirea. 

Și s-a uitat din nou. O căutătură tăioasă în ochi. 

Mergi, nu te opri. Tupeu, ăsta-i cuvântul de care aveam 
nevoie. Îmi simţeam faţa roșie ca girofarul mașinii de poliţie. 
Catolica din mine se simţea vinovată și credea că m-au prins. Ti- 
s-a-scurs-norocul, cincisprezece -  ani-pe-viață, sentință 
definitivă și irevocabilă. Dracul din mine striga fugi. 

— De ce vă grăbiţi? a zis el. 

Mi s-a înnegrit dinaintea ochilor, dar nu m-am oprit. 

— Unde vă grăbiţi, doamnelor? 

Am trecut de el, dar l-am auzit pășind pe urmele mele. 

— E prea cald afară să vă grăbiţi atât de tare. De ce nu veniţi 
la bar să stăm la un pahar? 

La zece pași mai departe, m-am întors. Jax s-a oprit. El și-a 
desfăcut brațele, blocându-i trecerea. Vedeam pe fața ei durere, 
dezgust și nerăbdare, o combinaţie proastă. 

— Hei, dragule, am zis. 

El s-a uitat la mine peste umăr și aștepta. M-am dus spre el 
zâmbind. 

— Faci o greșeală. la-ţi la revedere. 

El a rânjit. 

— Uau. Sunteţi niște dure, hă? 

Am ridicat din umeri, susținându-i privirea. Deși n-am văzut-o 
pe Jax mișcându-se, o secundă mai târziu l-am văzut pe el 
căscând gura și îndoindu-se de spate, cu mâna spre testicule. 

Am plecat mai departe. În faţa hotelului, am sărit într-un taxi 
și ne-am avântat în orașul nopţii. Jax și-a lăsat capul pe spate. 

— Cu plăcere, i-am zis. 

Luminile alunecau în viteză peste faţa ei. 

— Pentru? a zis. 

— Că l-am prostit să comită greșeala ta preferată și să se 
întoarcă cu spatele. 

e 

Taxiul ne-a lăsat la terminalul internațional care părea ca o 
gură de peşteră. Jax se uita prin jur. 

— Dacă cei de la Siguranța Diplomatică au fost trimişi aici de 
ambasadă, o să iasă în evidență ca o erecție. Dacă sunt 
îmbrăcaţi în haine normale thailandeze, n-o să-i observi. 

S-a uitat din nou la mine - îmi observa freza, îmbrăcămintea, 
agitația. 

Purta haine Gucci și o eșarfă din mătase legată la cap într-un 
fel care bătea la ochi, doar ca să-și ascundă rana. Işi dăduse cu 
ruj peste buzele tumefiate, dar a doua zi dimineaţă avea să se 
trezească, eram sigură, cu un ochi vânăt. Am găsit un cărucior 
pentru bagaje și ne-am îndreptat spre lumina fulminantă din 
terminal. Se sprijinea cu o mână de cărucior. Pentru echilibru, 
mă gândeam. Dar, ca de obicei, trecea ca o primă balerină cu 
bărbia în aer pe lângă publicul care o adoră. 

— Repetă datele personale, mi-a zis. 

— Kathleen Rowan Larkin. Poreclită Kit. Am douăzeci și nouă 
de ani, născută în Oklahoma, crescută în Menlo Park, California. 
Facultatea la Berkeley. Trăiesc în San Francisco. Mama se 
numește Colleen, tata, Louie. Am două surori mai mari, Sian și 
Kendra. 

Terminalul era ticsit de lume, turiști care se pregăteau de 
zboruri pe distanţe lungi. Ne-am îndreptat spre ghișeul British 
Airways. 

— Lucrez pentru o firmă mică de publicitate, dar mă aflu în 
călătorie de odihnă. Una sabatică, de fapt. După divorţ. Soţul 
meu s-a îngrășat două sute de kilograme și a jefuit un lanţ de 
gogoșării Krispy Kreme ca să-și alimenteze dependenţa de junk 
food. A fost arestat după ce a fost prins într-o orgie cu Ronald 
McDonald și o maimuţă. La San Quentin, au trebuit să-l bage în 
celulă cu macaraua. 

— Nu înflori. Dacă vrei să-i fac de petrecanie lui Jesse, spune- 
mi, a zis ea. Deși faza cu maimuta e mişto. 

— L-a mâncat undeva să facă asta. 

Împingeam căruciorul prin mulţime. 

— Nu-ţi face griji, o să-mi amintesc istoria personală cum 
trebuie. 

Mâna i-a alunecat de pe cărucior și s-a clătinat pe picioare. 
Am reușit s-o apuc chiar înainte să se prăbușească. 

e 

Am scos-o din mulțime. La celălalt capăt al holului, am aşezat- 
o pe bagajul de pe cărucior. Se ținea de el, forțându-se să nu se 
răstoarne cu totul. 

— Ți-e tot mai rău. 

— Sunt bine. 

— Se vede clar că nu-i așa. Uită-te la mine. 

A ridicat privirea și am văzut ceva ce m-a panicat atât de 
tare, că aproape am făcut pe mine. Ochiul stâng i se zbătea. 
Avea o rană serioasă la cap. lar oamenii se uitau la noi. Nu doar 
pasagerii, dar și personalul aeroportului, camerele de securitate. 
Nu mai puteam rămâne aici. Mai devreme sau mai târziu, cineva 
avea să vină să ne întrebe ce se întâmplă. Și polițiștii mișunau 
peste tot în terminal. Poliţişti înarmați. 

— Poţi să zbori cu avionul? am zis. 

S-a străduit să se îndrepte de spate. 

— Trebuie să ai... 

— Jax. 

Am coborât vocea și i-am șoptit foarte aproape de față. 

— Spune-mi adevărul. 

A încercat să scuture din cap și s-a rezemat de cărucior. 

— Trebuie să ai grijă. 

l-am luat ambele mâini într-a mea. 

— M-am săturat să bâjbâi pe întuneric. Trebuie să-mi spui ce 
se întâmplă. E ceva atât de grav, că Jesse preferă să mă vadă 
arestată. 

— Am tot încercat să te avertizez. Trebuie să te ţii departe de 
ea. 

— De cine? Shiver? O altă curvă care o să mă atace? Am 
strâns-o cu putere de braț, plină de frustrare. Dacă n-o să-mi 
zici, presupun că trebuie să fac ce mi-a zis Jesse să fac. Osă mă 

duc la Ambasada SUA și mă predau. O să dau pe mâna FBl-ului 
dosarul Riverbend și îi las pe ei să încerce să-l salveze pe tata. 

Faţa i s-a făcut cenușie. 

— Nu. 

— Nu mă interesează dacă agenţii federali ajung la dosar. 
Singura mea problemă e tata. 

— Nu poţi să faci asta. 

— Oprește-te. 

M-am așezat pe cărucior lângă ea și am luat-o de umeri și am 
strâns-o cu putere. 

— Trebuie să ai încredere în mine. 

S-a uitat lung la mine, îndurerată. Apoi, cu greu, și-a scos 
portofelul și a luat o poză dinăuntru. Era poza cu fetița cu ochi 
căprui cocoţată în copac. 

— Am încercat să te avertizez. 

— Legat de ea? 

— Da. La hotel, ţi-am spus să nu mai aștepți. Să faci copii, cât 
de repede. 

Inima mi s-a înmuiat. Nu mai era coerentă. Se uita lung la 
fotografie de parcă vederea acestui copil o făcea să sufere. 

— Eu aveam treizeci și patru de ani când am avut un copil. 

Mi-a înmânat poza. 

— Fiica mea. Despre asta e vorba. 

Mă holbam la fotografia fetiţei cu inima bubuind. 

Își pierdea vocea. 

— Christian o vrea pe sora lui. 

24. 


Țineam fotografia cu mâna încleștată. 

— Fetița asta e copilul tău? 

— A făcut unsprezece ani luna trecută. 

— Și e în Londra? 

Expresia feţei i-a devenit sfidătoare și defensivă. Mi-am lasat 
mâna pe umărul ei într-o doară. Probabil că zăpăceala mi-a 
adâncit cutele pe faţă, pentru că a zis: 

— Ea și cu mine și cu Tim nu locuim într-o fermă pe Wisteria 
Lane. 

Nu asta mă zăpăcea pe mine. 

— E fata lui Hank Sanger? 

A ridicat o sprânceană. 

— Dumnezeule. Se pare că știi câte ceva despre viaţă. 

M-am uitat din nou la poză și stomacul mi s-a strâns în pumn. 

Christian își voia sora. 

Ce voiau cei din familia Sanger, dincolo de bani, dincolo de 
moartea tatei, era s-o pedepsească pe Jax răpind-o pe fetița ei și 
vânzând-o pentru prostituție. S-o răpească și să-i transforme 
viața într-o moarte continuă. 

Isuse. Mi-am trecut degetele peste frunte. Nu mi-am dat 
seama de asta. De ce a pus Jax informaţia despre fetiţa ei pe 
flash drive? 

— Pentru cine era menit programul de pe computer? am zis. 

— Era menit s-o protejeze. Și să... fie un testament, dacă 
lucrurile ajungeau până acolo. 

— Vrei să-mi spui că Tim nu știe unde e ea? am zis eu și mă 
gândeam la ceva și mai rău. Tim nu știe că ai o fiică? 

— Bineînţeles că știe. Dar, pentru protecția ei, nu știe toată 
povestea. Sau unde e ea acum. 

Oh, Dumnezeule. Oare cât de periculos era Tim North? 

Mă uitam cu luare-aminte la ea, îmi bătea inima să-mi sară 
din piept amintindu-mi reproșul ei din clip. Phil, Tim - voi sunteți 
motivul pentru care trăiesc. Aşa că ura asta... e greșită. 

Ce s-o fi întâmplat, de fapt, între Jax și Hank Sanger? Cum s- 
au implicat tatăl meu și Tim North aici? 

În fine. Tata era acum implicat. Și, din momentul în care 
fusese luat pe sus de Sangeri și de gorilele lor, a tot încercat să 
ne protejeze - pe mine, pe Jax și pe fiica ei. 

Ea se uita în continuare la fotografie. 

— Dacă se întâmplă ceva cu mine, voiam o modalitate de a o 
proteja. Și voiam... ea are nevoie de un tată. Vreau ca el să știe 
toată povestea, ce s-a întâmplat cu adevărat. S-o protejez, să nu 
o implic. 

Și Jax intenţionase prin filmul acela să-l determine pe Tim s-o 
protejeze și el pe fetiță. Dar Tim habar nu avea ce conținea 
clipul, de aceea mă trimisese pe mine să fac rost de el și să i-l 
dau lui Rio și lui Christian. Pornise s-o salveze pe soţia lui și 
sfârșise prin a pune în pericol viața fetiţei ei. 

— Cum o cheamă? 

S-a uitat la mine pieziș. 

— Nu ţi-ai dat seama încă? 

Am scuturat din cap, privind la fotografie. Acum abia vedeam 
asemănarea: lucirea de felină din ochii fetiţei, cafeniul cald al 
pielii, conștiința de sine pe care o înfățișa. Faţa ei era însă plină 
de vise și bucurie, ceva ce nu văzusem niciodată la Jax. 

— Tot ce te-a condus spre flash drivere ţi-a indicat numele ei. 
Tot ce am folosit ca să fac rost de informaţiile de la Pete. Haide, 
a zis ea. Să te văd. 

Totul? Melodia R&B. Midnight in the Garden of Good and Evil. 
Harta marșului lui Sherman prin sud. Versurile lui Gladys Knight 
and the Pips. 

M-am auzit rostind: 

— Oh. 

Am auzit vocea lui Ray Charles răsunând în mijlocul unui club 
plin de oameni când tatăl meu s-a întors către tonomatul de 
muzică. 

— Georgia, am zis. 

Mi-a luat fotografia. De data asta, când s-a uitat la mine, ochii 
îi erau plini de viaţă. 

— Știu ce gândești. Cum a putut o mamă să-și trimită copilul 
în partea cealaltă a globului? De ce crezi, oare? Nu vreau să 
devină ca mine. 

Și-a pus mâna pe brațul meu. 

— Și, dacă nu o să-i oprim pe Sangeri, o s-o găsească și exact 
asta o să se întâmple. O să se transforme într-o altă versiune a 
mea. O să devină unul dintre Copiii Porumbului. 

— N-o să lăsăm să se întâmple asta. 

Și-a trecut degetul mare cu delicateţe peste fotografie, de 
parcă încerca să mângâie părul fetiţei ei. În adâncul meu, am 
simţit că asta încerca și tata să protejeze: inocenţa propriului lui 
copil. 

Deodată, ca o injecție cu adrenalină, perversă și rapidă, m-am 
trezit. 

— Vai, Doamne. 

Jesse știa. 

Normal că știa. Toate puterile mi s-au scurs dintr-odată. M-am 
apucat de mânerul căruciorului să nu mă prăbușesc. 

Asta i-o fi spus tata, în disperarea de la telefon, în seara când 
fusese răpit. Și-l pusese să jure că va păstra secretul, să ne 
protejeze pe toți. 

Mă uitam atentă la Jax. Avea nevoie urgentă de îngrijire 
medicală. Dar, dacă mă duceam singură la Londra, n-aş fi știut 
cum să dau de fiica ei. Nu aveam documente, nicio autoritate, 
eram o străină absolută. 

In afara terminalului, un poliţist se plimba pe lângă ferestre, 
cu mâna pe pistol, și ne cerceta prudent. 

— Hai, i-am zis. 

Am îmboldit-o să ne punem pe picioare și am luat-o de cot, 
mergând până la ghișeul de check-in al companiei Thai Air. 
Inainte să apuc să mă întorc și să plec, m-a luat de încheietură 
și a răsucit-o să se uite la ceas. Am trăit o senzaţie puternică de 
déjà vu. Tim făcuse exact același gest înainte să-l părăsesc. Era 
zece seara. 

— Programul Riverbend o să descarce următorul calup de 
informaţii pe laptopul tău în trei ore. Ai grijă să te loghezi. 

Mi-a dat drumul. 

— Ne vedem în Londra. 

— Bine. Pentru că Kit Larkin o să te aștepte la Heathrow și, 
dacă nu apari, o să-ţi tăbăcească fundul ăla slăbănog de 
balerină. 

l-am dat și eu drumul. 

— Treci la treabă. Și nu te uita înapoi. 

Jesse a verificat totul încă o dată, pentru ultima oară. Biletul 
printat. Paşaportul. Uneltele pentru înlocuirea roții de rezervă. 
Mănuși - Londra poate fi de-a dreptul groaznică în aprilie, iar să 
conduci cu mâinile goale pe frig era o senzaţie insuportabilă. Și- 
a tras fermoarul la valiză și a mai trecut razant cu privirea peste 
birou. Pistolul Glock trebuie să rămână aici. 

Oricum, nu focurile de armă contează, de fapt. Ci viteza. 

Jax Rivera are o fetiță. Oamenii ăștia vor să pună mâna pe ea, 
i-a zis Phil. Asta nu se poate întâmpla, Jesse. Sunt traficanti de 
carne vie. Fă tot ce-ti stă în putință. 

Și-a luat cheile și rucsacul, a stins lumina, și-a mai rotit o dată 
privirea prin încăpere, când deodată a auzit o bătaie în ușa din 
faţă. 

Pe moment, a rămas încremenit cu ochii la intrare. Cineva 
care bate la ușă la ora opt dimineaţa nu poate să aducă decât 
vești proaste. Încă o bătaie. S-a dus cu scaunul cu rotile până 
într-acolo și a deschis. 

I-a îngheţat sângele în vene. 

— PJ. 

Fratele i-a rânjit. 

— Sunt gata să mă apuc de treabă. 

— Ce? 

— Vreau să încep cu dreptul. Mă gândeam să luăm micul 
dejun Împreună, ca un fel de mulțumire. 

PJ purta pantaloni de stofă noi, cu o cămașă încheiată până 
sus, și avea și părul proaspăt tuns. A intrat în casă cu un pas 
săltat. Jesse s-a întors spre el confuz. Rânjetul lui PJ s-a mai 
potolit. 

— Prima mea zi. Am început lucrul la firma de avocatură, a zis 
el. 

Nu clipi, se gândea Jesse. Nu-ţi lăsa faţa să te trădeze. Nu te 
izbi cu palma de frunte. 

Nu-i aranjase fratelui nicio slujbă, nici măcar nu găsise 
răgazul să vorbească cu Lavonne despre asta. Și uite-l acum pe 
PJ cum sărea de bucurie ca un puști la o petrecere. PJ și-a 

îndesat mâinile în buzunare și zăngănea cheile de la 
motocicletă. A observat valiza și rucsacul și jeanșii și geaca pe 
care Jesse le purta. Și-a înclinat capul într-o parte, surprins. 

— Pleci undeva? 

— Mda. La dracu’. 

PJ s-a încruntat. 

— Frate? Care-i treaba? 

Trebuia să spună ceva. Trebuia să facă ceva. PJ) părea sincer, 
îngrijit și doritor, vibra de nerăbdare dincolo de rânjetul lui. 

Nu putea să-i spună că uitase. Nu putea să-i spună că nu 
avea, de fapt, o slujbă. Și, Isuse, nu putea nici să-l lase să se 
ducă acasă liniștit, crezând că e angajat. 

Dezamăgire, eșec, timp pierdut - calea cea mai scurtă înapoi 
la droguri și băutură și închisoare. 

— Trebuie să-ţi schimbi programul. Am o urgență, a zis el. 

— Ce fel de urgenţă? 

— Legată de muncă. Atât pot să spun. 

PJ s-a îmbujorat. Jesse și-a ridicat mâinile în aer. 

— Nu are legătură cu tine. E confidenţial. Nu pot nici lui Evan 
să-i spun, și, crede-mă, asta m-a adus într-un mare rahat. 

— Uau. E legat de un caz? 

PJ s-a uitat în jur și a văzut pașaportul și biletul pe tejgheaua 
din bucătărie. 

— Omule. Pleci din ţară? 

A ridicat biletul înainte ca Jesse să ajungă să-l oprească. 

— Londra? Pe bune? 

Jesse i-a luat biletul. 

— E o informaţie secretă. Nu ai voie să spui nimănui. 

O clipă, PJ a părut că-l suspectează. Apoi zâmbetul i-a 
reapărut pe față. 

— Despre ce e vorba? E vreun caz cu miză importantă? 

— Mda. 

Și-a înșfăcat rucsacul și deodată i-a venit o idee. 

— Și am nevoie să mă duci cu mașina la aeroportul din L.A. 

— Serios? 

— O să luăm camioneta. Și apoi, dacă nu te superi, s-o aduci 
aici. Așa, nu trebuie s-o las parcată în același loc prea mult timp. 

Și, dacă cineva devenea bănuitor în legătură cu locul unde se 
afla - cum ar fi procurorul sau FBl-ul -, aveau să-i vadă 
camioneta acasă, pe alee, în loc de vreo parcare din aeroport. 

— De ce nu pleci direct cu avionul din Santa Barbara? a 
întrebat PJ. 

Jesse s-a apucat să tragă valiza pe rotile până la ușă. 

— La aeroportul din L.A. e mai simplu. 

Și-a scos valiza pe poarta de la intrare. Era o dimineaţă 
însorită, cu aer curat și limpede. Avionul pleca în patru ore și 
drumul până acolo dura două ore. 

PJ tăcea. Jesse s-a uitat peste umăr și era surprins să-l vadă 
gânditor. Fără niciun cuvânt, PJ i-a luat valiza, a cărat-o până la 
camionetă și a aruncat-o în spate. Jesse simţea cum i se ia o 
povară de pe umeri: fratele lui a înţeles. Zborul cu avionul nu 
mai avea farmecul pe care-l avea pe vremea când mergea 
împreună cu echipa naţională de înot. lar aeroportul din Santa 
Barbara nu avea platforme - urcai în avion direct de pe scări. 
Sau, în cazul acesta, te lua pe sus cu o macara șubredă cu 
scaun și un membru al echipajului te înălța ca pe o tavă cu 
mâncare, în timp ce toți ceilalți pasageri și hamali și piloţi se 
uitau la tine și, în gând, își ziceau săracu” nenorocit. 

— Mulţumesc. 

A încuiat ușa din faţă. PJ a luat rucsacul și l-a aruncat pe 
bancheta din spate a camionetei. Când s-a răsucit, avea o mină 
de-o seriozitate sobră. 

— la-mă cu tine, i-a zis. 

— La Londra? 

— Vorbesc serios. Lasă-mă să vin. 

— Ești...? 

Nu-i spune că-i nebun. Nu. 

— Îți pot fi asistent. Ca un fel de ajutor. 

Și-a dus mâna la frunte, gândind: stai calm. 

— Nu. Chiar dac-aș avea nevoie de un asistent, nu ai bilet, nu 
ai bagaje. Măcar pașaport ai? 

— Da, l-am găsit acum câteva săptămâni. Uitasem de el 
complet. Parcă e karma la mijloc. 

PJ și-a desfăcut palmele. 

— Haide, omule, o să fie mişto. 

Mișto, ca-n filmul Vacanță în Europa. A deschis portiera 
șoferului. 

— Urcă. Trebuie să împing scaunul. 

— Atunci ce-ar fi poate să mă lași să stau aici și să am grijă de 
casă în locul tău? 

Pe jumătate băgat îi 
prăvălească la pământ. 

— Nu. 

— Nu ai încredere în mine? 

S-a săltat pe scaunul șoferului. 

— Nu pune întrebări idioate. Hai, urcă. Te rog. 

S-a uitat la ceas. 

— Trebuie s-o tai. 

— Crezi că eu vreau de fapt o călătorie gratis la Londra, nu? 
Faţa lui PJ era îndârjită. 

— Păi, da, la naiba. 

Trebuia să râdă la asta. 

— Bună încercare. 

PJ și-a încrucișat brațele la piept. 

— Ai uitat, nu-i așa? De slujbă. 

Jesse și-a simţit umerii împovărați. A închis ochii și i-a strâns. 

— De asta vrei să merg cu tine cu camioneta, nu? 

— Imi pare rău. Lucrurile au luat-o razna. Și mi-a ieșit din 
minte. O s-o sun pe Lavonne azi și aranjez lucrurile. 

— OK. 

PJ s-a apropiat el. 

— Dar, între timp, uită-te la tine. Nu poţi nici măcar să urci de 
unul singur în avion. 

— Nu călătoria e problema. E altceva, ca un ghimpe în coastă, 
de asta trebuie să plec cât mai repede. 

— Sigur. 

PJ a pus mâna pe portieră ca să-l împiedice s-o închidă. 

— Omule, nu știu care-i treaba cu urgenţa, dar, dacă Evan s-a 
supărat pe tine din cauza asta, ai nevoie de ajutor serios. 

— De la tine? 

— Ştii cum e în Londra? Mergi cu metrourile. lei autobuze 
etajate. Nu te-ai uitat la Jocuri, poturi și focuri de armă? 
Trotuarele sunt denivelate și au scări înguste în clădirile alea 
șubrede, peste tot. Mai mult, plouă întruna și răbdarea nu eo 
calitate a ta, mai ales când ai o treabă pe cap. Și dacă îi spargi 
farurile vreunui taxi care nu vrea să te ia, o să-ţi petreci timpul 
în secţia de poliţie dându-te cu capul de pereți în loc să rezolvi 
urgenţa asta. 

Jesse simţea cum îi ia foc fața. 


năuntru, aproape că-i venea să se 

— Omule, ești într-o viteză că nici n-apuci să te uiţi la ceas și 
pot să pariez pe orice vrei tu că, o dată ce ajungi acolo, o să te 
grăbești și mai tare. Ai mare nevoie să te mişti cu abilitate și 
asta e ceva ce tu singur nu poţi să faci. 

Tinea strâns de mânerul portierei. 

— Ai nevoie de ajutor, și eu pot să ţi-l dau. 

Jesse aproape uitase că, atunci când era treaz și nu era pe 
droguri, PJ era un tip destul de deștept. S-a uitat lung la fratele 
lui, auzind în același timp pescărușii care cârâiau în depărtare și 
vuietul valurilor albe. 

— Poţi să-ţi faci bagajele în zece minute? a zis el. 

e 

O înghiţitură, un strop de apă, măcar o atingere umedă pe 
limbă, asta era tot ce-și dorea. Phil s-a aplecat să atingă cu 
buzele balta mică din colţul containerului. Buzele crăpate de 
uscăciune au sorbit apa care s-a izbit de cerul gurii, plină de 
rugină, cleioasă și cu gust de pământ. Ca apa pârâului care s-a 
adunat într-o mlaștină roșie peste izlazul bunicului său din 
preeria Oklahomei. O zi dogoritoare și înnoroiată, când stătea 
tolănit pe spate și fraţii lui se duceau la scăldat, vântul greoi 
secera iarba, greierii cântau în copaci cu intensitatea unui 
transformator electric. 

S-a rostogolit și s-a rezemat de peretele corodat al 
containerului. Toată viaţa îi trecea prin faţa ochilor, era un semn 
periculos. 

S-a odihnit puţin și a bâjbâit prin jur. Nu mai era nimic de 
mâncare. Mâncase cotorul mărului și linsese fiecare rămășiță de 
ciocolată de pe învelișul bomboanelor, în ciuda gustului de 
mucegai. Mai găsise niște coji de portocală aruncate într-o ladă 
veche și le mâncase și pe acelea și linsese sarea dintr-un 
ambalaj de chipsuri. Dar nu mai era nimic. Apă avea doar din ce 
picura prin crăpătura ruginită din tavan. Şi, din ce-și dădea 
seama, nu mai plouase de o zi întreagă. Balta insignifiantă, 
acum doar o pată umedă pe jos, nu avea să se umple la loc. 

Raza de lumină care intra prin crăpătura ușilor se prefira spre 
stânga lui. Era dis-de-dimineaţță. A apucat mătura din care își 
făcuse baston, s-a sprijinit de ea și s-a dus din nou să-și lipească 
urechea ca să asculte. Lovise cu picioarele și cu mâinile ore 
întregi. Urlase, de asemenea, până îi răgușise vocea. Nimeni nu 
venise. Știa ce însemna asta. Containerul era în vârful altor sute, 

poate mii de containere la fel, pe un doc masiv, prea departe ca 
cineva să audă. Trebuia să fie Los Angeles, Long Beach sau 
Oakland. 

La un moment dat, în timpul nopţii, o patrulă de pază trecuse 
prin zonă. Auzise un câine lătrând. Dar, chiar și atunci, izbind cu 
picioarele în ușă, răcnind din toți bojocii, tot nu veniseră. In port 
se lucra și noaptea, macaralele încărcau, vapoarele claxonau și 
nu-l auziseră. 

S-a uitat la ceas, număra în sens invers. Trebuia să nu mai 
facă asta. Trebuia să-și reorganizeze procesul gândirii. Să 
numeri invers - să numeri invers până la salvare. Până când 
polițiștii aveau să dea buzna pentru că-și vor fi dat seama unde 
era el. Pentru că Rio și Christian vor fi fost arestați și bătuți și 
vor fi început să vorbească. 

Și-a rezemat capul de ușă. Mai putea rezista încă o oră. Și 
încă o oră după aceea. 

Probabil că familia lui era disperată. Acesta era cel mai rău 
lucru, poate. Brian și Evan erau ei puternici, dar asta era o 
lovitură pentru ei. Și pentru Angie. 

Aproape c-o auzea: Phi/, nemernicul ăla. O să-l omor pentru 
asta. Aproape că-i venea să râdă. Fosta lui soție să-l omoare, 
trebuia să se agaţe de asta. 

Dar necunoscutul era cel care îl vlăguia de ultimul strop de 
putere. 

Mesajul lui - nu știa dacă ajunsese la Jesse în timp util. Sau 
dacă acesta făcuse ce trebuia să facă. Jesse era tare și plin de 
resurse, dar poate că asta nu era suficient. Trebuia să-și 
dorească să meargă până la capăt. Trecuse prin prea multe 
nenorociri să nu-și dea seama că doar lucrurile esenţiale 
contează - familia, loialitatea, onoarea. Numai că el era impulsiv 
și o iubea pe Evan, iar asta era o problemă. lubirea putea să 
încurce toate ițele. 

Phil nu reușise niciodată cu adevărat să se apropie de Jesse. 
Omul se ascundea în spatele unui zid peste care Phil nu putea 
trece. Rămânea loial convingerilor sale, nu putea fi clintit foarte 
ușor și era foarte îndârjit. Aruncă-i o minge și o lovește cu bâta 
de baseball direct în capul tău. 

Mai mult, chiar dacă Jesse era hotărât să meargă până la 
capăt, Phil nu știa dacă putea s-o facă. O auzea pe Evan Nu 
spune asta, tată. l-ar fi numit îndoielile cruzimi. Ea putea să 

pretindă că nu vede, că e irelevant, dar până la urmă rămânea 
crudul adevăr pe care un tată nu poate să-l dea la o parte. Erau 
multe lucrurile pe care Jesse nu le putea face. Oricât aruriei 
asta, oricât s-ar lupta să scoată ce era mai bun în toate lucrurile, 
rămânea un fapt de necontestat. 

Jesse dorea să-i fie soț fiicei sale. Și nu avea cum să nege 
adevărul evident, că aceasta putea fi o dorinţă fatală. 

Phil și-a dat capul pe spate și se uita la dunga de lumină care 
înainta pe jos spre el. S-a împins în sus, genunchiul umflat îi 
zvâcnea. Durerea era bună. Îl ţinea treaz, îl ţinea concentrat. 

Era prea multă durere în tot. Și-a amintit când a intrat în 
clubul lui Rio Sanger. Erau copii acolo, fete pe care Rio le 
răvășise pe dinăuntru. S-a gândit la Christian. A crescut acum, 
era un tânăr arătos, dar un nemernic. Crud, fără urmă de 
conștiință, la fel de distrus ca oricare alt copil din bordelul ăla. 
Copii pe care el nu reușise să-i ajute, pentru că operaţiunea nu 
mersese bine. 

Christian, pe drum, rânjind la el, cu pistolul acela Sig Sauer la 
tâmpla lui și îmboldindu-l să intre în mașină în spate, unde îl 
aștepta Rio. Sa/utare, moșule. 

Christian, punând mâna pe el cu o tandreţe ciudată și o 
nevoie de atingere. 

Christian avea ceva din Hank Sanger în el. Poate moartea din 
ochi. 

Și Jax, atât de devotată și îndrăzneață, fata cu atâta fler și 
curaj, cu încredere aproape suicidală în abilităţile ei și o 
necesitate de a-și exorciza un soi de furie fără capăt, ea, care se 
aruncase într-o lume imposibil de izbăvit și întunecată, după 
care se trezise frântă și trădată, când, acum doisprezece ani, îl 
sunase din locuinţa lui Hank Sanger din Bangkok, strigându-i cât 
se poate de clar scoate-mă de aici. 

Fusese cea mai cruntă zi din viața lui. Jax îl privea sfâșiată 
pentru că nu înţelegea, încercând deja să-și cicatrizeze rana din 
suflet, o rană care nu avea să se vindece niciodată, și atunci 
văzuse ceva în ochii lui. Sunt cenușii. N-am observat asta până 
acum. Ca un cer de iarnă. 

A înghiţit în sec. Era posibil să plouă din nou. Ar fi putut să 
reziste. Pentru familia lui, trebuia să se ţină pe picioare cât mai 
mult. 

Pentru Jax, fata căreia i-a jurat acum mulţi ani c-o va proteja. 
Pentru Georgia, fiica pe care Jax o va proteja până la moarte. 

Zăcea în acea beznă ca o cerneală lichidă, iar pereţii 
containerului nu păreau negri, ci mai degrabă gri. Și un sunet 
venea dincolo de pereţi. Era ascuţit și surd și cineva încerca să-l 
facă să înceteze. 

Brusc, a ieșit din transă. Câinele - afară era câinele, se 
întorsese, iar stăpânul lui ţipa la el să nu mai facă zgomot. A 
izbit cu pumnul într-un perete. 

— Aici, ţipa. Înăuntru. 

Vocea îi era răgușită. A mai lovit peretele o dată, simțea că 
zgomotul nu trece. 

S-a întors și a început să dea cu piciorul sănătos în ușă, cât de 
tare putea. 

— Ajutor. Aici. 

Câinele lătra. 

Phil lovea cu ce avea la îndemână, știind că vocea lui nu va 
trece de pereţi. Câinele a luat-o la goană. Phil și-a pus două 
degete între buze și a început să fluiere. 

Stăpânul câinelui i-a dat o comandă, cerându-i să caute în 
continuare. El lovea, sunetul avea ecou în container, sângele îi 
pulsa în urechi. O dronă se învârtea deasupra și și-a dat seama 
că era o macara care trecea pe doc și apoi a auzit zăngănit de 
metal în timp ce macaraua lăsa un container chiar deasupra 
containerului unde se afla el. 

Câinele s-a oprit din lătrat. Vocile se pierdeau în depărtare. El 
izbea în continuare, urla în continuare, chiar dacă din vocea lui 
nu mai rămăsese decât o șoaptă, s-a întins pe jos, cu gâtlejul 
mai pârjolit de sete decât înainte, fără strop de putere, își lovea 
capul de podeaua de metal, în jurul lui se lăsa ceață. Ca un cer 
de iarnă, cu puţin înainte ca soarele să dispară la orizont. 

e 

Pe locul meu de la clasa |, stăteam și mă uitam atent la bulele 
din paharul cu șampanie, la ceilalți pasageri care sporovăiau și 
se instalau comod pentru zborul de douăsprezece ore. M-am 
uitat la ceas. Mi-am deschis computerul, am fixat câștile și 
priveam lung la cronometrul care mergea în sens invers. 
Programul s-a încărcat. 

Din nou, fără preambul. A apărut imaginea: casa Sanger, 
ventilatorul care se rotea leneș, Jax întinsă pe jos în dormitor cu 
piciorul sfâșiat de glonţ. Braţul îi era în aer, arătând Stop. 

— Nu, Hank, te rog. Trebuie să-ţi spun despre Christian. 

Sanger s-a aplecat deasupra ei și flutura arma în mână. Părea 
confuz. 

— Cine te-a pus să faci asta? 

Sudoarea îi lucea pe faţă. 

— Rio îi face ceva lui. 

— Cine te-a pus să faci asta? 

Și-a așezat o mâna sub patul pistolului pentru echilibru. 

— Ce mi-ai pus în jointul ăla? 

— Nu înţelegi. Trebuie să-l scoatem pe Christian de aici. 
Trebuie să plecăm de lângă Rio. 

Capul îmi vâjâia. Acum înțeleg de ce nu l-a împușcat: era 
gravidă. Nu putea să-l omoare pe tatăl copilului ei. De asta i-a 
întors spatele. 

— Îi face ceva lui Christian, îi dă ceva droguri. De asta s-a 
întors în Bangkok. 

Arma îi tremura în mâini lui Hank, căsca ochii la ea. 

— A venit la mine. 

— Dar nu e ăsta singurul motiv. Christian e bolnav. 

Faţa lui Sanger s-a cufundat deodată în roșeaţă. Pe jumătate 
drogat, s-a bălăbănit spre Jax cu arma pendulându-i în mână. Ea 
a încercat să se târască din calea lui, dar el s-a aplecat peste ea. 

— Ce dracu' zici acolo? 

— Hank, îl droghează. 

În fundal, s-a auzit soneria de la intrare. Sanger s-a uitat 
brusc spre ușa sufrageriei, alarmat, apoi din nou la Jax. 

— Taci din gură. Să nu scoţi un sunet, altfel o să-ți bag un 
glonț... 

A îndreptat arma către capul ei. 

S-a mai auzit o dată soneria și apoi persoana de afară a 
început să bată la ușă. Cu putere. Se auzea o voce tânără și 
înfundată care a strigat: 

— Hank? 

Și-a smucit capul în sus. 

— Futu-i. 

— Hank? 

Bătaia în ușă s-a oprit și se auzea sunetul cheii vârâte în 
broască și întoarse. 

— Tată? 

Sanger i-a șoptit lui Jax. 

— Niciun sunet, nici pâs, că altfel că vă omor pe amândoi. 

A ieșit, trântind în urma lui ușa de la dormitor. Prin perete, s-a 
auzit vocea unui adolescent. 

— Tată, ce a durat așa mult? Hei, am... 

— Christian. Ce faci aici, mijo? 

În dormitor, Jax a încercat să se rostogolească, dar din gât i-a 
ieșit un sunet ciudat. Și-a pus mâna la gură și l-a oprit. 

S-a lăsat pe spate pe podea, și-a dus mâna la buzunarul din 
spate și a scos un mobil. În cealaltă cameră, Sanger și Christian 
vorbeau în continuare, adolescentul se întindea cu pălăvrăgeala, 
iar Hank încerca să-l facă să plece. Jax a format un număr și a 
dus telefonul la ureche. Când a început să vorbească, a turuit 
aproape în șoaptă și printre suspine. 

— Sunt rănită. A fost un eșec, a zis. Am nevoie de evacuare. 
Scoate-mă de aici, acum. 

S-a trântit înapoi pe spate. Filmul a sărit la următoarea 
secvenţă: Jax reușise să se târască și să ajungă în dreptul 
patului. În urma ei, o dâră întunecată de sânge. 

În sufragerie, Sanger a zis: 

— Hai să ieșim să mâncăm. Haide, te scot la masă. 

— Nu putem rămâne aici? Urăsc să ies, ies tot timpul. Haide, 
Hank. 

Fără niciun avertisment, s-a auzit deodată bufnitura ușii de la 
intrare izbită de perele. Jax s-a uitat în sus, fără să poată vedea 
ce se întâmplă în sufragerie. 

Sanger a vorbit scurt și tăios. 

— Ce cauţi aici? 

— Nicio mișcare. Arma pe podea, dă-o cu piciorul spre mine. 

Stomacul mi s-a strâns. Era vocea tatălui meu. 

— Ce se întâmplă? a zis Christian. 

— Puștiule, pleacă de lângă el și vino spre mine. Nimeni n-o 
să te rănească. 

Sanger a spus: 

— Christian. Stai unde ești. 

— Hank, nici să nu te gândești. Unde-i ea? a întrebat tata. 

— Trădător împuţit. Eşti implicat și tu? 

— Stai jos și pune-ţi mâinile la ceafă. 

— Te bag în pizda mă-tii, Delaney. Poţi să... 

Brusc, un foc de armă. Jax și-a pus mâinile pe cap. Christian a 
început să ţipe. Și să tot ţipe. 

Tata a răcnit: 

— Pe podea, acum. Dacă vrei să trăiești, întinde-te pe jos și 
pune-ţi mâinile deasupra capului, Christian - /a dracu’. 

Un alt foc de armă a zdruncinat liniștea. 

Ușa dormitorului s-a dat de perete. Christian a intrat cu fața 
pământie de spaimă. S-a oprit brusc, holbându-se la Jax. 

Ea a ţipat. 

— Phil. 

Christian s-a uitat înapoi spre sufragerie. Un țipăt i-a icnit din 
gâtlej și a rupt-o la fugă pe lângă Jax, afară pe verandă. Din 
sufragerie, a apărut tata cu arma monstruoasă în mână, ţintind 
ușa dormitorului. Christian s-a săltat peste balustrada verandei 
și a fugit prin grădină. 

Tata s-a lipit cu spatele de perete chiar la intrarea în dormitor 
și trăgea cu ochiul prin crăpătura ușii, ţinând în mână, strâns, 
pistolul. S-a lăsat mai jos, s-a rotit și a dat buzna pe ușă, fugind 
țintă spre ușile franceze. A cercetat locul. Christian a dispărut. 

Tata a tras jaluzele și și-a băgat arma sub hanorac, apoi, din 
două salturi, era lângă Jax. 

Ea a început să plângă. 

— Am dat-o-n bară. 

— E în regulă. 

l-a examinat rana. 

— Te scot de aici. 

Vocea lui, molcomă, cu acel accent bucolic, părea s-o 
liniștească. Ochii mă înţepau. 

Pentru că nu era în regulă. Nimic din ce se întâmpla. În 
spatele lor, în capătul celălalt al casei, la ușa de la intrare și 
dincolo de ușile franțuzești larg deschise spre apus, Hank 
Sanger zăcea pe veranda care se deschidea în fața sufrageriei. 
Partea stângă a feţei îi era îmbibată de sânge închegat. O baltă 
întunecată lucea sub capul lui. 

— Rezistă, o să fie bine. 

Tata și-a scos cureaua și a legat-o strâns de piciorul ei ca o 
compresie. Ea și-a arcuit spatele, și-a înfipt unghiile în podea și 
l-a apucat de braț. El i-a așezat mâna pe frunte. 

— N-am putut să apăs pe trăgaci. Și apoi el... 

— Păstrează-ţi puterile. 

El a îngenuncheat, gata să o ridice de jos ca pe o pasăre 
rănită. Ea a arătat către tavan. 

— Camera video. În detectorul de fum. 

El s-a cocoțat cu repeziciune pe scaun, a desfăcut detectorul 
de fum și a scos firul. Deși imaginea s-a bruiat, sunetul a rămas. 

— Phil, Hank e... 

— Mort. Un singur glonţ în cap. Și gata, am închis camera. 

O clipă mai târziu, filmul a revenit. Tata se uita la cameră, 
aproape că se uita la mine, calm și fără urmă de regrete. Cu un 
singur gest, a smuls-o din perete. 

Imaginea a dispărut și, în locul ei, a apărut scrisă o adresă. 

Larkdown Chase 8 

Londra W8 

Ecranul meu s-a înnegrit, dar eu continuam să mă uit prin el. 
Ochii de nebun ai lui Christian păreau să se uite și ei la mine, 
respirând suferință și frică în timp ce fugea de bărbatul care 
venea pe urmele lui să-l împuște. Un bărbat pe care-l 
recunoștea, un bărbat pe care-l oprise lângă tonomatul din 
clubul mamei sale. Mi-am strâns fața în palme, dar tot vedeam 
ochii flămânzi ai lui Christian. 

Ochii acelui animal fără stăpân cu părul ca pana corbului de 
acolo, din clubul lui Rio, cel care și-a așezat mâna pe pieptul 
tatălui meu. Christian Sanger era una dintre prostituatele lui Rio. 

e 

Christian s-a trezit cu senzația că toată casa se întorsese cu 
fundul în sus. Era ceva - oare ce? A deschis ochii și soarele i-a 
străpuns privirea. Nu era poziționat unde trebuie pe cer. Era 
dimineață. 

Din bucătărie, s-a auzit țipătul uneia dintre fete. 

Rio stătea pe marginea patului, complet îmbrăcată, cu mâinile 
în poală și buzele palide. 

— Ce-i? a întrebat el. 

— Au omorât-o pe Bliss. 

Durerea l-a săgetat în capul pieptului și un sunet i s-a 
zvârcolit în gâtlej. A strâns cearșaful în pumn, l-a dus la gură și-l 
apăsa pe buze, dar sunetul din gât continua să irumpă, un 
schelălăit ca al câinelui lui Bliss când îl disciplina cu bastonul. 

Rio s-a uitat la el de parcă el însuși era un câine și trebuia să 
oprească sunetul acela, trebuia să-l oprească. 

— Ești sigură? a zis el. 

— Da. Shiver i-a văzut cadavrul. 

Și-a dus cearșaful la gură din nou și a început să muște din el, 
spunându-și în gând, în același timp, să se oprească. Rio și-a 
așezat mâna pe piciorul lui. 

— Știu că-ţi era ca o soră, dar hai, ridică-te. 

El s-a întors cu spatele. Surori, de parcă asta era problema. 
Toate fetele alea îl priveau ca pe un frate. Ca și cum s-ar fi 
culcat cu fratele lor, una dintre ele chiar i-o spusese după ce și-o 
trăseseră. Pervers, dar plictisitor. 

— Dosarul. Ce s-a întâmplat cu dosarul? a zis el. 

— Shiver are o parte din el. 

— Doar o parte? 

Rio s-a ridicat și a tras cuvertura de pe el. 

— Trebuie să te scoli. Fata lui Delaney e pe drum spre Londra. 
Jax Rivera și-a trimis plodul acolo. 

El s-a ridicat în capul oaselor. 

— Londra? Știm locul precis? 

— Shiver e și ea pe drum, dar fii sigur că și Rivera e. 

L-a repezit să se scoale din pat. 

— Shiver a ascultat și un apel video al lui Delaney. Vorbea cu 
un bărbat de undeva de aici. 

— Cum arăta? 

— Futabil, deștept și plin de atitudine. 

— În scaun cu rotile? 

— N-a zis nimic de asta. 

A căzut pe gânduri. 

— Poate fi bărbatul cu care am auzit că s-a măritat Rivera. 

— Și de ce vorbea Delaney cu el? 

— Asta nu știu. Poate că nu e el, dar ai grijă. Presupune că e 
periculos. 

L-a împins spre dulap, de unde i-a scos chiloţi, șosete și un 
pulover curat. 

— Eu? De ce eu? 

— Pe Shiver o trimit la Londra. 

— Să facă ce? 

Dumnezeule, de ce trebuia să-i arunce privirea aia Oare ce- 
am făcut să te merit? Nimeni nu-i omora fetele lui Rio și scăpa 
cu viaţă. 

— O s-o facă să sufere, nu-i așa? a zis el. 

Mama lui a pășit spre el. 

— Nu. Tu o s-o faci. Trage-i-o, apoi trage-i-o, taie-o în bucăţi. 
Ești în stare? 

A ridicat o sprânceană. 

— Îmbracă-te. Pleci și tu. 

26. 


Joi 


Stăteam în mulţimea de pasageri care se îndrepta spre Biroul 
de Imigraţii la Heathrow, încercând să-mi canalizez atenţia. Mă 
dureau încheieturile, în urechi îmi ţiuia o alarmă care-mi spunea 
că trebuie să mă întind să dorm, chiar aici pe jos. Ceasul meu 
biologic era gata să explodeze. Era dis-de-dimineaţă, după 
lumina tăioasă a soarelui care se înălța de la est. 

Somnul mă tot ocolise în zborul acela fără sfârșit cu avionul, 
în noaptea aceea fără sfârșit. De fiecare dată când închideam 
ochii, îmi apăreau figura speriată a tânărului Christian Sanger și 
arma din mâna tatălui meu. 

Și când mă gândeam că mă convinsesem că tata ţinea la Jax 
și la fiica ei la fel de mult pe cât ţinea la o înregistrare video 
care-l surprinsese comiţțând un omor nepermis și apoi încercând 
să ucidă un martor al crimei. Nici nu era de mirare că Jesse nu 
putuse să-mi spună adevărul. 

Rândul se apropia. Familia din faţa mea trecuse de la 
oboseală la iritabilitate. Copiii erau morocăânoși, părinţii, dornici 
de o țigară. 

Fetița lor de doisprezece ani purta pantaloni de trening și un 
tricou roz pe care scria JUICY?. 

Schimbă-ţi hainele, îmi venea să-i zic. 

Mămico, nu-i mai face fetiţei tale reclamă. Fetiţă, ia-ţi un 
tricou cu Powerpuff Girls sau God Save the Queen, orice, numai 
nu hainele astea care atrag ochiul bărbaţilor și dau de veste 
despre suculenţa corpului tău. Juicy le spune să pună mâna și să 
te pătrundă. Tăticule, spune-i că nu e scoasă la licitaţie. Și, 
pentru numele lui Dumnezeu, ţine-o departe de europenii de 
vârstă mijlocie, singuri pe avion, bronzați, plini de sine și 
nerespectuoși. 

Am vrut să mă frec la ochi, dar am dat cu mâna de ochelarii 
pe care îi purtam. Bună asta, Delaney. 

Larkin. Kathleen Rowan Larkin. 


3 suculent, savuros (n.tr.). 

Capul îmi vâjâia și mai tare, privirea mi se înceţoșa, simțeam 
cum mă apucă durerea de cap. 

Copii sexualizaţi, transformați în prostituate. Rio Sanger 
făcuse asta cu propriul ei fiu. 

În adâncul inimii, mi se zvârcoleau teama și rușinea. Cum 
dracu' ajunsesem eu în situaţia asta? 

Când am aflat că tata a fost răpit, am fugit de poliție și m-am 
dus să-l salvez. M-am apucat să caut informaţia pe care o voiau 
Sangerii, să o folosesc ca răscumpărare pentru tata și apoi să 
fac și mai multe. Aveam de gând să folosesc dosarul Riverbend 
ca să-l exonerez pe tata de toate murdăriile care-i fuseseră 
aruncate în faţă. Și aveam de gând să-i manipulez pe răpitori cu 
dosarul ăsta ca să mă răzbun pe ei, să-i vânez și să-i pedepsesc. 
Mă gândeam că, dacă puneam mâna pe dosarul pe care îl căuta 
Rio, mă aflam într-o poziţie de putere pentru că știam că astea 
erau informaţiile care o implicau pe ea. Voiam să le copiez, să le 
ascund într-un loc sigur și să le dau câteva mostre lui Tim North, 
FBl-ului și procurorului ca să le stârnesc interesul. 

Proasto. 

În tot timpul ăsta, eu eram pe urmele unei fetițe pentru 
Christian și Rio Sanger. În tot timpul ăsta, dezgropam cel mai 
negru secret al tatălui meu. Că omorâse cu sânge rece un om. 

Lăsasem dorința să mă conducă și, în schimb, karma îmi 
tăbăcise fundul. Mă azvârlise într-o groapă din care habar nu 
aveam cum să ies. Maria Auxiliadora nu zicea nimic. 

lar în măruntaiele laptopului meu cronometrul mergea în 
continuare în sens invers. Aveam mai puţin de trei ore. Se 
scurgea timpul în care puteam să fac rost de ultimul flash drive. 
Migrena mi se înfigea în creier. 

În cele din urmă, am înaintat spre ghișeu. Femeia mi-a 
verificat pașaportul, m-a măsurat din priviri, a întrebat scopul 
vizitei. 

— De plăcere. 

Mi-a ștampilat pașaportul și mi l-a întins. La ieșirea din 
terminal, am dat de un frig înţepător. Un taxi negru aștepta la 
curbă cu Jax înăuntru. 

e 

Detectivul Lily Rodriguez stătea în portiera deschisă a mașinii 
ei, privind de-a lungul străzii întunecate spre casa lui Jesse. 
Luminile erau stinse și camioneta nu era parcată în faţă. Valurile 

biciuiau malul. Sub foșnetul pinilor de Monterey, vocea de la 
telefon o aduse aproape de pragul unei crize de nervi. 

— Nu acasă, nu are niciun rost, zicea Nicholas Cray. Unde e? 

— Nu știu. 

— Află. 

— N-a ajuns azi la slujbă, dar firma tace mâălc, a zis ea. 

— Fă-i să vorbească, a zis Gray. 

Nu a tresărit. Nicholas Gray era procurorul, dar nu era șeful ei. 
Nu avea nicio autoritate asupra ei. Tot ce putea să facă era s-o 
insulte, iar dacă se străduia un pic, ea putea să și-l imagineze ca 
pe un gerbil pe care-l arunca într-un borcan. Astfel, jignirile lui 
Gray nu mai aveau forță. 

— Tot ce știm e că Evan a rezervat bilete din Bangkok spre 
Malaezia, dar nu a făcut check-in, a zis ea. 

Gray a cloncănit. 

— Blackburn te-a dus de nas, domnișoara detectiv. 

— Nu sunt de acord. 

— E implicat și el. 

Un gerbil sfrijit și chel, iar când ea punea capacul borcanului, 
el se agăța disperat de sticlă. 

— Cu tot respectul, domnule, e exagerat. 

— Ea e fiica lui Phil Delaney. Delaney avea operaţiuni secrete, 
crezi că la nivelul lui de expertiză nu și-a învăţat odrasla cum să 
se fofileze? 

Gray a făcut o pauză teatrală. 

— Găsește-l pe Blackburn. Unde e el, e și ea. 

— O să-i verificăm tranzacţiile de pe cardul de credit. Dacă 
face vreo călătorie, o să știm. 

— Și vezi unde e frate-su. Poate pui presiune pe el. 

A cuprins-o deodată o senzaţie de prăbușire. Era sigură acum 
că de asta o sunase Nicholas Gray mai întâi pe ea. De ce nu-și 
hărțuia lacheii sau poliţia din Santa Barbara, doar pe ea - pentru 
ca ea fusese ofiţerul de investigaţii în cazul împotriva lui PJ 
Blackburn. 

— Dar Boyd Davies? 

— Ce-i cu el? 

— Desfășurătorul apelurilor lui. Vrem să știm dacă era în 
legătură cu răpitorii lui Phil Delaney. 

— Delaney n-a fost răpit. Biroul tău pierde timpul dacă 
deschide ancheta asta. 

— Era vânător de recompense. Datoria lui era să dea de urmă 
oamenilor. Suntem siguri că i-a contactat pe oamenii ăștia, pe 
Sangeri. Așteptăm desfășurătorul apelurilor și un mandat de 
percheziție eliberat de poliţia din Las Vegas pentru biroul lui. 

— Spune-mi ceva nou. 

— Ce știe biroul vostru despre trecutul lui Rio Sanger în 
prostituție? 

— Interesul tău obsesiv legat de această Rio Sanger e o 
pierdere de timp. Rămâi la cazul real. 

Lily s-a uitat în sus la lună. 

— Bine. Așa o să fac. 

— Sper că am auzit nerăbdare în vocea ta. Anunţă-mă când 
afli ceva. 

Eliberată acum, Lily a schițat un mic surâs. Gerbilul nu mai 
avea aer în borcan. 

— Găsește-l pe Jesse Blackburn și o s-o găsești pe Evan 
Delaney. Acuz-o de crimă cu premeditare și o să vezi că taică-su 
o să iasă din ascunzătoare s-o ajute. Ai băgat la cap? 

— Da. 

A trântit portiera. 

— Ca păduchii. 

e 

Peste tot, claxoane, un val de zgomote în spatele lor și, de 
fiecare parte, mașini care îi ocoleau. Soarele era jos pe cer, cuo 
lumină orbitoare. 

— Nu ești în viteză, a zis Jesse. Bag-o în prima. 

PJ a tras de schimbătorul de viteză. Transmisia a gemut. 

— Ambreiaj, a zis Jesse. 

Mașina asta de închiriat era slabă și probabil că avea un 
angrenaj cu cel mult de doisprezece dinţi, iar dacă PJ nu se 
calma, avea să-i distrugă pe toţi. O dubă albă murdară a trecut 
razant prin fața lor, la câţiva centimetri de botul mașinii, iar 
șoferul a strigat în dreptul lor: 

— Labagiilor! 

— Hei, omule, a zis PJ aruncându-și mâinile în aer. Nu-i vina 
mea. 

Jesse a apucat de volan. 

— Ușor. Nu te panica. 

PJ a aruncat o privire, cu ochii bulbucaţi. 

— Să mă panichez? Sensul ăsta giratoriu, cum naiba reușește 
lumea să se învârtă în jurul lui? 

Mergea cu douăzeci de kilometri pe oră. Aerul era răcoros și 
înțepător. Jesse i-a arătat cu degetul în faţă. 

— Mergi tot înainte. Nu lăsa mașina să se oprească. 

— Ti-am zis că n-am mai condus de trei ani. Și mașina asta e 
pe dos. Cum ar trebui să schimb vitezele cu mâna stângă? 

— Le-ar fi luat o oră să ne facă rost de o mașină cu 
schimbător automat. N-avem atâta timp. 

— Erai mult prea nervos că nu aveau mașina pe care s-o poți 
conduce tu, trebuia să știi asta, Jesse, e... 

A călcat apăsat ambreiajul, a smucit schimbătorul într-a-ntâia 
și a demarat. ă 

Jesse stătea aplecat peste hartă, reconstituind drumul. In 
mintea lui număra până la zece, apoi până la douăzeci, 
spunându-și întruna stai calm. Urmau să intre în oraș. Dă-i timp 
lui PJ să se acomodeze cu mașina și o să prindem viteză. 
Motorul își mărea turaţia și PJ s-a apucat să schimbe viteza, a 
întins mâna dreaptă și a pornit ștergătoarele de parbriz. 

— Mâna stângă. 

L-a văzut pe PJ că păleşte și oprește ștergătoarele, 
îndreptându-se spre Range Roverul care venea spre ei din 
stânga. 

— E OK, doar să... rahat. 

S-a tras dinspre portieră. O bubuitură puternică și Range 
Roverul a trecut mai departe. Oglinda retrovizoare de afară 
atârna de câteva cabluri, legănându-se. 

Articulațiile lui PJ erau alb-albastre de cât de tare strângea 
volanul. 

— Taci. 

— Mergi mai departe. 

Conta numai să ajungă acolo și și-a dat seama că trebuia să 
ajungă în mai puţin de o oră. S-a uitat la vitezometru: 20 de 
kilometri pe oră. 

Au trecut de un indicator: Centrul Londrei 20 km. 

e 

Zburam în taxiul negru, îndreptându-ne spre centrul Londrei. 
Era frig, iar cerul, deși albastru, părea subţire și îndepărtat în 
comparaţie cu cerul Thailandei. Jax arăta vlăguită. Avea un ochi 

negru și vânătăi pe toată partea laterală a gâtului. Dar părea, 
totuși, să reziste. De fapt, părea să reziste mai bine decât mine. 

— Benzedrin și ibuprofen, a zis. 

Șoferul conducea cu radioul dat tare. Jax a rupt învelișul unui 
pachet gros. A verificat dacă șoferul era cu ochii la drum și mi-a 
strecurat un cuţit militar. Apoi a scos un toc negru pentru 
gleznă. Și-a ridicat pantalonul, a legat tocul de gleznă și a vârât 
cuțitul în el. 

— Nu avem armă, dar trebuie să ne descurcăm. 

— Vorbește. Ai foarte multe explicaţii de dat, i-am zis. 

— Am comandat taxiul ăsta înainte să plecăm din Bangkok. Și 
pachetul, de asemenea. Şoferul l-a luat în drum spre aeroport. 

Și-a răsucit manșetele costumului de lână. 

— Lama cuţitului poate hăcui capul unui bou. Mânerul e din 
carbură de wolfram, poate să treacă prin parbrizul unei mașini. 

Și-a dat cu ruj. 

— Întotdeauna să porți un cuţit la tine. 

— Nu, adică spune-mi despre Christian. Mama lui nu l-a 
pregătit să preia bordelul. L-a pregătit să se prostitueze. 

— Chiar vrei să comentez asta? Rio l-a pus la treabă de la 
treișpe ani. Să lucreze noaptea la club, să se ofere clienţilor. 
Hank n-a observat. 

— Vrei să spui că l-a și drogat, că i-a dat ceva care să-i 
întârzie adolescenţa, să-l păstreze... ca pe o fetiță. A fost 
dereglat cum au fost Bliss și Shiver, nu-i așa? 

— În club, i se spunea Revel. 

— El e cel de-al treilea de care spuneai să mă feresc? 

— Da. Majoritatea clienţilor care veneau în club credeau că e 
fată. Nu aflau adevărul decât după ce ajungeau singuri în 
cameră cu el. Apoi Rio îi filma făcându-și de cap cu un minor. A 
încercat să ne vândă nouă filmarea... 

A făcut o pauză. 

— Phil n-a putut să suporte. Christian, ceilalţi adolescenți. A 
zis până aici. Închide afacerea lui Rio, oprește operaţiunea. 
Atunci m-a vândut Hank. Greșeala mea a fost că nu i-am spus-o 
mai devreme. Era... las-o baltă. Era vorba de tot. 

Un Mini verde a trecut pe lângă noi. Acasă, ceva de mărimea 
aia trebuia ţinut în lesă. 

— Ai știut de la început de Christian? Când lucrai la 
operaţiune? Dar tata? 

— Nu. Am aflat la puţin timp după ce totul s-a dus dracului. 

Urmăream drumul. Graffiti-urile evoluaseră de ultima dată 
când fusesem acolo. Nu aveau stilul californian, dar compensau 
prin faptul că erau peste tot. Toate zidurile erau pictate cu 
spray-uri ca niște tenii colorate. 

— De ce m-ai minţit prima oară când ne-am văzut, despre cei 
s-a întâmplat lui Hank Sanger? 

— Voiai să știi măcar un pic din ce se petrecea în filmarea 
aia? 

— Nu. 

Mi-am reţinut cealaltă întrebare. Ştiai că erai gravidă? Că tata 
l-a omorât pe tatăl Georgiei? 

— Boyd Davies, vânătorul de recompense pe care Tim l-a 
împușcat, se dădea drept agent de imigrări, am zis. Cred că o 
ajuta pe Rio să le treacă pe fetele astea în SUA. Punem pariu că 
plănuia să-ţi ducă fata peste hotare cu ajutorul lui, care se făcea 
că lucrează pentru autorităţi? 

— Ai ghicit bine. 

— Ce o face să o vrea atât de mult pe Georgia? 

— Oportunitatea. Și vârsta ei. 

— Dar dacă Sangerii voiau să-l găsească pe tata, o puteau 
face oricând. De ce acum? Ce i-a determinat? 

Părea epuizată. 

— E o întrebare bună. 

— Spuneai că Christian avea probleme de sănătate. 

— Da. Cred că din cauza drogurilor pe care Rio le băga în el și 
în celelalte. 

S-a uitat la mine. 

— Lui Rio îi plăcea să meargă în Bangkok pentru chirurgie 
plastică și tratamente de întinerire. Cred că ia un hormon uman 
de creștere să se păstreze tânără. Dar a încercat să-l ia de la 
curvele ei ca să le oprească îmbătrânirea. 

— De asta crezi că toate au dinţii stricați? 

S-a gândit la asta. 

— Mă îndoiesc. Cel mai probabil e din cauza anilor întregi de 
abuz de droguri. Ai auzit vreodată de „gură de 
metamfetamină”? 

— Vag. 

Mi-am amintit de imaginea lui Christian care îndreptase o 
armă spre mașina lui Tim pe acea stradă din Santa Barbara. 

— Christian nu pare să arate ca un copil. 

— Nu, probabil că Rio a abandonat ideea asta în ce-l privește. 

— Ştii ce probleme are el? 

— Părea anemic pe atunci. Bănuiala mea e că are o problemă 
cu sângele din cauza drogurilor. 

Un gând odios a început să mi se limpezească în minte. 

— Ziceai că-și vrea sora înapoi. Crezi că are vreo legătură cu 
sănătatea lui? 

Și-a întors capul spre fereastră, strângea din dinţi. 

— Jax, dacă e o boală de sânge sau ceva malign, poate o vrea 
pentru ceva mai mult decât răzbunare? 

Soarele era tăios în ochii noștri, stătea pitit pe cer. Pe 
marginea drumului, înfloreau narcisele, o explozie extravagantă 
de galben și auriu, deși copacii erau încă golași. 

Și-a rezemat fruntea de geam. Nu voia să răspundă, dar, când 
s-a întors, părea să se gândească la același lucru ca mine. 
Christian voia să-i sugă tot sângele Georgiei și să-i ia măduva 
spinării. 

— Dacă încearcă să se atingă de ea, sângele lui împroșcat o 
să fie ultimul lucru pe care-l vede. 

A lovit cu mâna în scaunul șoferului. 

— Mai repede. 

e 

Peisajul din Hyde Park era sterp. Atât de multă iarbă verde și 
atâtea schelete de copaci. Mai jos, pe Park Lane, taxiuri negre și 
Mercedes-uri se plimbau pe lângă parc. Christian stătea la 
fereastră, înfiorat de răcoare. Cașmirul și mantoul nu-i puteau 
ține de cald. Era o zi plictisitor de luminoasă, dimineața prea 
devreme, ura dimineţile și mai era și epuizat. Mai mult de 
oboseală decât de la anemie. Cafeaua nu-l ajuta. Își injectase 
EPO, știa că avea să-i crească hematocritele, dar nu imediat. 

Dimineaţa însemna abandon, uitare. Rio obișnuia să-l lase 
singur dimineața. Clienţii plecau, banii erau numărați. Făcea 
duș, își curăța pielea și gura și penisul de duhoarea respirației 
vreunui mușteriu, de sudoarea și sperma lui. Ar fi... 

Senzaţia l-a copleșit din nou, dezgustul, nevoia. lar Sig-ul lui 
era acasă, pentru că nu putuse să-l ia pe avion. Să scoată 
încărcătorul, să numere dacă erau nouă gloanţe. Să-l golească, 
să-l curețe. Să apese pe mâner, să tragă de el... avea nevoie de 
asta, oh, ce nevoie avea. 

A găsit briceagul militar elveţian în trusa de toaletă, a luat 
șurubelnița cu cap plat și a deșurubat mânerul sferic al ușii de la 
baie. S-a așezat pe jos și a început să-l dezasambleze. 

S-a auzit un ciocănit în ușă. Când a deschis-o, Shiver stătea 
pe hol, cu părul aranjat și ochii întunecaţi sticlind de mulţumire. 
A trecut pe lângă el, s-a dus înăuntru. 

— Unde ţi-e laptopul? a zis ea. 

El a arătat către birou. 

— Ai ceva praf? 

— Nu unde să poţi da’ tu de el. 

Ea s-a așezat la birou, a scos un flash drive și l-a introdus în 
computerul lui. A văzut mânerul desfăcut în bucăți și înșirat pe 
podea - şuruburi, arcuri, piuliţe. 

— Doamne, Christian. N-avem timp de reparaţii. 

Lui Shiver nu-i păsa că el n-o plăcea. Nu-i păsa dacă vreunui 
om nu-i plăcea de ea, deși putea să joace pe fiinţa adorabilă 
când voia, cu acea postură tipic orientală. Nu trebuia să facă pe 
amabila, pentru că disprețul era un afrodiziac puternic. Prea 
mulţi indivizi credeau că o puteau vindeca de dispreţ cu 
organele lor genitale. O copiliță atât de fragedă, se gândeau ei, 
își imaginau câte puteau s-o învețe. Acei bărbaţi nu se 
sinchiseau să se uite în ochii ei. 

Rio n-o mai lăsase să se prostitueze după ce-l orbise pe 
ucraineanul acela cu un tirbușon. 

— Lasă computerul să se deschidă. Dă-mi praful, a zis el. 

— Stai un pic. Rio nu vrea să întârziem. 

— Rio nu-i aici. 

El a ridicat-o în picioare. 

— Am nevoie. Trebuie să fiu lucid. 

Ea și-a ridicat bărbia. 

— Dacă vrei să te droghezi, fie. Stai să-l scot din păsărică 
pentru tine. 

El și-a strâns buzele. 

— N-ai putea să fii de mai mult prost gust nici dacă ai lua 
cursuri. De aia o să ai întotdeauna o inimă de târfa. 

Ea s-a scuturat și s-a eliberat din mâna lui. 

— Şi tu. 

S-a strecurat pe lângă el să se ducă în baie și să ia praful. El 
s-a aşezat la birou cu acel cuţit militar și cu bucăţi din mânerul 
ușii. În timp ce potrivea șuruburile la locul lor în mâner, flash 

drive-ul s-a încărcat în computer și a pornit un clip. A auzit o 
femeie spunând: 

— Trebuie să-ţi spun ceva despre Christian. Rio îi face ceva. 

A tresărit. Oh, Doamne - era locuinţa lui Hank. S-a uitat și a 
rămas înțepenit, strângând cuțitul tot mai tare în pumn. 

Când Shiver s-a întors din baie cu praful, el era deja palid și 
asudat. 

Știau. Rivera. Phil Delaney. Tatăl lui. Înainte să fie ucis, Rivera 
i-a zis tatălui lui: Rio îl pregătește pe Christian pentru prostituție. 
Tatăl lui a murit știind că el se îndrepta spre desfrâu. 

Clipul a înviat totul în el. Zgomotul, oroarea, vederea... 

— Doamne. 

Tatălui său mort. Pistolul ivit de nicăieri, Delaney care încerca 
să-l omoare. Aruncându-i toată viața la gunoi. În oglinda de pe 
peretele din faţă, reflexia lui era atât de lividă, că părea aproape 
transparentă. 

A lăsat să-i cadă cuțitul din mână, a apucat computerul și a 
dat cu el de perete. Oglinda s-a spart într-o cascadă de cioburi. 

— Christian, Dumnezeule, a zis Shiver. 

Se uita la ea cu ochi care ardeau de ură. De ce toată lumea îl 
privea ca și cum știau ceva despre el ce el nu știa? 

— Ce? Nu te uita așa la mine. Nu te uita la mine. 

A pornit cu pași mari și apăsaţi spre ea, i-a luat punga din 
mână. Sfârșeala îl paraliza. 

— Asta nu e praf. 

| l-a aruncat în faţă. 

— Astea-s pastile. Nu vreau pastile. 

— Abţine-te. Doar nu să trec cu toate instrumentele prin 
aeroportul thailandez. 

— Am eu instrumente, idioato. Am seringi cu prescripţie, 
pentru eritropoietină. 

S-a așezat pe canapea, trecându-și mâinile ca niște greble 
peste picioare. 

— Ce-ai păţit? a zis ea. 

El a ridicat punga de jos, a sfâșiat-o și a dat pe gât un pumn 
de metamfetamine. 

— Hai să mergem după fată. Unul dintre noi n-o să trăiască 
prea mult, și n-o să fiu eu ăla. 

27. 


— Kit, pregătește-te. 

Am simţit o mână care mă îmboldea și am scuturat din cap, 
încercând să mă trezesc. Ne aflam în mijlocul Londrei. M-am 
uitat în jur: străzi care fremătau, taxiuri negre, curieri pe 
motociclete, toată lumea conducea pe partea greșită a 
drumului, la fel ca în Bangkok. Clădiri văruite în alb se înălțau 
falnice în soarele răcoros. Pe trotuare, cete întregi de oameni 
pășeau în viteză, înveliţi în paltoane groase, toţi vorbind la 
telefon. Aici, eram ca nuca-n perete. Pe furiș, mi-am șters dâra 
de salivă din colțul gurii. Hainele mele thailandeze erau mai 
stridente și mai subţiri decât ale tuturor oamenilor de pe stradă. 
Când am oprit într-un cartier liniștit, mi-am strâns jacheta mai 
tare în jurul taliei. 

Taxiul a oprit în faţa unei clădiri victoriene, pe o alee îngustă. 
Ne aflam în Kensington, locul palatelor și al graţioaselor biserici 
anglicane. Aleea era mărginită de case așezate în rând, drepte, 
liniștite ca o curte de biserică, respirând avuţie. Din imperiul și 
investițiile bancare și muzica pop, aveai senzaţia că banii se 
revarsă, efectiv, pe trotuare ca glicinele care se cățărau pe 
ferestre și tocurile ușilor. 

Doar școala arăta ca o uzină de secol nouăsprezece - 
cărămidă roșie, ferestre cu acoperiș, gard din fier dantelat. Se 
ghemuia în spatele unui zid bătrân și soios care se termina în 
partea de sus cu sârmă ghimpată. 

— Aşteaptă aici, i-a zis Jax taximetristului. 

Am intrat printr-o arcadă, am trecut pe lângă biciclete parcate 
și am urcat niște trepte din piatră tocită spre intrarea Școlii 
Saleziene Saint Mary Mazzarello. 

Deasupra ușii de la intrare era o cameră de luat vederi. 
Înăuntru, holul era răcoros și mirosea vag a umezeală. Am simţit 
că mă trage curentul și mi-am încrucișat braţele la piept. 
Tavanele erau înalte, cu simeze și candelabre fără lustru din 
care cădea o lumină anemică. Dar pe pereţi erau prinse în 
piuneze desene în acuarelă, foarte colorate, iar din capătul 
holului zdrăngăneau instrumentele dezacordate ale orchestrei 

școlii. Pe un piedestal, la dreapta mea, se ridica o statuie din 
ghips a Sfântului Giovanni Bosco, fondatorul Ordinului Salezian. 

La stânga, statuia Madonei cu pruncul, poleită cu aur. 

— Maria Auxiliadora, am zis eu. 

— Salezienii se închină cu devotament Maicii Noastre, 
Ajutătoarea creștinilor. 

Jax se îndrepta spre cancelarie. În spatele biroului, secretara 
și-a ridicat privirea. 

— Jakarta Rivera, doresc să vorbesc cu directoarea. Sora mă 
așteaptă. Sunt mama Georgiei. 

Secretara ne-a poftit să luăm loc, ochind vânătăile de pe fața 
lui Jax, și a dat un telefon. Jax s-a lăsat cu atenţie pe scaun, 
ținându-și mâna stângă în cea dreaptă, cu o postură rigidă și 
ochii scanând ușile de la intrare. Pupilele îi erau încă inegale și 
părea că mâna stângă nu o prea asculta. 

Afară, în curtea de beton, era pauză și un ciorchine de fete 
chiuiau, săreau coarda, jucau prinsa și se plimbau în grupuleţe 
pe lângă zidurile pline de mușchi. Curtea nu se vedea din 
stradă. Dar mai erau două camere de luat vederi fixate pe 
zidurile din cărămidă. 

Am zis: 

— De când n-ai mai văzut-o? 

— De zece săptămâni, din vacanţa ultimului semestru. 

În capătul celălalt al încăperii, s-a deschis o ușă. 

— Doamnă Rivera, vă rog să poftiţi înăuntru. 

Era o călugăriță voinică și greoaie, cu un costum albastru și o 
cruce mare la piept, cu o tunsoare tip castron dedesubtul unui 
acoperământ mic pentru cap. 

— Așteaptă aici, mi-a zis Jax. 

Și doar datorită unei voințe puternice a reușit să se scoale în 
picioare și să traverseze încăperea, cu mâna întinsă. 

— Soră Cillian. 

Călugăriţa i-a strâns mâna. 

— Dumnezeule, ce-ai păţit? 

— Accident de mașină. 

Și-a atins obrazul, urmând-o pe călugăriţă în biroul ei. 

— E mai înfricoșător decât orice. Dar îmi iau câteva 
săptămâni libere și voiam să-i spun Georgiei că sunt bine. 

A închis ușa în urma ei. 

Priveam copiii pe terenul de joacă. Purtau fuste maro și 
jachete cu bluze albe și cravate negre. Arătau ca niște englezi 
adevăraţi, chiar dacă locul lor de joacă era viu colorat și urban și 
părea mai dinamic decât Hogwarts. 

După cinci minute, ușa biroului surorii Cillian s-a deschis, iar 
Jax a ieșit cu pas hotărât și ochi arzători. Expresia de pe faţa 
călugăriţei era plină de compasiune, dar rezervată, de parcă 
avea încredere în Jax, dar o ţinea totuși la distanţă. 

— Sper să te faci bine în curând. 

l-a cerut secretarei să o aducă pe Georgia din clasă și i-a 
strâns mâna lui Jax încă o dată. 

— O să ne rugăm pentru tine. O așteptăm pe Georgia 
săptămâna viitoare. 

— Mulţumesc, soră. 

Jax venea spre mine, aproape vibrând de energie. Ca un bec 
înainte să-i explodeze filamentul și să se ardă. 

— Accidentul chiar m-a dat peste cap. Am nevoie de puţin 
timp cu fiica mea, a zis ea. 

Cu voce stinsă, i-am zis: 

— Și i-ai explicat că traficanţii de copii ar putea să apară la 
ușa școlii s-o caute? 

— Au o relaţie bună cu Poliţia Metropolitană. O să sune acolo. 
După ce plecăm noi. 

Vocea ei avea ceva rigid, de parcă luase novocaină. Își ţinea 
mâna stângă în mâna dreaptă. Stânga părea fără viață. 

De pe hol, s-a auzit zgomot de pas alergător. Jax a ţâșnit 
imediat pe ușa biroului. Am auzit vocea unei fetiţe, sărind de 
bucurie. 

— Mami. 

Prin ușă, am văzut-o pe Jax deschizându-și larg braţele. 
Georgia a sărit s-o îmbrăţișeze, cufundându-și capul la pieptul 
lui Jax și trepidând de emoție. Jax o ţinea strâns, i-a sărutat 
creștetul capului, și-a lipit obrazul de părul ei, cu ochii închiși, de 
parcă tot ce mai putea face era să-și țină fata în braţe, ca și cum 
vederea ei ar fi prea mult pentru ea. Am simţit un nod în gât. 

Când Jax a deschis ochii, Georgia îi zâmbea. Era 
neastâmpărată ca o puștoaică adevărată care mai are puţin 
până la adolescenţă. Părul ei negru era prins într-o coadă la 
spate din care ţâșneau bucle vioaie. Pielea era ciocolatie, ochii, 

întunecați și neliniștiți. Cravata îi stătea strâmb. Jax i-a aranjat-o 
cu dragoste. 

În ciuda epuizării și groazei, m-am simţit ușurată. Fetiţa lui Jax 
era în siguranţă în braţele ei. Am ieșit pe hol. 

Ea s-a întors spre mine. 

— Vino să faci cunoștință cu bucuria mea. Ea e Georgia. 

— Georgie, a zis fetița, ridicând o mână să mă salute. 
Salutare. 

l-am zâmbit. 

— Bună, Georgie. 

— Ea e Kit, a zis Jax. E prietena mea. 

Georgie s-a uitat la mine cu vădită curiozitate. A fost un șoc 
pentru mine să aud ce a zis Jax, dar am realizat că s-ar putea 
să-i fiu într-adevăr cea mai apropiată persoană. Gândul era pe 
cât de trist, pe atât de înspăimântător. 

— Mami, ce-ai pățit la faţă? 

— Mașina mea s-a luat la trântă cu un stâlp de telefon. Nu-ţi 
face griji, scumpete, sunt bine. Doar arată urât. 

— Eşti sigură? 

— Foarte sigură. Hai, o să-ți povestesc totul. 

Georgie o ținea strâns de mână pe Jax. 

— Doamna Westerman a spus că ai venit să mă iei. Mergem 
în vacanţă? 

— Câteva zile. Hai să-ți iei lucrurile. 

— Unde mergem? 

Ținând-o de mână pe mama ei, Georgie mergea pe hol spre 
dormitor sărind într-un picior, cu entuziasmul unui drăcușor pe 
arcuri, pălăvrăgind cu un încântător accent englezesc. Eu eram 
la un pas în spatele lor, conștientă că Jax își trăgea toată 
energia din fericirea fiicei ei. Absorbită și, aproape de necrezut, 
ușurată. N-o văzusem niciodată atât de... normală. Ne-am 
îndreptat spre ieșire și am traversat curtea unde soarele cădea 
drept, umbrele erau friguroase pe lângă zidurile înțesate de 
mușchi verde. Fetele care se jucaseră adineauri în curte veneau 
în goană spre noi, cu obrajii împurpuraţi de frig. S-au holbat la 
Georgie, întrebătoare și poate puţin invidioase. Ea le ignora în 
mod ostentativ - Miss Cool, varianta de unsprezece ani. 

Dormitorul era simplu și avea ecou. Înăuntru, în spatele ușii, o 
altă statuie a Mariei Auxiliadora se impunea înaintea noastră. 
Sus, pe palier, o lumină limpede trecea prin fereastra înaltă. 

Sfinţi din ghips, cărămizi maronii, linoleum rece: nu era un loc 
unde aș fi vrut să cresc. Camera lui Georgie dădea spre curte. 
Era o încăpere curată, dar părea că haosul stătea pitit pe după 
colțuri, gata să irupă și să năvălească. Deasupra paturilor erau 
lipite postere cu formaţii de băieţi și staruri TV adolescente. M- 
am simţit confortabil, dar nu ca acasă. 

Georgie și-a înșfăcat rucsacul și a îndesat în el playerul audio, 
niște caiete și telefonul. 

— Pot să mă schimb, mamă? 

— Da. Dar ne așteaptă un taxi, așa că dă-i bice. 

Am pășit spre fereastră și priveam în jos la iarba verde și 
piatra cenușie din curte. M-am uitat la ceas. 

— Avem nouăzeci de minute. Flash drive-ul? 

Jax a apucat un palton de iarnă din cuier și a aruncat câteva 
haine pe pat. Georgie și-a desfăcut cravata și a întins mâna 
după un umeraș. A ezitat. 

— Haide, don'șoara Minuţioasă. N-o mai tărăgăna. 

Jax îi împacheta lucrurile în rucsac. S-a oprit brusc și și-a dus 
degetele la tâmplă, de parcă se lupta cu o durere bruscă. 

Georgie s-a uitat prin cameră, perplexă. 

— Cealaltă uniformă a mea. 

Am zis: 

— Pot să vă ajut? 

— Unde e? 

A devenit deodată serioasă. Era aici, trebuie să le agățăm în 
cuier, dacă zac aruncate aiurea, ne pedepsesc. 

Jos, în curte, agitația mi-a atras atenţia. Am încremenit. 

— Uniforma ta de rezervă a dispărut? 

În umbrele din curte, o singură fată a rămas în spatele 
celorlalți când tot puhoiul intrase în clădire după pauză. Avea 
păr negru și lung până la brâu, pantofi sport Nike. Pășea calm 
pe lângă pereții clădirii, privind către ferestrele claselor. 

lisuse Hristoase. 

— Jax. Sunt aici. 

e 

Am dat buzna afară din cameră, Jax o ţinea strâns cu mâna 
dreaptă pe Georgie, pe braţul stâng își atârnase rucsacul și 
cerceta cu privirea în toate direcţiile. 

Încordată, Georgie a întrebat: 

— Mami, ce se întâmplă? 

— Pe unde e ieșirea prin spate? 

Georgie a căscat ochii la ea. 

— Ce se petrece? 

— Unde? 

Ochii fetiţei s-au umplut de teamă. 

— In spatele dormitoarelor, după terenul de sport, e o alee 
care duce la o poartă veche. 

Ne-am năpustit pe trepte. La capătul scărilor, am înșfăcat-o 
pe Maria Auxiliadora. Fără să mă opresc, am izbit-o de 
balustradă, fărâmiţând fundul statuii. O ţineam ca pe o sticlă 
spartă și goneam alături de Jax pe hol, spre ieșirea din spate. O 
ținea cu toată puterea pe Georgie. Işi răsucea capul în toate 
direcțiile la fiecare ieșire pe care o vedea. 

— Mami, ce se întâmplă? 

— Fără întrebări, Georgia. Fă exact ce îţi spun. 

Am aruncat o privire în spatele nostru. Toată lumea era în 
clase, așa că eram singure. 

— Trebuie s-o avertizăm pe sora Cillian, am zis. 

— Nu e timp. 

S-a oprit la ieșire, a dat cu piciorul în ușă și a cercetat zona. 

— Nimeni. Mișcaţi. 

A tras-o pe Georgie mai aproape. Eu am rămas în urmă. Pe 
peretele din spatele ușii era o alarmă de incendiu. Am izbit-o cu 
cotul, am spart sticla și am tras de manetă. Tot aerul s-a umplut 
deodată de țipătul ascuţit al alarmei. 

Jax mi-a aruncat o privire mânioasă. 

— Mișcă. Acum. 

Am alergat de-a lungul unui teren de joacă, am găsit aleea 
năpădită de urzici. Poarta era la optzeci de metri în faţa noastră, 
cu arcadă, ruginită și sufocată de iederă, dar neîncuiată. Jax i-a 
dat rucsacul lui Georgie și s-a apucat să tragă cu forţă de zăvor. 
Era înțepenită de atâta rugină. 

— Unde e flash drive-ul? am întrebat. 

Georgie s-a uitat la Jax, apoi la mine, apoi și-a întors privirea 
și se uita în depărtare peste umărul meu. A făcut ochii mari. Mi 
s-a ridicat părul de pe ceafă. 

M-am întors și am văzut monstrul de Shiver apărând la 
capătul aleii. Uniforma de pe ea o făcea și mai monstruoasă. 
Ochii ei bolnavi erau fixaţi pe Georgie. 

Răcnind, Jax a smuls zăvorul și a trântit poarta de perete. 

Georgie a arătat cu degetul spre Shiver. 

— Mami, cine e aia? 

Jax m-a săgetat cu o privire oțelită. 

— Mergi cu ea. 

Am împins-o pe Georgie afară pe poartă. Jax a rămas în 
spatele nostru, închizând porțile. 

— Ține-o cu tine, a zis ea. N-o lăsa să-ţi scape din ochi. 

— Bineînţeles. 

— Ce se întâmplă? a zis Georgie. Cine e aia? 

— Nu o da pe mâna autorităţilor. Pe mâna nimănui, niciodată. 
la-o cu tine, du-o în State. 

A aruncat o privire spre poartă. Și-a vârât mâna în buzunar, a 
scos o cheie. Mi-a trântit-o în palmă. 

— Trebuie să faci rost de ultimul flash drive. E singura 
modalitate de a o scoate din Marea Britanie și de a o păstra 
lângă tine. 

— Unde e? 

— Odată ce ajungi în State, o să știi în cine să ai încredere. 

— Unde e flash drive-ul? 

— Georgie știe. S-a întors către fiica ei. 

— Cod Negru. Mergi cu Kit. O să te găsesc eu. 

Fața lui Georgie s-a albit. 

— Nu, mami. 

Am apucat-o pe Georgie de braţ, dar s-a împotrivit, ca un pui 
de tigru, încercând să evadeze. Jax și-a înfipt unghiile în braţul 
ei. 

— Nu te uita. Fugi. 

l-am aruncat lui Jax statuia spartă, am luat-o pe Georgie de 
după talie și am rupt-o la fugă. Nu a opus rezistenţă. M-am uitat 
înapoi. Jax a întins mâna spre cuțitul pe care-l avea la gleznă. 

O tineam strâns pe Georgie și am luat-o pe strada din faţa 
școlii. Auzeam sirene în depărtare. 

Georgie și-a încovoiat umerii. 

— Mama mea, nu vreau să plec, trebuie s-o ajutăm pe mama 
mea. 

Continuam să fug. Taxiul era chiar în faţă, dar nu știam dacă 
Shiver avea ajutoare la intrarea în școală sau dacă poliţia era pe 
drum. Tot ce știam era că nu puteam fi prinse. Aveam nevoie să 
se ţină Georgie tare. 

— Femeia aia de pe alee vrea să-ţi facă rău. Mama ta nu vrea 
s-o lase să-ţi facă asta. Și trebuie să faci ceva pentru mama ta. 

— Ce? 

— Fugi cât te ţin picioarele. 

Goneam pe lângă blocuri, treceam de copacii goi și mașinile 
parcate. O mașină de poliţie, mică și albă, a trecut în viteză pe 
lângă noi, cu girofarul aprins, îndreptându-se spre intrarea în 
școală. Din altă direcţie, o a doua sirenă se auzea tot mai 
aproape. Am ieșit din calea lor și am luat-o pe trotuar. În spatele 
nostru, am auzit poarta deschizându-se. 

— Mai repede, am zis eu. 

Georgie a accelerat, ţinând pasul cu mine. 

Jax era în mare belea. Se lupta pentru Georgie, dar era deja 
grav rănită. Fie murea, fie o arestau în câteva minute. N-avea să 
se ivească la colțul următor, scuturându-și costumul ei 
impecabil de praf. N-avea cum să iasă din asta. Așa că 
rămâneam doar eu. 

Am cercetat împrejurimile, căutând o ascunzătoare, o alee 
care să ne ducă spre libertate. Și atunci am realizat: 

— Georgie, unde ne putem ascunde? 

A părut nedumerită o clipă, apoi mi-a arătat cu degetul în 
josul străzii. La capăt era un zid din cărămidă cu o poartă care 
dădea într-un parc. 

— Pe acolo. 

Inaintea noastră, trotuarul era blocat de schele. Am făcut 
slalom printre mașini și am alergat pe mijlocul străduței înguste. 
Range Rover-uri și Jaguar-uri și camioane pentru construcții erau 
parcate bară la bară lângă bordură, și simţeam că fug printr-un 
culoar, iar la capăt mă aștepta toboganul. 

Georgie, fără aer, mi-a zis. 

— Fugim de poliţie. 

— Da. 

Mi-a aruncat o privire mânioasă. 

— Asta e Codul Negru, pe bune, nu? 

— Da. E pe bune. 

Fața i s-a calmat. Știam că nu puteam risca s-o mint. 

— Nu știu ce ţi-a spus ea despre Codul Negru, am zis. 

— Să fug. Să nu merg cu nimeni decât dacă mami spune că e 
în regulă. Nici măcar cu poliţia. 

M-a privit din nou. 


VP - 219 


— Numai dacă mami spune că e un prieten, așa ca tine. Doar 
să mă duc la sora Cillian sau... 

Pieptul i-a tresărit, dar s-a luptat să nu se dea de gol. Se 
străduia să fie fată mare, să urmeze regulile Codului Negru. 

— Să merg la avocații mamei. 

— Cine? 

— Goodhew Waites. Jeremy Goodhew de la Goodhew Waites. 
M-a obligat să ţin minte numele ăsta. Am numărul lui în agenda 
telefonului. 

— Sună-l. 

Și-a apucat rucsacul. 

— Și dacă nu dau de el, să încerc la White City. 

Din colț a apărut o mașină care venea spre noi cu viraje largi. 

— Ce e White... lisuse. 

Am Îîmpins-o spre mașinile parcate. 

— Urcă. 

S-a cățărat pe capota unei mașini, și am vrut să fac la fel, 
sperând ca șoferul să tragă de volan spre partea cealaltă a 
drumului - oh, la dracu'. 

A tras de volan foarte mult spre dreapta. Am sărit, dar venea 
spre mine cu viteză. Chiar dacă am auzit scârțâit de frâne, am 
știut că e prea târziu. Eram deja în aer când s-a oprit. 

Sunetul a fost oribil, a ieșit o bușitură surdă din mine când am 
fost săltată de pe capota mașinii. Am nimerit pe spate în 
mijlocul drumului. 

Am văzut cerul. Nu mă durea nimic. Oh, la naiba, oare aveam 
gâtul rupt? 

Apoi a început să doară. 

Tare rău, și pulsa în mine. Vedeam roţi de mașini, crengile 
copacilor și glicină. Uimită, cu capul bubuind, fără suflu. Auzeam 
sirene și plânsete, și cea care plângea era Georgie. 

Nu sta așa. Ridică-te, Delaney. Am văzut-o pe Georgie pe 
capota mașinii parcate, cu gura căscată, și nu puteam să rămân 
întinsă acolo. Mișcă-te. Am auzit o voce aproape aievea care 
spunea ridică-te în două picioare, haide odată, Delaney. 

M-am rostogolit și am început să mă târăsc, capul îmi ţiuia, 
dar observam că mâinile mele puteau apuca, picioarele se 
puteau mișca, puteam să mă ridic, s-o văd pe Georgie care se 
holba la mine. 

— Mergi, am zis. 

— Delaney. 

Fetița se uita și mai confuză la mașina care m-a lovit. A rămas 
locului în mijlocul străzii și cineva răcnea la mine. Sirenele 
mașinilor de poliţie se auzeau în ecou dinspre clădirile vechi din 
cărămidă. Încet, zăpăcită, am întors capul să mă uit la mașină. 

Ce căuta PJ Blackburn în spatele volanului? 

— Evan, urcă. 

PJ nu rostea un cuvânt, încerca să deschidă geamul mașinii, a 
deschis portiera într-un final și a ieșit. Mi-am dus mâna la cap. 
Dumnezeule, știam că era supărat pe mine, dar să dea cu 
mașina în mine? În Londra? Și-a ridicat braţele în aer și zicea: 

— N-am putut să opresc mașina, am apăsat ambreiajul în 
locul frânei. 

Jesse stătea aplecat pe geam. 

— Evan, haide. 

Georgie a devenit speriată ca o pisică, ochii mari, înfricoșați, 
se trăgea tot mai în spate. 

— Kit? 

Jesse i-a făcut semn din mână. 

— Georgia, și tu. Grăbește-te, Ev. 

M-am ridicat în picioare, durerea mi s-a împlântat în coaste. 
Georgie se uita înspăimântată cu umerii lăsaţi, când la Jesse, 
când la mine. Dându-se jos de pe capota mașinii parcate, a luat- 
o spre parc. 

Jesse a deschis portiera. 

— Urcă. Evan, hai odată. Mergem după ea. 

Vocea îi suna mirată și rugătoare și furioasă. S-a uitat în 
spatele meu. O mașină de poliţie venea din capătul străzii. S-a 
arătat ușurat mult prea fățiș. 

A văzut că i-am surprins expresia feței. Am clătinat încet din 
cap, i-am aruncat o ultimă privire și am luat-o la goană după 
Georgie. 

28. 


Alergam spre parc. Pe poartă, în faţă, am surprins jacheta 
maro a lui Georgie și rucsacul care-i sălta în spinare. In spatele 
meu, claxoane și cârâitul ambreiajului cu care se lupta PJ. Ce 
dracu' căutau el și cu Jesse aici? Cum știuseră să vină la Școala 
Saleziană? 

Nu mergeam drept, mă omora piciorul. Am trecut tropăind 
prin poarta parcului. Copaci noduroși se ridicau de peste tot, cu 
niște crengi care atârnau ca niște degete cu artrită. Mărăcinii 
împânzeau locul. Un labirint de cărărui cotea în toate direcţiile 
printre tufele cu mure. Ştiam că englezilor le plac grădinile 
sălbatice, dar asta era deja prea mult - parcă era versiunea 
malefică a Pădurii de o Sută de Acri. 

Aburul respirației mele se încolăcea în aer, fugeam, privind în 
direcțiile cărărilor, zărind un cuplu de bătrâni ţinându-se de braţ 
și o mamă cu un bebeluș înfofolit în braţe pe o bancă. Cedri albi 
se întindeau deasupra, formând arcade peste alee. Cincizeci de 
metri mai în faţă, am găsit o hartă. 

Holland Park. La dracu’, era imens. Terenuri de tenis, de 
joacă, restaurante, o nenorocită de clădire a operei, copacii 
ăștia și - minunat - o pistă de alergare. Unde Evil Piglet stă la 
pândă cu pușca lui cu lunetă să prindă coloana prezidenţială. 
Am simţit că mă strânge cineva de gât. Nu puteam s-o pierd pe 
Georgie. Dacă o pierd, totul se face scrum. 

Și nici nu puteam să mă panichez sau să umblu brambura. 
Georgie cunoștea parcul acesta și cartierul și avea instrucțiuni. 
Codul Negru: fugi, sună-l pe avocatul lui Jax. lar când o 
întrebasem pe unde să mergem, îmi zisese pe acolo. Ceea ce 
însemna să ieșim din parc prin partea de vest. 

Un om care-și plimba câinele venea agale din direcția aceea. 
l-am făcut cu mâna. 

— Aţi văzut o fetiță în uniformă de școală trecând în fugă pe 
lângă dumneavoastră? 

— Da, pe acolo. 

A arătat cu degetul peste umăr. Am ţâșnit de pe loc. 

Chiar înainte ca fetița să dispară pe poarta parcului, Jesse s-a 
uitat prin fereastra din spate și a văzut-o aruncând peste umăr o 
privire inexpresivă și goală. Probabil credea că acum era pe cont 
propriu, singură în mijlocul unei haite de lupi. Gândul acesta îl 
sugruma. 

A arătat cu degetul mare peste umăr. 

— Întoarce. Vezi dacă poţi să găsești o scurtătură pe lângă 
parc și s-o prinzi din urmă. 

PJ a scuturat din cap. 

— Crezi că fata o să urce în mașină? În niciun caz. Vrea să-și 
piardă urma. 

Avea dreptate. Văzuse că au dat cu mașina peste Evan. Și o 
văzuse pe Evan refuzând să urce. Nu avea nicio idee cine erau, 
puteau la fel de bine să fie doi străini care voiau să-i facă rău. 

Fratele lui a pus mâna pe volan, cu faţa îmbujorată, așteptând 
să-i spună ceva. Ceva de genul a; că/cat-o pe prietena mea, 
puteai s-o omori, puteai s-o... 

— Trebuie să încercăm, a zis Jesse. 

PJ a băgat mașina în viteză și a examinat strada aglomerată. 

— Nu pot să întorc aici. Trebuie să ocolesc străzile. 

— Fă-o. 

Au trecut de casele victoriene cu ferestre cu pervazuri mari 
din piatră, și glicina care atârna de pe ziduri, aproape zgăriind 
acoperișurile BMW-urilor și SUV-urilor Volvo parcate lateral. In 
depărtare, o mașină a pompierilor venea cu viteză și avea 
sirenele pornite, în faţa lor, o fetiță a luat colţul în goană, 
mergând spre parc. S-a mai uitat o dată la ea. Să fi alergat în 
cerc Georgia? 

Nu, era altă fetiţă în aceeași uniformă. Avea ochi înfierbântațţi 
și o faţă palidă, părul negru îi flutura în vânt. Dâre de sânge îi 
erau întinse de-a lungul obrazului. Un fior i-a trecut pe șira 
spinării. 

— Ea e una dintre ei. 

— Cine? a zis PJ. 

A trecut în goană pe lângă ei, spre poarta parcului. 

— Hristoase, ea e. Monstrul din hotelul din Bangkok. 

PJ s-a uitat chiorâș. 

— Bangkok? Jesse, ai halucinaţii? 

Avea o cască în ureche și în mână un dispozitiv și se uita când 
la stradă, când la dispozitiv. 


VP - 223 


Jesse a pus mâna pe telefon. 
— Găseşte un sens giratoriu și întoarce. Grăbește-te. 
(J 

Bâjbâind pe o cărăruie cu pietriș, am ieșit pe o poartă din fier 
forjat și m-am trezit într-o stradă îngustă cu multe vile albe. Am 
dus mâna la coaste, mă luptam cu un junghi care îmi zvâcnea. 
M-am uitat în jur și oh, Doamne, am văzut-o în dreapta mea. La 
două sute de metri mai în faţă, cu rucsacul care-i sălta în spate, 
mișcând din braţele slabe ca un sprinter de talie mondială, se 
orienta să iasă de pe strada asta spre o intersecţie care dădea 
într-o autostradă. 

— Georgie, am ţipat. 

Nu m-a auzit. Am luat-o la fugă pe lângă casele ca niște 
torturi de frișcă, dichisite înăuntru cu candelabre și afară cu 
jeep-uri Grand Cherokee. Aerul rece îmi șfichiuia plămânii. La 
colțul cel mai îndepărtat, Georgie a pândit să se facă verde la 
semafor, a traversat în fugă, dispărând din vedere la dreapta, 
prin faţa unor magazine elegante. 

Mi-a sunat telefonul. L-am scos din buzunar. 

— Jax? 

— Arătarea din Bangkok e pe urmele tale, a zis Jesse. 

Lumina stridentă și aerul tăios au devenit brusc foarte reci. 

— Și Jax? 

— Nu. 

Mi-am încleștat mâinile, simțeam împunsături în ochi. M-am 
uitat peste umăr. 

— Nu o văd. 

— Tocmai a intrat în fugă în parc. 

— Unde ești? 

— Mergem tot înainte prin cartier, am întors. 

— Ţine-l pe PJ departe de mine. 

Am ajuns la intersecţie și m-am oprit brusc la semafor, 
uitându-mă tot timpul la dreapta mea. Aceea era aleea Holland 
Park. Am surprins-o pe Georgie alergând pe trotuarul mărginit 
de copaci în partea opusă. 

— Georgie! am ţipat. Nu părea să mă audă. 

La telefon, Jesse zicea: 

— Ev, venim, dar... 

— FBl-ul știe că sunt aici? Ai sunat la poliţie? 

— Nu. 

Nici macar n-a ezitat. Știam că spune adevărul. Poate că omul 
mă vânduse poliţiei, dar nu m-ar fi minţit. Lumina semaforului s- 
a schimbat și am fugit peste drum. 

— Atunci n-o face. Jax a zis... 

Mi-am ţinut răsuflarea. Jax poate că era moartă acum. 

— Dacă implicăm poliţia, o să fie un dezastru pentru Georgie. 

Niciun răspuns câteva clipe. 

— În regulă. 

M-am simțit ușurată. Razele soarele se cerneau printre 
crengile goale, iar eu alergam. 

— Monstrul are un fel de dispozitiv de urmărire, a zis Jesse. Ai 
grijă de tine. PJ și cu mine încercăm să o interferăm. 

— Mda, interferenţă, e al naibii de bun la așa ceva. 

Fugeam șchiopătând, epuizată, am trecut prin dreptul unei 
brutării franţuzești. Apoi prin faţa librăriei Daunt Books, care 
semăna cu un altar unde iubitorii cuvintelor se opreau să se 
închine. Prin faţa unui butic unde hainele erau în douăsprezece 
nuanţe de negru. Pe lângă o băcănie fermecătoare și nici nu 
bănuiam că aici, în Holland Park, se vindeau calamari pe băț. Pe 
lângă o măcelărie unde - Sfinte Sisoe, ce naiba era în vitrina 
aia? Ce fel de animal avea organele interne atât de 
dezgustătoare? 

Pe lângă Starbucks, și atunci am văzut unde voia să ajungă 
ea. 

— Se îndreaptă spre stația de metrou. 

A fugit prin intrarea care se căsca pe sub un indicator albastru 
și semnul roșu pentru metrou. 

Am zis: 

— Georgie se îndreaptă spre o firmă de avocatură numită 
Goodhew Waites. Nu știu unde este, dar cred că e prin centru. 

— O să aflu. 

Staţia de metrou de la subsol era veche, dar și elegantă, cu 
plăci de faianţă strălucitoare pe pereţi. Am cotit-o scurt 
înăuntru. Dincolo de barierele de la intrare, erau două lifturi. Ușa 
unuia dintre lifturi dădea să se închidă. 

— Georgie, am strigat. 

Ușa s-a închis fără niciun răspuns. Mă ţineam de coaste și, în 
pas alergător, m-am dus spre fereastra de la ghișeu, am trântit 
o bancnotă de douăzeci de lire pe tejghea. 

— Aveţi abonament pe toată ziua, pe toate liniile, ceva de 
genul ăsta? 

— Card de călătorie, a zis femeia și a tastat la calculator. 

A vârât biletul prin fanta ferestrei. Am trecut de bariere și am 
apăsat butonul liftului, gândindu-mă hai mai repede. 

Am aruncat o privire în spate, către stradă, și am zărit 
trecătorii și traficul. Mai bine nu. Am luat-o în fugă pe trepte, 
coborând în galop o scară de fier în spirală care se zgâlţăia și 
era rece ca naiba. 

Telefonul era încă deschis. 

— Sunt în staţia de metrou. Nu am văzut-o pe Shiver. 

— Ev, eu o să... 

Zidurile stației de metrou mi-au întrerupt legătura. 

e 

Jesse și-a trântit clapeta de la telefon și s-a uitat pe hartă. 

— Când ajungem la Notting Hill Gate, fă la stânga. 

Trăgând de volan pe după colț, PJ conducea tacticos pe o 
stradă cu case de culoarea înghețatei, albastru-deschis, roșu și 
alb. Mergeau în direcția greșită, se îndepărtau de stația de 
metrou Holland Park. Mașina a accelerat, PJ a pus mâna stângă 
pe schimbătorul de viteze și a băgat-o într-a doua. A prins viteză 
după ce-au luat colțul. Traficul de la intersecție înainta cu 
repeziciune. 

Un Jaguar XK8 argintiu a trecut pe lângă ei și a oprit la 
bordură. Un bărbat a coborât din mașină cu telefonul la ureche. 
Avea tunsoare de fotomodel din reviste, iar mantoul negru, de 
calitate, i se umfla în vânt. Și-a rotit privirea în jur, a coborât de 
pe bordură și, cu ochii în stânga și-n dreapta, aștepta o pauză în 
trafic ca să traverseze strada. 

Era tipul pe care-l văzuse în mașina albă împreună cu 
vânătorul de recompense, în fața casei lui Evan. Christian 
Sanger. 

El era creierul din spatele a tot ce se întâmpla. El era cheia. 

— ÎI vezi pe tipul ăla? a zis el. 

PJ l-a ochit. 

— Da. 

Ceva mai departe, la dreapta, era intrarea staţiei de metrou 
din Notting Hill. Dacă Sanger traversa strada, acolo se ducea. 
Știa că Georgia venea încoace cu metroul. Plănuia să o înșface 
din vagon. Jesse a arătat cu degetul. 

— Lovește-l. 

29. 


Coboram în goană treptele două câte două, mă sprijineam de 
scara în spirală. Pe fierul balustradei de care mă ţineam, mâinile 
mi-erau reci ca gheaţa. La capăt, am luat-o printr-un tunel și 
apoi pe alte trepte către peron. Un metrou era oprit în partea de 
est. 

Am pășit pe peron chiar în secunda în care clinchetul anunţa 
închiderea ușilor. Un ultim pasager a sărit în vagon, iar în clipa 
următoare ușile s-au închis. M-am grăbit spre ele și am izbit 
butonul de deschidere. Nu s-a întâmplat nimic. Am bătut în 
geam. O femeie tânără într-un mantou de culoarea bobului de 
mazăre s-a uitat scurt la mine și și-a reluat lectura cărții. 

Am alergat de-a lungul peronului, uitându-mă înăuntru după 
Georgie. Clinchetul s-a oprit și metroul s-a pus în mișcare. 

La început încet, apoi tot mai repede. M-am uitat spre 
vagonul din faţă. Georgie stătea pe scaun în capătul îndepărtat. 
Cocoșată, se ţinea de bară de parcă era singurul lucru din lume 
care-i mai putea da echilibru. 

— Georgie, am urlat. 

Nu și-a ridicat ochii. Metroul a prins viteză. Am strigat-o din 
nou. Roţile se hurducau și gâfâitul motorului mi-a acoperit 
vocea, chiar și în caverna asta cu ecou. Am accelerat și eu, 
încercând să-i atrag atenţia, am ajuns în dreptul vagonului unde 
era ea și izbeam cu pumnii în geam. 

Georgie și-a sprijinit capul de bară și a închis ochii. Metroul a 
țâșnit în viteză și s-a repezit ca un șarpe în tunelul de la capătul 
platformei. 

M-am oprit, răsuflând cu greu. O pală de vânt puternic m-a 
șfichiuit peste faţă în urma metroului care s-a pierdut în tunel, 
lăsându-mă în caverna aceea cu pereți curbați din ghips, 
acoperiţi cu reclame la asigurări de mașină și agenții de voiaj. 
Vizitaţi Thailanda! M-am uitat la panoul de deasupra mea care 
anunţa următorul metrou în cinci minute. Prea mult. Era tot mai 
departe cu fiecare secundă. 

Nu puteam să spun în care metrou se urcase. Trebuia să 
ajung înapoi pe stradă, unde aveam semnal și puteam să sun la 

firma de avocatură Goodhew Waites. M-am grăbit înapoi pe 
peron și sus pe scări. Coastele îmi pulsau de durere și piciorul 
îmi zvâcnea. 

Așteptam nerăbdătoare în fața liftului cu ușile gigantice 
argintii. Beculeţul care anunţa sosirea liftului s-a aprins și ușile 
s-au deschis. Am pășit înăuntru. 

Liftul avea o a doua ușă pe partea opusă pentru pasagerii 
care coborau. Se închidea. Deodată, mi s-a oprit inima. Vizavi, în 
celălalt lift, cu spatele la mine, era Shiver. Purta jacheta maro și 
fusta uniformei Școlii Sf. Maria Mazzarello. Din spate, puteai să 
juri că e o fetiţă de doisprezece ani. S-a răsucit și ochii ei m-au 
fixat. 

Ochi de hidră. Mari, pătrunși de o lumină cenușie și furibundă. 
A ţâșnit spre ușă. Din reflex, am dat să fug. Ușa s-a închis. 

Liftul a pornit să se înalțe. Am clipit, am tras o gură de aer, 
înțelegând ceea ce tocmai se întâmplase. Shiver avea să-și dea 
seama că amândouă o rataserăm pe Georgie. Avea să vină. 

e 

PJ a tresărit. 

— Ce? 

Sanger se tot uita în stânga și în dreapta la trafic, tremurând 
din toate încheieturile ca un ferăstrău uman. A făcut zece pași 
grăbiţi pe bordură, s-a oprit și și-a dus mâna la piept. Chiar de la 
distanţa aia, Jesse putea să-și dea seama că avea fața mai albă 
decât varul. Nu se simțea bine. Cât de mişto. 

— Dă cu mașina peste el, a zis Jesse. 

— Glumești. 

— O s-o răpească pe Georgie. Trebuie să-l oprim. 

PJ a căscat gura. 

— Ești nebun la cap? 

— Asta s-ar putea să fie singura noastră șansă. 

Sanger s-a îndreptat de șale. 

— Du-te. O să-și tragă sufletul și după aia dispare. 

— Ce dracu' e cu tine? 

Jesse și-a dus mâna la cap. 

— Eu nu pot să-l urmăresc pe jos. Fă-o. 

Sanger a văzut că nu mai trecea nicio mașină momentan și a 
traversat spre partea opusă a străzii. Mergea cu pași mari și 
apăsaţi pe trotuar spre staţia de metrou, vorbind la telefon. 

— O dăm în bară, a zis Jesse. 

PJ și-a tras o faţă imobilă, a băgat în viteză și a luat colțul. A 
ocolit un autobuz, un Mini și o mașină de tractare al cărei șofer 
schimba o roată. A trecut de Jaguarul lui Sanger și a tras în 
dreptul bordurii. A oprit motorul. 

— Ce faci? a zis Jesse. 

Sanger grăbea pasul din nou, îndreptându-se spre gura de 
metrou. 

PJ s-a uitat la Jesse. 

— Eu am terminat. 

A scos cheia din contact, a coborât din mașină și a plecat. 

jesse a rămas cu gura căscată, privindu-l cum se 
îndepărtează. PJ s-a asigurat și a luat-o la sănătoasa peste 
drum. Oh, nu. Il urmărea pe Sanger. 

Jesse a apucat scaunul cu rotile de pe bancheta din spate, l-a 
scos și l-a asamblat. PJ alerga pe trotuarul de pe partea opusă 
care ducea spre gura de metrou. Când Jesse abia a reușit să se 
dea jos din mașină, PJ era deja la peste o sută de metri distanţă. 

Vântul îi biciuia faţa. L-a văzut pe Sanger mărind pasul pe 
scările către stația de metrou de la subsol, cu paltonul negru 
fâlfâind. La depărtare de zece secunde de el, era PJ. 

A găsit o trecere de pietoni și a ajuns în partea cealaltă a 
străzii, trecând de o femeie într-o blană de nurcă ce plimba un 
câine de mărimea unui șerveţel. Când a ajuns la gura de 
metrou, s-a oprit în capul scărilor. Ar fi putut ajunge repede 
dacă ar fi alunecat în jos pe balustradă, dar era complicat. 

S-a uitat pe lângă el. Se putea intra prin rampa asta? 

Nu. Dar mai exista o intrare de partea cealaltă a străzii și de 
acolo a apărut Sanger pe scări, cu telefonul lipit de ureche. A 
luat-o la fugă înapoi spre Jaguarul parcat. Jesse își simţea umerii 
grei. Vântul îl bătea dintr-o parte. 

Respirând greoi, PJ a apărut pe scări. 

— L-am pierdut. 

Christian s-a urcat în Jaguar, a tras mașina și a făcut un viraj. 
Jaguar-ul a accelerat, trecând ca vântul pe lângă ei și mergând 
spre centrul Londrei. 

PJ l-a observat. 

— Of. 

Jesse s-a uitat lung după el. PJ s-a întors. 

— Voiai să-l omor? Să-l lovesc cu mașina și să-l omor? 

— Nu, eu... 

Și-a trecut mâna prin păr. 

Fața lui PJ era descompusă de șoc. 

— Cine ești? 

Aerul era înghețat. Trecătorii îi ocoleau și îi priveau insistent. 

— Se presupune că tu ești băiatul bun, membrul familiei care 
a reușit în viaţă. Ești în scaun cu rotile pentru că cineva a dat cu 
mașina peste tine. Și voiai să-i fac același lucru tipului ăstuia? 

— Nu voiam să-l omori. Voiam să-l oprești. Vreau în 
continuare. 

— Ești futut la creier. 

Oamenii care făceau jogging treceau la pas pe lângă ei. 
Jaguar-ul s-a pierdut în oceanul de SUV-uri Volvo și BMW-uri 
strălucitoare. 

— Știu unde se duce. Haide, a zis Jesse. 

PJ a scuturat din cap, cu ochii la mașina închiriată. 

— Nu mă mai bag. 

In josul străzii, unde parcaseră, autobuzul dispăruse. 
Camionul de tractare trăsese mai în faţă, în dreptul mașinii lor. 
Nu era un club auto. Şoferul coborâse și le blocase roata cu un 
imens clește galben. 

— Ce facem acum? a zis PJ. 

Jesse și-a ridicat ochii către indicatorul de metrou. 

e 

Christian gonea pe Notting Hill Gate în jaguarul XK8 pe care-l 
închiriase. Era sleit. Microfonul funcționa, dispozitivul de 
interceptare a telefonului funcţiona. Aveau totul. Fata se afla în 
metrou, alergând la avocatul mamei ca un iepure speriat. Avea 
să ajungă acolo înaintea ei. 

La câteva cvartale distanţă, pe străzile înguste ale atât-de- 
sofisticatului Kensington, se afla școala fetei. Văzuse două 
mașini de poliţie în capătul opus al străzii când trecuse pe acolo 
mai devreme. Era ceva mișcare pe alee, curcani în vestele lor 
galben-fosforescente și chipiurile alea ridicole englezești cu 
panglici în carouri alb-negre pe margini, multe emițătoare și 
benzi care înconjurau locul, fără arme, doar spray-uri 
paralizante. 

N-avea nicio idee ce-i făcuse Shiver lui Jakarta Rivera. Nu 
putea să se întoarcă pe alee să vadă dacă putea să distingă 
ceva, vreun cadavru în sac sau pete de sânge. Dar probabil că 
ea lucrase bine, din moment ce nu se vedea nici urmă de Rivera 

de când ieșiseră din școală. Bună treabă, puta. Își dorea să fi 
fost martor. Curva asta îl făcuse pe Phil Delaney să-l omoare pe 
tatăl lui. El ar fi trebuit să-i fi făcut felul. 

Companii aeriene de doi bani, îl obligaseră să-și lase Sig-ul 
acasă. Gândul îl făcea să simtă din nou o apăsare în piept. Și-a 
frecat palma pe deasupra puloverului din cașmir, degetele reci 
ca gheața, mâinile galbene, unghiile mai albe ca zăpada. 
Anemia punea stăpânire pe el. Sângerările erau tot mai 
frecvente, mai greu de oprit. Avea nevoie de fetiţa asta, avea 
nevoie de ea acum. 

e 

Sus, am ieșit din liftul de la Holland Park, am dat buzna spre 
ieșire, mi-am vârât biletul în fantă, am împins ușile și am țâșnit 
afară în soarele rece. Aveam nevoie de un taxi, dar nu prea erau 
mașini. Am luat-o din loc. 

Holland Park era mai mult decât o zonă elegantă. Era o zonă a 
privilegiilor, a confortului și a grandorii. Grupuri de case albe și 
impunătoare cu parcări private. Copacii în floare erau garnisiţi 
cu boboci rozalii. Simţeai un calm și o intimitate chiar și în 
mijlocul șoselei și parcă niciun zgomot, claxon sau accent străin 
prea strident nu-și aveau locul acolo. 

La naiba cu astea. Să ies de aici. După un cvartal, alergând 
sus la deal, picioarele mi-au devenit niște bețe care nu mă mai 
ascultau. În sfârșit, am dat de un taxi. Şoferul m-a întrebat unde 
vreau să merg. 

— Goodhew Waites. E o firmă de avocatură. 

— Adresa? 

Aveam telefonul în mână. 

— Central London. Mergi tot în faţă. Aflu eu adresa. 

Mă uitam în gol la telefon. 

— Cum suni la informații? 

S-a uitat în oglinda retrovizoare. 

— Tocmai aţi aterizat din State? 

Mă uitam urât la el, în timp ce-mi trăgeam sufletul. 

— Apasă pedala aia până-n podea. Îți dau zece lire în plus 
dacă mă duci acolo înaintea cuiva care a luat metroul. 

A ridicat o sprânceană. 

— S-a făcut, iubire. Formează unu-unu-opt-cinci sute. 

Și a apăsat acceleraţia până în podea. 

Nu era atât de greu, de fapt. Era simplu ca bună ziua. 

Christian și-a făcut drum prin pivnita unei clădiri din 
cărămidă, masivă și adormită, din Mayfair, un loc unde nu 
existau camere de supravegheat, dar existau alarme de 
incendiu. A așezat ziarele pe podea și a aruncat un chibrit aprins 
în vârful grămezii. Flăcările erau atât de fierbinţi, iar 
incandescenţa lor, o alinare a fiorilor lui reci, atât de vie. 

Doar vocea lui Shiver din telefon a rupt vraja. 

— Ai făcut-o? leși de-acolo repede. 

Flăcările se înteţeau, urcau tot mai sus și au început să 
danseze. Scoteau un mocnit înviorător. După ce s-a declanșat 
alarma de incendiu, a fugit. 

Când oamenii au început să iasă puhoi din clădire, el era deja 
pe partea cealaltă a străzii. Se fereau de frig, îngrijoraţi de locul 
lor de muncă, începând să înţeleagă că nu era o alarmă falsă și 
că incendiul era adevărat - acești indivizi cu statutul lor de 
contabili, secretare și avocaţi englezi în costumele lor albastre 
cu dungi și pantofi maro. Oamenii ăștia nu aveau un simț al 
stilului. Nu erau ca italienii. Deși în pat erau cele mai 
năstrușnice fiinţe cu care avusese de-a face, și le iubea 
băuturile. Era chiar un lucru bun că armele nu puteau fi aduse 
prea ușor în Marea Britanie, pentru că, dacă englezii se 
dezlânţuie, sunt niște animale. 

S-a cocoșat în mantaua lui neagră, aburii respirației i se 
răsuceau în aer și spera să nu pară mai mult decât un trecător 
curios. Oare se holbau oamenii la el? A făcut un pas în spate și 
s-a rezemat de clădire. S-a uitat la ceas. Mașinile pompierilor 
aveau să ajungă în orice clipă. Shiver trebuia să se grăbească. 

Incă vreo treizeci de secunde și ea și-a făcut apariţia pe 
trotuar. Işi mușca buza și se uita la o bucată de hârtie din mână, 
de parcă voia să se asigure că aceea era adresa, apoi și-a dus 
mâna la gură și s-a arătat oripilată. Ezitând, s-a apropiat de o 
femeie tânără îmbrăcată în haine mult prea mulate și 
ostentative ca să fie avocată. Era secretară, cam același lucru 
ca ea. Shiver a bălmăjit ceva și i-a arătat femeii bucata de 
hârtie, ţinând în tot acest timp privirea în pământ pentru că pe 
Shiver doar ochii o puteau da de gol. Umerii îi erau încordaţi de 
frig și spaimă. 

O curvă obișnuită care putea să joace mai bine decât orice 
actriță de pe Broadway. Secretara și-a pus mâna pe cotul lui 

Shiver și l-a strigat pe un bărbat care se afla în partea opusă a 
mulţimii. Era un slăbănog cu păr roșcat care îi fâlfâia în vânt, cu 
un costum prea larg la umeri și, vai, sărmanul nenorocit, o 
cravată de culoarea lavandei. După ce secretara s-a apropiat de 
el, ţinând-o alături pe biata fetiță înspăimântată de la școala 
catolică, el s-a aplecat și, cu o formalitate sobră, i-a dat mâna. 
Jeremy Goodhew, încântat de cunoștință, draga mea fetiță, îmi 
pare rău, dar acum întâmpinăm o urgență. Ea se arăta prea 
înspăimântată să-l privească prea mult timp, prea speriată, el a 
vorbit cu secretara și a arătat cu mâna către clădirea de birouri 
care ardea, gesticulând apoi spre stradă, iar Shiver dădea din 
cap cu recunoștință și l-a lăsat să o ia înainte pe trotuar, 
îndepărtându-se de mulţime și de alarmele care răsunau. Omul 
o ducea, fără îndoială, undeva unde puteau vorbi în tihnă. 
Undeva unde i-ar fi putut lua o ciocolată caldă. l-a atins umărul. 
Gestul părea menit s-o liniștească, nu avea nimic sexual. 
Fraierul. 

Secretara a rămas pe trotuar, privind cum se îndepărtau. Nu 
te uita prea mult, Christian, se gândea el. Dar au apărut 
sirenele, ecoul lor reverberând în pereţii din cărămidă, iar ea s-a 
răsucit să privească mașinile de pompieri apropiindu-se. 

Când Shiver l-a apucat de braţ pe Jeremy Goodhew, 
conducându-l pe o alee, Christian a fost singurul care a văzut 
ce-a urmat. 

30. 


— Jesse. În sfârșit. Sunt într-un taxi, mă îndrept spre Mayfair. 
Unde ești? 

— Aproape, dar nu înaintez suficient de repede. Christian 
Sanger e pe urmele lui Georgie, a zis. 

— Oh, Doamne. 

Am Săltat pe scaunul taxiului. Şoferul, cu faţa lui dulce ca 
tapioca, conducea mașina asta ca pe-o bilă de bowling prin 
trafic, rula de-a lungul străzii Bayswater, de parcă era Steve 
McQueen în Bullitt. 

— Ascultă, ar fi trebuit să-ţi spun asta, a zis Jesse. Când am 
văzut că monstrul ăla o alerga pe Georgia. Nu avea doar un 
dispozitiv de urmarire, avea și căşti. 

Cască și dispozitiv de urmărire: e nasol. Taximetristul s-a 
avântat după o curbă. Am alunecat de pe banchetă înainte să 
apuc să mă prind de mâner și să-mi găsesc echilibrul. Pe asta o 
s-o trec direct în jurnalul meu de călătorie: Orașe ale lumii în 
șaizeci de minute sau mai puțin. 

— Shiver a intrat în camera lui Georgie înainte ca eu și Jax să 
ajungem la școală. Probabil a desfăcut telefonul lui Georgie și i-a 
băgat un dispozitiv în rucsac. 

M-a luat de cap o senzaţie de scufundare, am realizat că 
Shiver auzise, cel mai probabil, tot ce-mi spusese Georgie. 

— Cred că știe exact unde se duce Georgie. Suntem la câteva 
minute de firma de avocatură. O să fac tot ce pot. 

— Ai grijă. 

— Așa o să fac, dar... 

Vocea i s-a îndepărtat de telefon. Se auzea zgomotul unei 
mulțimi de oameni în telefonul lui, ca o cacofonie pe fundal. 

— Dar? am spus. 

— Dar acum am treabă, a spus și a închis. 

e 

Scara rulanta era aglomerată. Jesse se ținea de balustrada din 
cauciuc a scării care urca, stând aplecat în față. 

— Ala e tot acolo? 

PJ s-a uitat înapoi. 

— La naiba, da. 

Angajatul de la metrou a apărut jos, dedesubtul lor. 

— Hei. Dă-te jos de acolo. 

— Bine, a strigat Jesse. De îndată ce ajung sus. 

Omul a luat un walkie-talkie și a lovit cu pumnul în scara 
rulantă. 

— N-ai voie. Dă-te jos. 

— Ce facem? a întrebat PJ. 

Jesse a zâmbit. 

— Fă-i cu mâna. 

S-au întors și au salutat ca familia regală. Omul s-a avânt pe 
scara rulantă. Jesse se ţinea cu mâinile de balustradă până au 
ajuns aproape de buza de sus a scării rulante. Au început să dea 
coate prin mulţime spre ieșire, auzind walkie-talkie-ul cârâind în 
spatele lor. Inainte să-i poată opri angajatul de la metrou, s-au 
repezit prin ușile staţiei de metrou de pe strada Bond pe o 
stradă laterală. 

PJ a aruncat o privire înăuntru. 

— Asta mă absolvă pentru șofat? Suntem chit? 

— Ajungem și acolo. 

Spre dreapta era un drum principal, înțesat de pietoni și 
trafic. Se vedeau magazine enorme. 

— Asta-i strada Oxford. 

Jesse a întors harta și a dat din cap spre cealaltă direcţie. 

— La sud e firma de avocatură, la trei cvartale distanţă, 
aproximativ. 

— Luăm un taxi? a spus PJ. 

— Prea lent. Bagă viteză. 

S-a răsucit și a pornit. PJ îl urma. 

— Ce urmează, base jumping? 

Nu mai avea aer. 

Jesse și-a amintit cum îl trăsese PJ în sus după el pe trepte, 
prin spaţiul dintre ușile metroului și șine, pe scările atât de 
numeroase. _ 

— Știu că a fost greu. iți mulțumesc, a spus el. 

— Tu, fratele meu, ai o doagă lipsă. 

— Se numește improvizație. Și suntem în criză de timp. 

Grăbeau pasul, în lumina rece a soarelui. PJ a spus: 

— Oamenii se holbează la tine, nu-i așa? 

— Tot timpul. 

Cartierul părea victorian, clădiri solide din cărămidă roșie se 
profilau pe cerul albastru pătrunzător. După câteva cvartale, au 
luat colţul și au văzut o piaţă în faţă. Copacii împânzeau gazonul 
și clădiri magnifice în stil georgian îl înconjurau din trei părți. 

Jesse s-a uitat pe hartă. 

— Oh, uau. 

S-a uitat în jurul pieţei. Ar fi riscat Sanger să apară acolo? PJ a 
arătat cu degetul spre capătul drumului. 

— Ce-i acolo? 

Spre sud, la aproximativ o sută de metri în spatele pieţei, 
erau parcate mașini de pompieri în faţa unei clădiri de birouri. O 
mulțime de oameni se învâărteau pe trotuar. Jesse a împachetat 
harta și a pus-o în buzunar. 

— Asta nu-i a bună. Haide. 

e 

Cu respirația tăiată, Christian își presa telefonul de ureche, 
inhalând aerul rece și greu. 

— Gata? 

— Da, a spus ea. 

— Ce... 

— Douăzeci de unități, injectate cu stiloul pentru insulină. N-a 
apucat să reacționeze. Nici n-a ştiut ce l-a lovit. 

— E... 

— Da. Dar nu te duce să înghiontești cadavrul cu băţul. Mișcă- 
ți fundul bolnav în piață. 

— Ai... 

— Sigur, am contactat-o pe fată. l-am spus că sunt secretara 
lui Jeremy Goodhew și mi-am cerut scuze că biroul a fost închis 
din cauza unui incendiu în clădire. Dar domnul Goodhew o să se 
întâlnească cu ea într-un loc public. Ea să fie cu ochii în patru 
după el. E tânăr și subţire și are părul negru și cel mai amabil 
zâmbet, și poartă un mantou negru. Și da, am vorbit cu un 
accent perfect englezesc, exact ca secretara adevărată, fetiţa n- 
a bănuit o secundă. 

Cine se crede asta de-i vorbește așa, maică-sa? 

— Sunt pe drum spre piaţă, a spus el. Vino aici. 

— Cinci minute. Trebuie să mă spăl și să-mi schimb hainele. 
Fata și cei de la firma de avocatură m-au văzut în uniformă de 
școală, trebuie să scap de ea. 

Își freca mâna de piept, își simţea inima accelerându-și 
bătăile, nu mai avea suflu. Se îndrepta spre piaţă, atât de 
nerăbdător că-i venea să ţipe. 

e 

PJ alerga pe lângă Jesse, cu ochii la agitația de pe stradă, ceva 
mai departe. 

— Ce ai de gând să faci? 

Ce voia de fapt să spună era: ce poți să faci? Se ținea de roți, 
mâinile îi erau reci pe metal, în ciuda mănușilor fără degete. 

— Să-ţi zic un lucru despre tipul ăla, Sanger, a spus PJ. Se 
poartă ca un dependent de metamfetamină. 

Jesse s-a uitat la el. 

— Da? 

— Avea niște spasme de parcă era gata să sară din pielea lui. 
Și își ţinea încleștată falca și își măcina dinţii. Așa reacționează 
cei care se droghează cu metamfetamină când prizează foarte 
mult. 

Se uita la Jesse. 

— Dacă a tras prafuri, probabil e paranoic. Suspectează pe 
toată lumea. 

Jesse a căzut pe gânduri. Privea în jur. Clădirea superbă de 
cărămidă de peste drum era Marriott. 

— Stai aici cu ochii-n patru. Cel mai bine așteaptă acolo sus, 
pe treptele hotelului. Mă duc în piaţă. 

— Tu nu ești chiar genul care nu sare în ochi. 

— Așa că trebuie să folosesc asta în avantajul meu. 

A traversat strada. larba din piaţă părea de smarald în soare, 
copacii erau rugi de mure. Peste drum, PJ urca treptele spre 
intrarea laterală în Marriott. S-a rezemat de peretele din fața 
ușii, cu mâinile ascunse la subsuori să se încălzească. Jesse s-a 
dus în mijlocul pieţei. În apropiere, se înălța Memorialul 
Roosevelt. l-a aruncat o căutătură tăioasă statuii negre. Cel mai 
mare președinte al secolului XX, un paralitic care a condus țara 
în al Doilea Război Mondial, stătea în picioare. Imagine în 
contradicţie cu realitatea. A continuat să cerceteze perimetrul. 
Nu putea fugi, nu se putea ascunde, nu avea vreo armă la el. li 
rămânea doar improvizațţia. 

În partea de sud-est a pieței, un om într-un palton negru 
impunător a traversat în direcţia lui. Jesse și-a luat telefonul, a 

apăsat butonul de reapelare și s-a dus să-l salute pe Christian 
Sanger. 
(J 

— Am înţeles, am spus, și imediat după aceea Jesse a închis 
telefonul. 

M-am aplecat spre taximetrist. Piaţa Grosvenor. A virat scurt 
după colţ, pe o bandă de lăţimea unei canapele, trecând ca 
fulgerul la câţiva centimetri de mașinile parcate. Abia dacă s-a 
oprit la intersecţie, a apăsat pe acceleraţie, motorul huruia greu 
ca un avion de bombardament. Clădiri din piatră cenușie 
alergau și rămâneau în urma noastră. A luat alt colț cu un viraj 
scurt. A frânat atât de tare, că mi-a alunecat fundul de pe 
scaun. 

— Drăcia dracului, a zis. 

Indicatoare portocalii în formă de con stăteau înghesuite pe 
stradă ca niște coifuri de hârtie. Mai sus erau bariere, iar un 
camion de la British Gas împreună cu echipajul blocau strada, 
chepenguri erau date la o parte, mormane de pământ 
îngrămădite în jurul șanțului care fusese săpat. Taximetristul s-a 
uitat pe fereastra din spate și s-a încruntat. Un rând de mașini 
așteptau în spatele nostru. Eram blocați. A clătinat din cap. 

— E la trei străzi distanță, vrei să aștepți să se pună în 
mișcare traficul? 

— Nu. 

Am apucat rucsacul, am sărit și i-am îndesat câteva bancnote 
pe fereastră. 

— Ai și bonusul de douăzeci. Eşti un prinţ. 

e 

Jesse îl urmărea pe Sanger mergând cu pași mari spre centrul 
pieței. Pardesiul lui negru flutura în vânt ca nişte aripi. Peste 
drum, PJ stătea în ușa hotelului. Jesse se uita spre vest. Evan ar 
fi trebuit să vină din partea aceea. Continua să bată piața și 
brusc a dat cu ochii de un sacou maro. 

Georgia venea pe jos în direcția lui dinspre colțul cel mai 
îndepărtat al pieței. Avea fața tulburată, brațele subțiri 
încrucişate la piept să se încălzească, picioarele goale păreau de 
marmură albastră în frigul care mușca. Unsprezece ani avea șia 
ajuns atât de departe, pe cont propriu, și avea de gând să o 
scoată la capăt. A simțit un nod în gât de emoție. 

Sanger a ridicat o mână în aer, expansiv, și a fluturat-o. 

— Georgia? Sunt Jeremy Goodhew. 

Privirea lui Georgie s-a fixat pe el, a luat-o la pas grăbit cu 
umerii despovărați și și-a coborât toate scuturile de apărare. 
Jesse putea să-i ţipe să fugă, dar nu avea nicio îndoială că, 
dintre toţi trei, Christian ar fi fost cel mai rapid, chiar dacă era 
palid, cu buze ca de bolnav de ficat, cu vene ca niște irizații 
albastre pe sub pielea tâmplelor. Nu, dacă fugea, era pierdută. 
PJ era prea departe, iar Evan nu ajunsese încă. 

l-a fluierat de dincolo de gazon. 

— Georgia, oprește-te unde ești. 

A ridicat degetul spre Sanger. 

— Nu te apropii mai mult. 

Georgie a tresărit scurt, era la o distanță de aproximativ 
treizeci de metri. Christian a avut o reacţie întârziată, pe 
moment a ezitat și apoi a continuat să se apropie, întinzând o 
mână spre ea. Și-a dezvelit dinţii. 

— Îmi pare rău pentru nenorocirea de la firmă. Vino cu mine, 
totul e bine acum. 

Dincolo de zâmbetul liniștit, dorinţa îi clocotea în glas. Dar, 
deși calm și seducător, mâna îi tremura. Ochii îi fugeau la Jesse. 
Jesse și-a coborât vocea. 

— Da, m-ai mai văzut. În faţa casei lui Evan, când a fost 
împușcat Boyd Davies. 

Christian a încetinit și s-a oprit. 

— În ziua aia, a spus Jesse, ai plănuit să părăsești mașina și 
să-l lași pe el să încaseze gloanţele? Sau ai avut un noroc chior? 

Georgie îl privea clipind des și respira tot mai greu. Christian 
a mijit ochii. Zâmbetul și căldura lui se retrăgeau într-o 
carapace. Cu o voce slabă, a spus: 

— Există legi împotriva hărţuirii. De ce nu dispari, prietene? 

— M-ai văzut și în faţa staţiei de metrou Notting Hill. Ai ratat 
șansa de a o răpi pe Georgie și o s-o ratezi și pe asta. 

Georgie a înțepenit. 

— Ce? 

Ochii lui Christian au alunecat spre ea și a clătinat din cap. 

— Minte. Ignoră-l pe omul ăsta și vino cu mine. 

— Nu vrei să știi cine sunt? a spus Jesse. De ce te urmăresc, 
cum de știam că o să fii aici? 

Încet, înainta în scaunul cu rotile spre el. 

— Ai primit un apel în faţa stației de metrou. Ai fugit gâfâind 
ca un câine în călduri. Ai decolat într-un XK8 și ai venit aici. 

S-a uitat la Georgie. 

— Când ai sunat la firma de avocatură, ai vorbit cu domnul 
Goodhevw în persoană? 

Fața ei s-a albit. A clătinat din cap. 

— Tipul ăsta nu are accent englezesc, Georgie. Se preface. 
Numele lui adevărat e Christian Sanger. 

Ea a făcut un pas înapoi. Zâmbetul lui Christian era acum 
forţat și nervos. 

— E ridicol. Sigur că sunt Jeremy Goodhew. Cum altfel aș fi 
știut că veneai la firma de avocatură? De ce aș fi venit aici 
pentru tine? 

Se apropia de ea, pieptul i se ridică și cobora. 

— Să mergem. 

l-a întins mâna, dar ea a dat înapoi. 

Jesse înainta cu scaunul cu rotile spre el. 

— Dacă tu crezi că ești în siguranță, greșești. Nu ai auzit 
niciodată numele Tim North? 

Christian a rămas locului ca fulgerat. 

In tribunal, ăsta ar fi fost momentul când îi fortezi mâna 
martorului. Secunda în care l-ai agăţat în cârlig și vrei să-l tragi 
în barcă. Ca apoi să-i dai în cap cu un ciocan de lemn până-l lași 
inconștient și-l atârni de sârmă. 

Jesse a dat din cap. 

— Prea bine. Poate că ești mai deștept decât pari. 

— Nu poţi fi Tim North, a zis Christian. El e... 

S-a oprit, era blocat - nu voia să se deconspire în fața 
Georgiei, dar în același timp era speriat de persoana lui Tim 
North și zvonurile care se auzeau despre el. 

— Vreau să-ţi mulțumesc, a zis Jesse. Mi-ai ușurat munca. 

— Ce? 

— C-ai venit în Piaţa Grosvenor. 

Bravada nu putea masca ignoranţa lui Christian. 

— Și ce-i cu asta? 

Jesse a dat din cap spre capătul vestic al pieţei. 

— Nu știi ce-i clădirea aia? 

Christian s-a uitat la ea. 

— Urâtă ca moartea. 

— Sigur. Dar nu asta voiam să zic. 

Christian s-a uitat mai atent la clădirea greoaie, aurită și 
împodobită cu un vultur de alamă. Pupilele îi erau subțiri ca 
lama de cuţit. Își mușca buzele vinete, de parcă încerca să 
înțeleagă. 

— Aia e Ambasada SUA, a zis Jesse. 

Văzând ce față face Christian, a auzit în mintea lui o voce: 
bingo. 

— Toate antenele alea de pe acoperiș? Jumătate dintre ele 
sunt îndreptate spre tine. Christian, poate că oi fi tu idiot, dar 
steagul ăla nenorocit nu-ţi zice nimic? 

Christian și-a săltat privirea și a zărit steagul. 

— Avem o jumătate de duzină de agenţi de serviciu în 
interior, și legături cu MI5 și Filiala Specială. 

S-a uitat la Georgie. 

— Acoperă-ţi urechile. 

Luată prin surprindere, ea a făcut întocmai. Pulsul lui Jesse a 
luat-o razna. 

— Nu toţi polițiștii britanici sunt înarmaţi, dar cei care 
monitorizează această piaţă cu siguranţă sunt, și o să tragă. Ştii 
cum arată rana pe care o face o armă de mare calibru în ceafa 
unui om? 

— Vorbești prostii, a zis Christian, și privirea îi fugea pe 
acoperișuri. 

— Uită-te cu atenţie la ambasadă. Există un detașament de 
soldaţi de pază în picioare în spatele acestor uși și se uită la tine 
chiar acum. 

Christian îl privea apăsat, cu gura blocată undeva între un 
rictus și un zâmbet disprețuitor. Aparent fără să vrea, a dus 
mâna la piept, degetele îi frecau materialul puloverului de sub 
mantou. Jesse i-a făcut semn lui Georgie să-și ia mâinile de la 
urechi. 

— Vreau să te duci la ambasadă. Acolo o să ne întâlnim cu 
Evan. 

— Nu, nu-i adevărat, a spus Christian. Georgia vine cu mine la 
firma de avocatură. Nu mă poți opri. 

— Poate că eu nu pot. Dar nu suntem singuri. 

Jesse cerceta piaţa și a zărit doi oameni de afaceri care 
treceau prin apropiere. Se uitau la ei. La fel și tânăra femeie 
care stătea pe banca din parc mai departe. Și omul cu mătura, 
curățând lângă coșul de gunoi. Jesse s-a uitat în spate, peste 

umăr, la Marriott. A dat din cap, iar PJ a făcut întocmai. Umerii 
lui Christian păreau să se lase, ca și cum se retrăgea într-o 
carapace spartă. Georgie stătea pe loc. 

— Eu nu plec nicăieri. Cu niciunul dintre voi. 

Nu era tocmai ce voia să audă, dar trebuia să admită că avea 
curaj. Un curaj dat naibii. 

— Sunteţi amândoi prefăcuţi, a spus ea. 

A început să tremure de frig, genunchii i se loveau unul de 
celălalt. S-a retras un pas. Și-a scos mâna și arăta cu degetul 
spre Christian. 

— Știu că nu ești avocat, nu ești englez și nu ai nici măcar 
vârsta care trebuie. 

S-a întors spre Jesse, cu ochii întunecaţi. Doamne, era o 
privire feroce, la fel ca a lui Jax. 

— Și cine e Evan? De ce îi tot spui așa? 

La naiba. Jesse a împins scaunul înainte. Aproape că era între 
ei doi acum. 

— Georgia, nu trebuie să mă crezi sau să-l crezi pe el. Dar 
poți să fii în siguranţă dacă fugi la ambasadă chiar acum. 

Părea agitată, avea pete roșii, fierbinţi pe obraji. Christian își 
rotea acum ochii precaut, de jur-împrejur, nu la acoperișuri, ci 
pe stradă. 

Monstrul. Unde o fi? 

— Georgie, fugi. La pază. Du-te, a spus Jesse. 

Ea părea sfâșiată. De ce nu se ducea? La naiba, Evan spusese 
fără poliţie... Jax i-o fi spus lui Georgie același lucru? Să nu aibă 
încredere în poliție? 

— Ştii cine e pe bune, nu? a spus el. 

Vocea îi tremura, și ea a zis: 

— Pușcașii marini? 

— Da. Fugi. 

Peste umăr, a strigat: 

— PJ. 

Georgie s-a întors și a rupt-o la fugă spre ambasadă. Jesse s-a 
răsucit, știind că n-are nici cea mai mică șansă să-l oprească pe 
Christian, gândindu-se unde e fratele meu, apoi văzându-l pe PJ 
coborând în salturi treptele. Christian și-a strâns pumnul și a 
vrut s-o rupă la fugă după Georgie - în direcția lui. Mulţumesc, 
prostu' pulii. 

L-a apucat pe Christian de curea când a trecut în fugă pe 
lângă el. S-au prăbușit unul peste altul. 

— Dă-mi înapoi portofelul, ţipa Jesse. 

Christian se zbătea sub el, încercând să se smucească și să n- 
o scape pe Georgie. 

— Ce faci... 

— Lasă-mă, ticălosule. Dă-l înapoi, a strigat el. 

Strângea cu toată forța pumnului cureaua lui Christian. 
Femeia de pe bancă și omul cu mătura se îndreptau. Christian 
se uita confuz și uimit. 

— Termină, a ţipat Christian, în pizda mă-ctii, te... 

S-a învârtit și a încercat să-și înfigă degetul mare în ochiul lui 
Jesse. Jesse l-a apucat de mână și s-a aruncat cu toată greutatea 
pe el. Christian a răcnit și s-a zvârcolit sub el, încercând să se 
salte în picioare. Jesse se ţinea tare, l-a simţit pe Christian 
oprindu-se din zbatere și dintr-odată l-au trecut toți fiorii când l- 
a văzut că zâmbește. Georgie făcea sprinturi pe iarbă, mergând 
țintă spre ambasadă. In depărtare, Evan s-a ivit de pe o stradă 
din lateral, cu braţele în aer, făcându-i semne. Din umbră a 
apărut o siluetă subţire, cu părul negru învolburat de vânt, 
îndreptându-se spre Georgie ca o săgeată. Shiver. Haos. 

e 

Am dat buzna în Piața Grosvenor, conștientă că scena asta 
semăna prea mult cu un clinei la fotbal, că Jesse a tăbărât peste 
Christian Sanger și îl făcea să tipe, că Georgie era în belele și PJ 
prea departe ca s-o ajute. Că Shiver era agilă, rapidă, probabil 
înarmată, și era pe urmele lui Georgie. 

Clădirea odioasă care era Ambasada americană se afla la 
dreapta mea, un monstru din beton și dantelării aurite 
strălucind în soare. Georgie alerga, traversând piața și căutând 
intrarea din față. A văzut-o pe Shiver. Fără să se oprească, a 
tăiat-o în altă direcție. Făcea totul din instinct, nu ceda, dar era 
indiscutabil disperată. O strigam pe nume și acceleram. Jesse 
mi-a auzit vocea și PJ a schimbat direcţia, spre mine. Am mai 
aruncat o privire peste umăr, teama era ca o durere, văzându-l 
pe Jesse încăierat pe jos cu Christian. Georgie alerga spre strada 
Oxford. M-am uitat în stânga, de data asta ca să nu mai greșesc, 
și goneam în continuare. Cartierul era de o frumuseţe londoneză 
pură, aproape ca o scenă din Peter Pan, clădiri în stil georgian 
din cărămidă, cu lucarne de-a lungul acoperișurilor, de unde 


VP - 244 


copiii ar fi putut să zboare departe, prima stea la dreapta și de 
acolo până spre zorii dimineții. 

Georgie a luat-o pe o stradă laterală și a dispărut din vedere. 
Am strigat-o pe nume, dar nu s-a întors. Picioarele mi-erau grele 
ca niște cărămizi. Trebuia să n-o pierd din ochi, dar nu mai 
aveam prea mult combustibil. Când a intrat în staţia de metrou 
de pe strada Bond, eu eram la o sută de metri în spatele ei. Am 
aruncat o privire înapoi. Shiver nu mai avea uniforma, sacoul și 
cravata, se deplasa cu un pas neted și întins care mă ducea cu 
gândul la o gheișă care patinează. Am trecut prin ușile duble în 
stația de metrou. 

La naiba. Nu era ca-n Holland Park. Aici era centru comercial. 
Lumea forfotea peste tot cu sacoșe de cumpărături, telefoane la 
urechi, lumini strălucitoare peste tot și, slavă cerului, căldură. 
Am luat-o la picior pe un hol, am reperat indicatorul de metrou 
și am sărit pe scara rulantă. Mamă. Locul ăsta nu era un mall 
obișnuit, ci o lume futuristă stridentă, ca un tur prin Lumea de 
mâine de la Disneyland, prin 1969. Și eu care credeam că 
Londra înseamnă doar musicaluri în West End și bătăi la fotbal. 

Am pășit de pe scara rulantă când am ajuns jos și am luat-o la 
goană spre bariere. Și fir-ar al naibii, două rânduri de oameni 
așteptau să intre la metrou. Spre Central. Spre Jubilee. Și am 
pierdut-o din vedere pe Georgie. M-am strecurat până la bariere 
în căutarea ei, încercând să gândesc. Fugea fără ţintă? Nu. 

Îmi spusese ceva mai devreme: Codul Negru presupunea un 
loc de rezervă în cazul în care lucrurile mergeau prost cu 
Goodhew Waites. Am găsit o hartă a metroului. Arăta ca 
sistemul vascular, vene și artere de culori diferite care urcau în 
toate direcţiile. Amintește-ţi, ce locaţie era? White City. Staţia 
centrală. 

Am luat-o din loc, sărind pe o scară rulantă ticsită cu oameni 
care coborau în pântecele staţiei de metrou. Am încercat să mă 
strecor pe lângă ei, dar, cu hainele lor grele și cu pungile 
burdușite de cumpărături, nu mai aveam loc pe scări. De ce 
toată lumea aici se îmbrăca în negru? Ai fi zis că e un oraș al 
sutanelor. Din capul scării rulante, se auzea forfotă. O femeie a 
țipat: „Hei!” și niște voci de adolescente: „Vacă proastă”... 

M-am uitat înapoi: Shiver dădea oamenii la o parte, câștiga 
teren. Am privit în jur. 

În spaţiul dintre scările rulante care coborau și cele care 
urcau, era un panou de aluminiu de patru metri lăţime. Arăta ca 
un tobogan deosebit de lung și urât. Era împânzit cu butoane 
roșii pentru urgențe. 

— Ferea. 

M-am furișat printre doi puști de șaisprezece ani care se 
pupau de parcă venea apocalipsa peste noi. Am urcat peste 
balustrada de cauciuc pe separatorul de aluminiu și m-am 
împins în jos. 

M-am lăsat să alunec. Primul lucru pe care l-am lovit a fost 
semnul Fumatul interzis. Fundul meu l-a luat din mers și am 
alunecat mai departe, înclinându-mă în lateral ca la pinball și 
prinzând viteză. Cinci metri mai în față era butonul de Stop. L- 
am lovit. Și alunecam în continuare, învârtindu-mă. 

Strigătele au venit repede și tare. Scara rulantă s-a oprit. 
Oamenii s-au împleticit după ce impulsul opririi bruște i-a smucit 
în faţă, s-au ciocnit unii de alţii și s-au apucat de balustrade. 
Shiver a rămas captivă în partea de sus. Își făcea loc printre 
oameni, dar rămânea în urmă. Când am ajuns jos, am aterizat în 
patru labe și m-am săltat pe picioare. Oamenii strigau la mine. 
S-a pornit alarma și un angajat într-o vestă reflectorizantă de 
culoare portocalie alerga spre noi. l-am arătat scara rulantă. 

— Americanca aia nebună a apăsat butonul de oprire. 

Inainte să mă poată opri, trecusem deja de el. Mi-am luat 
rucsacul, am ajuns printr-un tunel și am luat-o în jos pe scări 
către stația centrală. Peronul din est era aglomerat. Am tăiat-o 
spre vest. 

— Georgia. 

Oh, Doamne. Stătea pe peronul pustiu, uitându-se cu 
disperare după un tren. Am alergat cu brațele deschise spre ea, 
și-a ţinut respiraţia și i s-au mărit ochii. Mi-am aruncat braţul în 
jurul umerilor ei și am tras-o mai în spatele peronului. 

— Nu putem aștepta pe partea asta. Ne putem amesteca prin 
mulțime pe celălalt peron, i-am spus. 

— Metroul ăsta nu merge unde trebuie. 

Am tăiat-o spre cealaltă linie. 

— Putem schimba la următoarea oprire. 

Se uita la mine cu o ușurare tot mai evidentă și o spaimă tot 
mai mare, dacă așa ceva era posibil. 

— Am crezut că ești rănită, am văzut când a dat mașina peste 
tine. 

Pete roșii i-au înflorit pe obraji. 

Și m-am rătăcit încercând să găsesc Goodhew Waites, și apoi 
omul ăla nu era domnul Goodhew și... 

— Știu. Ține-te bine. 

Ne-am tras în mijlocul mulțimii. 

— Ce e în White City? 

— BBC. 

— Glumești. 

— Mama spune că are o mulţime de camere peste tot și o mie 
de jurnaliști. Stau afară și ţipă întruna. 

Deasupra peronului s-a aprins beculețul: trenul se apropia. 
Sunetul zânganea din tunel și farurile luminau pereții curbați. 
Aducând cu el un val de aer care ne-a zguduit, metroul a oprit în 
stație. De îndată ce ușile s-au deschis, am sărit. 

Am tras-o după mine în vagonul aglomerat. Oamenii de 
afaceri aveau iPod-uri și stăteau cu capetele plecate peste ziare. 
Adolescenţi cu cercei în urechi țineau mototolite pungi de la 
Burger King, vorbind ceea ce părea o limbă la fel de străină ca și 
thailandeza. Turiști robuști din Chicago aveau hărţi de metrou, 
purtau Reebok, blugi largi ca niște vele și jachete în roșu, alb și 
albastru. Ne-am îndreptat spre partea din faţă a vagonului. 
Oamenii au continuat să urce buluc. S-a auzit bipul care anunţa 
că ușile se închid. 

— O să scăpăm? a spus Georgie. 

Sau o să mor încercând. 

— Da. Ține-te de mine. 

Ușile s-au închis. Metroul a pornit și m-am dezechilibrat. Am 
apucat bara de deasupra capului, mi-am găsit echilibrul și 
metroul își continua drumul. Se hurduca și se legăna. Țipetele 
de metal ale roţilor creșteau odată cu viteza. 

Postere cu filme și reclame la călătorii treceau în viteză prin 
fața noastră, staţia devenea neclară și noi ne rostogoleam în 
întunericul brusc al tunelului. Ştiam doar că eram înaintea lui 
Shiver și că trebuia să rămânem așa. Georgie mă trăgea de 
braţ. 

— Kit, uite. 

A arătat spre capătul metroului. Ferestrele din spate dădeau 
spre vagoanele din urmă. Tunelul a creat o iluzie optică, în 

sensul că vagonul ăsta părea că stă pe loc, iar cele din spatele 
lui se smuceau maniacal, balansându-se sălbatic când luam 
curbele, și eram ca niște copii în leagăne. Ne-am îndreptat de 
spate amândouă, iar eu aveam vedere clară prin vagonul din 
spatele ăstuia. 

— Rahat. 

N-am vrut s-o spun cu voce tare, dar Shiver se furișa printre 
pasageri ca un fuior de fum, palid și fierbinte, cu ochii agățați de 
Georgie. Trenul a frânat brusc și m-am apucat cu toată forța de 
bară, iar Georgie a intrat în mine. Am ajuns în stația următoare. 
Ușile s-au deschis. Un val de pasageri ieșea, în timp ce Shiver 
continua să se îndrepte spre noi. Georgie m-a tras de braţ. 

— Trebuie să coborâm. Putem schimba metroul și s-o 
pierdem. 

La naiba, ce curajoasă era. 

— Da, dar nu aici. Hai. Trebuie s-o păcălim. 

O trăgeam după mine de-a lungul vagonului. Pasagerii se 
scurgeau prin uși ca dintr-o rană sângerândă, iar mulţimea 
dinăuntru s-a mai diluat pe moment. Ajunse la ușa din capătul 
vagonului, ne-am grăbit să intrăm în vagonul dinaintea noastră. 

— Trebuie să coborâm, a spus Georgie. 

— O să coborâm. 

Avansam cu grabă. O altă grămadă de oameni a ţâșnit 
înăuntru de pe peron, înghesuindu-ne. Ușile au început să facă 
zgomot. 

— Acum. O să închidă, a spus ea. 

M-am uitat în urmă. Shiver a forţat ușa de la capătul 
vagonului și venea hotărâtă spre noi, îmbulzindu-se prin masa 
de oameni, la șase metri distanţă. O ultimă tură de pasageri a 
intrat în vagoane și mă înghesuiau. Mă loveau din toate părțile, 
îmi smuceau rucsacul în sus și-n jos, mă dezechilibrau. Mi-am 
făcut loc printre ei spre uși. 

— Kit, trebuie să coborâm. 

In spatele nostru, un rând de mantouri negre i-au blocat calea 
lui Shiver pe culoarul dintre scaune. 

— Acum, am zis. 

Am răsucit-o pe Georgie în faţa mea și am ieșit în secunda în 
care ușile se închideau. 

Ea a aterizat pe peron. Ușile mi-au prins rucsacul. M-am simţit 
și eu prinsă, m-am zvârcolit, am tras, gândind nu, nu nu, nu 

acum, nu așa - nu puteam să-mi pierd laptopul. lar picioarele 
mele, față de corp, erau la jumătate de metru mai în faţă pe 
semnul ăla de pe jos care, ironic, zicea „Ai grijă la intervalul 
dintre tren și staţie”. 

— Kit! 

Georgie m-a înșfăcat de mână și a încercat să apuce și de 
laptop. Shiver a scăpat prin mulţime și a luat-o spre noi. 

Georgie mă bătea pe umăr. 

— Ești blocată, Kit, metroul pornește. Vine, oh, Kit. 

Nu mai aveam nicio speranţă. M-am răsucit, mi-am scos 
brațele din bretelele rucsacului, încercând să-mi recapăt 
echilibrul. Ușile s-au deschis și am văzut că rucsacul zăcea pe 
podea. Oamenii se holbau, dar nimeni nu se atingea de el. 
Georgie a dat să-l apuce. Shiver își făcea loc spre ușă. 

— Nu, Georgie. Fugi. 

Am împins-o spre scări. 

Ușile s-au închis ermetic și zgomotul s-a oprit. Mă uitam cu 
ochii mari prin geam. Înăuntru, Shiver se uita și ea la mine cu 
ochi mari, înconjurată de pasageri care se făceau că nu văd, 
neajutorată și blocată. Am făcut un pas înapoi. 

Și-a ridicat braţul. În mâna dreaptă avea cuțitul militar al lui 
Jax. A făcut un salt spre geam și l-a înfipt în sticlă. S-a crăpat. 

In vagon, oamenii au sărit în spate să se ferească, ţipând și 
făcând loc în jurul lui Shiver. Eu am rămas mută de uimire pe 
peron, cu părul în vânt. 

Georgie țipa de pe scări: 

— Kit, haide. 

Geamul metroului era tot crăpat. Am văzut-o pe Shiver 
săltându-se și apucându-se de bara de deasupra capului. Și-a 
luat avânt cu picioarele ca o gimnastă și a izbit sticla. O dată, de 
două ori, de trei ori, sticla s-a spart și s-a făcut țăndări. 

— Kit. 

A pornit o alarmă. Oamenii au fugit de pe peron. l-am însoțit 
și noi, am fugit pe scări și după un colț spre un hol cu tavanul 
foarte înalt. Umerii mi s-au lăsat grei. Altă scară rulantă. Abia 
dacă respiram și picioarele îmi tremurau de oboseală. In spatele 
nostru, auzeam urlete. 

— Sus, am zis. 

Am Împins-o pe Georgie în faţa mea, zbătându-mă să-mi iau 
avânt ca să fug. Pasagerii care coborau priveau confuzi și unii 

dintre ei s-au întors să urce pe scara rulantă. Georgie alerga în 
fața mea, cu părul prins în coadă și rucsacul săltând. Am apucat 
balustrada, m-am tras cu forță în sus. Două trepte, trei trepte și 
în cele din urmă am ajuns sus, am intrat în stație, tot subterană. 
Era plină-ochi cu lume, cu standuri de ziare, chioșcuri cu 
sandvișuri ieftine și cabine foto. Am trecut de bariere și am ieșit, 
am văzut trepte și lumina soarelui profilându-se peste ele, parcă 
chemându-ne spre ele. O tineam strâns pe Georgie de mână și 
am dat năvală în stradă. 

Era o stradă înțesată de oameni, o intersecţie ce clocotea de 
trafic în toate direcţiile. Soarele bătea în pereţii de granit ai 
clădirilor, cerul era de un albastru pătrunzător. 

— Unde suntem? am zis. 

— Pe Oxford Circus. 

Am tras-o spre trotuar. Semaforul era galben. Am citit 
indicatorul care spunea UITĂ-TE ÎN DREAPTA, m-am uitat și am 
tras-o după mine la jumătatea drumului spre o insulă din 
mijlocul străzii. Semaforul s-a făcut roșu. Ne-am oprit și m-am 
uitat în spate. Traficul a pornit și taxiurile, camioanele și 
motocicletele treceau ca săgețile pe lângă noi și prin faţa 
noastră. O pală de vânt m-a izbit când un autobuz a trecut 
razant prin faţa mea, la doi metri, ca un zid imens și roșu. 

În urma lui, o pauză în trafic. M-am uitat în stânga, am smucit- 
o pe Georgie până la a doua jumătate a drumului. Un Ferrari ne- 
a claxonat. Am împins-o pe Georgie spre trotuar, iar eu am făcut 
un salt din faţa lui. A trecut claxonând, urmat de un șir lung de 
taxiuri negre. Mulțimea se aduna în jurul nostru. Ne-am uitat în 
urmă. 

Shiver era la capătul cel mai îndepărtat al străzii, așteptând 
să se facă verde. Mașini și camioane și autobuze se scurgeau pe 
lângă noi în ambele direcţii pe strada Oxford și, trecând, ba o 
ascundeau, ba o scoteau la iveală, ca pe o iluzie optică, spaţiile 
dintre mașini dându-mi șansa să văd că tot mai avea cuțitul în 
mână. S-a uitat în stânga și a fugit de-a lungul străzii spre insula 
din mijlocul drumului. Fiecare nerv din corp, până la ultimul, mi- 
a îngheţat. 

Am apucat-o pe Georgie de umeri și am tras-o spre mine. Stai 
liniștită cinci secunde. Georgie a încercat să se uite în spate, dar 
i-am pus o mână pe cap, am tinut-o strâns și i-am presat faţa în 
umărul meu. 


VP - 250 


— Nu te uita, am zis. 

Shiver s-a uitat spre dreapta și a văzut că nu mai trecea nicio 
mașină, și-a întors privirea exact la mine și a ţâșnit în stradă. 
Autobuzul supraetajat care venea cu viteză a lovit-o în plin. 

31. 


Ameţită, ţinându-mă strâns de Georgie, pășeam pe strada 
Regent, puneam un picior în faţa celuilalt. Ea și-a trecut braţul în 
jurul taliei mele și se ţinea de puloverul meu. Peste zidurile de 
piatră ale magazinelor de pe stradă, cerul era de un albastru 
acrilic, în spatele nostru, ecouri de sirene. Ofiţeri de poliţie 
fugeau spre Oxford Circus, strigând în radiourile montate pe 
umăr, jachetele antiglonţ și curelele cu arme le săreau în sus și 
în jos. Georgie a încetat să se mai uite înapoi. A văzut fața 
șoferului de autobuz, deformată și crestată de la cioburile 
parbrizului spart. A văzut adâncitura de pe caroseria din față a 
autobuzului. Am repezit-o de la locul faptei înainte de a putea 
vedea mormanul sângerând de pe stradă, cu părul negru 
răsfirat peste tot. Nu puteam să-i dau drumul. Ce mai urma 
pentru ea? Nu putea să se întoarcă la școală, nu cât era 
Christian în libertate, nu cât Rio Sanger știa că ea învăţa acolo. 
Nu putea merge la mama ei. Nu mai auzisem nimic de Jax. 

lar eu eram în belele atât de mari, că nu puteam să-mi arăt 
fața. Îmi pierdusem laptopul. Am simţit-o ca pe un pumn în 
coaste. Toate astea, tot acest efort, viaţa mea dată peste cap ca 
să-l salvez pe tata, și acum îmi pierdusem laptopul în metrou. 
Nu puteam să mă duc să-l recuperez tocmai acum, nu de pe 
podeaua metroului unde Shiver făcuse țăndări fereastra. 

Și alţi pasageri își lăsaseră, fără îndoială, lucruri în urmă în 
panica lor de a scăpa, dar poliţia probabil închisese peronul, 
izolase trenul, avea să colecteze lucrurile tuturor pentru a vedea 
dacă pot găsi vreun indiciu legat de atacatorul maniac sau 
oamenii pe care acesta îi urmărea. Camerele de luat vederi. Oh, 
Doamne. Camerele erau peste tot. Aveau să vadă filmările și să 
ne recunoască imediat pe mine și pe Georgie. Aveau să vadă 
cum mă blocasem între uși și cum renunțasem la rucsac în 
graba mea de a fugi cât mai departe. Era clar că Shiver 
spărsese geamul ca să ne urmărească. N-aveau să găsească 
niciun document de identificare în rucsac, pentru că ambele 
pașapoarte erau în tot timpul ăsta în buzunarul meu. Dar aveau 
să găsească dosarele și computerul. Mi-am apăsat pumnul pe 

gură, reținându-mi disperarea. Totul era pe computerul meu. Nu 
numai fișierele de care aveam nevoie pentru a-l salva pe tata, 
dar și informaţiile pentru a o scoate pe Georgie din ţară. Mai 
erau un singur flash drive și o jumătate de oră rămasă să-l 
găsesc - iar Jax îmi spusese că singura modalitate de a o trece 
pe Georgie în siguranță în SUA era să-l obţin. Dar, fără restul 
Programului Riverbend, acea singură unitate flash era inutilă. 
Strada, mulţimea plină de viață, ferestrele strălucitoare ale 
magazinelor, cerul cristalin, toate se învălmășeau dinaintea 
ochilor mei. Trebuia să mă predau. Trebuia să merg la 
ambasadă și să văd dacă legăturile de aici cu FBl-ul mi-ar fi 
permis să mă predau în custodia lor. 

Georgie mă trăgea de mânecă. Părea mai slabă decât o 
văzusem până atunci, atât de vulnerabilă și tremurând de frig. 
Mi-am strâns brațul și mai tare în jurul umărului ei. 

— Unde mergem? a spus. 

— Să găsim un loc liniștit unde pot să dau un telefon. 

Asta mi-a sunat jalnic până și mie. Ea s-a uitat în sus. Privirea 
ei era lentă și apăsată, genul de privire care nu iartă, nervoasă 
și familiară - o americancă, în ciuda englezismului ei. 

— De ce toată lumea te strigă Evan? 

Nu aveam ce să-i zic. Eram sigură doar de un lucru în 
momentul acela, și anume că a o minți pe fetiță ar fi fost o 
greșeală fatală. 

— E al doilea prenume. Lumea așa mă știe, de obicei. 

— Deci nu ești Kit deloc. 

Fetitele pot împroșca acid cu o inocenţă incredibilă. 

— Kit e o poreclă de când eram copil. Primul meu nume e 
Kathleen și așa... 

A trebuit să trag aer în piept să alung nodul din gât. 

— Așa îmi spune tatăl meu. 

M-am uitat la ea din nou. 

— Tatăl meu e prieten și cu mama ta. 

Au podidit-o lacrimile, luceau în lumină. Le-am șters cu 
degetul mare. 

— Mergem undeva unde pot să sun și să întreb unde e mama 
ta, bine? 

Ea a dat din cap. Buza de jos îi tremura și avea umerii căzuți. 
Doamne, câte lucruri nu știa fetița asta. Că viaţa ei fusese 
împresurată de violenţă și că familia ei se jura pe minciuni. Jax 

încercase să o ferească de toate astea închizând-o între zidurile 
unei mănăstiri, dar fusese aruncată în mijlocul furtunii până la 
urmă. S-a înmuiat și s-a lăsat pe mine să o ţin în braţe. În jurul 
nostru oamenii mergeau și stăteau de vorbă și treceau pe lângă 
noi ca niște frunze prinse într-o vijelie, plutind neputincioase 
spre mare. 

e 

Christian mergea pe stradă, cu braţul la piept. Se prăbușea. 
Metamfetamina era la hotel. Nu voia să se gândească ce era în 
spatele lui, în Piaţa Grosvenor. 

Nu se întâmplase nimic cu adevărat, nu? Dumnezeule, trebuia 
să se întindă. Să se întindă și să doarmă, ce naiba fusese în 
mintea lui Rio să-l trimită în căcatul ăsta de Londră pentru 
treaba asta? A început să fugă, trecând pe lângă vile fabuloase, 
căutându-și Jaguarul închiriat. Sirenele vuiau în depărtare. 
Soarele îi rănea ochii. li era foame. Sângera. 

Era slăbit, avea nevoie de sânge. De prafuri, de seringile lui, 
dar mai presus de toate avea nevoie de sânge. Avea nevoie de 
surioara lui, iar ea era departe. A început să-și frece mâna 
stângă de puloverul de cașmir, dar mâna nu-l asculta. 

Tim North. Nu a fost el, de fapt. A aruncato privire înapoi spre 
piaţă. Toţi oamenii ăia se holbau, stăteau cu ochii pe el, nu-l 
slăbeau din priviri. 

Nu primise ce-i trebuia, pe surioara lui, care avea sângele și 
măduva de care el avea nevoie pentru transplant. 

O mașină de poliţie a apărut de după curbă și accelera spre 
el. A încetinit pasul și o tăiat-o pe după colț, dispărând în altă 
direcție. Unde o fi parcat? Pe lângă niște schele și materiale de 
construcţii. Nu era asta strada. 

S-a împiedicat. Își vedea falangele albite, și-a tras mâna de 
sub haină și se uita la felul ciudat în care era alcătuită, cu 
încheietură, cu proeminenţa aia amuzantă și umflăturile ciudate. 
Rio l-ar fi ucis. Lăsase un infirm să-i rupă degetul mare. 

Nu-l mai putea vedea pe individ și nici nu avea de gând să se 
întoarcă. Toţi oamenii ăia care se holbau la el, privindu-l de pe 
margine, de pe băncile din parc, nu, nu voia să se întoarcă. 
Avea să-l lase baltă pe tipul ăla. Avea să-l lase unde era. 

Zărind o cafenea mai departe, pe o stradă lăturalnică, am 
luat-o pe Georgie și am intrat înăuntru, am așezat-o la o masă 
într-un colț. 

— Dă-mi telefonul tău. 

După ce mi l-a dat, l-am închis și am scos bateria. 

— Ce faci? 

— Cred că femeia care ne-a urmărit te localiza prin 
intermediul telefonului. 

— Aha. 

Și-a încleștat maxilarele. 

— Dă-mi să-ţi văd rucsacul. 

Am scos tot ce era și am căutat. Mi s-a făcut rău. Într-un 
buzunar adânc, dedesubtul gumei de mestecat și creioanelor 
tocite, am găsit un dispozitiv de mărimea unui buton. L-am pus 
pe podea, mi-am așezat piciorul scaunului peste el și l-am 
zdrobit. 

Georgie avea ochii atât de căscaţi și era atât de încordată, 
încât am zâmbit și am început să șterg cu mâna sarea și petele 
de cafea de pe faţa de masă, doar ca să fac un gest simplu și 
obișnuit. Luminile de la ferestrele mari de pe fațada cafenelei îi 
conturau o parte a feţei. 

— Ce zici de o ciocolată caldă? am spus. 

A dat din cap. Surprinsă între umbre și lumini, faţa ei părea 
mai bătrână, sugerând femeia care avea să devină. Când avea 
să depășească stadiul acesta de mânz, avea să fie trăsnet. Și 
ceva la ea îmi spunea că avea să ajungă sus, până la cer. O 
vedeam pe Jax cu pielea cafenie și privirea de felină. Erau cei 
mai adânci ochi căprui pe care-i văzusem și erau uscați. 

Ușa cafenelei a fost brusc deschisă larg. În prag stătea PJ, își 
trăgea sufletul și era îmbujorat. 

— Evan. Am fugit din Piaţa Grosvenor și... 

— Oh, Dumnezeule. 

Am sărit în picioare. 

— Am ajuns în staţia de metrou și am văzut totul, am urcat în 
metrou în spatele tău. 

S-a repezit la mine. 

— Femeia aia a spart fereastra, am văzut totul. 

Mi-am aruncat braţele în jurul lui. Îmi simţeam picioarele 
slăbite, eram conștientă că nu știa unde să-și pună mâinile. 

— Mulţumesc, i-am zis. 

Avea rucsacul meu. L-am luat și l-am strâns la piept. 

— Cum ai făcut rost de el? 

— Eram în vagonul din spatele tău. În timp ce lumea cobora, 
cineva i-a dat un picior afară pe ușă. 

Mâinile îi erau tăiate și crestate. 

— L-am găsit pe șine, între metrou și peron. 

Se ștergea de praf și cioburi de sticlă pe cămașă. S-a uitat în 
sus, cu ochii plini de groază. 

— Nu te-am lovit intenţionat cu mașina aia închiriată. 

— Știu. 

Mi-am împreunat mâinile. 

— Mulţumesc. N-ai idee ce important e. 

L-am tras spre masă. 

— Ea e Georgie. Georgie, PJ Blackburn. 

Ea l-a ochit. 

— Tu erai în Piaţa Grosvenor. 

Și-a ridicat bărbia ca s-o salute. 

— Ai viteză, fetițo. N-am putut să ţin pasul cu tine. 

— Unde e Jesse? am întrebat. 

— Speram să fie aici, cu tine. 

Probabil că nu i-a plăcut expresia de pe fața mea. S-a înroșit, 
și o privire pe care i-o cunoșteam i-a revenit pe figură, 
întunecată și defensivă. 

— Mi-a zis să mă duc după Georgie, așa că asta am făcut, a 
zis. Imi simţeam nervii încordându-se. Mi-am aruncat rucsacul 
pe umeri și i-am făcut semn lui Georgie. 

— Hai, trebuie să ajungem undeva. Repede. 

Când am pășit pe trotuar, aveam deja telefonul la ureche. 
Jesse nu răspundea. 

M-am grăbit spre strada Regent. 

— Nu avem decât douăzeci și cinci de minute. Ne trebuie un 
taxi. 

— N-ai reușit să dai de Jesse? a întrebat el. 

— Nu. 

Ochii lui, care semănau atât de mult cu ai fratelui său, aveau 
acum o strălucire dură în lumina soarelui. 

— Mă întorc în Piaţa Grosvenor. 

— Nu. 

Aveam iarăși noduri în stomac. l-am aruncat o privire 
disperată. 

— Am nevoie să mă ajuţi cu Georgie, să n-o scapi din ochi. 

Vocea ei i s-a subțiat. 

— Nu e nevoie să faci asta. 

— Ba da. Vreau ca el să fie cu noi. 

Ea a arătat cu degetul. 

— Vreau să spun că nu trebuie să te întorci în Piaţa 
Grosvenor. Nu e el ăla? 

PJ și cu mine ne-am întors. Oprit în trafic pe Strada Regent era 
un Jaguar argintiu XK8, cea mai frumoasă mașină pe care am 
văzut-o. Pe scaunul din dreapta, un tânăr cu cercel în ureche și 
șapcă de baseball stătea cu capul pe geam încercând să vadă 
de ce era blocat traficul. In spatele volanului, la fel făcea și 
Jesse. 

PJ a mijit ochii. 

— Cum naiba face chestiile astea? 

Mi-am dus două degete între buze și am fluierat. M-a văzut. 
Când s-a schimbat culoarea semaforului, a tras în dreptul 
bordurii. 

Omul de pe scaunul din dreapta a coborât și mi-a ţinut ușa 
deschisă. Purta un tricou al unei echipe de fotbal și pantaloni 
sport Adidas pătaţi cu vopsea. 

— Tu ești Evan? 

— Chiar eu. 

— Bărbatul tău e tot timpul așa încăpățânat? 

Mi-a zâmbit, s-a aplecat și a dat mâna cu Jesse în mașină. 

— Să aveţi grijă de voi. N-o să puteţi trece prea ușor dacă dați 
de poliţie pe drum. 

— Vrei să trimit înapoi lucrurile astea după ce terminăm? a zis 
Jesse. 

Tânărul a râs și a scuturat din cap. Vorbeau de șipcile 
retezate și lipite cu bandă adezivă de pedale. 

— Să nu care cumva să intri prin vitrinele magazinelor cu 
mașina asta. Dacă aflu că ai folosit un XK8 pe post de scut, o să 
mă supăr. 

— Nu cu mașina asta, a zis Jesse. Mulţumesc, omule. 

— Cu plăcere, amice. 

Tânărul s-a îndreptat de spate și se uita la mine. 

— Lucram la șantierul de construcţii mai sus de ambasadă și 
nu puteam să-l las pe nenorocitul ăla să scape după ce-a lovit 
un om care e, știi tu... 

S-a uitat la mașină. 

— Dar se pare că Jesse îl pusese deja la punct. Am condus 
până când și-a dat și el seama cum funcţionează. 

— Mulţumesc, i-am zis. 

— Noroc. 

A zâmbit, și-a vârât mâinile în buzunare și a luat-o la pas. Am 
sărit în mașină, PJ și Georgie s-au înghesuit pe locul strâmt din 
spate. Am clătinat din cap către Jesse. Avea buza umflată și o 
tăietură în mijlocul frunţii. S-a uitat și el la mine, cu ochi liniștiți. 

— Unde voiai să te duci? a zis. 

— Georgie? am făcut. Mama ta mi-a zis că știi tu adresa. 

— Wakefield House, Aleea Berkeley, a zis ea. Ca universitatea 
pe care a absolvit-o. 

Avem harta. 

— Și mașina asta îi aparţine cui, mai exact? E din The 
Avengers? 

— Christian Sanger. Caută în torpedo, contractul de închiriere 
are toate datele lui. 

Mi-a aruncat o privire. 

— Și un certificat medical de la doctorul lui de acasă, pe care 
îl folosea drept certificat de handicap. 

— Cum... am vrut să zic, dar am ridicat o mâna. Lasă. 

— Cheile, a zis el. Le-am luat din buzunarul lui. Lanţul cheii 
avea numărul de înmatriculare pe el. Am găsit-o parcată lângă 
clădirea care luase foc. 

Georgie s-a aplecat printre scaunele din faţă. 

— Mergem la avocaţii mamei? 

— Nu. 

Tonul vocii lui îmi spunea că ceva grav se întâmplase la 
Goodhew Waites. 

— Avocaţii n-o să ne poată ajuta. 

— Aha. 

Fetița se uita când la el, când la mine. 

— Dar ne ajuţi tu, nu? 

— Așa e. 

A băgat mașina în viteză. 

— Ev, cât timp mai ai? 

— Bagă mare, am zis. 

32. 


Am cotit pe Aleea Berkeley cu Jaguarul care torcea. Jesse a 
frânat cu binecunoscuta lui râvnă. Șofatul cu bandă adezivă 
lipită de pedale era cam primitiv, dar în niciun caz mai puţin 
sălbatic decât traficul de aici și, spre deosebire de PJ, el n-a dat 
peste nimeni. Ceva îmi spunea că ţinea socoteala în privința 
asta. A oprit la bordură în față la Wakefield House. 

— Nu pot să cred, am zis. E o bancă. 

PJ s-a uitat pe geam. 

— Ce înseamnă linia asta galbenă dublă? 

Jesse a deschis ușa. 

— Că o parchează un valet. Hai. 

Wakefield House era o clădire voluminoasă, avea coloane 
ionice și suficientă marmură pe faţadă cât să reconstruiești 
Acropolele. După mine, întreaga faţadă era o Acropolă în sine. 
Înăuntru, pe holul auster, le-am făcut semn lui PJ și lui Georgie 
să ia loc pe niște scaune din piele și am dat din cap către Jesse. 

— Tu vii cu mine. 

Silfida din spatele recepției purta un fel de sutană neagră și 
mulată pe corp și emana parfum Chanel și aromă de tutun. Era 
graţioasă ca o gazelă. 

— Numele dumneavoastră, doamnă? 

— Kit Larkin. 

l-am întins pașaportul și cheia pe care mi-o dăduse Jax. Am 
păstrat contractul de închiriere a Jaguarului și certificatul 
medical al lui Christian. 

S-a uitat la pașaport, a tastat pe o tabletă și a sunat. 

— Un funcţionar al băncii vă va întâlni la parter, a zis ea. 

Ne-am îndreptat spre lift. După ce ușa s-a închis, Jesse mi-a 
făcut un compliment. 

— Îţi stă bine brunetă. 

Privirea lui mi-a alunecat pe corp. 

— Nu știam că porţi haine din astea. Jax te-a îmbrăcat? 

Mă uitam la cifrele care indicau etajele deasupra ușii. 

— Ai spus FBl-ului că mi-am schimbat înfățișarea? Înainte să 
pui mâna pe Jaguar. 

— Nu. N-am spus nimănui că ești aici, în afară de PJ. 

Ce era asta, oare recunoștea că greșise? Inima mea părea să 
bată mai tare decât în mod normal, pompând substanţele alea 
care îmi treceau prin vene: gheaţă, acid, nisip. Stăruiam cu 
privirea la cifre. 

— Te-a trimis tata în expediţia asta? am zis. 

— Credeam că știi. 

Acum m-am uitat la el. 

— Că ai ascuns adevărul? Că n-ai vrut să-mi spui nici mie, nici 
celorlalţi despre vinovăția lui? 

— Eşti prea dură. 

— Nu face asta. 

Am scuturat din cap. 

— Ştii bine că ai venit aici, pe de o parte, pentru a o ajuta pe 
Georgie, și asta înseamnă enorm. Și știu că tata te-a pus să juri 
să nu mai spui nimănui pentru că nu voia să iasă lucrurile astea 
la lumină. Dar, dacă încerca să-și protejeze familia, nu i-a ieșit. 

l-am aruncat o privire. 

— Tu știai adevărul? 

Ochii îi erau deopotrivă opaci și tăioși. 

— Da. P 

Orice altceva mai știa, ţinea pentru el. Imi venea să dau cu el 
de pământ și să-l bat. Sau să-i smulg tricoul și să sar pe el. Mi- 
am întors privirea, dar îl simţeam că se uită la mine. 

— Ce-i? am zis. 

— Kit Larkin? 

— Ideea lui Jax. Nu-ţi place? 

— Cred că Kit Larkin e sexy. 

Mi-am strâns buzele și am clătinat din cap. 

— Din păcate pentru mine, e logodită. 

Liftul s-a oprit. 

— Cel puţin, așa cred. Poartă inel. 

Ușa s-a deschis. Am pășit într-o pivniţă cu pereţi din marmură 
și un covor gros. În picioare, în faţa noastră, stătea o individă 
dolofană cu mâinile împreunate în față, funcţionarul băncii. Din 
fericire, gleznele ei erau suficient de solide să sprijine gabaritul 
înfășurat într-un pled roșu care îi era costumul. 

— Vă rog, urmaţi-mă, a zis ea. 

Ne-a condus pe hol spre seiful din faţă. l-am dat cheia, mi-a 
dat cutia și ne-a dus într-o cameră privată. 

Când a deschis ușa, am recunoscut totul. Biroul lăcuit, 
panourile din mahon, aplicele de pe pereţi. Aici își înregistrase 
Jax clipurile. 

— Mulţumesc, i-am zis. 

După ce ușa s-a închis, am început să cercetez încăperea. Am 
examinat tavanul. Mi-am trecut mâinile peste aplicele de pe 
pereţi, pe sub masă și de-a lungul îmbinărilor dintre bucăţile de 
lemn lăcuit. 

— Ce faci? m-a întrebat Jesse. 

Am căutat și în ghiveciul cu ficus din colț, am întors scaunul 
invers și am bătut în pereţi să verific dacă există compartimente 
secrete. 

— Haosul ăsta a început pentru că toată lumea înregistra pe 
ascuns pe toată lumea. 

Mi-am mai rotit privirea încă o dată prin încăpere. 

—Aș vrea să am un detector de microfoane, dar mă 
multumesc și cu atât. 

Mă scruta de parcă eram o ciudăţenie. M-am așezat și am 
deschis cutia. 

Uau. M-aș fi așteptat să găsesc orice, dar nu un teanc gros de 
cinci centimetri de notițe. Și, alături, un teanc de bancnote de o 
sută de dolari. 

— Jax. Mulţumesc. 

Asta însemna că o puteam scoate pe Georgie din țară fără 
nicio problemă. Poate îi plăteam și facultatea. 

Sub teancul de bani, un plic, iar sub plic, flash drive-ul. L-am 
înșfăcat, mi-am scos laptopul și l-am introdus. A apărut 
cronometrul. 07: 04. Doamne Isuse. Jesse a luat plicul, mi-a 
cerut permisiunea să-l deschidă. Am aprobat din cap. 

A rupt sigiliul și a răsturnat conţinutul pe masă: un pașaport, 
câteva carduri, documente legale. 

— Documente pentru tutelă, autorizație medicală, 
împuternicire de la avocat, a zis el. 

Pe ecran a apărut Jax, la aceeași masă, cu ochii ăia feroce 
despre care acum înţelegeam că ascundeau protecţia maternă 
și disperarea de a fi pierdut mult în viaţă. 

— Dacă ai reușit să ajungi atât de departe, atunci știi, a zis 
ea. Vreau s-o iei pe Georgie. la-o cu tine, du-o departe și 
păzește-o cu preţul vieţii. Toate documentele ei sunt aici. 
Certificatul de naștere, tutela, custodia. Și carduri de credit pe 

numele ei. Sunt curate, poţi călători cu ele fără să te uiţi în 
urmă. Și te-am trecut pe tine în pașaport ca tatăl ei. 

Epuizată și nervoasă și iritata cum eram, m-am simţit deodată 
ca un interlop. Eram martora unei pledoarii care depășea 
instinctele primare, o pledoarie care-l făcea pe Tim North, cel ce 
curma vieți pentru bani, să acționeze împotriva instinctului său 
de prădător și să protejeze copilul altui bărbat. 

— Serviciile de securitate și guvernamentale nu trebuie să 
știe de existenţa ei. Dacă ar face legătura cu mine, ar deveni 
pionul lor. Ar trimite-o în orfelinate ca să ascundă că o ţin sub 
supraveghere. N-aș mai vedea-o niciodată decât dacă m-aș 
preda. Așa că nu te apropia de Poliţia Metropolitană sau 
Unităţile Speciale sau oricare alţii ca ei. 

A făcut o pauză, a privit în lături de parcă își aduna gândurile. 

— Și am lăsat o poliţă de asigurare pentru ea. O să găsești 
documentul acolo, semnat, sigilat, livrat. Dacă ai nevoie de așa 
ceva, acolo e. 

Jesse a mai găsit un plic. L-a deschis și a început să-l citească. 

Ea încă ezita. 

— Nu mă uri. Vreau să înţelegi de ce am făcut ce-am făcut, de 
ce mi-a luat atât de mult să-ţi spun despre Georgia. Credeam că 
n-ai să faci față. Dar acum trebuie să las deoparte sentimentul 
vinovăției și să-i iert pe oamenii care m-au ajutat. 

Arăta de parcă se abţinea să plângă. 

— Voi doi ați fost totul pentru mine. Tu și Georgie. Trebuie să 
devină copilul tău. Nu mă dezamăgi. 

A tastat apoi câteva secunde pe computerul ei. 

— Am obţinut informaţiile de pe satelitul NSA. 

S-a uitat iar la cameră. 

— Aveai dreptate, le ţineau arhivate. Cineva le voia bine 
ascunse. Erau mulţumiţi de turnura lucrurilor și nu doreau să 
iasă la iveală alte povești. 

A tastat din nou. 

— Dar eu pot fi foarte convingătoare. 

A apăsat încă o tastă. 

— E doar pe video, dar știi deja despre ce-i vorba. 

O clipa, m-am simţit dezorientată, nesigură de ceea ce 
vedeam. Apoi un nod în gât. 

Era o vedere din spaţiu de la un satelit NSA. Rezoluţia era 
incredibilă. Arăta casa lui Hank Sanger: acoperișul, veranda, 

grădina tropicală; o alee mai sus, câteva case și o clădire de 
apartamente mai departe, pe acoperișuri, aparate de aer 
condiționat care-și profilau umbrele. 

M-am uitat la Jesse, zăpăcită. Prima oară când l-am văzut ucis 
pe Hank Sanger a fost suficient de rău. Nu mai voiam să văd 
evenimentul dintr-un alt unghi, de fapt, nu voiam să mă uit 
deloc la filmarea asta. 

Pe verandă, au apărut Christian și Sanger, siluete mici văzute 
de sus, cu umbre de două ori mai mari decât corpul lor. 
Christian se agita vesel, animat și fericit că era cu tatăl lui. Pe 
alee, un câine adulmeca un coș de gunoi. Un stol de păsări au 
zburătăcit pe cer, fără să știe că erau luate prin surprindere de o 
cameră din spaţiu. 

Umbrele copacilor și clădirilor se lungeau pe jos în timp ce 
soarele se pregătea să apună. Jesse și-a pus coatele pe birou, 
uitându-se atent la ecran. 

Pe cărarea din spatele casei lui Sanger, a trecut o motoretă. 
Câinele a dărâmat coșul de gunoi și a început să amușine prin 
resturi. 

Sanger îl trăgea pe Christian de braţ, încercând să-l facă să 
plece. Să mergem să mâncăm ceva, spunea el. Haide. 

Christian și-a desfăcut braţele. Nu putem rămâne aici? Ura să 
iasă în oraș, ieșea tot timpul. Și Doamne, Dumnezeule, acum 
înţelegeam de ce ura asta atât de mult. In oraș, cu bărbații din 
clubul mamei lui. Am studiat ecranul, încercând să înțeleg ce 
așteptau. 

Jesse a arătat cu degetul. 

— Uite. 

Mai sus de casa lui Sanger, pe alee, în vârful unui bloc, s-a 
deschis o ușă și o siluetă s-a furișat pe acoperiș. Părul negru îi 
lucea în soarele de seară. Rucsacul în spate. 

— Asta e... am zis. 

S-a lăsat pe vine lângă marginea acoperișului, și-a descheiat 
rucsacul și a scos o armă solidă, mai mare decât un pistol și mai 
mică decât un Uzi. Se ascundea în spatele ieșiturii care forma 
marginea acoperișului de bloc, a luat telefonul și a format un 
număr. 

Mi-am dus mâna la cap. 

— Dumnezeule. 

S-a uitat pe furiș de-a lungul străzii către Hank și fiul său. 
Gesticula prin aer, părând că se ceartă cu persoana de la 
telefon. A făcut un semn, arătând că sunt doi. Unul mic și unul 
mare. A scuturat din cap. A gesticulat din nou că cel mic se afla 
peste drum. S-a uitat din nou spre alee, dincolo de câinele care 
ronţăia gunoiul, dincolo de gard, de grădină, la Sanger și 
Christian care vorbeau în lumina apusului de soare. Vorbea la 
telefon, clătinând din cap. 

— E Shiver, a zis Jesse. 

Nu am zis nimic, doar căscam ochii la ecran. Shiver nu mișca 
și într-un final a dat din cap. Avea o datorie. Și eu știam pentru 
cine o îndeplinea. 

A vârât telefonul înapoi în buzunar, și-a pus arma sub braț și 
s-a răsucit să așeze ţeava pe balustrada de pe margine. 

Pe verandă, Hank era încordat tot, nu mai vorbea cu 
Christian, se uita în casă. Christian a îngheţat pe loc. 

Mi-am simţit nervii precum corzile întinse la maximum ale 
unui pian. Tata ajunsese acolo. 

A apărut la vedere, cu arma îndreptată spre Sanger, privind în 
jur și ferindu-se, cu o mâna ridicată spre Christian, încercând să- 
| convingă să se îndepărteze de tatăl lui. 

Sanger și-a scos arma și o îndrepta spre tata. La dracul 

Tata și-a îndreptat și el arma. Stai jos și pune-ţi mâinile 
deasupra capului. 

Shiver a tras. 

Am văzut focul de armă. Capul lui Hank Sanger s-a smucit 
într-o parte și omul a căzut în genunchi. Christian a început să 
urle. 

Tata l-a trântit la pământ. Christian a luat-o razna, îl lovea, îl 
zgâria, încerca să se elibereze și să se târască spre corpul 
tatălui lui mort. 

Tata încerca să-l tragă deoparte. Urlete. De jos, cum era 
întins. Vrei să trăieşti, întinde-te pe burtă și pune-ţi mâinile pe 
cap. Încerca să-l ţină departe de focurile de armă în timp ce 
privirea lui scana grădina și acoperișurile. 

Peste drum, Shiver s-a uitat încă o dată la cadavrul lui Sanger 
și a fugit de la balustradă. Ţeava puștii ei, când s-a ridicat, a 
lucit în soarele care apunea. 

Tata a surprins sursa luminii, a apucat arma și a tras. 
Christian și-a acoperit urechile cu amândouă mâinile, a sărit în 

picioare și a năvălit în casă ţipând. Shiver s-a pitit și a trecut de- 
a lungul balustradei până la scări. 

Christian a dat buzna în dormitor, pe verandă, s-a căţărat pe 
balcon și a sărit pe iarbă. A aruncat o privire înapoi în casă, 
terifiat că tata l-ar fi putut împușca, fiind singurul martor al 
crimei lui. A gonit prin grădină, cu umbra săltându-i în urmă. S-a 
cățărat pe zid și a sărit pe alee, unde a luat-o la fugă. 

Mă uitam înspăimântată la ecran. Să nu crezi tot ce auzi. Ține 
minte asta, atunci când totul se duce dracului. 

Simţțeam cum mă prăbușesc, cum privirea îmi tremura. 
Treptat, am început să realizez că Jesse mă trăgea spre el, că 
braţele lui mă ţineau strâns și că eu plângeam. 

Mi-am îngropat faţa în umărul lui. 

— Nu știai nimic din toate astea, nu-i așa? 

— Nu. Este... 

Vocea i s-a pierdut. 

— Brutal. Îmi pare rău că a trebuit să vezi asta. 

Mi-am ridicat ochii spre el. 

— De ce ai venit la Londra? 

— Georgie. 

— Tata ştie că ea e aici? 

— Nu. Ştie că Jax a înscris-o la o școală cu internat condusă 
de călugărițele saleziene. Nu știa exact unde. Dar, când tu erai 
în Bangkok și am auzit-o pe Jax amintind de Londra, le-am pus 
cap la cap. 

Pe ecranul computerului meu, imaginea din satelit dispăruse 
între timp. A reapărut Jax. 

— După cum am zis, sunt foarte convingătoare. 

Un zâmbet i-a alungit buzele. 

— Pete Kongsangchai nu poate să mă refuze vreodată, și n-o 
s-o facă, oricât de mult încearcă el să susțină că iubește negoțul 
cu oase de dinozauri în locul jocului de-a spionii. lar colonelul 
Chittiburong nu-și uită datoriile. Nimic nu se pierde, totul se 
transformă, asta e karma. Poate că e călugăr acum, dar Niram 
știe cine i-a deschis ușile. 

— Dumnezeule, am zis. 

— Numele astea îţi spun ceva? 

Am dat din cap. 

Jax arăta obosită și emoţționată. 

— Nu știu de ce Rio a vrut să-l omoare pe Hank. Poate de 
ciudă că avea o relaţie cu mine. Sau poate că era legat de 
șantajele ei. Nu știi cu cine se poate alia Rio sau pentru cât 
timp. Dar un lucru este sigur. l-a alimentat lui Christian credința 
că Phil Delaney i-a omorât tatăl și c-a încercat să-l omoare și pe 
el, doar ca s-o protejeze pe curva aia odioasă, Jakarta Rivera. 
Christian a avut doisprezece ani la dispoziţie să se hrănească cu 
ideea asta. Ura lui e totală. 

M-am uitat la Jesse. 

— Mai e ceva. Christian o vrea pe Georgie pentru că e sora lui 
vitregă. 

— Soră? 

Și-a ridicat sprâncenele. Și pe el l-a copleșit confuzia. 

— Despre asta era vorba? 

A luat certificatul medical pe care-l găsisem în Jaguar. O mică 
escrocherie ca să obţină parcare gratuită. Însă explica multe. 


Sindrom mielodisplazic. O condiție hematologică ce se 
caracterizează prin anemie severă și sângerări frecvente. 
Condiţia domnului Sanger trebuie luată în considerare ca 
dizabilitate fizică. 


Cu multă prudenţă, Jesse a zis: 

— N-o să pună mâna pe ea. Nu poate. 

In filmare, Jax avea o oboseală care trecea dincolo de cea 
fizică, de parcă știa că acela care urmărea clipul ajunsese la 
capăt, la sfârșitul poveștii și că nu avea să fie prea bucuros. 

— Am dat greș cu multe lucruri în viaţa mea. Nu doar cu 
operaţiunea Riverbend. Deci, a meritat? Să ne folosim de 
curvele lui Hank Sanger și Rio să întoarcem oamenii în avantajul 
nostru? 

A râs amar. 

— De ce crezi că am părăsit Agenţia? Știu că tu nu m-ai iertat 
niciodată, dar, uneori, femeile au nevoie ca lucrurile să fie clare. 
Simplitatea e bună. Să duci lucrurile la bun sfârșit e o chestie 
bună. Chiar și fără supravegherea congresului. 

Mă pișcam de puntea nasului, încercând să-mi alung lacrimile. 

— N-ai fost de acord, știu. Ai obiectat la foarte multe în ultimii 
zece ani. Ca, de exemplu, de ce nu ţi-am spus de Georgia atât 
de mult timp - chiar era nevoie să-mi distrug mariajul? Am dat-o 

în bară cu atât de multe lucruri în viaţa mea. Nu aveam nevoie 
și de asta. 

Arăta de parcă se chinuia să-și păstreze calmul. Detașarea 
vicleană îi pierise de mult. 

— E prea târziu acum, era prea târziu pentru noi doi chiar de 
atunci. N-am fi reușit niciodată. De asta nu ţi-am spus. Erai 
divorțat doar de cât timp, câteva luni? Nu erai pregătit pentru 
așa ceva - pentru un copil, o nouă familie, o femeie ca mine. 

Și-a dat capul pe spate, se lua în râs. 

— Claritate, ţii minte? Asta e cadoul meu. Sunt a naibii și să 
nu uiţi asta. Am făcut niște alegeri cu care trebuie să trăiesc. Te- 
am părăsit pe tine și m-am măritat cu Tim. 

Și-a luat ochii din ecran. 

— Un bărbat din Oklahoma și o fată din Texas, ar fi ieșit un 
dezastru. Dar trebuie să știi că tu ești alesul. 

S-a uitat înapoi în ecran. 

— Tim mi-a dat șansa unei vieţi stabile, oricât de multe pricini 
i-ai găsi lui și branșei în care lucrează. Dar tu ești alesul. Tu ai 
fost dintotdeauna, Phil. 

Am închis ochii. Când i-am deschis, ea era tot acolo, privind 
cu dorinţă și regret în zare, spunându-i vorbele acestea unui 
bărbat care n-o putea auzi. 

Jesse mi-a atins braţul și a întins pașaportul care era în plic. 
Am văzut fotografia lui Georgie și numele. 

Georgia Delaney. 

Jax a ridicat o mână, de parcă ne binecuvânta. 

— Adio. 

Ecranul s-a făcut negru. 

e 

Timp de un minut foarte lung, am rămas tăcuți. Mâna lui Jesse 
se odihnea pe braţul meu. Simţeam că parcă îmi fusese pusă o 
povară cu care nu știam ce să fac. O roată pe care trebuia s-o 
învârt, s-o salvez pe Georgia și apoi să mă arunc mai departe 
să-l salvez pe tata. 

— Jax vrea să o ducă pe Georgie în SUA, am zis. 

— Evan? 

— Lasă-mă să gândesc. 

M-am uitat la ceas. Era zece dimineaţa. Am încercat să 
socotesc fusul orar de peste Pacific, dar n-am reușit. 

— Cât e ceasul acasă? 

— Două dimineaţa. Ev, ești bine? 

Am închis ochii strâns, număram. 

— Au trecut cincizeci și șase de ore de când Rio a sunat și a 
cerut clipurile. Mai rămân șaisprezece să-l găsesc pe tata. 

O oră să ajung la Heathrow și să trec de check-in, unsprezece 
să ajung la Los Angeles, să-i predau dosarul Riverbend lui Rio, 
apoi să ajung la tata înainte să fie prea târziu. Nu-mi rămânea 
timp de pierdut. 

— Cred că o să reușim. Christian nu știe că Rio e implicată în 
moartea tatălui lui. Ne putem folosi de asta. 

Mi-am frecat mâna de faţă. 

— O să aştept să sun la poliţia din Londra și să dau o 
declaraţie despre ce s-a întâmplat în metrou până să plec spre 
California. 

Am simţit un junghi. 

— Știu că totul e un haos. Trebuie să mă predau mai devreme 
sau mai târziu. 

Aș putea să-mi pierd licența de avocat. Să merg la închisoare. 

Șaisprezece ore: nu uita de chestiunile astea în următoarele 
șaisprezece ore. Să dau de tata și să las totul să se aranjeze de 
la sine. Aș fi putut să mă descurc cu restul, atâta timp cât îl 
aduceam pe tata în siguranţă, acasă. Am ridicat pașaportul pe 
care Jax îl băgase în plic. 

— Dacă o să zbor cu pașaportul meu, nimeni n-o să-și pună 
întrebări de ce Georgie e cu mine. Același nume de familie, e 
bine. 

Jesse mi-a luat pașaportul din mână, l-a așezat pe birou și mi- 
a luat mâinile într-ale lui. Am simţit cum povara rezistenţei și 
negărilor mele îmi cădea de pe umeri. Mi-am lăsat capul în jos. 

— Sora mea, am zis. 

Bineînțeles. Vedeam în ea fata care urma să devină - 
neliniștită, dorind să zboare cât mai sus, și cât mai repede: îmi 
amintea de toţi din familia mea. Îl vedeam pe fratele meu Brian 
și nonconformismul lui. Vedeam privirea curioasă a tatălui meu 
și încrederea lui ca de gheaţă. 

O fetiță zămislită din războinici și spioni, din oameni periculoși 
și feroce. Și loiali și curajoși și mișto, uneori debordând de iubire 
și dorinţă, dificili și enervanţi și tot restul. 

Ani de zile mă tot întrebasem de ce Jakarta Rivera îmi dădea 
târcoale, ca un malign înger păzitor. Și mă întrebasem de ce 

tata nu se recăsătorise după ce el și mama divorțaseră. 
Niciodată nu aducea vorba măcar de femeile din viaţa lui. 

Nici nu știam cum să asimilez toate astea. Cum să-i spun lui 
Georgie. Cum să dau ochii cu tata. 

M-am uitat la Jesse. 

— Tu știai? Tata ţi-a zis? 

Fața lui a rămas inexpresivă. Da. Confidenţialitatea avocat- 
client. 

— Ce să fac acum? am zis. 

— Mergi acasă cu Georgie. Și adu-l acasă și pe tatăl tău. 

— Nu cred c-ar trebui încă să-i spun ei. 

— Mda. Lasă-l pe unul dintre părinţii ei s-o facă. 

Mi-am așezat fruntea pe pumnii lui, recunoscătoare pentru 
lumina plină de încredere de pe faţa lui. Încă șaisprezece ore. 
Puteam s-o duc la bun sfârșit. Pe urmă, aș fi putut să fac faţă 
liniștită tuturor consecinţelor. Am dat drumul mâinilor lui, m-am 
ridicat, am scos flash drive-ul și mi-am închis computerul. 

— O să-l găsesc, am zis. 

Fiindcă nu a răspuns, i-am aruncat o privire. 

— Te îndoiești de mine? am zis. 

— Nicio clipă. Încerc să-mi dau seama cum să procedăm. 

— Te gândești la ceva anume? 

Avea acea privire în ochi, privirea aia pe care o iubeam, 
privirea de prădător. Mi-a întins documentul căruia Jax îi spunea 
poliţă de asigurare. L-am citit puţin și mi-am ridicat tăios ochii. 

— Haide. Să mergem, a zis el. 

e 

Când am ieșit din lift pe hol, PJ și Georgie stăteau gârboviți pe 
canapeaua din piele de pe hol. Fiecare avea în urechi o cască de 
la music playerul lui Georgie, stăteau cu capetele plecate și 
apropiate și apăsau butoanele. 

Am încercat să-i zâmbesc lui Georgie. 

— Să plecăm de-aici. 

PJ s-a îndreptat de spate. 

— Foarte tare. Unde? 

— La aeroport. 

l-am întins mâna lui Georgie, voiam s-o strâng în braţe când îi 
spuneam că urma s-o scot din lumea ei. 

— Mergem în California. 

A făcut ochii mari. 

— Nu glumești? 

— Nu glumesc. 

PJ a căscat gura. 

— Sunt aici doar de trei ore. 

Am dat din cap spre Jesse. 

— Voi, băieți, puteţi pleca. Venim chiar în urma voastră. 

El a luat-o înainte și a deschis ușa. 

— Uite, au lăsat un meniu sub ștergătoare. 

PJ l-a urmat afară, în lumina rece a soarelui. 

— Trei ore. E absurd. 

A arătat către Jaguar. 

— Cum se face că mie îmi blochează roţile, iar tu primești 
doar o amendă? 

În prinsoarea mâinii mele, mâna lui Georgie se simţea 
subțiratică, mică și puternică. Părea emoţionată și speriată în 
același timp. 

— Dar mama? 

— Chiar acum vreau să verific. 

Am pășit afară și am format numărul lui Jax. A intrat 
mesageria vocală. Am lăsat un mesaj vag, în ideea că cineva 
avea telefonul ei. 

— Suntem bine. Sună când ai ocazia. 

Georgie părea încordată. l-am luat telefonul, am înlocuit 
bateria și l-am aprins. Imediat a început să se audă bipuri de 
mesaje text și vocale. Foarte multe. Mă uitam la ea mirată cum 
s-a aplecat deasupra lui și a început să tasteze butoanele cu 
repeziciune. 

— Ceva de la mama? 

A scuturat din cap. Cât de delicat am putut, i-am luat 
telefonul din mână. 

— Nu contactezi pe nimeni momentan. 

Am dat din cap, zărindu-i privirea neîncrezătoare. 

— Codul Negru. 

Umerii i s-au lăsat împovăraţi, era dezamăgită, dar a 
încuviințat. Era limpede că avea încredere în mine, poate chiar 
din teamă. Mă luptam din greu să nu cedez nervos. Georgia, 
sora mea. 

Căuta pe fața mea o privire care s-o liniștească. 

— Mama e bine? 

— Sper. Știe să aibă grijă de ea. 

— Atunci unde e? De ce nu a sunat încă? 

Inima mi s-a înmuiat de milă. Nu avea mamă. Nu avea școală, 
îi interziceam să vorbească cu prietenii. Probabil simțea că-i 
smulsesem pământul de sub picioare. 

— O să aflăm unde e. Dar, în primul rând, o să facem ce-și 
dorește ea, adică să plecăm de aici. 

— Nu vreau să plec fără ea. 

— Știu, scumpete. 

Bărbia a început să-i tremure. l-am așezat brațul pe umeri, 
am condus-o spre mașină. Vocea îi era stinsă. 

— Mama nu lucrează pentru un ONG, de fapt, nu-i așa? 

Oh, Jax. Curve Fără Limite. 

— Nu. 

— E spion, nu-i așa? 

— De ce crezi asta? 

— Ştii cum e chestia aia. Când părinţii îți spun lucruri care n- 
au niciun sens, dar apoi le pui cap la cap când crești. Ca și cum 
s-ar ascunde de tine. 

— Știu, puștoaico, am zis. Știu cum e. 

Am lăsat XK8-ul parcat afară, în faţa terminalului la aeroport. 
PJ a luat bagajele pe care le-au recuperat din mașina lor 
închiriată, îndoită și bușită, le-a pus într-un cărucior de bagaje și 
îl împingea spre clădire. 

— Nici măcar pește și cartofi prăjiţi, a zis el. Nu pot să cred. 

Personalului companiei aeriene nu i s-a părut nimic suspect 
când a ajuns grupul nostru, arătând ca vai și-amar. Erau 
bucuroși să accepte cardul de serviciu Jesse și să ia plata din 
contul firmei Sanchez Marks. Aveam să înapoiem banii curând, 
dar acum ne feream să apară pe vreun ecran Amex numele de 
Blackburn sau Delaney cumpărând bilete de călătorie peste 
ocean. Agenta de la check-in nu s-a uitat de două ori când a luat 
pașaportul meu sau pe-al lui Georgie. Jesse o ţinea ocupată pe 
agentă, aranjând cu ea accesul pentru persoane cu handicap în 
avion. 

În mall-ul strident din terminal, i-am cumpărat lui Georgie alte 
haine pe lângă cele pe care le avea în rucsac. Jesse mi-a luat 
computerul și s-a dus în zona unde exista conexiune la internet. 
Am lăsat-o pe Georgie cu PJ într-un magazin de muzică. El era 
obosit și iritat, dar avea înţelegerea de a sta aproape de un copil 
pierdut și singur. 

După ce toţi s-au îndepărtat, m-am așezat și am sunat-o pe 
sora Cillian. 

— E totul în regulă la școală? am zis eu. 

— E bine, în afară de alarma falsă de incendiu care a adus 
pompierii și poliţia. Știi cumva ceva legat de asta? 

— Aveţi grijă la străini. 

— Intotdeauna am. 

Nu știam cum s-o întreb de Jax. 

— Altceva? 

— Poarta din spate a fost deschisă. E vreun motiv pentru care 
dumneavoastră și doamna Rivera aţi plecat pe acolo, și nu prin 
faţă, unde era taxiul? 

Dumneavoastră și doamna Rivera. Deci Jax nu era acolo. Nici 
corpul ei. 

Vocea călugăriţei era aridă. 

— Sper ca doamna Rivera să-și revină din accidentul de 
mașină și să aibă împreună cu Georgia o vacanţă minunată. 

— Da, soră. 

Am închis, dându-mi seama că mâna îmi tremura. 

Deasupra capului meu era un televizor pornit pe canalul de 
știri. Am văzut Oxford Circus, autobuzul supraetajat și burtiera 
roșie a canalului: incident de securitate. Reporterul descria 
scena în amănunt. În Los Angeles, reporterul ar fi fost într-un 
elicopter, speculând c-ar fi fost un autocar plin de staruri porno 
sau pușcăriași evadați sau chiar ambele, și că purtau uniforme 
de majorete. Dar reporterul ăsta putea să spună „Staţia 
Centrală de metrou” și „două cuburi de zahăr în ceai” și „oh, 
Dumnezeule, mi-am dat foc pantalonilor” pe același ton sec. 

Buza de sus mi-a amorţit. Paisprezece ore, aș fi putut să 
reușesc. Am urcat primii în avion. Georgie și PJ se uitau atenţi la 
Jesse când a fost transferat pe scaunul cu rotile al avionului, ca 
o păpușă ridicată cu macaraua, instalată apoi pe culoarul 
avionului. Angajatul de la Heathrow i-a întins mâna și nici n-a 
apucat să rostească „Ajutor” că Jesse i-a și zis „Mă descurc, 
mulțumesc”. Georgie s-a retras după PJ, holbându-se din spatele 
lui, ca și cum nu voia s-o vadă cineva că ia parte la acest 
eveniment. 

În avion, Jesse s-a urcat pe scaun. După ce m-am așezat 
lângă el, mi-a întins o foaie de hârtie pe care scrisese ceva. 

— Am făcut rost de asta online în terminal. 

Sindromul mielodisplazic. Tulburare a măduvei spinării, poate 
deveni leucemie acută mielogenă. 


Simptomatologie: anemie, oboseală, angină pectorală, 
fiori, infecţii, sângerări. Mortalitate de 60% din sângerări 
sau infecţii. Terapie: antibiotice, hormoni de creștere 
(eritropoietină pentru stimularea celulelor roșii). Nu există 
medicamente pentru tratarea bolii, doar transplantul de 
măduvă. 


Georgie stătea în partea opusă a culoarului, lângă PJ. Am 
coborât vocea. 

— Sangerii cred că ea îi poate da măduvă. 

Cu toată oboseala mea extremă, tremurul și durerea de 
ceafă, gândul îmi dădea grețuri. 

— Presupun că n-o să creadă dacă le spunem că norocul li s-a 
terminat, am zis. 

Nu. O voiau. ȘI, chiar dacă aflaseră că nu era sora vitregă a lui 
Christian, tot o voiau. Răzbunarea sângelui trebuia dusă până la 
capăt, într-un fel sau altul. 

Jesse și-a scos telefonul. 

— Ești sigură că vrei sa facem asta? 

— Da. 

A sunat. Soarele nu răsărise în California, dar asta nu conta. 
Cât timp l-am ascultat, am scos documentele pe care Christian 
Sanger le lăsase în Jaguarul închiriat. Era un client cinstit, și-a 
dat numărul cardului, numele și adresa, asigurându-se astfel că 
va putea merge câţiva kilometri în plus cu o mașină premium 
închiriată. 

Își dăduse și numărul de acasă și cel de mobil, amândouă în 
Los Angeles. 

Mi-am scris numărul lui Rio pe încheietură, dar nu voiam să-i 
las mesaj. Am sunat pe telefonul de la birou. In jurul meu, 
ceilalți pasageri urcau la bord, scurgându-se pe culoar cu 
bagajele și lovindu-se de scaune în drumul lor. De partea 
cealaltă a culoarului, PJ și Georgie cercetau lista de filme a 
avionului. 

A sunat telefonul. A răspuns o femeie, părea supărată, dar 
trează. 

— Da? 

— Dă-mi-o pe Rio Sanger. 

Câteva clipe mai târziu, s-a auzit o voce. 

— Rio. 

Vocea ușuratică, aspră, groasă, fierbinte, odioasă părea ca un 
râu murdar care curgea sinuos pe lângă o vegetaţie luxuriantă, 
cu încrederea că putea să înece pe oricine. 

— Am dosarul Riverbend. Christian și Shiver n-au pus mâna 
pe el. 

S-a lăsat o tăcere lungă, iar când a vorbit din nou, vocea era 
metalică. 

— Bravo ţie. Dar n-am zis că trebuie să faci rost de el. Am zis 
că ai șaptezeci și două de ore să mi-l aduci. Nu ești nici măcar 
aproape de așa ceva. 

— Shiver e moartă. Christian e rănit. M-ai tras pe sfoară de la 
început, încercând să furi informaţia. Ce zici de asta? 

Tăcere din nou. 

— Nu primești nimic până nu-mi spui unde e tata. 

— Asta n-o să... 

— Ba exact asta o să se întâmple. 

Am coborât vocea. 

— Nu vrei să-mi răspunzi? Îţi dau răgaz să te gândești la asta. 

— Tu? Tu? Cu cine crezi că vorbești? 

— O să revin cu un telefon. 

Am închis. Inima îmi galopa în piept. Jesse m-a luat de mână. 

— Te-ai descurcat bine, a zis. 

Am închis telefonul. 

— Trebuie să fac duș. S-ar putea să am nevoie de o altă piele. 

M-a strâns tare de mână. Mi-am rezemat capul de tetieră. 

După o clipă, azis: 

— Ceva nu-mi dă pace. Rio nu e de origine americană. Cum a 
devenit cetăţean? 

— Hank Sanger? S-a măritat cu el? 

Nu, am realizat. Jax spusese că trăiau în concubinaj. 

— Dar operează în sudul Californiei fără nicio problemă. 
Nimeni nu e pe capul ei. M-am uitat la el. 

— Ce știi despre relaţia ei cu guvernul SUA? 

— Ce mi-au zis Tim și Jax. A vândut informaţii agenţiilor 
secrete din SUA. Și are multe informaţii murdare despre mulți 
oameni. 

— Deci are și contacte și informaţii compromiţătoare despre 
cei la putere. Nu crezi? 

— La dracu'. Are protecţie. 

Am închis ochii și mi-am trecut degetele peste frunte. Nu mai 
aveam ce face acum. 

Mi-a ţinut mâna. 

— Ce ai vrea să fac? 

Roagă-te. Să îl scot pe tata în siguranţă. Dă-mi un bax de 
băutură și așază toate sticlele în rând în faţa mea pentru 
următoarele unsprezece ore. 

N-am zis nimic. Nu am clintit. Îi simţeam mâna într-a mea. 

De când dispăruse tata, și cu mult timp înainte de asta, de 
când cu evenimentele oribile care mă făcuseră să pierd copilul, 
aveam senzaţia că lumea mea se destramă. Și așa era - ca și 
cum cineva mi-ar fi tăiat craca de sub picioare. Dar nu aveam 
de gând să cad. 

Jesse era lângă mine să mă prindă. 

M-am întors spre el. Am văzut în ochii lui albaștri îngrijorarea, 
hotărârea, îndârjirea de a ne trage pe amândoi la lumină chiar 
dacă ar fi trebuit să lupte pentru asta sau să se târască sau să 
sângereze. Ce aveam nevoie să facă el acum? 

— Lasă-mă să fiu soţia ta, i-am zis. 

Mi-a tras o privire. 

— Asta era și planul când ţi-am cumpărat inelul. 

— Weekendul ăsta. 

| s-au mărit ochii și a văzut că vorbeam serios. 

— La bine și la rău. Până la moarte. Sâmbăta asta. 

— Da. 

Imi susţinea privirea, de parcă aștepta să explodez sau piticul 
meu de pe creier să iasă sărind. 

— Phil o să te conducă la altar, a zis el. 

— La dracu’, da. 

A zâmbit. 

— Tocmai ne-am scris jurămintele. 

O secundă, a părut ostenit. Apoi a devenit serios. 

— Mă înscriu la experimentul clinic. 

L-am strâns de mână. Părea la pământ de oboseală, și nu din 
cauza decalajului de fus orar. Am simţit o durere în piept. Știam 
ce risc își asuma îndrăznind să-și pună speranţa în ceva ce 
putea o fi dezamăgire totală. 

— Nu zici nimic, a observat el. 

— Nu am nevoie să faci asta. Știi, da? Nu o face pentru mine, 
pentru că nu contează. 

— Nu o fac. Vreau foarte tare, al naibii de tare. 

Nu plânge. Terminasem cu plânsul, oricât de dificilă ar fi fost 
situația. L-am strâns și mai tare de mână. 

— Poate că n-o să ajute, a zis el. Dar, chiar și așa, merită, 
pentru șansa de a alerga pe dealuri cu copiii noștri. 

Oh, nu-mi vine să cred că tocmai ai zis asta. Am scuturat din 
cap. 

— Ce? a întrebat. 

Mi-a dus mâna la ochi. 

— Urăsc când faci asta. 

— Ce? 

— Când zici ceva curajos și foarte profund. 

S-a uitat în partea cealaltă a culoarului la fratele lui. 

— Nu erai mai devreme, când PJ a zis că sunt Lucifer. 

Oamenii continuau să se înghesuie printre noi. Avionul se 
umplea, stewardesele îi dirijau pe lângă noi. El părea perplex. 

— Ev, credeam că o să te bucuri. Niciodată să nu zici 
niciodată. Cât timp respiri, trebuie să cauţi o nouă șansă, o nouă 
soluție de a rezolva problema. Tu m-ai învăţat asta. 

lar el mă învățase despre pierdere. Cât de aproape ești de a 
pierde, cât de repede se pot schimba lucrurile - cum tragedia e 
întotdeauna aici, la un centimetru distanţă de a te înșfăca. ÎI 
transformase într-un om pragmatic și cinic. Dar îl ajutase, de 
asemenea, să găsească sens în haos: ţine-i aproape pe cei pe 
care-i iubești. Fă ceea ce contează. Nu pierde timpul. 

— Dacă nu merge, am zis. 

— Asta-i viața. 

Doar că nu e tot timpul așa. Uneori, urmează moartea. 

33. 


Soarele m-a izbit în ochi. Norii pluteau pe deasupra capului, 
rozalii, pe cerul Californiei care se însenina după o furtună. O 
paradă întreagă de mașini americane și camioane trecea, 
farurile se reflectau pe șoseaua umedă în lumina după-amiezii. 
Aerul dulceag, izul ușor și gustul smog-ului, simplul fapt că 
mașinile mergeau pe partea dreaptă a drumului, le simţeam 
deopotrivă uimitoare, străine și familiare. După șaizeci și nouă 
de ore și jumătate de când decolasem de pe malul ăsta, mă 
întorceam cu o soră lângă mine, un mandat de arestare care-mi 
atârna ca sabia lui Damocles deasupra capului și doar câteva 
fire de nisip în clepsidră. 

Când am pășit din lift în foaierul de la Crescendo Ltd, doamna 
bisericoasă din spatele ghișeului și-a ridicat privirea surprinsă. 
Purta un turban de un verde ţipător și o cruce la gât mai mare 
decât cea a surorii Cillian. Din boxe se auzea Start Me Up. 

S-a încruntat, uitându-se la părul meu, la lentilele de contact 
și la ochelarii mei, la pantalonii mei moderni și murdari care 
aveau o pată mare, neagră pe ei, jeg pe care-l adunasem 
alunecând pe balustrada scării rulante din stația de metrou de 
pe strada Bond. Fruntea i s-a încreţit, de parcă ne aflam în locul 
nepotrivit. Un copil londonez, un fost pușcăriaș, un vagabond în 
scaun cu rotile și eu, Chrissie Hynde. 

— Noi suntem The Pretenders, am zis. Kani Tanaka ne 
așteaptă. 

A ridicat telefonul. Un minut mai târziu, Manga-Barbie a 
apărut după ușa din sticlă și părea agitată. l-am zâmbit. 

— Avem nevoie de expertiza ta pentru următoarele 
cincisprezece minute, am zis. 

Ne-a condus înapoi în arhivă. Georgie privea pe geam spre 
munții din Santa Monica, purtându-se de parcă numai ce pășise 
pe suprafaţa planetei Jupiter. 

— Se poate vedea semnul de la Hollywood? a întrebat ea. 

Kani a ezitat, poate când a auzit accentul englezesc al fetiţei 
birasiale. Majoritatea americanilor nu se așteaptă ca fetiţele de 
culoare să vorbească precum personajele din Narnia. l-a oferit 

lui Georgia un suc și a lăsat-o să se uite la film pe unul dintre 
ecranele lor de cinema. 

Mi-am scos laptopul. 

— Când am fost aici ultima oară, mi-ai explicat că tu 
manevrezi remasterarea înregistrărilor rare. 

— Așa e. 

Iși rodea o unghie. 

— Despre ce e vorba? 

— Conservarea dovezilor unei crime, a zis Jesse. Și faptul că 
dumneata ai turnat-o pe domnișoara Delaney când a vizitat 
arhiva mai devreme. 

Am zis: 

— După ce am ieșit din seif, ai sunat pe cineva. M-au prins din 
urmă mai târziu, la zece mii de kilometri depărtare, și m-au 
bătut de mi-a sunat apa-n cap. 

Ea a înlemnit. 

— N-am știut... 

S-a uitat la faţa lui Jesse, la buza spartă și tăietura de pe 
frunte. 

El i-a zâmbit. 

— N-am fost eu. Eu sunt doar avocatul domnișoarei Delaney. 

Ea a încremenit și mai mult. 

Mi s-a deschis laptopul. 

— Vrem să copiezi un dosar și să-l pui pe un disk. Și e parţial 
încriptat. 

Ea a zis că, deși dosarul original era parţial încriptat, o dată 
ce-l încărca pe computerul meu, ar fi trebuit să reușească să 
găsească o cale de a-l copia. Avea să-l treacă printr-un program 
antivirus, dar un transfer simplu dintr-un loc de depozitare în 
altul nu trebuia să fie o problemă. Și, chiar dacă era, partea de 
fișier pe care plănuiam să i-o dăm lui Rio fusese deja decriptată. 

Jesse i-a întins cartea lui de vizită și informaţiile firmei pentru 
eliberarea chitanţei. l-a luat cincisprezece minute. După ce a 
terminat, mi-a întins două flash drive-uri. l-am dat lui Jesse 
laptopul meu, am atârnat unul dintre flash drive-uri pe lanţul de 
la gât și i-am dat lui Kani cheia de la cutia de valori. 

— Trebuie să accesez cutia. 

Am așezat al doilea flash drive în seif și m-am uitat la ceas. 
Mai aveam doar o oră și patruzeci și cinci de minute. 

— Eşti sigură că ești pregătită pentru asta? a zis Jesse. 

— Da. 

Am strigat-o pe Georgie. Când a venit lângă mine, am zis: 

— Trebuie să mă duc undeva pentru un timp. Vreau să rămâi 
cu PJ. OK? 

Fața ei părea să spună că asta nu era parte din înțelegerea 
noastră. Nu se potrivea cu regulile Codului Negru. Din nou m-a 
lovit, și mai tare de data asta: ce aveam să fac cu ea? Nu 
puteam s-o ţin legată de mine zi și noapte până apărea Jax. Nu 
puteam s-o las pe cont propriu sau s-o trimit înapoi la Londra. Și 
totuși, nu voiam s-o las să-mi scape din vedere, și simţeam că 
parcă eram pe punctul de a-mi încălca promisiunea faţă de ea. 

Dar, una peste alta, lucrurile stăteau așa: dacă nu aveam să-i 
opresc pe Sangeri, ea nu va putea fi niciodată în siguranţă. 
Singurul mod de a o proteja era să-i fac să nu-și mai dorească să 
ajungă la ea. Și singurul mod prin care puteam face asta era să 
ies în nebunia din Los Angeles și să dau cu zarul. 

— Știu că e greu. Dar ai încredere în mine, Georgie. 

Își strângea buzele. O clipă, am crezut că era pe punctul s-o 
apuce pandaliile. Apoi s-a înmuiat. 

— Te întorci, da? a zis. 

— Absolut. 

l-am zis lui PJ: 

— Starbucks. Așteaptă cu ea acolo. Niciunde altundeva. 

El a aprobat din cap. 

— Am înţeles. 

Am luat-o în braţe pe Georgie. Era caldă și s-a prăbușit cu 
totul în braţele mele. 

— Ne vedem curând. 

Și-a apăsat capul de mine. 

— Grăbește-te. 

Jesse și cu mine am luat liftul să coborâm. El a mai luat două 
aspirine, mi-a întins sticla cu apă și eu am dat pe gât încă un 
No-Doz. 

— Mi-aș fi dorit să nu se ajungă aici, a zis el. 

— Era inevitabil să se ajungă aici. Nu există cale de ocoliș 
decât dacă aleg să fug în Tahiti și să-mi trăiesc viaţa cu o 
identitate falsă, să-i las pe tata și pe Georgie și pe tine, să-i 
abandonez pe toţi. 

M-am mai uitat o dată la ceas. 

— Ne sincronizăm? 

Un zâmbet întunecat i-a apărut pe față. 

— Te las cu Jax două zile și te întorci cu abilităţi de spion. 

— Să sperăm că funcţionează. 

Am ieșit pe holul care avea ecou. Telefonul meu thailandez nu 
mergea în SUA, așa că Jesse mi l-a dat pe al lui. Am găsit bucata 
de hârtie cu numerele de telefon ale lui Christian Sanger. 
Lumina soarelui se răspândea pe hol, conturând în auriu sticla 
ferestrelor, lustruind podeaua din marmură. M-am uitat pentru o 
ultimă oară la Jesse, am văzut încrederea lui în mine și am 
tastat. 

— Elysium Concierge, a răspuns o femeie. 

— Evan Delaney o caută pe Rio Sanger. Dă-mi-o la telefon. 

Oamenii se perindau pe lângă noi, vorbele și râsetele lor se 
ridicau în ecouri până la tavan. Simţeam cum NoDoz-ul își făcea 
efectul, fiorii îmi zgândăreau sistemul nervos. 

S-a auzit deodată vocea lui Rio, înceată și suspicioasă, ca o 
limbă umedă și slinoasă care aluneca pe pielea mea. 

— Ti-am dat un număr pe care să mă suni. Folosește-l pe ăla, 
nu linia asta. 

— Am dosarul. Ți-l dau la schimb pentru tatăl meu. O facem 
acum. 

— Ești foarte nepoliticoasă. 

— Totuși, dosarul are o problemă. 

— Deci nu-i place ce-a aflat despre tăticul ei. Ce păcat. 

Jesse mă urmărea. Am dat din cap spre el. Era exact cum mă 
aşteptam: Rio nu știa de filmarea din satelitul NSA. Ştia doar de 
camera ascunsă din casa lui Hank. Era bine. Putea să meargă. 

— Am făcut pe dracu-n patru și-am mers în jurul lumii să fac 
rost de dosarul Riverbend. Am făcut rost de tot ce se putea, dar 
mai e o bucată lipsă pe care n-o pot obţine. 

— Nu asta a fost înțelegerea noastră. 

— Nu mă asculți. E o bucată pe care n-o pot obţine, pentru că 
tu ai cheia care duce la ea, am zis. lţi dau filmarea cu moartea 
lui Hank. Dar, dacă vrei bani, trebuie să-mi spui unde e tata. 

Se simțea, la celălalt capăt, o tăcere neliniștită. Asta era 
punctul culminant. Ascultam, sperând s-o aud deconcertată. 

— Nu ţi-a spus Christian asta? Oh, stai - nu putea. Era prea 
ocupat încercând să răpească o fetiță. Eh, răpirea fetiţei era o 
diversiune interesantă, dar știu ce vrei tu de fapt. Aș vrea să-i 

împart cu tine, dar nu pot. Pentru că eu nu știu unde e tata. 
Numai tu știi. 

— Nu mai vorbi în ghicitori. 

— Ultima bucată din dosarul Riverbend este încriptată. Și asta 
este bucata care-ţi spune unde se află obligaţiunile la purtător. 
Dacă vrei să pui mâna pe bani, ai nevoie de cheia de decriptare. 

Acum, speram să vorbesc într-o limbă pe care o înțelegea. 

— Banii, am zis eu, teancul privat al lui Jax Rivera pentru 
șantaj. 

Jesse se uita la mine, își freca palma de picior de parcă îl 
durea. 

Nu mai făcusem niciodată ce făceam acum. Figura lui îmi 
spunea mergi până la capăt, fetițo. 

— Rio, știu că n-ai avut de gând niciodată să-mi spui unde e 
tata. Voiai să furi dosarul Riverbend și să-l lași să moară. Dar îţi 
spun că, dacă el moare, tu ai belit-o. 

— Cred că tu nu înţelegi. Eu am așii în mână. 

— Atunci așa facem. Ultima piesă de puzzle e o cheie de 
criptare Tip Unu. Și motivul pentru care nu ţi-o pot da e că se 
află la tata. 

— Ce? 

— Cheia de criptare e alcătuită din două numere - un algoritm 
și un marcaj. Tata are primul număr gravat pe inelul lui de la 
Academia Navală. Pe al doilea, îl are memorat, am zis. Ceea ce 
înseamnă că trebuie să faci rost de numerele astea de la el. 
Acum. Cât mai e în viaţă. 

S-a așternut o liniște lungă în care se coagula furia. 

— Minti. 

— Nu. 

— Dovedește. 

— N-avem timp de jocul ăsta. Rio... am răsuflat exasperată. 
Ştii bine că am dosarul. Hank o împușcă pe Jax. Tata îl împușcă 
pe Hank. Fetiţa pe care Hank o are cu Jax a fost trimisă la o 
şcoală cu internat din Anglia. Jax a încriptat toată informația ca 
nimeni să nu o poată accesa decât dacă vrea ea. Tata e singura 
persoană care are cheia de decriptare pentru că a fost implicat 
în operațiunea Riverbend. 

A amuţit. Procesa, sper. Fără efort, mi-am prefăcut vocea în 
disperare. 

— Îți dau dosarul. Spune-mi unde să ţi-l aduc. Uită-te la clipuri 
să te convingi. O să-l vezi pe tata purtând inelul ăsta. Nu-l 
scoate niciodată. Și-a aruncat verigheta după ce-a divorțat de 
mama, dar inelul de la Academie o să-l poarte pe deget până-n 
mormânt. 

Am pășit încet spre ieșire. Inima îmi bubuia într-un ritm 
sacadat. Trebuia să înghită momeala. Nu mai aveam altă soluție 
și nici timp. 

— Mă întâlnesc cu tine, am zis. 

— N-o să faci asta. O să lași dosarul unde-ţi spun eu. 

Jesse a făcut pași spre mine, fără să spună nimic, privindu-mi 
reacțiile. 

— Am nevoie de o garanţie că, dacă îţi las dosarul, îl eliberezi 
pe tata. 

— Nu primești nimic. Faci cum spun. 

Am mers pe după colțul care dădea în foaierul cu marmură și 
apoi în stradă. Ușile automate s-au deschis și au lăsat să intre 
aerul răcoros și vâjâitul traficului. Camioneta lui Jesse era 
parcată în fața clădirii. 

O mașină de poliţie albă cu negru era parcată în spatele ei. 
Lily Rodriguez stătea rezemată de ea. S-a îndreptat de spate 
când ne-a văzut și a pornit rânjind să traverseze piaţa, însoţită 
de doi polițiști în uniformă. 

Am înghețat pe loc. 

— Oh, Doamne. 

Vocea lui Rio a devenit tăioasă. 

— Ce mai e acum? 

Am făcut un pas în spate. 

— Jesse... 

— Nu fugi. 

Mi-a pus o mână pe braţ. 

— Nici să nu-ţi treacă prin cap. 

Lily se apropia, clătinând din cap când m-a văzut brunetă și 
cu hainele murdare și lucioase. Și-a scos insigna de șerif. 

— Rio, am zis. Dosarul e la Crescendo Limited în Century City. 
Cutia 357. 

Am lăsat telefonul să cadă în mâna lui Jesse. 

Lily a scos cătușele. 

— Kathleen Evan Delaney? Eşti arestată. 

34. 


Lily mi-a pus mâna pe cap și m-a băgat în mașina de la 
Departamentul Șerifului, nemarcată, cu grijă să nu mă lovesc 
când intram pe bancheta din spate. M-am așezat, conștientă că 
toți ochii erau aţintiți asupra mea, trecătorii și câteva mii de 
angajaţi ai birourilor din zgârie-norii din preajmă. M-a încătușat 
de un inel în podea, a trântit ușa și s-a întors să dea mâna cu 
polițiștii. 

— Vă mulțumesc că m-aţi lăsat să fac eu arestarea. Și pentru 
acoperire. 

l-a aruncat o privire lui Jesse și a zis: 

— Ştii unde o poţi găsi. 

Mă holbam la el, gura mi-era uscată. El nu spunea nimic. Nu 
trebuia să mă cert cu Lily. Nu trebuia nici să ies pe cauţiune. 
Sau să evadez. 

S-a așezat la volan și am ieșit din parcare. Nervii mei 
clocoteau. 

S-a uitat la mine în oglinda retrovizoare, tunsoarea ei pixie 
strălucea în lumină. 

— Ești un desperado dat naibii. Transformare extremă, o 
adevărată fugară. 

A întors pe Olympic Boulevard, a condus în cerc și a parcat pe 
o stradă lăturalnică având vedere spre clădirea Crescendo. A 
oprit motorul, s-a întors și mi-a desfăcut cătușele din inelul din 
podea. 

— Dacă nu iese, o să am belele, mi-a zis. 

— E viaţa tatei la mijloc. 

Am întins mâinile spre ea. 

— Te rog. 

A stat un moment pe gânduri. 

— Păi, având în vedere că ai căzut de acord să te predai și 
cooperezi în investigația răpirii... 

Mi-a desfăcut cătușele. 

— Nu mă face să regret. 


Am urcat pe locul din față. 

— Dacă funcţionează, Rio o să apară în curând aici, cu o 
grabă de zici că arde. 

Lily mi-a turnat o cană de cafea dintr-un termos. Am băut-o în 
patru secunde. 

— Dependenţă de cafea? a întrebat. 

Urechile îmi ţiuiau, oasele îmi scârțâiau, părul mi se zbârlea. 
Mai aveam nevoie de o cană. Aveam nevoie să mă bage în 
șocuri electrice. 

— Nu pot să te condamn pentru ce-ai făcut, știi, a zis. 

— Sper la puţină înțelegere. 

— Chica, o faci pentru tatăl tău, crezi că nu te înțeleg? Dar 
acuzarea nu e în mâinile mele. Procurorul o să ia decizia asta. Și 
știi că există un mandat federal. Părăsirea ilegală a ţării. 

— Mda. 

Era suficient de rău. N-am mai pomenit și faptul că Jax îmi 
făcuse rost de un pașaport fals. Ne uitam la traficul de pe 
bulevard. Nu mai vedeam camioneta lui Jesse. Ajunsese departe 
pe Century Park East și aștepta. 

— Ce altceva ai mai descoperit în investigația ta? am zis. 
Vânătorul de recompense - i-ai localizat apelurile? 

— Facem progrese. Apropo de asta. 

Și-a scos telefonul și a sunat la Departament să afle dacă 
exista vreo noutate. Soarele aluneca între doi zgârie-nori și o 
rază de lumină se profila pe șosea. M-am uitat din nou la ceas. 

Ea a închis. 

— O să revină ei cu un telefon într-o oră. Și dacă te tot uiţi la 
ceas nu înseamnă că lucrurile o să se întâmple mai repede. 

— Tata nu mai are mult timp. 

l-am întins cana de cafea. 

— Uno mas. Repede. 

În timp ce turna, mi-am rotit privirea pe stradă spre 
Starbucks-ul aglomerat din holul clădirii Jenkins & Strachan. PJ și 
Georgie erau la masă înăuntru. Nu avusesem timp să-i trimit la 
unul dintre marile posturi internaţionale de știri, așa că acum 
erau înconjurați de firmele cele mai mari de avocatură din Los 
Angeles. Să încerce careva ceva. „Te dau în judecată” bate 
oricând „E o știre în exclusivitate”. 

Cincisprezece minute mai târziu după ceasul meu, Mercedes- 
ul negru a apărut pe stradă și s-a oprit în faţa clădirii Crescendo. 

O femeie a ieșit. A pornit cu pași apăsaţi spre intrare, privind 
spre zgârie-nori. 

Lily s-a îndreptat de spate. 

— Ea e? 

Avea părul negru prins într-un coc. Purta o blană de samur 
care-i atârna la spate ca un tăiș, pantaloni cu imprimeuri de 
șarpe mulaţi pe corp. Cizmele aveau tocuri atât de înalte și 
subţiri, că putea să facă traheotomie cu ele. S-a strecurat prin 
uși în clădire. 

— Ea e, am zis. 

A pus mâna pe telefon. 

— Blackburn, e aici. 

Asculta. 

— Am înţeles. 

A închis. 

— Cât crezi? 

— Cinci minute, zece maximum, am zis. 

l-a luat douăsprezece. Rio a dat buzna afară din clădire și a 
sărit în Mercedes. A dispărut în viteză după curbă. 

Lily a pornit motorul și l-a sunat pe Jesse. 

— Ne îndreptăm spre tine. 

A ascultat și a închis. 

— E pe urmele ei. 

Am virat pe Century Park East. Ceva mai departe, pe stradă, 
am văzut Mercedesul și camioneta care intra în trafic la cincizeci 
de metri în spatele ei. 

Un autocamion maro a trecut în viteză pe lângă noi. Şoferul a 
claxonat și ne-a făcut semn să tragem pe dreapta. Am căscat 
ochii la el. A trecut de noi în goană, mergând ţintă spre 
camionetă, a întors în faţa lui Jesse, a frânat și l-a forțat să 
oprească. 

— Oh, Dumnezeule, am zis. 

Era Drew Farelli. Lily mergea mai departe pe bulevard. Drew a 
țâșnit din mașină și a fugit la fereastra camionetei. Obrajii lui 
bucălaţi erau îmbujoraţi. Jesse a lăsat geamul jos și a scos 
mâinile. Noi am trecut de ei și am mers mai departe. 

— Ce dracu' caută ăsta aici? am zis. 

— A ajuns târziu. 

Lily mi-a aruncat mie telefonul. 

— Spune-i lui Jesse să se calmeze. 

— Despre ce vorbești? 

M-am întors spre ea. 

— L-ai sunat pe Farelli? 

— Da. Am făcut legătura cu biroul procurorului. 

Am simţit cum toate speranţele mele se duceau naibii. 

— Lily, dacă sună la FBI și le cere să mă reţină? 

— Stai calmă. E o chestiune de sincronizare, nu de trădare. 
Toată lumea o să afle că ești aici, în cele din urmă. N-o să ajungi 
în Programul de Protecţie a Martorilor. Mai mult, ce crezi, că 
Farelli o să pună FBl-ul să mi te fure? Eu te-am prins prima. Ești 
prizonierul meu. 

M-am uitat în spate. Farelli stătea lângă camionetă, certându- 
se cu Jesse. 

Lily a ridicat vocea. 

— Mai mult, Farelli și Nicholas Cray mi-au pus nervii în 
piuneze. Susțineau că răpirea e o înscenare, dar încercau să 
stoarcă informaţii de la mine. Asta e șansa noastră să le arătăm 
că avem dreptate, a zis ea. Gray simțea că l-a prins pe 
Dumnezeu de picior când a aflat că un agent federal a fost ucis, 
lasă-mă să-i scot ochii cu faptul că Davies era un nenorocit de 
vânător de recompense. 

— Lily, trebuia să-mi spui. 

— Nu pot să fac eu totul. L.A.-ul e jurisdicţia lui Farelli. Dacă 
avem nevoie, poate să facă în așa fel încât Gray și FBl-ul să te 
lase în pace pentru următoarele ore, cel puţin. Asta o să facă. 

A clătinat din cap. 

— Ai fugit prea departe. Nu e o operaţiune de salvare pe care 
s-o faci de unul singur. 

— Bine. 

M-am lăsat să alunec pe scaun. Mercedesul se strecura prin 
trafic un sfert de cvartal mai sus. 

În zece minute, am intrat pe Autostrada 405, îndreptându-ne 
spre nord. Mașina lui Lily avea un motor zgomotos și conducea 
cu muzică rock pe fundal. Mercedesul plutea pe autostradă la 
două sute de metri în fața noastră. Norii și razele de lumină 
alunecau peste mine, iar soarele se arcuia deasupra bolţii ca o 
stea căzătoare. 

Am auzit-o pe Lily vorbind la telefon și m-am ridicat pe scaun. 

Mi-a aruncat o privire și a închis. 

— Eşti în viață? Era Departamentul la telefon. Apelul pe care l- 
a primit vânătorul de recompense din Santa Barbara duminică 
venea de la un telefon public din afara restaurantului 
Windcatchers. Nu e de mare ajutor. 

Mi-am frecat mâinile de faţă. 

— Dă muzica mai tare. Trebuie să dau din cap. Cu forță. 

M-am uitat în jur și m-am dezmeticit. 

— O, nu. 

În față, un pod suspendat se înălța în amiază, ca un dragon 
verde care se curba peste apa dinaintea noastră. Eram în San 
Pedro, ne îndreptam spre port. 

— L-a închis undeva în docuri, am zis. 

— Așa se pare. 

Vocea îi era tensionată. 

— N-are de ce să se ducă pe Terminal Island. 

Am clipit apăsat. Vălătuci de nori pluteau grei, vineţii și 
portocalii peste soarele care se cufunda. Ne apropiam de pod și 
vedeam Mercedesul negru tot la vreo două sute de metri 
distanţă. 

— Unde e Jesse? am întrebat. 

— In spate. Sună.-l. 

l-am luat telefonul. 

— Vezi? 

— Știu, azisel. 

San Pedro adăpostea portul Los Angeles-ului. Erau cele mai 
aglomerate docuri din ţară. Podul s-a ridicat foarte mult, stâlpii 
lui de culoarea mazării străpungeau cerul. Cablurile de 
suspensie se întindeau în dreapta mea. Echipaje uriașe blocau 
drumul. Dedesubt, mult mai departe, vedeam frânturi de apă 
care luceau și un cargou imens care scotea aburi de sub pod. 

Portul era masiv. Era o metropolă de containere cu 
încărcături, camioane, linii de rezervă de cale ferată și vapoare - 
vapoare de croazieră, containere de nave, o fregată navală. 
Macarale stăteau alinate pe docuri, bestii de metal care se 
înălțau mai sus decât platforma podului. Dincolo de el, am văzut 
întinderi enorme de încărcături: o savană de containere, fiecare 
de mărimea unui vagon de marfa, puse unul peste altul câte 
două, câte trei sau cinci, împrăștiate kilometri întregi. Rio avea 
un singur motiv să vină aici și gândul acesta îmi dădea ameteli. 

— Nu o pierde, Lily. Dacă ne scapă, n-o să-l găsim la timp. 

— Îi stăm pe urme cu două vehicule. Și nu-ţi face griji, pot să 
contactez autorităţile portuare să verifice containerele. 

Toate? Am aruncat o privire peste marea de cutii de metal 
albastre, roșii și verzi. Zeci, poate sute de mii. 

— Nicio șansă, am zis. 

— Faptul că dă târcoale pe aici înseamnă că el e prin preajmă. 

— Sigur. 

Îmi frecam mâinile de picioare. 

— Dar dacă o pierdem și ajunge la el înainte s-o găsim... dacă 
află că am tras-o pe sfoară, ar putea să-l omoare. 

Eram la capătul cel mai îndepărtat al podului. Camioneta a 
apărut în peisaj. Jesse s-a uitat la noi, Lily a dat din cap să 
meargă înainte, iar el a accelerat. Drew Farelli și-a dus telefonul 
la ureche și mi-a făcut semn să fac la fel. 

Părea mult mai calm. 

— Îmi retrag cuvintele, Ev. Se pare că e pe bune. 

— Nu putem s-o pierdem pe Rio după ce ajungem acolo. 

— Nici nu plănuim s-o facem. Detectivul Rodriguez a alertat 
poliţia portuară? 

M-am întors spre Lily. 

— Poliţia portuară? 

În ureche, Farelli mi-a zis. 

— Las că mă ocup eu. Nu sunt poliţist, dar asta e jurisdicţia 
mea, nu a ei. 

l-am transmis asta lui Lily și ea a zis: 

— Mai dă-ne puţin timp. Dacă ei apar prea repede, o s-o 
sperie pe Rio. 

— Ai înțeles, Drew? 

— Am înțeles. 

Camioneta a încetinit pe lângă pod și a luat curba după 
Mercedesul lui Rio. Obsesiv, m-am uitat din nou la ceas... 
Cincizeci și șase de minute. 

După pod, am ajuns repede la intrarea în port, unde trenurile 
încărcate mergeau hurducăind pe lângă containerele din 
terminal și tractoare cu remorci veneau și plecau. La ieșire, un 
tractor cu remorcă a încetinit ca să treacă de bolarzii galben 
strident. Lily m-a văzut că îl ochesc. 

— Senzori de radiaţie, a zis. 

Drumul înainta sub norii care atârnau greu, iar aleea se 
deschidea spre un drum foarte larg din asfalt. Gâtul mi se 

sugruma. Containerele erau așezate câte șapte unul peste 
celălalt, unul lângă altul ca niște cărămizi. Macarale, camioane, 
trenuri, vapoare, stivuitoare făceau un zgomot puternic. Chiar 
dacă tata urla din toţi bojocii zi și noapte, nimeni nu l-ar fi auzit. 

Înaintea noastră, un camion era oprit în faţa unei porţi cu lanţ 
și lacăt, lângă o cabană din lemn pentru pază pe care scria 
Compania de încărcare/Descărcare Mărfuri Pacific Gateway. 
Farelli a ieșit din mașină și a alergat să vorbească cu paznicul. 
Am tras și noi mașina. 

Jesse a arătat cu degetul prin gard către un bloc de 
containere la vreo două sute de metri mai în faţă. 

— Rio a oprit aici și a vorbit cu paznicul, apoi a întins-o spre 
blocul ăla. E un culoar între rânduri. A condus pe acolo. 

— Ce face Drew? 

— Îi spune paznicului unde să trimită poliția portuară. 

Lily a băgat mașina în viteză. 

— Suntem pe urmele ei. 

A accelerat când a intrat pe poartă, pe terenul asfaltat. 
Reflexia soarelui era portocalie în bălțile de pe jos. Pescărușii 
planau deasupra. Prin fereastra deschisă, simţeam iz de apă 
sărată și miros de benzină. 

Stiva era de vreo patru sute de metri lățime și se întindea pe 
aproape jumătate de kilometru, ridicându-se la cincizeci de 
metri deasupra capetelor noastre. Macarale pe pilot automat 
treceau prin culoare. Deși probabil containerele astea aveau 
vreo doisprezece metri lungime și cântăreau douăzeci de tone, 
macaralele le ridicau în cârlige de parcă erau niște pungi de 
snacks-uri. Sau de parcă ar fi cărat rulote. Purtau containerele 
pe deasupra stivei și pe deasupra unei porțiuni mari de asfalt 
gol spre o zonă de încărcare unde le așezau. Stivuitoare imense 
le cărau apoi, în cele din urmă, pe terenul asfaltat până la doc. 

— Rio trebuie să aibă un număr pentru container, am zis. 

— Mda. Pariez că folosește compania Pacific Gateway în mod 
constant pentru transport. 

— Vrei să pariem că l-a băgat pe tata într-un container pe 
care-l folosește să facă trafic cu femei în SUA? 

— Și plătește pe careva să închidă ochii. 

Am găsit coridorul de care zicea Jesse. Lily s-a adâncit în el o 
sută de metri, s-a oprit și a oprit și motorul. Mi-am luat rucsacul, 
am deschis ușa și ea și-a pus mâna pe braţul meu. 

— Farelli a chemat întăriri, a zis ea. Așteptăm. 

— Nu avem timp. Tata ar putea fi deshidratat sau rănit și dacă 
Rio... 

Glasul mi s-a blocat. M-am smuls. 

— Ești înarmată, așa-i? Haide. - 

Am sărit afară și am alergat pe culoar. In spatele meu, Lily 
bombănea și accelera să mă prindă din urmă. Eram singure ca 
într-o fundătură din miezul unui oraș care clocotea. Când am 
ajuns la colţ, ea m-a apucat de braţ și și-a dus un deget la buze. 
Avea jacheta descheiată. Și-a agăţat insigna de curea și a 
desfăcut tocul pistolului. S-a uitat înapoi spre mașină. Nici urmă 
de camioneta lui Jesse sau de poliţia portuară. 

— Farelli nu vine, am zis. Ce mai aștepți? 

— Nu sunt în jurisdicția mea. N-am puterea de a aresta în 
afara districtului Santa Barbara. 

— Pe mine m-ai arestat. 

— Mă refer la arest fără mandat și undă verde din partea 
poliţiei locale. 

— N-ai cum să obţii un mandat de arestare pentru Rio, numai 
dacă nu suni vreun judecător în următoarele secunde. 

— N-o pomeni pe maică-mea. 

Și-a strâns buzele. 

— Eşti o mare belea. 

— Fiindcă suntem în întârziere al dracului de mult. 

Mi-am trecut mâna prin păr. 

— Circumstanţe atenuante. Haide, Rodriguez. O urmărire. 
Criminal periculos. Sau altceva, dă-mi nenorocita de armă Smith 
and Wesson și autorizează-mă să fac asta singură. 

S-a uitat urât la mine. 

— Ești în continuare prizoniera mea, știi bine. 

— Răpire, privare de libertate, dacă stăm aici, Rio o să scape. 

S-a mai uitat o clipă la mine. 

— Bine. Am motive să cred că s-a comis o infracţiune în 
prezența mea și că viaţa unui cetățean e în pericol iminent. 

— Bun. Complet legal. Hai. 

Și-a scos arma. 

— Stai în spatele meu. 

A apucat arma cu ambele mâini, a îndreptat-o în jos, s-a 
furișat spre colţ. Și-a lipit spatele de peretele containerului, s-a 
aplecat să se uite în jur și s-a retras. 

— Mercedesul e la cincizeci de metri mai în jos pe culoarul 
ăla, portiera șoferului e deschisă. Nicio urmă de Rio. 

M-am mișcat și ea și-a pus mâna pe pieptul meu. 

— Toate mormanele astea sunt un labirint. Rio știe clar unde 
trebuie să meargă, noi nu. Ne putem rătăci sau putem rămâne 
blocate într-o fundătură. 

S-a uitat în spate încă o dată, după mașina ei. Niciun semn de 
poliția portuară. Faţa îi era imobilă. Putea să arate atât de 
tânără și în același timp atât de uzată, cu toate grijile și datoria 
și povara probelor. 

— Știu că e tatăl tău, a zis ea, dar ai grijă de tine. Nu te 
aventura prostește. Nu vreau să intri într-un bucluc mai mare 
decât până acum. 

— De parcă ar fi posibil. 

Mi-a aruncat o privire întunecată și, dând din cap, a început 
să numere unu, doi, trei. S-a răsucit pe după colţ și a dat buzna 
pe alee. Eu fugeam în spatele ei cu inima în gât. Portiera 
șoferului era larg deschisă. In boxe, cânta operă. 

Lily s-a dus spre ușă și și-a îndreptat arma înăuntru. Avea 
ochii mari și luceau ca un diamant. Mașina clocotea de muzică, 
soprana își înălța vocea prin acoperișul mașinii, într-un val de 
emoție. Lily s-a întors, a trecut pe lângă mașină și s-a dus ţintă 
spre următorul container. Din nou, s-a uitat pe după colț și a 
pornit-o prin labirint. O urmam. Containerele erau lipite unele de 
celelalte, doar că unele fuseseră ridicate, în locul gol rămas fiind 
un dreptunghi foarte bine delimitat. Cu cât înaintam, cu atât 
containerele se împuţinau și apăreau mai multe spaţii libere. 
Macaralele le luau din partea asta. Tata aproape că nu mai avea 
timp. 

Am ajuns la alt colţ. Lily s-a oprit și și-a dus un deget la buze. 
Auzeam zgomot de tocuri pe metal. 

Și-a aruncat privirea pe după colț, s-a retras și a șoptit: 

— Se urcă pe un container. 

Am auzit gemete de efort, apoi tocurile care au aterizat pe o 
suprafață de metal, îndepărtându-se în fugă. Am dat buzna 
după colț. 

Containerul era de aproape trei metri înălțime și trei lățime și 
era plin de lacăte, mânere și bare care blocau ușile. Nu a fost 
greu s-o îmboldesc pe Lily. A apucat capacul, s-a uitat înăuntru 
și a urcat. Eu am luat o bară, am călcat pe un lacăt și m-am 

avântat după ea în sus, încercând să ignor durerea care îmi 
pulsa în coaste și în picioare. 

Lily a arătat cu degetul. 

— A coborât două containere mai în faţă. 

Fugeam cu prudenţă, pășind ușor pe metal. Vuietul făcut de 
mașinării era constant, dar nu voiam să ne asumăm vreun risc. 
Am sărit pe următorul container și am mers mai departe. Din 
partea asta, puteam să vedem că mulţimea de containere se 
rărea mai în faţă, doar unul sau două mai erau pe alocuri. O 
macara ne-a trecut pe deasupra capului, cleștele imens atârna 
de cabluri masive. S-a oprit, a apucat un container albastru de 
la pământ și l-a înălțat spre cer. 

Ne-am apropiat de capătul containerului și ne-am pitit. Am 
pășit mai în față, am auzit sunetul unei chei învârtindu-se greu 
într-o broască dedesubtul nostru. Lily s-a furișat spre margine, s- 
a uitat în jos și s-a retras. 

— La nivelul solului, cinci metri mai în față. Deschide ușile. 

Am dat din cap. 

— Când intră, o să cobor. Din unghiul ăsta, o dată ce pășește 
înăuntru, n-o să mă vadă. Tu așteaptă aici. 

A ridicat un deget. 

— Vorbesc serios. 

— Bine. 

Am plecat capul ca să ascult zgomotele. Cheile zăngăneau și, 
după un scârţâit ascuţit, ușile s-au deschis. Tocuri pe metal. 

Rio a zis: 

— Vai de mine. 

35. 


Mai agilă ca o pisică, Lily s-a lăsat să alunece de pe marginea 
containerului pe bară până jos. Eu m-am târât până mai aproape 
și m-am uitat în jos. 

Spre dreapta mea, după o alee lată cam de trei metri, ușa 
unui container roșu și ruginit era deschisă. Nu vedeam înăuntru. 
Ferindu-se de privirile lui Rio, Lily și-a scos arma și se furișa 
înainte. Lipită cu spatele de colț, s-a întors și a ridicat arma. 

— Poliţia. Nu mișca. 

În container, s-a auzit zgomot. Lily stătea rigidă cu arma în 
ambele mâini, ochii căscaţi spre interior. 

— Nu mișca. Faţa la pământ. Braţele desfăcute. 

Nu respiram, nu clipeam, îmi venea să urlu. Cu arma ridicată 
și fața întunecată, Lily a pășit înăuntrul containerului. S-a lăsat 
tăcerea. 

— Evan, a zis ea. 

M-am rostogolit peste margine, am sărit și am aterizat pe 
asfalt. Am fugit spre ușa containerului. În bezna lăptoasă 
dinăuntru, Lily stătea cu un genunchi înfipt în spatele lui Rio, 
punându-i cătușele. Rio avea o curea de pielea strânsă în jurul 
gâtului. Tata își înfășurase cureaua pe antebrațe și o strangula 
cu toată forţa. Faţa lui Rio era roșie ca sângele. Stătea la doi 
centimetri de ea. 

Lily i-a pus cătușele și s-a ridicat. 

— Gata. 

El a dat drumul curelei, iar capul lui Rio a căzut pe jos. A 
răsuflat cu greu. 

— Tată. 

M-am repezit în container, cu ochii în lacrimi. 

Se chinuia să stea în picioare, sprijinindu-se cu o mână de 
peretele ruginit și strâîmbându-se de durere. 

— Kit. 

Avea vocea stinsă. L-am apucat. Și-a pus brațele în jurul meu, 
era solid și tremura, am simţit cum i se umflă pieptul și cum 
lacrimile mele fierbinţi îi udau cămașa. Nu puteam să scot o 
vorbă. 

Se clătina, forțându-se să rămână drept. L-am strâns și mai 
tare în braţe. Avea vânătăi pe faţă, era descompus, pe buze 
avea cruste, ochii înfundaţi. Respira adânc, în ciuda duhorii de 
urină și rugină. Clipea cu ochii strânși de parcă lumina soarelui îl 
rănea după atâta timp pe întuneric. Dar, dincolo de durere, am 
văzut focul din ochii lui și uimire, mândrie și mulțumire. 

— N-ar trebui să fii aici, a zis el. 

— Nici tu. 

Bucuria și mirarea îmi răscoleau pieptul. Inima îmi bubuia în 
urechi. In spatele meu, o auzeam pe Rio răcnind la Lily ia 
mâinile de pe mine, scroafă ordinară. Și Lily îi recita litania A; 
dreptul să nu spui nimic. Tata și-a mutat greutatea corpului pe 
celălalt picior și a tresărit. 

— Ce s-a întâmplat? am zis. 

— Genunchi rănit. 

A întins mâna spre o coadă de mătură rezemată de perete. O 
folosea pe post de baston, m-a lăsat să-l iau de subraţ și să-i 
preiau din greutate. 

— Aceeași rană afurisită am avut-o și în liceu alergând prin 
linia de apărare, a zis el. 

— Hai să ieșim de aici. 

— Păi da. 

A făcut un pas șchiopătat și a trebuit să se oprească. 

— Îmi pare rău, Kit. Sunt epuizat cu totul. 

S-a uitat în jos la Rio. Era dichisită până în vârful unghiilor, de 
parcă un aparat de ceruire trecuse peste ea în mod repetat. 
Totul la ea era prea mare, prea mult: unghiile vopsite, părul 
negru ca pana corbului, machiajul. Avea dungi roșii la gât de la 
strânsoarea curelei. 

Lily s-a întors spre el. 

— Cum ai reușit asta cu o curea? 

— O mișcare de Kenpo. 

Clătinând din cap a admiraţie, o percheziţiona pe Rio de la 
vârful tocurilor până la coc. Rio se smucea pe podea. 

— Vreau un avocat, a zis. 

— În regulă, a zis Lily. 

— Ridică-mă. Nu mă poţi trata așa. 

— Stai liniștită. 

— E umilitor. Sunt o femeie de afaceri. Asta e hărțuire. Cum 
îndrăznești? 

Rio și-a arcuit spatele să-mi arunce o privire. 

— Curvă. Scursură. 

Faţa era mult prea machiată și asta îi dădea un aer uzat, dar 
pielea îi era remarcabil de tânără, întinsă și suplă, până în 
decolteu. 

— Ce i-ai făcut lui Christian? am zis. Hormoni? Droguri? Ce l-a 
îmbolnăvit atât de tare, sau poate erau din cauza acelor? 

— Nu vorbi de fiul meu. Curvă împuţită. O să dau în judecată 
Departamentul Șerifului, o să vă fac praf. Nu poţi să mă reții, 
târâtură mexicană. 

Lily a făcut o faţă acră. 

— Taci din gură, zdreanţă bătrână. 

A apucat o ladă din colțul containerului și a ieșit afară pe alee. 
Pute aici. Haide. 

L-am sprijinit pe tata de subrat și l-am ajutat să ieşim afară pe 
alee. El s-a prăbușit pe ladă. Lily și-a rotit privirea, poate 
uitându-se după poliția portuară, și a intrat înapoi. A luat 
cureaua tatei și a legat-o pe Rio de glezne. Apoi a scos telefonul 
și a sunat la 911. 

— Ofițer în nevoie de asistență. Detectiv Lily Rodriguez, 
Departamentul Șerifului din districtul Santa Barbara. 

l-a dat dispecerului numărul insignei și a cerut întăriri din 
partea celor mai apropiați polițiști. 

— Am efectuat un arest pentru crimă și am nevoie de ajutor. 

Mi-am dat jos rucsacul și am scos sticla cu apă, trusa de 
hidratare și un braț întreg de batoane de ciocolată pe care le 
cumpărasem din aeroport. Tata avea nevoie de hidratare 
intravenoasă, dar pe moment era suficient și atât. 

— Ai venit pregătită, a zis el. 

— Din trusa de prim ajutor pe care Jesse o are în camionetă. 
O dată ce lucrezi la Căutare și Salvare, înveți regulile. 

Lily asculta la telefon ce-i spunea dispecerul. 

— Mă întâlnesc cu polițiștii și-i conduc la locul faptei. 

A închis. 

— Mă întorc. 

Și-a vârât telefonul în buzunarul de la spate, s-a căţărat prin 
lateralul containerului și a luat-o la picior pe acoperiș, spre 
mașina ei. 

Am scuturat sticla cu amestecul pentru hidratare și i-am 
întins-o tatei. A dus-o până la jumătatea distanței de gură și 

mâna i-a căzut în poală. l-am luat eu sticla și i-am dus-o la buze. 
S-a forţat să înghită cu chinuri și izbăvire deopotrivă. 

Rio s-a târât pe podeaua containerului. 

— Phil Delaney. Să iei SIDA și să mori. 

Nu mai voiam s-o privesc și nu voiam să ascult porcăriile care- 
i ieșeau pe gură. l-am dat tatei sticla, am închis una dintre ușile 
containerului și mă pregăteam s-o închid și pe a doua. 

S-a rostogolit pe o parte. 

— Am tot ce-mi trebuie. Nu contează dacă scroafa aia mă 
bagă în arest. O să ies. 

— Slabe șanse. Am trântit a doua ușă și am pus lacătul. 

A urlat: 

— Avem filmarea cu Phil împușcându-l pe Hank. Dă-mi drumul 
sau i-l arăt procurorului. Atunci Phil o să meargă în Thailanda să 
fie judecat pentru omor. 

— Greșești, am zis. 

— Dacă mă lași aici, ești mai proastă decât am crezut. Uită-te 
la tatăl tău. După trei zile în containerul ăsta are nevoie de 
paramedici. Imaginează-ţi cum o să arate după cinci ani în 
închisoarea thailandeză. 

Tata a scuturat din cap, făcându-mi semn să mă îndepărtez 
de container. Soarele îi lumina faţa din unghiuri dezolante. Arăta 
atât de rău, că-mi venea să leșin. Nu mi-am coborât vocea 
intenţionat, dar vorbele mele au ieșit șoptite. 

— Știu că nu tu l-ai omorât pe Hank Sanger. 

Mă privea cu ochii pe jumătate închiși, deranjat de lumină. 

— Apreciez votul de încredere. 

Rușinea îmi făcea ochii să doară, pentru că încrederea asta 
venise din dovezi, mai mult decât din credinţa în el. 

— Am dovada în Londra. 

— Londra? 

— Jax are imaginea cu momentul crimei de pe o filmare din 
satelitul NSA. 

Ochii i s-au mărit, dar s-a gârbovit. 

— Nu știam că există imagini din satelit. 

— Prietenul tău, colonelul Chittiburong, ne-a ajutat să facem 
rost de ea. 

— Niram. Dumnezeule mare. 

M-am uitat la container, vorbind în șoaptă ca Rio să nu ne 
audă. 

— Rio a ordonat crima. 

Căutătura lui s-a lungit în zare. După un moment de 
îngândurare, a băut și restul de apă, a mâncat un baton de 
ciocolată pe care i l-am dat, apoi încă unul. Mesteca plin deo 
plăcere ce părea vecină cu durerea. 

In cele din urmă, s-a șters la gură. 

— Ştii de ce a murit Hank? 

— Cred că da. Tată, uite ce e. Jax a lăsat o poliţă de asigurare. 
E un memoriu de la Comitetul pentru Informații al Senatului care 
autoriza operaţiunea Riverbend. 

— Dumnezeule. Atunci nu contează de ce-a fost omorât Hank. 
Memoriul ăla e tot ce contează. 

— A fost semnat, am zis. Senatorii și-au trecut numele pe 
document, autorizând totul. 

— Toată lumea dă vina pe CIA și pe președinte pentru 
operaţiune, dar senatorii ăia au fost cei care au dat undă verde. 

A scuturat din cap. 

— Lanţul de crime. Acolo s-a terminat totul. Asta vrea Rio, 
numele lor. 

A terminat batonul de ciocolată și, de data asta, când i-am 
întins sticla cu apă, a fost în stare s-o ţină singur. Totuși, eu 
aveam gâtul uscat. Știam că Rio nu voia memoriul ăla. Tata încă 
nu-și dădea seama de asta. 

O umbră se prelungea pe pământ, era o macara care se 
apropia. Huruia și zdrăngănea, avea cablurile întinse și cârligul a 
apucat containerul de lângă cel al lui Rio, așezându-se deasupra 
lui ca un capac. Cârligele s-au înfipt în fiecare colț al 
containerului și, cu un geamăt stins, l-au ridicat și l-au purtat 
mai departe. 

— Dacă vin s-o ia pe Rio, lasă-i s-o ia. 

N-am văzut niciun indiciu pe faţa lui c-ar glumi. Deși epuizat și 
sleit, tot avea privirea aia curajoasă de luptător: acolo, afară, nu 
e decât sălbăticie. Ai grijă de fundul tău și lovește primul dacă 
trebuie. 

Oare asta îl legase de Jax - crezul ăsta plin de cruzime că 
trebuie să-ţi faci dreptate imediat? Așa își justifica Jax acţiunile - 
ca pe un foc purificator, un paloș al morţii, toate nuanțele astea 
reduse la tactici și măiestrie, în timp ce propria ei viața devenise 
o muchie de cuțit? 

Un cuţit împlântat acum adânc în propria mea viaţă. Mă uitam 
lung la tata, dar în mintea mea vedeam faţa lui Jax în acel ultim 
clip de la banca din Londra, dorinţa ei și remușcările, știind că el 
a părăsit-o pentru totdeauna. Mi-am mutat privirea spre asfaltul 
care strălucea în soare, nu eram încă pregătită să deschid 
subiectul. Să mai bea puţină apă, să mai capete ceva putere. 

Pași alergători duduiau din depărtare pe acoperișurile 
containerului, se apropiau. Deasupra noastră, a apărut Drew 
Farelli. A făcut cu mâna, a coborât cu mișcări stângace și a venit 
în fugă la noi, arătând șocat ca naiba și desfigurat. 

— Domnul Delaney? 

A dat mâna cu tata, pe fața lui se vedea lupta dintre oroare și 
neîncredere. 

— Sunteţi bine? 

Tata a dat din cap. 

— Unde e Lily? am întrebat. 

— La mașina ei, așteaptă poliţia portuară. Mi-a cerut să vă 
găsesc. 

— A sunat la paramedici? 

El stăruia cu privirea la tata, obrajii lui îmbujoraţi se făceau tot 
mai roșii. 

— Nu știu, n-am rămas să ascult conversaţia. 

— Unde e Jesse? 

Tata și-a dus o mână la genunchi. 

— Asta voiam să întreb și eu. 

— Cu Lily. 

Drew s-a arătat confuz, simțind o nuanţă de dispreț în voce, și 
și-a rotit privirea. 

— Rio Sanger? 

Tata și cu mine i-am arătat cu degetul spre container. 

Drew se zgâia la el de parcă ar fi vrut să se uite înăuntru, dar 
îi era teamă c-o să iasă șerpi dacă atinge ușile. l-am mai întins 
tatei o sticlă cu apă, era nerăbdător să mai bage ceva H20 și 
electroliți în organism. A apucat-o, dar încă avea o prinsoare 
foarte slabă. 

— Drew, dă-mi telefonul tău, i-am zis. Vreau să verific dacă 
vin paramedicii. 

A ezitat o clipă, uitându-se în continuare la ușile containerului, 
și mi l-a înmânat. Am format numărul lui Lily. Suna ocupat. 

Drew s-a întors spre tata. 

— Aţi fost ţinut prizonier în containerul ăsta? 

Tata a dat din cap și și-a ridicat privirea spre mine. Avea o 
expresie severă. 

— l-am zis lui Jesse să te ţină departe de toate astea. 

— lar el n-are milă când își ţine promisiunile față de tine, am 
zis. Doar că eu sunt și mai nemiloasă dacă trebuie să le ocolesc. 

Am mai încercat la Lily. Tot ocupat. L-am sunat pe Jesse. Nu 
avea acoperire. Eram sigură că telefonul lui era mort. 

Faţa lui Drew era purpurie, de parcă atunci pogorâse peste el 
revelaţia a ceea ce se petrecea. 

— Ce vi s-a întâmplat? 

Cu pauze lungi, tata i-a povestit în mare. Să-l crezi, prostule, 
îmi venea să-i zic. Ascultă ce are de zis și fii atent. Omul ăsta nu 
e dușmanul tău. Nu e criminal. La naiba, e un erou. 

Am simţit iarăși că mă năpădeau lacrimile. Butonând telefonul 
cu ochii încețoșaţi, am ajuns la numărul lui Jesse și am sunat din 
nou. 

Am auzit că sună. În sfârșit. Am așteptat să răspundă Lily. 

— Ce? 

N-am zis nimic. Era o voce de bărbat. 

— Cine e? a zis el. Farelli? 

Pielea mi-a îngheţat. Am verificat ecranul telefonului: era un 
număr din Los Angeles. Nu o sunasem pe Lily, sau pe Jesse, ci 
ultimul număr pe care-l apelase Drew Farelli. 

Era Christian Sanger. 

36. 


Am rămas locului încremenită. Lumina soarelui se răsfrângea 
de pe asfaltul umed. O adiere de vânt mi-a răvășit părul. 

— Farelli, ce vrei? zicea Christian. 

M-am mai uitat odată cu atenție la numărul de pe ecran. Era 
același număr de celular pe care Christian îl trecuse pe 
contractul de închiriere al Jaguarului. Eram terminati. 

Încet, am închis și am mai format o dată numărul lui Lily. Era 
tot ocupat sau poate nu mai mergea. Am încercat la Jesse. Tot 
nu avea acoperire. 

Farelli continua să converseze cu tata, atât de preocupat, 
rușinat și entuziast. Sau poate doar nervos. Drew nu chemase 
nici poliţia portuară, nici SWAT-ul. Îl sunase pe Christian. Eram 
într-o belea incredibilă, dar nu puteam să mă dau de gol. Am 
lăsat linia ocupată să nu sune Christian înapoi, am început să 
cercetez în zonă după arme. O bară, un lacăt, un obiect ascuţit. 

Tata era cea mai bună armă. 

Farelli stătea cu brațele încrucișate, picioarele depărtate, o 
postură de sală de tribunal, dând din cap gânditor în timp ce 
tata se sforța să rostească vorbe din când în când. Am îndesat 
telefonul în buzunarul din spate și m-am lăsat pe vine lângă 
tata. 

l-am dat un baton. 

— Avem nevoie din nou de mișcarea aia de Kenpo. 

S-a uitat la mine. 

— Crezi că eu aș putea s-o fac? am zis. 

Îmi susţinea privirea. Nici măcar nu s-a uitat la Farelli, nu se 
mai uita deloc la el. 

— Genunchiul ăsta e problema, a zis el. Lovești în lateral și 
zbang, s-a luat lumina. O făcea și o femeie, mai mică decât tine, 
Kit. 

A dat din cap spre coada de mătură pe care o folosea pe post 
de baston. 

— Dacă nu găseam chestia asta, aș fi fost terminat. 

— Serios? 

— Seceră.-l. 

În spatele meu, Farelli a zis: 

— Evan, telefonul meu? 

I-am văzut umbra și reflexia distorsionată în bălți. 

— Sigur. 

M-am ridicat pe jumătate, ca și cum îmi căutam în buzunar. 
Am luat ușor coada de mătură. Avea o greutate, dar nu prea 
mare. Și mi-am zis gă-i tare. 

M-am răsucit, cu braţul în aer, și cu toată puterea pe care o 
aveam, l-am izbit pe Farelli în genunchi. 

Am auzit un pocnet. Farelli a răcnit și s-a prăbușit. S-a făcut 
ghem în baltă, se zvârcolea și răcnea, apucându-se de picior. Mă 
holbam uimită că funcţionase. 

— Kit, înc-o dată. 

Ruptă parcă din vrajă, am ridicat coada și i-am secerat și 
celălalt genunchi. Am simţit reverberaţia loviturii în tot braţul. 
Farelli a încercat să se rostogolească și nu a putut. Inc-o dată, 
am tăbărât cu băţul în genunchiul lui de parcă ţineam un baros. 
Urla, și-a arcuit spatele și mi-a aruncat o privire de nebun. 

— De ce dracu' faci asta? 

Tata s-a aruncat deasupra lui. L-a pocnit în cap. L-a pocnit în 
bărbie și în gură. l-a ţâșnit sângele din buze și nas lui Farelli. 
Tata tăbărâse peste el și îl strângea de gât cu antebraţul. 

— Nu vorbi așa cu fata mea. 

Drew s-a încleștat de braţul tatei, dar fără folos. Oricât de 
slăbit era tata, tot ce trebuia să facă era să se lase cu toată 
greutatea pe gâtul lui Drew și avea să-l sufoce. 

M-am aruncat în patru labe lângă ei ca un arbitru de wrestling 
și m-am aplecat la urechea lui Farelli. 

— Unde e Christian? am zis. 

Farelli și-a înfipt unghiile în antebraţul tatei ca un șobolan 
care să zbătea să iasă din capcană. Faţa îi era roșie ca o sfeclă, 
ochii ieșiți din orbite și apoși. 

— Unde e Christian? Spune-mi și tata o să se oprească. 

Farelli și-a mutat ochii la mine și a ţipat: 

— Nu știu. 

— Nu e prea bun răspunsul. 

Am dat din cap spre tata. 

Termină-l. 

Amândoi s-au uitat la mine. Farelli, isteric, tata, alarmat. 

Farelli a vorbit înecat: 

— O să aflu. 

II priveam cum i se umpleau ochii de lacrimi și cum durerea i 
se transforma în groază, și am început să număr până la cinci în 
sinea mea. 

— Bine. 

Tata s-a dat jos de pe el. Farelli a tras o gură adâncă de aer, 
și-a dus palmele la gât, lacrimile-i alunecau pe faţă. 

Am scos cureaua. 

— Mâinile. 

Mi le-a întins. L-am legat și l-am smucit, am scos pixuri din 
buzunarele lui, mi-am trecut mâinile pe pantaloni în jos, 
percheziționându-l și forțându-mă să nu clintesc când am ajuns 
pe genunchii răniţi, moment în care a urlat ca un câine. Nu am 
găsit arme, m-am ridicat și i-am împlântat piciorul în stomac. 
Suflul i s-a transformat în sughiţuri. Picioarele îi tremurau de 
durere, un genunchi era ieșit în afară într-un unghi ciudat. Tata 
s-a îndreptat de spate și se holba la mine cu ochii pierduţi. 

— Cum au ajuns la tine? am zis. Cu bani? 

= Ce? 

li curgea nasul, sângele îi lăsa dâre din gură. 

— L-ai sunat pe Christian Sanger. Cu ce te avea la mână, cu 
sex? Fetițe? Băieți? 

— Despre ce vorbeşti? 

— l-ai sunat pe răpitorii tatei. De ce? 

L-am încălecat și am îngenuncheat pe pieptul lui, țintuindu-i 
braţele în lateral. 

Vrei să mă dau în spate să sar pe genunchii tăi? 

A scuturat din cap. 

— Christian nu e răpitor, e un informator în investigația răpirii 
tatălui tău. 

E puţin spus că eram neîncrezătoare. Și tata la fel. 

Farelli se silea, aroganţa i-a revenit. 

— Nu eu sunt personajul negativ aici. Ești căutată pentru 
crimă. Tatăl tău, pentru trădare. Sanger și mama lui ne ajutau 
să adunăm dovezile de care aveam nevoie. 

— Eşti chiar atât de prost? 

Mă uitam lung la el și, deodată, în creierul meu s-a creat o 
legătură. Boyd Davies primise un apel de la un telefon public din 
Santa Barbara duminică dimineața. 

l-am aruncat o privire tatei. 

— Duminică te-ai întâlnit cu Lavonne și Jesse ca să puneţi la 
punct strategia, iar Nicholas Gray v-a întrerupt. Unde? 

— La restaurantul din centrul de conferințe din Cabrillo. 
Windcatchers. 

L-am apucat pe Farelli de cămașă. 

— L-ai sunat pe Boyd Davies de la restaurant. 

— Nu-i adevărat. 

Tata a scuturat din cap. 

— Nu. Gray a făcut asta singur. 

— Oh, la naiba. 

Nicholas Gray furniza informaţii familiei Sanger despre tata. 
Simţeam cum pământul mi se destramă sub picioare. 

— Cum de știe Gray de Sangeri? am zis. 

Farelli a ezitat. l-am răsucit cămașa în pumn, m-am tras în 
spate un pic ca și cum mă pregăteam să-l lovesc în genunchi. Și- 
a bulbucat ochii. 

— Înainte să intre în barou, a fost consilier pentru un 
subcomitet al senatului. Acolo a auzit de doamna Sanger, a zis 
el. 

— Comitetul pentru Informaţii al Senatului? 

A dat din cap. 

Gray știa de Riverbend. Ambiţios, machiavelic, Nicholas Gray 
Terminatorul. Mi-aminteam când Jesse mă întreba de ce Rio 
părea să opereze fără probleme - pentru că avea numele și 
păcatele celor din sistem. Gray credea că Rio deținea informații 
murdare despre tata, dovada faptelor lui nelegiuite din 
operaţiunile secrete. 

— Gray a contactat-o pe Rio, nu-i așa? am spus. l-a zis că 
avea nevoie de ajutorul ei. Pe care ea i l-a oferit, din moment ce 
are protecţie din partea guvernului - adică imunitate în schimbul 

ajutorului pe care l-a oferit serviciilor inteligente americane 
de-a lungul anilor? 

Nervii mi se întindeau la maximum. 

— Gray n-a fost în stare să creeze un caz legitim împotriva 
tatei. Credea că Rio îl putea ajuta să dezgroape ceva murdar. 

M-am uitat la tata distrasă. Pielea de pe brațe, până pe piept, 
îmi ardea. 

— Dar Rio a cerut un preţ pentru furtul dosarului Riverbend, și 
prețul era ca Gray să te tragă pe sfoară. Pariez pe viaţa mea. 

A trebuit să trag aer în piept. 

— Gray l-a sunat pe Boyd Davies și i-a spus că te îndreptai 
spre coastă. 

L-am apucat pe Farelli mai tare de cămașă. 

— Unde-i Lily? 

Tăcea, cu ochii aţintiţi în dreapta lui. Toate îndoielile mele s- 
au topit atunci. 

— Vai, nenorocitule. Ce i-ai făcut? 

Se uita atent în jos pe alee, la containerul din capăt. 

— E implicată și ea, crezi că nu știu? Nu te burzului. 

— Ai rănit-o? 

M-a cuprins febra deodată, în tot corpul. 

— Unde e Jesse? 

Tata l-a apucat de gleznă pe Farelli și și-a așezat talpa 
piciorului pe rotula genunchiului. Drew scrâșnea, cu vocea tot 
mai subţire, și a început să urle. 

— N-am omorât-o, gata, oprește-te, pentru numele lui 
Dumnezeu, mă doare! 

Tata continua să-l apese. 

— Jesse. 

— L-am trimis în altă parte a portului, lisuse Hristoase, doare, 
doare. 

Rio. Oh, Doamne, Rio zicea că nu contează. Că o să-i dăm 
drumul într-un final pentru că avea la mână ce o interesa. Nu 
dosarul Riverbend - care era doar un bonus în planul ei. Pe 
termen lung, nu dosarul o interesa. 

L-am scuturat pe Farelli. 

— De ce l-ai sunat pe Christian mai devreme? l-ai zis că eu și 
cu Lily suntem aici? 

— Nu. Doar i-am transmis niște informaţii. 

— l-ai transmis de unde? 

— FBI. Dar era legitim. Erau ordine. 

— De la Nicholas Gray? 

— Da. 

— Ce informaţii? 

— Un număr, atât. A clipit. Doar un număr. 935. E 

În acel moment, parcă tot sângele mi s-a scurs din corp. Îi 
tineam cămașa în pumn, cu privirea ţintuită în ochii lui de prost 
speriat. Dinăuntrul containerului s-a auzit un sunet care mi-a 
făcut pielea de găină. Era Rio, râdea. 

935 era ultimul preț plătit lui Rio pentru informaţia pe care 
avea să i-o paseze lui Gray. Era numărul zborului nostru de la 
Londra la Los Angeles. 

— Kit? a întrebat tata. 

l-am dat drumul lui Farelli. 

— Le-a dat-o pe Georgie. 

37. 


Apa care-i stropea fața era rece. Rece ca gheaţa, și îl stropea 
din greu. PJ a clipit, și-a închis ochii strâns din nou, gemând. Și-a 
dus mâna la cap și, când a luat-o, era plină de sânge. 

— Futu-i. 

S-a uitat în jur și încăperea a început ușor să i se așeze în faţa 
ochilor. O lumină orbitoare deasupra, oglinzi mari, chiuvete, 
faianţă umedă. A întins mâna să se sprijine de ceva încercând 
să se ridice în capul oaselor. A dat de toaletă. Era pe jos, într-o 
baie publică. 

— Vai, Dumnezeule. 

Cineva bătea cu pumnul în ușă. Se căznea să se pună în 
genunchi și să se ridice. S-a prăbușit într-o cabină a toaletei. 

— Deschide, ţipa cel de afară. 

Pe PJ l-a apucat o greață adâncă, plină de teamă. Georgie. Era 
la masă împreună cu Georgie și el se dusese la baie. A încercat 
din nou să se ridice. A reușit, a ieșit bălăbănindu-se din cabină, 
a zărit o chiuvetă spartă și un robinet deschis care împroșca 
apă. Chiuveta din porțelan era plină de sânge. S-a văzut în 
oglindă și i s-a făcut rău când și-a dat seama că sângele era al 
lui. S-a clătinat până la ușă, a tras și a văzut că era încuiată. 

A dat cu pumnul în ea. 

— Fă rost de cheie. 

Georgie. O mâhnire neagră a pogorât peste el și îi pulsa în 
cap. Era în grija lui. 

S-a auzit un zăngănit de chei care intrau în broască și ușa s-a 
deschis larg. S-a năpustit afară trecând de o chelneriţă speriată. 

— Vai de mine, a zis ea. 

Se rezema de pereţi ca să-și găsească echilibrul și, ieșind 
împleticit pe hol, a intrat în Starbucks. 

Un icnet, ca și cum cineva i-ar fi dat un pumn în stomac, i-a 
ieșit printre buze. Georgie nu mai era. 

— Domnule, sunteți bine? a întrebat chelnerița. 

— Fata, unde s-a dus? 

Chelneriţa s-a uitat la masa goală. 

— Cu poliţista. 

— Ce? 

— O femeie de la Poliţie a venit și a zis că are vești despre 
mama ei. O tipă minionă în uniformă. Fata a plecat cu ea. 

Arăta cu degetul spre fereastră. Am văzut chiar și mașina 
poliţiei. 

Toată lumea se holba. Capul parcă i se crăpa în două. Avea să 
dea la boboci într-un minut. 

— Am nevoie de un telefon, a zis. 

e 

Christian conducea Viper-ul cu o mână pe volan, cu Sig-ul în 
poală și cu ochii pe premiul lui. Fetița era frumoasă, dulce, cu 
pielea întunecată și proaspătă. Ochii erau enormi și vigilenţi. Era 
pe scaunul din dreapta și se ferea de el. A întins mâna și i-a 
mângâiat obrajii. 

Ea s-a smucit cu atâta repeziciune că a dat cu capul de geam. 
El simţea cum îl arde stomacul. li opunea rezistenţă, dar asta 
avea să se termine curând. Nu avea să-l respingă. l-a atins 
obrazul cu palma și și-a trecut mână prin părul ei moale. Ea a 
scos un scâncet. 

— Relaxează-te, a zis el. Îmi pare rău pentru ce s-a întâmplat 
la Starbucks. N-a fost în regulă că te-am păcălit. Dar nu trebuie 
să fii atât de încordată. 

— Dă-mi drumul. 

Eden fusese foarte convingătoare ca polițistă. Ce curviștină 
minionă și mişto, în uniforma ei de polițistă din Culver City. O 
scosese pe Georgia ca să vorbească prin radio cu mama ei. Ela 
zâmbit. Asta era. Victoria. 

Degetul mare de la mâna stângă tot nu arăta bine, era încă 
vânăt și umflat, dar, cu metamfetamina, Vicodin-ul și veselia lui, 
acum nu mai simţea nimic. A apăsat pedala până la podea, 
iubea puterea motorului și căldura emanată de pielea fetei. 

— Așa trebuie să fie. Ceilalţi oameni nu erau familia ta. 

— O vreau pe mami. 

— ȘȘȘ. 

l-a trecut degetul mare peste ureche, peste curbura bărbiei, 
peste gât. Stătea ca o stană de piatră, ca și cum îi venea să 
vomite sau să facă pe ea. El știa exact cum se simte. 

— Totul e bine, Georgia. Ești acasă. 

Inima îi galopa. 

Pielea ei era catifelată, suplă, sănătoasă. l-a simţit pulsul în 
gât, era bun, puternic. 

In Londra ţi-am spus că sunt avocat pentru că nu voiam să te 
șochez. 

— Dar e OK, acum pot să-ţi spun adevărul. Sunt fratele tău, 
Christian. 

Ea n-a mișcat, dar ochii i-au alunecat în direcţia lui. 

El și-a lăsat capul într-o parte și i-a zâmbit. 

— Nu ti-a zis mama ta? Nu ţi-a zis Evan cine sunt? 

— Nu ești fratele meu. Eu n-am frate. 

— Mă rog, practic, sunt frate vitreg. Îmi pare rău că mama ta 
nu ţi-a spus niciodată despre mine. Dar ei îi cam plac secretele, 
nu-i așa? 

Încerca să nu clintească un mușchi, dar privirea îi era aţintită 
asupra lui. Probabil că-l admira, asta cu siguranță. Acum, în 
ultimul moment, totul se punea la punct. Se grăbeau, Rio voia 
să-i vadă imediat, dar nici măcar felul ei autoritar și brutal nu 
putea să-l afecteze în după-masa asta. O avea pe Georgia. Și-a 
trecut mâna peste ceafa ei. 

— Știu că totul e șocant. Dar ești acasă acum. Și o să fim 
apropiaţi. Foarte apropiaţi. 

Au ajuns. A frânat cu un scârţâit de roţi, rânjind. 

e 

Portul vuia seara. Soarele auriu s-a topit în orizontul 
portocaliu, trimițând văpăi pe sub norii de ploaie și poleind 
suprafaţa bălților. Jesse se uita lung prin parbriz. În depărtare, o 
macara uriașă purta spre doc un container de șase metri ca pe o 
ofrandă. La aproape un kilometru mai în faţă, peste drumul 
asfaltat, era ancorat un transcontainer. Becurile luminau 
macaralele ce încărcau containerele în cale. Și mai departe, 
vapoare de croazieră străluceau ca niște cluburi de noapte. Dar 
aici totul era mort. 

S-a uitat la ceas. Era aici de zece minute. Nici urmă de Rio. 
Nici urmă de poliţie. A cercetat peisajul încă o dată, simțea că 
ceva nu era în regulă. 

Totul era în neregulă. 

A pus mâna pe cheia din contact exact în secunda în care a 
început să-i sune telefonul. Avea semnal slab. L-a înșfăcat, 
văzând că e un număr necunoscut. Vocea de la capătul celălalt 
abia dacă era coerentă. 

— Au luat-o, Jesse, au luat-o, Dumnezeule. 

— PJ? A simţit cum îl ia cu friguri. Cum? 

— Din Starbucks, m-am dus până la baie și mi-au dat una de- 
am luat somn. O femeie i-a zis lui Georgie că e polițistă și că are 
informaţii despre mama ei. Trebuie s-o găsești. 

— Când s-a întâmplat asta? 

— Nu știu, trebuie s-o găsești. 

— Ai avut timp să-ţi bei cafeaua? 

— Ce? Nu... sunt două cești pe masă. Ciocolata caldă a lui 
Georgie cred că e aproape plină. 

Imediat ce ajunseseră acolo. Cu vreo patruzeci și cinci de 
minute în urmă. Prea mult. 

PJ a izbucnit în plâns. 

— Jess, frate, Dumnezeule. 

— Mă ocup eu de asta 

A închis, a pornit camioneta și s-a înfipt în pedală până la 
podea. Spatele mașinii a alunecat pe asfaltul umed. A ieșit și a 
luat-o în viteză înapoi spre intrarea în Pacific Gateway. A sunat-o 
pe Lily. Ocupat. A încercat la Drew Farelli: la fel. A apelat 911. 
Dispecerul a răspuns calm. 

— Care este natura urgenţei dumneavoastră? 

— Am nevoie de ajutorul poliţiei portuare din L.A. E vorba de 
un atac în desfășurare în port și un poliţist ar putea să fie căzut 
la datorie. 

Pauză. 

— Domnule, are vreo legătură cu ultimul apel? 

— Andrew Farelli de la Biroul Procurorului General a sunat la 
poliţia portuară. Detectivul Lily Rodriguez de la Departamentul 
Șerifului din Districtul Santa Barbara s-ar putea să fi sunat, de 
asemenea. 

— Un moment, domnule. 

Mașina înainta pe drum. La telefon, a răspuns o altă voce. 

— Domnule, am primit un apel de la cineva care s-a prezentat 
drept șeriful Districtului Santa Barbara, dar apoi am primit un alt 
apel de la compania de transport de la locul respectiv care ne 
spunea că telefonul precedent a fost o farsă. 

— Aţi anulat acţiunea? a zis el. 

— Agentul de pază de la compania de transport a confirmat 
că apelul a fost o farsă. Abuzaţi de numărul pentru urgențe. 
Închideţi telefonul sau veţi fi dat în judecată. 

— Nu era o farsă. Atac, răpire, dispariţia unei fetițe. Aduceţi 
pe toată lumea de pe o rază de cinci kilometri de Pacific 
Gateway, acum. 

Se îndrepta în viteză spre cabina paznicului și spre poarta 
culisantă. Paznicul îi spusese dispecerului să nu trimită poliţia. 
Asta înseamnă că Rio l-a mituit. Jesse știa ce avea să se 
întâmple: 911 avea să sune din nou la paznic și acesta avea să 
spună iarăși că era o farsă. În acel moment, polițiștii aveau să 
trimită probabil un agent să investigheze, dar nu suficient de 
repede. lar între timp, paznicul ar fi închis poarta ca să nu poată 
intra. 

Auzise disperarea fără margini din vocea fratelui său. Georgie. 
Conducea întins, direct spre poartă. 

e 

În container, Rio râdea și acum. 

— Evan Delaney. Chiar credeai că mă poţi învinge? 

Tata avea o înfățișare de ţi se rupea inima. M-a cuprins o 
senzație de sfârșeală și sufocare. 

L-am lăsat pe Farelli și m-am ridicat. M-a apucat de gleznă. 

— Nu poţi să mă lași să zac aici, a zis el. Cheamă o 
ambulanţă. 

Am deschis ușile containerului. Rio s-a târât ca un vierme în 
blănurile ei și s-a ridicat în capul oaselor, rezemată cu spatele 
de perete. Era arogantă și carnală. Mai departe, un morman de 
pături murdare înghesuite în colț, mâăzgălituri pe pereţi. Un 
pantof de fetiță. Jgheaburi. Zile, săptămâni petrecute aici, în 
disperare, rugăciuni scrijelite în vopsea. Rio zâmbea. 

Am pășit înăuntru. 

— Știu că Christian are mielodisplazie. 

Zâmbetul i s-a evaporat. 

Tata s-a întors spre ea. 

— Fatal, nu-i așa? 

Am dat din cap. 

— Da. Șaizeci și cinci la sută mortalitate în cinci ani de la 
diagnosticare. 

Ea a înghiţit în sec. 

— Să nu îndrăznești să vorbeşti despre asta. E ceva oribil. Să- 
mi privesc fiul cum se stinge câte puţin. Nu te mai uita așa. 

— Dar tu crezi c-ai găsit un leac. 


VP - 310 


Am scos telefonul lui Farelli din buzunar și am tastat numărul 
lui Christian. Crezi c-ai găsit un donator de măduvă. 

Am dus telefonul la ureche. Suna, iar vocea aproape 
sugrumată, plictisită a lui Christian a răspuns. 

— Farelli, ce se întâmplă pe acolo? Cine plânge și se 
văicărește așa? 

Oh, Doamne. Era aici. 

M-am abținut să mă uit primprejur după el. Gândește. Trebuia 
să mă folosesc de asta în avantajul meu. Cristoase, oare era 
înarmat? Oare și-a găsit un loc de unde ne avea în vizor și putea 
să tragă? Am deschis larg ușile containerului și mă holbam la 
Rio. 

— Nicholas Gray te știa de când era consilier la Comitetul 
pentru Informații al Senatului, nu-i așa? am zis. 

— EI înţelege cum merg lucrurile, a răspuns ea. 

— Voia informaţii compromiţătoare despre tata? 

— Cât de greu să fie? Ca o mană cerească. 

— Cum de știai că dosarul Riverbend conţinea filmul cu 
uciderea lui Hank? 

— Camera a fost smulsă din peretele casei lui Hank. Doar doi 
oameni ar fi putut s-o ia. 

S-a uitat la tata. 

— Tu sau Jakarta Rivera. 

— Și plănuiai să i-o dai lui Gray, dacă-ţi spunea unde-l poţi 
găsi pe tata? 

În spatele meu, tata a scos un geamăt. 

— Vai, Dumnezeule. 

Deci tata nu știa. M-am îndepărtat de el. 

— Două probleme, Rio. Unu, dosarul Riverbend nu-l arată pe 
tata omorându-l pe Hank. 

— Și tatăl tău are o cheie de criptare în inelul lui. Termină cu 
prostiile. Nu te pricepi să minţi. 

— Camera video din casa lui Hank nu a fost singura care a 
înregistrat evenimentul. Există material video din satelit. 

M-am întors către tata. 

— De ce crezi? 

— Probabil s-a întâmplat ca NSA să aibă un satelit deasupra 
Thailandei, probabil urmăreau un exercițiu militar. O coincidenţă 
norocoasă. 

— Filmarea din satelit o arată pe Shiver pe acoperișul casei de 
vizavi, apăsând pe trăgaci. l-ai ordonat să ducă la bun sfârșit 
crima, chiar dacă ea te-a sunat să-ţi spună că era și Christian 
acolo. 

A căscat gura și, probabil pentru prima oară în viaţa ei, nu 
mai avea de ce să se agate. 

— Filmarea dovedește nevinovăția tatei și vinovăția ta. L-ai 
omorât pe tatăl lui Christian. 

Drew se izbea cu capul de pământ. Tipul chiar era un idiot. 

Rio s-a zvârcolit și blana i-a alunecat de pe umeri. 

— Ştii, îmi place atitudinea asta. Tupeul ăsta când nu mai ai 
nicio cale de scăpare. Cred că ai fi o curvă destul de bună. 

— Incă n-ai auzit partea cea mai nasoală. Ţi-ai trimis gorilele 
s-o răpească pe Georgie pentru că aveai nevoie de o rudă de 
sânge care să-i poată da lui Christian măduvă pentru transplant. 
Dar Georgie nu e sora lui Christian. 

Ea a bufnit în râs. 

In rucsac aveam certificatul de naștere și pașaportul lui 
Georgie. Le-am scos și i le-am așezat în poală. 

— Nu Hank Sanger e tatăl lui Georgie. 

Am ieșit cu spatele din container. 

— Ci Phil Delaney. 

Tăcerea a electrizat spaţiul dintre noi. Rio se uita la 
documente cu ochi ieșiţi din orbite. Tata a răsuflat. Nu m-am 
uitat la el, iar el nu mi-a zis niciun cuvânt. 

Rio a scuturat din cap. 

— Asta e... 

— Georgie s-a născut acum unsprezece ani. Nu am verificat 
data și ora imaginilor de pe satelitul NSA, dar Hank a murit 
acum doisprezece ani. Corect? 

Nu-și lua ochii de pe documente, neîncrederea ei devenind 
acum încordare. 

— Georgie a fost concepută după uciderea lui Hank, la câteva 
luni. E imposibil ca el să fie tatăl. 

— Nu poţi... 

| s-a pus un nod în gât și a slobozit un urlet, chircindu-se atât 
de mult, încât, pe moment, am crezut că i-a explodat ceva în 
măruntaie. 

— Nu, a zis ea. Nu. 

— Christian n-are nicio soră. Nu mai are nicio altă rudă de 
sânge în afara ta. Și presupun că tu nu te potrivești pentru 
transplant. 

— Este... nu se poate. Minti. 

— Nu. Nu știu să mint. Ai zis-o chiar tu. 

Își apăsa fruntea de podeaua containerului, răsufla cu greu. 

— E din cauza medicamentelor pe care i le-ai dat când era 
adolescent, nu-i așa? Ce anume, chimioterapie ca să-i oprească 
sistemul endocrin la pubertate, să treacă drept fată? Terapie cu 
radiaţii, ca să-i distrugă structura celulară? 

Tata a luat coada de mătură și s-a sprijinit de ea, ridicându- 
se. 

— Le spunea clienţilor să întrebe de fetița frumoasă cu păr 
negru, apoi îi filma făcându-și de cap cu un minor. Chiar și în 
culisele cele mai negre ale lumii diplomatice, chestia asta îţi 
termină definitiv cariera. E ca și cum ţi-ai trage un glonţ în cerul 
gurii. 

A venit șchiopătând lângă mine. 

— Christian era instrumentul ei imbatabil de șantaj. 

— Tu ai provocat boala asta, Rio. Și acum o să moară, pentru 
că n-are cine să-l salveze. 

S-a uitat la noi cu bărbia în aer, sfidătoare. 

— Vă fut. 

A izbucnit în lacrimi. Un timp, m-am uitat la ea cum plângea 
cu sughițuri, cu capul dat pe spate și dinţii la vedere. Am dus 
telefonul lui Farelli la ureche. 

— Christian, ai auzit? am zis eu. 

Nu a răspuns nimic. Asta însemna că da. 

— Uite cum facem. Mi-o dai pe Georgie în schimbul mamei 
tale, am zis. 

Tata și cu Rio mă priveau cu asprime. 

— O vrei pe mama ta, nu-i așa? Foarte tare o vrei. Hai acum, 
înainte să ajungă poliţia. 

Vocea i-a sunat ca un șmirghel. 

— Te urăsc. 

Am închis. Avea să înțeleagă oferta mea. Nu era vorba de 
altruism. Era vorba de sânge. 

38. 


Jesse venea cu mașina spre cabina paznicului. Omul a ieșit și 
îl privea apropiindu-se. Dispecerul de la 911 îl dojenea pe Jesse 
în continuare. 

— Nu se poate glumi cu așa ceva, domnule. Dacă nu lăsaţi 
linia liberă... 

— Trimiteţi pe cineva în port. 

A condus mai în față. 

— S-a petrecut un accident în cabina paznicului de la Pacific 
Gateway. 

Vocea dispecerului, din sâcâitoare, a devenit alarmată. 

— Când s-a întâmplat asta? 

— Chiar acum. 

A scăpat telefonul. Paznicul s-a uitat la poartă și a fugit în 
cabină. Asta putea doar să însemne că avea s-o închidă. 

Jesse s-a lăsat peste claxon. Era doar o cabină din lemn cu un 
scaun și câteva monitoare înăuntru. Cincizeci de metri, 
patruzeci de metri, și a apăsat pedala cu putere, a sucit tare de 
volan și a tras frâna de mână. Spatele camionetei s-a învârtit pe 
loc și a alunecat într-o parte spre cabină, cauciucurile scoteau 
fum. 

Fugi, omule. 

Agentul de pază a căscat ochii. Apoi s-a aruncat din calea lui. 

Spatele mașinii s-a răsucit la 180 de grade. Zarang, a intrat în 
cabină. Capul i s-a izbit de tetieră. 

Paznicul își flutura brațele în aer. 

— Cretinule? Ce mama dracului faci? 

Aducea poliţia, asta făcea. Jesse și-a tras sufletul, a scuturat 
capul și a băgat în viteză. Paznicul s-a repezit la poartă s-o 
închidă cu mâna. Jesse a împins pedala până în podea. 

Soarele era acum o lumină portocalie la orizont. A accelerat 
până în locul unde-l lăsase pe Farelli, la intrarea în culoarul 
dintre stive. A derapat. În faţă, a zărit mașina lui Lily. 

A oprit cu scârțâit de roţi. Portiera șoferului era deschisă. 

— Lily. Rahat, Lily. 


VP - 314 


Era inconștientă în mașină, întinsă pe ambele scaune din faţă. 
A întors camioneta, a dat în marșarier și s-a apropiat de ea, ușă 
în ușă. S-a tras afară, sprijinindu-se de cadrul ferestrei, și a 
apucat portiera ei ca să poată sta în picioare și să nu-și piardă 
echilibrul. 

— Lily. 

Ea nu i-a răspuns. S-a aplecat încercând să-i apuce 
încheietura mâinii și să-i ia pulsul, dar a simţit că o să cadă. La 
dracu'. 

Se ţinea de ușa mașinii, dar s-a legănat cu el și s-a trezit pe 
jos, în fund. A scrâșnit din dinţi. Nu avea timp de așa ceva. 

— Lily. 

A tras de ușă, i-a apucat braţul și l-a smucit. Nu asta era 
procedura, dar nu avea timp de protocoale. A ridicat-o în capul 
oaselor ca pe o păpușă din cârpe care se apleca încet în faţă și 
se tot apleca până a căzut din mașină deasupra lui. A prins-o și 
i-a apăsat degetele pe gât. 

Pulsul era bun, puternic. Și respira. Pleoapele îi se zbăteau. 

— Lily, sunt Jesse. Mă auzi? 

Nu răspundea. Și-a pocnit degetul arătător peste obrazul ei, 
tare. 

— Trezirea, Rodriguez. 

A pocnit-o din nou. A clipit și a deschis ochii. Lent, cu privirea 
pierdută, apoi l-a văzut. S-a uitat spre el, a realizat că era pe 
jumătate în brațele lui, pe jumătate în mașină. 

— Ce caut așa? 

— Ce ţi s-a întâmplat? 

l-a luat o clipă. 

— Drew. 

— Farelli? 

— M-a strâns de gât. 

L-a luat cu friguri. 

— Ce? 

— Mi-a pus mâinile în jurul gâtului și... am leșinat. Cred că e... 
oh, Dumnezeule, mă omoară capul. M-a lovit în cap. 

Părea speriată. Profund speriată și rușinată și fără control. Și- 
a mișcat mâinile. El a simţit că bâjbâia să se ridice și a văzut că- 
și mișcă picioarele. Asta era bine. 

— Cum arăt? a întrebat ea. 

— Mai bine ca mine. 

Vocea i-a sunat spart. 

— Arma mea. 

S-a pipăit pe sub jachetă și s-a liniștit. 

— E în toc. 

— Poţi să te ridici? 

S-a străduit, dar n-a reușit. 

— Nu. 

Își reţinea lacrimile. 

— Nu-ţi face griji. 

l-a văzut vânătăile de pe gât și o furie oarbă l-a biruit. Drew l- 
a indus în eroare și a bătut-o pe Lily. A ridicat-o și a rezemat-o 
înapoi pe scaun. Şi-a lăsat capul să cadă pe tetieră, pierzându-și 
aproape de tot cunoștința. 

A închis ochii. 

— Nu pot. Îmi pare rău. 

— Mă ocup eu. 

Când i-a luat arma din toc, ea n-a simţit nimic. S-a tras înapoi 
în camionetă, a întors și s-a năpustit înapoi pe culoar. A cotit 
scurt după un colț în labirintul de metal și a dat cu ochii de 
Mercedesul negru al lui Rio. În spatele lui era parcată o mașină 
foarte joasă, un Viper roșu. A oprit lângă el și a văzut o alee 
îngustă care ducea înapoi spre stive. Apoi o fundătură, doar 
containere. La dracu'. 

Poate că mai exista o cale de intrare. A pornit în faţă pe alee, 
ieșind dintre stive într-un spaţiu gol, doar asfalt. La marginea 
apei, macaralele erau toate luminate. Două stivuitoare se târau 
spre doc, niște monștri de mașinării cu roţi de înălţimea unui 
om. Al treilea zăcea nefolosit la vreo patruzeci de metri mai 
departe. 

A înaintat spre el. Şoferul bea o cafea în cabina stivuitorului, 
urmărind o macara care ridicase o încărcătură și o plimba pe 
deasupra stivelor de containere. Dinţii din faţă ai stivuitorului 
erau masivi, colți lungi cât niște bârne de vreo trei sau patru 
metri. A claxonat. Șoferul și-a ridicat privirea, a tresărit și a lăsat 
jos geamul cabinei. 

Avea faţa roșie și părea suspicios. 

— Cine ești? 

— Am nevoie de ajutor. Niște oameni sunt blocaţi în mijlocul 
stivelor. Poliţiștii sunt pe drum, dar nu mai e timp. Un poliţist e 
rănit, mai încolo pe alee. 

— Faci mișto de mine? 

— În niciun caz. 

— De ce conduci pe aici? 

Jesse a arătat cu degetul mare în spate, la platforma 
camionetei, unde legase scaunul cu rotile. 

— Nu pot să mă caţăr pe containere. Am nevoie de un utilaj 
pentru încărcare. 

Tipul se holba la el, încercând să-și dea seama dacă era 
adevărat și, probabil, cât de mult va avea de suferit pentru 
nerespectarea ordinii de încărcare și dacă sindicatul o să-l 
sprijine. 

— Haide, a zis șoferul. 

e 

Vântul se ridica în spirale pe aleea îngustă unde mă aflam, 
aducând din plin aerul sărat și mirosul de carburant. Tata stătea 
lângă mine, sprijinindu-se de coada de mătură. 

Pe un container aflat cu două niveluri mai sus, a apărut 
Christian. Faţa lui lividă era arsă de soare pe alocuri, părul i se 
unduia în vânt, paltonul negru flutura. 

— Dumnezeule Atotputernic. 

Tata a făcut un pas. 

— Georgia... 

Christian o avea cu el, o ţinea lipită de corp. Și-a înfipt mâna 
în părul ei și o ţinea de coadă. Cu cealaltă mână, a îndreptat un 
pistol spre gâtul ei. Fetița părea să fi îngheţat, de parcă mintea 
ei se izolase din faţa tuturor lucrurilor ce i se întâmplau. Mă 
durea inima. Nu te lăsa, fetițo. Rezistă. 

Am strigat. 

— Nu mai ai timp, Christian. Poliţia ajunge aici într-un minut. 
Dă-i drumul lui Georgie. 

Rio s-a târât din container până în prag. A slobozit un oftat de 
dezgust. 

— Ai adus-o? Ce dracu’ a fost în mintea ta? 

El s-a uitat în jos la ea. 

— E adevărat ce spun ei? 

— Nu, sunt numai minciuni. 

— Termină cu prostiile, mamă. Chiar sunt pe ducă? 

Ea a suspinat și a închis ochii. 

— Dă-le fata, Christian. Hai să plecăm de aici. 

Fără să se miște, el stăruia cu privirea la ea. Pescărușii 
dădeau târcoale pe cer. Macaraua care încărca s-a apropiat 
greoi pe alee și s-a oprit deasupra lui. 

— Dă-i drumul mamei, a zis. 

Am pășit înăuntrul containerului, am îngenuncheat lângă Rio 
și i-am dezlegat cureaua tatălui dimprejurul gleznelor. 

— Nu am cheile de la cătușe. Asta o să fie suficient. 

Rio și-a trecut mâinile încătușate pe sub fund și le-a adus în 
faţă. 

— Scursură frigidă. 

Am ieșit afară. 

— Dă-i drumul lui Georgie. 

Christian și-a scos degetele din părul ei și i-a dat un ghiont. 
Fetița a făcut un pas șovăitor în faţă, ca și cum era nesigură de 
libertatea ei. 

— Georgie, coboară, am strigat. 

— Haide, scumpo, a zis tata. 

A mai făcut un pas ezitant, dar o larmă de metale și cabluri au 
distras-o. S-a uitat în sus în timp ce macaraua își cobora 
graifărul. Dar a apucat containerul de lângă Christian și ea. 
Cârligele s-au retras, apoi. 

Christian a înghiontit-o cu arma la ceafă. 

— Urcă-te. 

Se uita la el, înspăimântată. 

— Ce? 

— Urcă pe macara. 

Eu și cu tata ne-am avântat în față. 

— Nu! 

Christian a împins-o pe graifărul înfipt adânc în container ca o 
mână de uriaș. Ea s-a pitit, a apucat o bară de metal și a 
izbucnit în lacrimi. Cu huruit de motoare, cablurile de metal s-au 
retras, chestia aia s-a ridicat în aer, purtând-o spre cer deasupra 
containerului. 

Christian urmărea cum se înălța containerul la cincisprezece 
metri în aer. Macaraua s-a pus în mișcare, pornind încet pe 
lângă noi spre doc, purtând containerul cu Georgie cu tot 
deasupra capetelor noastre. Plângea în gura mare. 

— Kit! urla ea. 

Mi s-a tăiat răsuflarea. Doamne, să nu cazi. Dacă se ţinea 
bine, macaraua avea s-o treacă pe deasupra stivelor, asfaltului 

și s-o așeze în zona de încărcare. Apoi, dacă se mișca rapid, 
putea să coboare înainte ca graifărul să se elibereze și să fie 
ridicat de cabluri. 

Rio a căscat gura. S-a uitat la fiul ei. 

— De ce ai făcut asta? 

Christian a pornit spre marginea containerului și a sărit pe 
acoperișul unuia de mai jos. S-a auzit o bufnitură pe metal. A 
înaintat spre marginea acestuia, la trei metri deasupra aleii, și 
ne urmărea. 

Rio s-a ridicat. Era albă la faţă. 

— Christian, avem nevoie de ea. Ce dracu’ e în neregulă cu 
tine? 

Paltonul îi flutura în vânt. 

— Ce-ai spus? 

— Ce dracu' e în neregulă cu tine? Du-te și recupereaz-o. 

— Pardon? Ce e în neregulă cu mine? 

A sărit de pe acoperiș pe pământ. S-a izbit cu putere și s-a 
îndreptat de spate. 

Dinspre capătul aleii, dincolo de fundătura blocată de un 
container albastru și ruginit, s-a auzit un motor. În partea de jos 
a containerului au apărut doi dinţi. Containerul s-a ridicat de la 
pământ, s-a auzit un claxon și un stivuitor a dat cu spatele pe 
alee, purtându-l cu el. Lumini galbene ţâșneau din asfalt. 

Christian venea spre noi. 

— Ce e în neregulă cu mine? 

Rio și-a fluturat mâinile încătușate spre el. 

— Oprește-te. Calmează-te și du-te și recupereaz-o. 

El nu se oprea. 

— Neregulă? 

A ridicat arma, a îndreptat-o spre capul lui Rio și a apăsat pe 
trăgaci. 

S-a auzit o bubuitură puternică. Rio a sărit, cu ochii bulbucați. 

Glonţțul a ratat-o. S-a făcut cenușie la faţă când a realizat ce 
făcuse Christian. 

El s-a dat un pas în spate, cu ochii pe pistol. 

— Nu. 

A tras încărcătorul, încercând să-l așeze la loc, dar degetul 
mare de la mâna stângă îi era umflat într-un mod grotesc. Era 
atât de asudat și translucid, că soarele părea să se fi cuibărit în 
pielea lui și îi lumina venele în roșu. 

Tata a pășit către el. Christian a întors arma. 

— O fac eu, e încărcată, dispari naibii, moșule, dispari naibii. 

Ochii îi ardeau. Tata s-a oprit brusc. 

Rio a luat-o la sănătoasa, fugea mâncând pământul. Cu 
mâinile încătușate, a luat-o în jos pe alee, să scape cu viaţă. 

Christian s-a răsucit. 

— Nu. Nu. 

A rupt-o la fugă după ea, agitând pistolul. Ea a tăiat-o printre 
containere și a dispărut din vedere, îndreptându-se spre doc. El 
o urma, urlând Stai. 

Stivuitorul a luat containerul de pe stivă, a cotit și a dispărut. 
Pe alee, am văzut camioneta lui Jesse. 

Tata a spus: 

— Era și timpul. 

Am fugit spre camionetă. Auzeam slab sunet de sirene. Și mai 
slab, se auzea un plânset de copil. Nu mai puteam suporta. l-am 
făcut semn lui Jesse, am arătat cu degetul și am ţipat: 

— Georgie! 

A întors capul și expresia feţei i-a devenit rigidă. Macaraua se 
îndrepta spre stive. A băgat camioneta în marșarier, a întors de 
volan și a ţâșnit în direcția macaralei. 

Am auzit vocea răgușită și șocată a unui bărbat. 

— lisuse, cum a ajuns acolo? 

Era șoferul stivuitorului. A lăsat jos containerul și stătea în 
picioare în ușa cabinei, privind cu groază. 

Am alergat pe asfalt. 

— Poţi opri macaraua aia? 

— Mda. 

S-a uitat la ea. 

— Îmi ia un minut, dar rezolv. 

Macaraua a ieșit dintre stive și se îndrepta spre zona de 
încărcare la nouăzeci de metri mai în faţă. Am tăiat-o spre ea. 

Șoferul a strigat: 

— Pe toţi sfinţii. Nu. 

M-am sucit. Cristian se cocoţa pe stivuitor, cu arma îndreptată 
spre șofer. A răcnit la el: 

— Afară. 

Şoferul a ieșit poticnit din cabină. Christian a intrat, a trântit 
ușa și a băgat în viteză. 

Se ducea după Rio. 

Jesse a văzut totul foarte clar. Georgie s-a agăţat strâns de 
dispozitivul de ridicare al macaralei în timp ce aceasta căra 
containerul în aerul de seară către zona de încărcare, unde 
containerele care fuseseră scoase din rând erau așezate în linie. 
Fetiţa se ţinea de graifăr cu preţul vieţii. 

Din colţul ochiului, a zărit-o pe Rio ţâșnind dintre rânduri, cu 
mâinile încătușate, părul negru ieșindu-i din coc și mantoul 
fâlfâind. Cu toată greutatea blănii și prinsoarea cătușelor, 
reușea să prindă viteză. A aruncat o privire peste umăr, 
desfigurată de spaimă. 

Christian o urmărea cu stivuitorul. Chestia aia nu mergea prea 
repede, dar cu siguranță putea să prindă din urmă o femeie care 
alerga pe tocuri cui. Christian a mai turnat benzină. Din ţeava de 
eșapament a ieșit fum. 

Jesse a bulbucat ochii. Ce mama dracului. 

Rio avea de gând să ajungă în zona de încărcare. 
Containerele erau aliniate la o distanţă de aproape doi metri 
unul de altul, asta însemnând că ea putea să se strecoare 
printre ele, iar stivuitorul, nu. 

Macaraua care o purta pe Georgie a ajuns în zona de 
încărcare, s-a oprit și a coborât containerul spre pământ. Rio se 
ducea ţintă spre el. Și stivuitorul la fel. Dispozitivul de apucare a 
macaralei s-a desfăcut. Georgie s-a ridicat și a pășit spre 
marginea containerului. 

Trebuia să coboare. Dacă nu, în cele din urmă ar fi căzut sau 
s-ar fi prins în cabluri. Era o capcană a morţii. Jesse trebuia să 
facă ceva, dar în niciun caz nu putea să o dea jos. Gâtlejul i s-a 
strâns. Conducea mai departe. 

A trecut de Rio, care alerga ca o campioană mondială la 
sprint, și se grăbea spre container. Georgie fugea cât o ţineau 
picioarele spre muchia dispozitivului de ridicare. A tras aer 
adânc în piept și, cu un curaj nemaiîntâlnit, a sărit. 

e 

Fugind spre zona de încărcare, m-am uitat cu ochii mari cum 
sare Georgie. A căzut în patru labe. 

Rio alerga în linie dreaptă spre ea, plănuind fie s-o înșface, fie 
s-o arunce în calea lui Christian sau s-o folosească pe post de 
scut uman. Jesse înainta cu mașina către ea din alt unghi, 
încercând să se strecoare între fetiță și stivuitor. Christian voia 

să o calce pe Rio sau s-o ia în coarnele acelea mari, și nu-i păsa 
că Georgie era în calea lui. 

Tot ce putea să facă Jesse era să-i blocheze calea, și poate s-o 
înșface pe Georgie la timp. Eu fugeam cât de tare puteam, dar 
nu suficient, nu aveam suflu și ţipătul fetiţei îmi ţiuia încă în cap. 

Erau la aproape o sută de metri distanţă de mine, iar Georgie 
era tot în patru labe. S-a rănit când a căzut. 

In spatele meu, tata striga: 

— Kit. 

A luat-o în pas grăbit spre mine, șchiopătând tare, cu faţa 
schimonosită de durere. Am încetinit și m-a prins din urmă. 

— Trebuie să facem ceva, am zis. 

e 

Jesse a văzut-o pe Georgie străduindu-se să se ridice. Rio și 
stivuitorul veneau din plin din dreapta. Georgie era la stânga lui. 
A apăsat frâna. 

S-a smucit în faţă cu centură cu tot, ABS-ul a blocat volanul și 
camioneta s-a oprit în loc. Georgie era pe jos chiar în stânga lui, 
în siguranţă. Rio se apropia cu salturi mari din dreapta. 

— Urcă, a urlat el. 

Ea s-a căznit să se ridice în picioare, a făcut un pas și s-a 
dezechilibrat, ochii i s-au bulbucat de durere. Mergea 
șchiopătând spre camionetă și a deschis ușa din spate. 

— Haide, a zis el. 

A urcat, a tras portiera și a strigat: 

— Jesse! 

El s-a uitat. Rio venea ţintă spre el. Stivuitorul era chiar pe 
urmele ei. 

— Nu. Oh, Doamne, am zis. 

Rio alerga spre camionetă. Părea că vrea să sară pe platformă 
și să scape, în timp ce Jesse o salva pe Georgie. Ea s-a întors și 
s-a uitat peste umăr. 

— Isuse Cristoase, a zis tata. 

Christian a dat peste ea. 

Forţa loviturii a azvârlit-o pe spate. A zburat în aripa 
camionetei. Stivuitorul a înaintat și, cu scârțâit de metal, dinţii 
au străpuns mașina lui Jesse. 

Christian a strivit camioneta de un container și toată stiva s-a 
adunat într-un morman. Tata și cu mine alergam spre ei. Se 

auzeau sirene în spatele nostru. Un sunet și mai strident și mai 
ascuţit se auzea din față. Rio, urlând. 

Era ţintuită în aripa platformei. Christian a băgat stivuitorul în 
marșarier, a dat cu spatele, în același timp, ridicând furca. 
Camioneta se înălța. Rio se zvârcolea și dădea din picioare. 
Christian a schimbat viteza, a îndreptat stivuitorul spre spaţiul 
dintre containere și a pornit spre doc. 

e 

Jesse a simțit camioneta ridicându-se în aer. Caroseria gemea 
la trei metri de pământ, în timp ce Christian accelera cu 
stivuitorul printre containere. Maşina era străpunsă din lateral, 
un dinte a intrat doi metri prin remorcă, celălalt aproape un 
metru prin ușa din spate. Intrat pe jumătate, aproape c-a atins-o 
pe Georgie. Era ghemuită pe bancheta din spate, holbându-se la 
dintele furcii. 

— Eşti bine? a zis Jesse. 

— Cred că da. 

Avea o voce slabă. 

S-a uitat prin geamul din spate. Rio era lipită de partea 
laterală a remorcii, părul i se unduia în vânt, avea coastele 
zdrobite și se lupta cu mâinile goale să se elibereze de dintele 
stivuitorului. 

În cabină, ochii lui Christian erau uscați, de parcă totul în el se 
prefăcuse în pulbere și singurul lucru care îl mai ţinea în viață 
era ura pe care o simţea faţă de femeia care se zvârcolea în faţa 
lui. 

Rio și-a dat capul pe spate și a scos un răcnet. Georgie a 
tresărit. 

— Nu te uita, a zis Jesse. Vino încoace. 

S-a urcat pe scaunul din faţă. Faţa îi era pământie, ochii 
nefiresc de măriţi. El și-a deschis braţele și ea s-a prăbușit pe 
pieptul lui, tremurând. 

Nu putea să ascundă gravitatea situaţiei. Dacă Christian nu 
putea s-o omoare strivind-o pe mama lui, avea s-o ducă la doc și 
s-o înece. Trebuiau să iasă din mașină înainte să-i arunce direct 
în portul Los Angeles-ului. Dar, dacă încercau să iasă pe ușile 
din față, ar fi murit zdrobiţi sub roţile stivuitorului. 

— Trebuie să ieșim prin geamul din spate și să ne aruncăm de 
pe platformă, a zis el. 

— Cum vrei să faci asta? Ai nevoie de ajutor? 

Oh, Doamne, binecuvântează copilul ăsta. A strâns-o tare în 
brațe. 

— Du-te, a zis el. 

a 

— O să-i arunce de pe doc, am zis. 

Tata respira de parcă ar fi alergat la maraton. Era piele și os, 
fața cenușie, ochii fixați pe spectacolul oribil din faţa lui la câțiva 
metri. La fiecare pas pe care îl făcea, se strâmba. 

— Evan, a zis cu o voce înăsprită, n-am vrut s-o ascund pe 
Georgia de tine. Nu am știut de ea până anul trecut. 

— Nu mai contează acum. 

Aveam senzaţia că eram într-un vis în care încercam să fug, 
dar picioarele îmi erau prinse în nisip de la talie în jos. Din spate, 
se auzea vuietul unei sirene de poliţie. Am privit în urmă. La 
stiva de containere, șoferul de stivuitor gesticula spre patrula de 
poliție. Mai rămăseseră două sute de metri între Christian și 
marginea docului, unde macaralele încărcau un cargou. Se 
îndepărta tot mai mult de noi. Tata și cu mine n-aveam cum să-l 
ajungem. 

e 

Georgie s-a întors pe bancheta din spate, luptându-se cu 
unghiul tot mai înclinat al camionetei pe care Christian continua 
să-l ridice tot mai sus. Camioneta a săltat în prinsoare, guițând 
ca un porc prins în capcană. Fetița s-a strecurat pe lângă dintele 
de oțel care a străpuns uşa din spate. 

— Bine, ai reuşit, acum deschide geamul, a zis Jesse. 

Rio se zbătea, părul îi flutura, răcnind cum n-a mai auzit pe 
nimeni niciodată. Georgia și-a mușcat buza și a încercat geamul. 

— E blocat, a zis ea. 

— Mai încearcă. 

S-a luptat cu el, trăgând de manetă cu mâinile ei mici. El a 
observat caroseria îndoită de impactul cu acel container. Cadrul 
ferestrei era ieșit în afară. 

— Ține-te bine. 

S-a forțat să se vâre între scaune și s-a prăvălit pe bancheta 
din spate. A întins mâna spre podea, încercând să apuce cheia 
de roţi, dar nu ajungea. 

— Georgie, sub banchetă e o cheie de roţi. la-o. Trebuie să 
sparg geamul. 

Ea și-a strecurat braţul dedesubt și a scos cheia. Erau la o 
sută de metri de marginea docului. 

— Întoarce-te cu spatele și acoperă-ţi faţa, a zis el. 

Ea și-a cuprins ochii cu mâinile, iar el a început să lovească 
geamul. Era sticlă groasă, securizată, al naibii de greu de spart. 
lzbea în continuare, două lovituri, trei, și a reușit să facă o 
gaură. Docul era deja la cincizeci de metri. Muncitorii urlau la 
Christian și s-au dat din calea lui. Cargoul imens s-a lăsat într-o 
parte. Dincolo de navă, apa lucea în razele soarelui. Lovea tot 
mai tare, crăpătura se mărea, lovea în continuare. S-a uitat încă 
o dată, și toate speranțele lui s-au risipit. 

Au ajuns la doc. 

39. 


Simţțeam de parcă îmi trăiam toate coșmarurile. Rio ţipa. 
Muncitorii de pe doc s-au împrăștiat. lInaintând cu viteză 
maximă, purtând camioneta în aer ca pe o ofrandă grotescă, 
stivuitorul s-a izbit de bordura de lemn a docului. Și-a luat avânt, 
roţile din față au sărit peste ridicătură și, cu un zgomot enorm, 
s-a dat în spate. 

S-a oprit. 

Spatele stivuitorului a rămas pe doc. Partea din față atârna 
deasupra apei, roţile se învârteau nebunește în gol. Motorul 
răcnea. Tata și cu mine am fugit spre el. 

— Ce s-a întâmplat? am zis. 

— Tracţiune pe faţă, a zis tata. Și stivuitorul e atât de masiv 
că toată greutatea e pe roţile din spate, chiar și cu camioneta... 

Aproape că m-am scăpat în pantaloni. Chiar și cu camioneta 
înfiptă în furcă, atârnând deasupra apei. Oprirea bruscă, în forță, 
a scos dintele intrat în faţă și acum era înăuntru doar câţiva 
centimetri. 

Sirenele țipau în spatele meu, luminile roșii ale girofarului se 
reflectau în pământul ud. Pe apă, o barcă a poliţiei a tăiat-o prin 
port. Pe bancheta din spate, Jesse izbea geamul cu ceva ce 
părea a fi cheie de roți. 

Am fugit într-un suflet spre stivuitor. La patruzeci și cinci de 
metri de el, tata m-a oprit. 

— Christian e înarmat, a zis el. 

— Are un pistol defect și o mână bulită. 

Am încercat să mă eliberez din prinsoare. 

M-a ţinut deoparte. 

— Nu, Evan. Nu te baza că o să greșească din nou. 

— Nu putem să stăm pur și simplu. 

Țintuită de remorcă, aproape de dintele înfipt în spate, Rio s-a 
oprit din ţipat. Se pipăia ca și cum ar căuta să-și smulgă bucăți 
de carne ca să poată respira. Sângele i-a acoperit bărbia și i-a 
inundat pieptul. 

Pe puntea cargoului, oamenii au venit alergând, arătau cu 
degetul și urlau. Christian a băgat în viteză, ambalând și mai 

tare și ridicând dinţii tot mai sus. Câţiva docheri veneau în fugă 
în direcția lui. 

Tata a ridicat brațul. 

— E înarmat. 

Oamenii s-au oprit. S-au uitat spre mașinile de poliţie și s-au 
dat înapoi, unul dintre ei strigând: 

— Ce putem face? 

Celălalt s-a întors în goană înapoi pe doc, ţipând către ceilalţi 
muncitori care se îndreptau spre noi. 

— Aduceţi o macara. Și lanţuri, trebuie să legăm spatele 
stivuitorului. 

Tata se uita cu ochi ieșiți din orbite la camionetă. 

— Nu avem timp. 

— Ce? 

A arătat cu degetul. 

— Camioneta nu e stabilă. 

Voind parcă să confirme asta, mașina a scârțâit în furcă. 
Christian a ridicat furca și apoi a coborât camioneta cu o 
smucitură, încercând s-o arunce în apa întunecată de dedesubt. 
Camioneta se tânguia și s-a aplecat și mai mult în față. Georgie 
scâncea. 

Jesse a aruncat cheia de roţi și a început să lovească geamul 
cu umărul. În cele din urmă, l-a izbit atât de tare, că s-a prăbușit 
cu totul, sfărâmându-se în remorcă. 

Rio gemea și lovea din picioare, capul îi atârna. 

— Ajutaţi-mă. 

Christian a deschis ușa cabinei. 

— De ce nu vrei să cazi? 

A sărit pe doc și a fugit spre partea din faţă a stivuitorului. 
Văzând arma din mâna lui, Jesse a tras-o pe Georgie în jos s-o 
ascundă. 

Christian și-a fluturat braţele. 

— Ce e în neregulă cu mine? Nu vrei să mori, asta-i în 
neregulă. 

Rio a încetat să mai dea din picioare, se uita lung la el. El și-a 
vârât arma în curea, s-a urcat pe partea frontală a stivuitorului 
și a sărit în platforma mașinii. Camioneta a oftat sub greutatea 
lui. 

— Oh, Doamne, a făcut tata. 

Christian s-a aplecat peste Rio, și-a vârât mâinile în părul ei și 
i-a tras capul pe spate, forțând-o să se uite la el. 

— Sunt mort. Asta e în neregulă cu mine. 

Slăbită, și-a ridicat mâinile, poate să-l îndepărteze sau să 
implore iertare. El s-a aplecat peste ea, cu dinţii încleștaţi, 
apucând-o mai tare de păr. Deși buzele i se mișcau, a scos doar 
un icnet și un fir de salivă. 

Am pășit spre el. Tata m-a apucat de braţ, dar de data asta 
m-am scuturat bine. 

— Christian, am zis, au venit după tine. Ai două posibilităţi. 

S-a uitat la mine, parcă trăsnit, apoi la mașinile de poliţie de 
pe drum, la docherii aliniaţi la o distanţă sigură. A scuturat 
capul. Și a auzit un sunet în cabina camionetei. Era un sunet de 
pistol căruia i-a fost trasă piedica. 

Încet, Christian s-a întors. Jesse ţinea arma lui Lily Rodriguez 
la capul lui. 

— Eu n-o să ratez, a zis el. 

Christian s-a uitat la el, apoi a coborât privirea spre mama lui. 
Ea a vorbit tare: 

— Te rog. 

El a clătinat din cap. 

— Tu m-ai omorât. 

A scos pistolul de la curea, și l-a dus la tâmplă și a apăsat pe 
trăgaci. De data asta, nu a ratat. 

e 

Focul de armă l-a împins pe Christian într-o parte. A lovit 
platforma și s-a rostogolit, prăbușindu-se. Camioneta a vibrat de 
la împușcătură. Noi am rămas încremeniţi, cu zgomotul focului 
de armă încă ţiuindu-ne în urechi. După multe secunde, am 
auzit un plesnet. 

Rio a slobozit un suspin de neputinţă. 

Camioneta a  scârţâit din nou. Docherii urlau după 
echipament, dar nu mai aveam timp nici de macarale, nici de 
bărci, nici de poliţie. 

L-am apucat pe tata de braţ. 

— E o frânghie în remorcă. 

S-a căţărat pe partea din faţă a stivuitorului, gemând când își 
îndoia genunchii, și a intrat în remorcă. L-am urmat. Cocoţându- 
mă pe remorcă, m-am lăsat pe dintele furcii care trecuse prin 
ea, încercând să rămân suficient de aproape ca să ajut, fără să 

mai adaug și greutatea mea. Rio atârna sub mine sângerândă. 
Tata a scos frânghia din cârlig și s-a îndreptat spre geamul din 
spate. Cât de rapid a putut, a prins-o de un capăt și i-a pasat-o 
lui Jesse. 

— Poţi să faci un nod marinăresc? a zis el. 

— Da. 

Jesse a ridicat-o pe Georgie. Slavă Domnului că nu-l văzuse pe 
Christian trăgându-și glonţul în cap. l-a trecut frânghia în jurul 
taliei și a făcut nodul. 

— Mi-e frică, a zis ea. 

— E în regulă, Phil o să te ia. 

Tata s-a ghemuit și a întins mâna. 

— Vino aici, scumpo. 

Cu faţa încordată, Georgie s-a avântat spre fereastră. Tata a 
verificat nodul și mi-a aruncat frânghia. 

— Leagă-l pe doc, Kit. 

Camioneta și-a mutat greutatea. Metalul scârțâia, partea din 
față a mașinii s-a aplecat și cabina a alunecat un metru. Georgie 
a scos un țipăt. M-am apucat de aripa din spate a remorcii 
pentru echilibru. 

M-am uitat la cabină. Jesse încă o ţinea pe Georgie, sperând 
să împiedice camioneta să se mai balanseze. Ne-am uitat unul 
la altul. Putea la fel de bine să fie la douăsprezece mii de 
kilometri. 

Cu un sunet de corzi de pian care se rup, camioneta s-a 
rasucit. Ușa s-a desprins din dintele din faţă. 

Țipând, Rio s-a prăbușit și a căzut în apă. Mi-am înfipt 
degetele în aripă. Prinsă acum doar într-un dinte, camioneta se 
balansa ca un braț sfârtecat, legănându-se deasupra apei cu noi 
toţi agăţaţi de el. 

e 

Eu mă clătinam, ținându-mă de spatele remorcii. Camioneta 
se legăna înainte și înapoi, metalul se freca de metal, scoțând 
scâncete. 

Am apucat bine de frânghie, mi-am fixat piciorul pe un punct 
de sprijin din interiorul remorcii, am simţit că era un reazem 
sigur și m-am avântat. Am aterizat pe coate pe marginea 
remorcii, m-am săltat în remorcă pe burtă, simțind vântul, 
înălţimea, balansul. Eram speriată de mă căcam pe mine, dar 
m-am uitat în jos. 

— Vai, Dumnezeule. 

Toţi erau înăuntru. Tata s-a prăbușit prin cadrul gol al 
ferestrei și a aterizat pe spatele scaunului din dreapta. L-a 
împins pe Jesse între scaune. Era încolăcit peste volan. 

Dedesubtul lor, Georgie era pe parbriz. La douăzeci de metri 
deasupra apei, legănându-ne înainte și înapoi, între ea și moarte 
nefiind decât 50 de milimetri de sticlă securizată, stătea 
nemișcată ca o stană de piatră, scâncind. 

Metalul a scârțâit. Spărtura pe care o făcuse dintele prin 
camionetă s-a alungit și mai mult și a devenit o crăpătură, 
ondulată la margini. Ne desprindeam. 

— Kit, a zis tata încet, dă-te jos. E prea multă greutate. 

— Mă dau. 

Am înaintat pe burtă. 

— Grăbește-te. Nu ţine. 

Mi-am înfipt degetele în metal. Din cabină, se auzea scârţăitul 
cauciucului întins la maximum, iar Georgie plângea și mai tare. 
lisuse - șasiul camionetei era îndoit, iar cadrul parbrizului se 
desfăcuse. Jesse și-a trecut o mână în jurul ei. 

— Cu grijă, nu mișca, lasă-mă să te trag, a zis. 

Pe doc, o mașină de poliţie a pus o frână cu scârțâit de roţi, 
ofițerul a sărit afară cu radioul la gură. Am auzit un megafon al 
bărcii poliţiei care se învârtea pe apă, dedesubt. Aveau echipă 
de scafandri, dar, dacă mașina cădea în apă, aveau să facă 
scufundări pentru a căuta cadavre. Cum toţi erau blocaţi în 
cabină, dacă nu i-ar fi omorât căderea, atunci s-ar fi înecat. 

Un docher și-a făcut mâna căuș la gură. 

— Aruncă-mi frânghia. 

Dacă ratam, eram terminaţi, și nu aveam încredere în braţul 
meu. 

— Urcă pe stivuitor, ţi-o dau eu. 

A făcut o faţă de parcă mai degrabă și-ar fi scos ochii cu 
degetele. M-am târât înainte, am apucat mecanismul 
stivuitorului și m-am căţărat pe el, trăgându-mă de pe remorcă. 

În scâșnet de aluminiu și zăngănit de fier și mașinării și 
vuietul oamenilor, dintele a mai brăzdat metalul cu 
cincisprezece centimetri. Georgie a slobozit un țipăt. Tata s-a 
desprins, a căzut printre scaune și a aterizat lângă ea. Din cauza 
impactului, cauciucul a ieșit și mai tare din cadrul parbrizului. 
Incet, începea să se dezlipească. Un centimetru, doi, trei. 

Jesse și-a întins braţul. 

— Phil. 

Tata l-a apucat de încheietură. Cadrul geamului se dezlipea 
acum în jurul ferestrei ca un fitil aprins. Jesse a încercat să îl 
tragă în sus pe tata, dar cauciucul a ieșit cu totul, cadrul s-a 
dezlipit complet, iar parbrizul s-a prăbușit. Tata și Georgie au 
plonjat prin el. 

Eram prea oripilată să mă gândesc la altceva decât tineti-vă 
bine. Mi-am înfășurat frânghia în jurul taliei, am trecut brațul pe 
după bara stivuitorului și mă ţineam bine. Și, deodată, totul a 
încremenit. 

Suspendată în aer și ţinută doar de nodul subţire pe care-l 
făcuse Jesse, Georgie se învârtea în hăul dedesubtul mașinii. 
Deasupra capului ei, cu picioarele bălăbănind, tata se ţinea de 
încheieturile lui Jesse. Jesse era pironit cu pieptul în volan și cu 
brațele și capul afară. 

Docherii țipau, s-au urcat pe stivuitor și veneau spre mine. 
Capătul meu de frânghie n-ar fi trebuit să fie atât de ușor. Am 
tras-o și am simţit că era agăţată undeva. 

— Frânghia s-a prins de ceva din cabină, am zis. 

Jesse s-a uitat. 

— Schimbătorul de viteze. Futu-i. 

Georgie ţipa: 

— Nu mă lăsaţi să cad, nu mă lăsaţi să cad. 

Tata a strigat în jos. 

— Apucă-mă de picior. Urcă. 

S-a răsucit în aer și s-a prins cu mâinile de gleznele lui ca o 
maimuţă, picioarele i se roteau în gol. S-a uitat în sus la Jesse. 

— Ține-te bine. Nu-i da drumul pentru nimic în lume. 

— Nu-i dau. 

Jesse gâfâia de efort, mâinile i s-au albit de la forţa cu care o 
ținea pe Georgie. lisuse, nu avea să reziste prea mult, iar 
picioarele îi erau inutile. Am tras de frânghie, am încercat s-o 
smulg, dar nu se clintea. Încă un geamăt scos de camionetă, și 
Georgie a alunecat pe picioarele tatei, ţipând. 

— Jesse, trebuie să eliberezi frânghia, a zis tata. 

l-a dat drumul încheieturii drepte a lui Jesse și l-a apucat de 
mâna stângă cu ambele mâini. Jesse s-a întins în spate și a 
smucit frânghia. L-am auzit luptându-se cu disperare să respire. 

— Am nevoie de amândouă mâinile s-o eliberez. Phil, trebuie 
să te apuci de altceva. 

La dracu’, nu avea să meargă. 

— Vin eu. O iau eu. 

— Nu face asta, a zis Jesse. 

— Nu, a strigat tata. Incă un pic de greutate și o să se 
prăbușească. 

Cu gâtul uscat, am rămas locului și m-am uitat prin preajmă 
după un par, un lanţ, ceva care să ajungă până la ei și de care 
să se apuce. 

Un docher a urcat pe stivuitor. 

— Dă-mi capătul frânghiei, o leg. Tu stai aici și ţine de ea. 

l-am dat-o. 

— Adu un alt stivuitor să ia camioneta. 

L-am auzit pe Jesse. 

— Phil, apucă de cadrul parbrizului. 

— Nu pot, a zis tata. 

Vocea lui Jesse s-a răstit. 

— Rezistă, afurisitule. Trebuie s-o conduci pe Evan la altar 
sâmbătă. 

— Nu cred că sâmbătă e bine, a zis tata. 

Nu știu câtă spaimă mai puteam simţi, dar de data asta am 
atins apogeul. 

— Rezistă, tată. Nu te da bătut. 

S-a uitat la mine și privirea i s-a împietrit de îndârjire. Mi-am 
strâns braţul cu toată forţa în jurul barei stivuitorului și am 
scuturat frânghia, pregătindu-mă să ridic greutatea când Jesse 
avea s-o elibereze. Scârţțâitul camionetei a devenit tot mai 
ascuțit. M-am uitat spre doc, urmăream docherul care gonea 
spre o pană de care avea să lege frânghia. 

Tata a spus: 

— Jesse, e o singură cale de a o scoate la capăt. 

Jesse a ţipat: 

— Nu. Ține-te bine. 

— Haide, a zis tata. 

Vocea lui Jesse se auzea spartă, epuizată de efort. 

— Phil, nu pot. 

Dar el era singurul care ar fi putut - avea prinsoarea cea mai 
puternică, putea să ridice cincizeci de kilograme cu o mână. Am 
tipat: 

— Blackburn, la naiba, poţi s-o faci. 

— Jesse, poţi, zicea tata calm. Dă-mi drumul mie. 

Mi-am răsucit capul. Tata i-a dat drumul mâinii lui Jesse 
intenţionat. Singurul lucru care îl ţinea acum era refuzul lui Jesse 
de a-i da drumul. 

— Camioneta n-o să reziste cu greutatea mea. Dacă mă ţii pe 
mine, o să cădem cu toții. 

Mi s-a scurs tot sângele din cap, din inimă, din suflet. 

— Tată, nu. Jesse, ţine-te de el. 

Vocea lui Jesse aproape că s-a stins de atâta sforțare. 

— Phil, nu supraviețuiești. Dacă nu te omoară căderea, o să te 
omoare camioneta care o să vină peste tine. 

Tata a zis: 

— Dacă o să cadă mașina cu frânghia prinsă, o s-o tragă și pe 
Evan. Ori eu, ori toți. 

Pulsul îmi tuna în urechi. 

— Tată, nu. Pot să mă ţin. Docherii leagă frânghia chiar acum. 
O să găsim o cale să stabilizăm camioneta. Isuse Cristoase, 
Jesse, ține-l. 

— Phil, n-o s-o fac, a spus Jesse. 

— Te ţii de mine și o să moară și ele, zicea tata. Dă-mi 
drumul. Desfă frânghia și trage-o în sus pe Georgie. 

— N-o face, am răcnit. 

— Știu ce vă cer, a spus tata. lertaţi-mă. 

Jesse se sufoca. 

— La naiba, Phil. 

— Jesse, nu, am strigat. 

— Fă-o pentru fiicele mele. Acum, pentru numele lui 
Dumnezeu. 

Privirea lui era apăsătoare și luminoasă, debordând de o 
certitudine dincolo de tot ce văzusem vreodată. Cerul părea să fi 
împietrit. Și, cu un gest abia perceptibil, unicul gest care mă va 
bântui tot restul vieţii mele, Jesse i-a dat drumul. 

Tata a rămas în aer, agăţat cu ochii de Jesse, și s-a dus. 

Știu că urletele incoerente pe care le-am auzit atunci erau ale 
mele. Știu că Jesse a smuls frânghia prinsă în schimbătorul de 
viteze, că doi docheri mi-au înhăţat frânghia, că au tras toţi 
odată și că Georgie urca prin golul parbrizului cu Jesse alături de 
ea. Că, în timp ce făceau asta, dintele a străpuns de tot peretele 
remorcii. A sfărâmat poziţiile, s-a oprit o clipă în platformă și 

apoi camioneta de trei sute de kilograme s-a desprins și s-a 
prăbușit peste tatăl meu în apa neagră și rece a portului. 

Au trebuit să mă ia cu forţa de pe stivuitor, dând din picioare 
și urlând. Georgie suspina și se ţinea de Jesse în timp ce îi 
aduceau pe doc. Poliţia ne-a înconjurat. M-am zbătut să mă 
eliberez din prinsoarea docherilor, m-am târât până la marginea 
docului și m-am uitat în jos. Barca poliţiei se învârtea prin jur, 
luminând apa cu un reflector. Suprafaţa era deja lină. Mă uitam, 
așteptam, imploram, iar în jurul meu, peste tot, luminile treceau 
ca fulgerele, zgomotele mă inundau, stelele s-au făcut nevăzute 
în luminile lanternelor, lăsând un cer gol în urmă. După mult 
timp, cineva, poate chiar Lily, m-a tras de pe margine. Georgie 
stătea cuibărită la pieptul lui Jesse. Sleiţi și devastaţi, se ţineau 
unul de altul. Jesse se uita lung la apa care se unduia, o 
perioadă de timp agonizantă care părea fără sfârșit, până când, 
în cele din urmă, când n-a mai rămas nicio umbră de îndoială, a 
îndrăznit să se uite la mine. 

Poate că se ruga. Poate că mi-a vorbit. Nu puteam să simt, nu 
puteam să văd limpede, puteam doar să știu. M-am ridicat în 
picioare. Cumva, am reușit să pășesc spre el și am putut să 
întind mâna. 

— Georgie, am zis. 

Ea m-a luat de mână, s-a ghemuit în braţele mele și îmi 
suspina la piept. Am ţinut-o strâns și am plecat. 

40. 


Ce-ar fi fost dacă te va scoate din minţi. Știam asta. Dar nu 
știam că-mi va face urechile să ţiuie și îmi va tăia respiraţia. Că 
va aprinde pe cer o lumină ce mă va orbi, că-mi va amorţi 
degetele și inima și chiar timpul, îngăduind întregii lumi să 
meargă mai departe, și pe mine să mă suspende și să mă 
izoleze de viaţă cu o sârmă ghimpată. 

In ziua în care am fost acuzată de fugă de răspundere în faţa 
legii, Lavonne Marks stătea în dreptul meu în sala de judecată. 
Când judecătorul m-a întrebat Cum pledezi, n-am ezitat nicio 
secundă. Nevinovată, am zis. Lily Rodriguez era în galeria 
vizitatorilor, și apoi mi-a promis că, dacă acest caz se va judeca, 
va depune mărturie în favoarea mea. Am apreciat asta. Nu-mi 
păsa de restul. 

Nicholas Gray nu era prezent, nici Drew Farelli. Fuseseră 
suspendaţi din Procuratură. Gray a fost pus sub acuzare pentru 
comandarea unei răpiri, Farelli pentru complicitate și atac 
asupra unui reprezentant al legii. Dizgraţia era doar începutul 
pentru tot ce meritau. 

S-a renunţat la mandatul de arestare pe numele meu pentru 
uciderea lui Boyd Davies. Cineva l-a convins pe procurorul-șef 
de la Procuratura Teritorială Santa Barbara să mă declare 
ostatică în schimbul de focuri. Oamenii din umbră se ocupau să 
facă acest dezastru dispărut. Nu aveau să fie aduse acuzații 
pentru moartea fostei prostituate Bliss. Drew Farelli nu sunase 
niciodată la FBI să le spună despre atac - pe el și pe Gray nu-i 
interesau decât să obţină dovezi care să-l bage pe tata la 
închisoare, așa că mă lăsaseră singură să fac faţă gorilelor lui 
Rio. Totuși, poliția din Bangkok a închis cazul. Amprentele lui 
Shiver au fost găsite în camera de hotel și a fost învinuită pentru 
uciderea partenerei ei. Oamenii din spatele operaţiunii 
Riverbend s-au asigurat, încet-încet, că tot ce avea legătură cu 
acesta va dispărea din vedere. 

Astfel că Lavonne era convinsă că puteam să-mi negociez 
pedeapsa și să pledez pentru delict minor. Nu aș fi mers la 


VP - 335 


închisoare. Licenţa mea de avocat avea să fie suspendată totuși, 
dar ce mai conta? Ce conta acum? 

Văpaia aurie a furiei, senzațiile nesfârșite de anxietate, 
caracterul definitiv al morţii. Felul în care lumea a putut să 
meargă mai departe în spatele ecranului, într-un vârtej ameţitor 
al derizoriului, al vieților pline de griji și zâmbete, care închideau 
ochii. Fratele meu Brian a înţeles asta. Mama mea Angie părea 
să fi înţeles, măcar în ce mă privea. Mă luau în braţele lor și 
uneori cădeam, mă eliberam. 

Și apoi îmi aminteam consecinţele eliberării. 

Ce conta acum? Că Nicholas Gray a fost expus și că guvernul 
era nerăbdător să liniștească apele, iar dezvăluirile tatălui meu 
au fost lăsate deoparte. Așa că a avut parte de funeralii cu toate 
onorurile militare. 

Intr-o după-masă de primăvară în Shawnee, sub un cer 
nesfârșit de prerie, cu vântul care-mi dezmierda obrazul, o mare 
de albăstrele cobora pe deal, iar eu stăteam cu familia mea și 
ascultam cuvintele preotului. Din ţărână venim, în ţărână ne 
întoarcem. Alfa și Omega. Brian părea veștejit în hainele lui 
albastre. Nepotul meu Luke se lipea de mine, trist și obosit în 
jacheta lui cu cravată. Georgie era tăcută și retrasă. Mama 
părea absentă și furioasă, de parcă se aștepta la asta de mult, 
toată viaţa, și nu avea să-l ierte pe tata prea curând. 

In steagul care învelea coșciugul, am văzut întreaga viaţă a 
tatei. Pe moment, imaginea asta le-a alungat pe celelalte, când 
l-am văzut scos din apă, încremenirea definitivă a mâinii lui 
când am atins-o, auzul suspinelor mele, înţelegerea faptului că 
eșuasem și că niciodată nu voi putea să dau timpul înapoi. Mă 
sufocam. Doi marinari au înlăturat steagul și l-au împăturit. 
Pentru că mama era fosta soţie, mi l-au dat mie. L-am apăsat de 
piept și am plecat capul. 

Brian mi-a pus mâna pe umăr. În timp ce mă trăgea mai 
aproape, am auzit vuietul motoarelor de avion. Sunetul îmi săpa 
în oase, iar din soare a ţâșnit o formaţiune de aparate F/A 18 
care au săgetat cerul. Tata făcuse parte din trupele aeriene ale 
marinei, iar detașamentul lui Brian îi dădea onorurile. Când s-au 
apropiat, un singur avion a făcut o curbă pe cer. Celelalte au 
trecut deasupra noastră, dar eu îl urmăream pe luptătorul 
singuratic cum se curba în sus. 

Mă întrebam pe unde era tata acum, acolo, dincolo de timp. 
Mă întrebam ce alegeri a făcut. Despre chemarea lui la luptă, și 
cum mi-a frânt lumea în două. Despre preţul pe care i l-a pretins 
bărbatului pe care l-am iubit cu tot sufletul. 

Avionul urca tot mai mult, soarele se reflecta în aripile lui, 
până când luciul m-a obligat să închid ochii. Când i-am deschis, 
dispăruse. 


Ce conta? Georgie. 

Tatăl ei murise. Mama ei dispăruse. Oricât de mult am 
încercat, nu am putut să aflu mai multe despre ce i s-a 
întâmplat lui Jax în Londra după ce mi-a spus să iau fata și să 
fug. Poate că era moartă. Poate era în arest. Pur și simplu nu 
știam. Intre timp, eu eram ruda cea mai apropiată a lui Georgie 
și ea locuia cu mine, în timp ce Lavonne se ocupa să obțină 
tutela. Işi petrecea zilele ostenită și trasă la faţă în spatele unui 
zid de confuzie, uitându-se în gol la Nickelodeon și mergând la 
școala de peste drum, încercând să-și facă loc în această lume 
nebună. Era prea mult chiar și pentru mine. 

În timp ce stăteam la poartă într-un amurg de primăvară, 
două stele atârnau în zare, la vest, ca niște flăcări albe peste 
cerul de cobalt. Inconjurându-l, dându-și târcoale la sute de 
milioane de ani-lumină, au fost menite să nu se unească 
niciodată, poate doar în fântâna eternității care ne înghite pe 
toți. Georgie a ieșit afară și s-a lipit de mine. Mi-am așezat 
brațul pe umărul ei și urmăream cum se lasă seara. 

e 

Era o dimineaţă furtunoasă de mai, o vreme ciudată, când 
perdeaua de ploaie m-a forțat să mă ridic din pat să iau ziarul 
din pragul porţii. Când am deschis ușa, am văzut plicul de 
deasupra ziarului News Press. Mâinile mi-au înghețat. 

Stăteam încremenită în poartă, udă leoarcă. După un minut, 
am adus plicul înăuntru, l-am pus pe masa de la bucătărie și mă 
holbam la el. 

Știam scrisul de mână. Era mâna bărbatului care odată îmi 
pusese un inel cu diamant pe deget, care mă ţinea în braţe și mi 
se dăruise, și apoi a curmat viaţa tatălui meu. Mi-am trecut 
degetele peste cerneala îmbibată de apă. Mă întrebam de când 
stătea acolo. Mă întrebam dacă el era afară și mă aștepta. Mă 
întrebam dacă mă ruga să-i scriu, să-l sun, să-i vorbesc. Să-i 

spun că-l urăsc. Că-l iubesc. Că nu pot să-l iubesc. Să fac un pas, 
orice pas. În faţă, în spate, în haos, în viitor. Mă întrebam ce 
dracu' putea să-mi spună. Cum îndrăznea să încerce să facă 
ordine în haos când inima mea era atât de răvășită? Mi-am 
închis palma în jurul ei. Ochii mă înţepau. Am mototolit-o, am 
apucat-o cu amândouă mâinile, gata s-o rup în bucăţi. 

M-am oprit și mi-am dat capul pe spate. 

Viaţa e ca un pod îngust. Lucrul cel mai important e să nu-ți 
fie teamă. 

M-am mai uitat o dată la numele meu și am văzut cerneala 
pătată de ploaie și de lacrimile mele. Am apăsat plicul pe piept 
și, încet, l-am netezit. 

Dacă îţi va răscoli sufletul, pentru că dacă nu va exista 
niciodată. Dar este și posibilitate. Și era tot ce mi-a mai rămas. 

Lecţie Nenorocită de Viaţă. 

